
PREFACE 


TO 


VOL. V. OF THE COMMENTARIES. 


Tis volume concludes Bede’s Commentary on the 
Gospel of St. Luke, and nothing more is known to 
have been written by him in illustration of the 
Evangelists, except the two Commentaries contained 
in this and the preceding volume. 

But the dishonesty of copyists has led to the 
ascription of two other Commentaries, on the Gos- 
pels of St. Matthew and St. John, to the Venerable 
Bede. They are both given in the folio editions of 
his Works, but are omitted here on the general prin- 
ciples already elsewhere stated, and because there 
appears to have been no reason for attributing 
them to Bede in the first instance. It is well 
known that he translated St. John’s Gospel into 
Anglo-Saxon in his last illness; and this fact pro- 
bably was assumed as a basis whereon to ground 

his authorship of the latter of the works in question. 
Mabillon [Act. Bened. S. 111. i. 10.] cites Alcuin as 
quoting, in his Commentary on St. John, from the 
Homilies of Bede. Jonas, also, Bishop of Orleans, 
(de Instit. Laicali, i. 18.] quotes Bede’s Homilia in 
Evangelium Vicesima, wherein occur two verses 
found also in the second chapter of the Commentary 
before us. But such arguments are surely of no 
weight, as in both cases the quotations are from the 
Homilies, and not the Commentary, on St. John. 
“In tanta operum Bede copia et varietate,” says 
Gehle, [p. 100.] “prastat, ex nostro certe judicio, 


cautius discernere, quam spuria admiscere genuinis.” 

IN 
LUCHA EVANGELIUM 
EXPOSITIO. 


LIBER. SECUNDUS. 


IN CAP. VI. 
CAP. XIX. 


actum est autem in sabbato se- 
cundo primo cum transiret per 
| sata, &c.| Hoe est quod Mar- 
| cus ait, quia discipuli propter 
lnimiam eorum qui veniebant, 
ut curarentur, importunitatem, 
| ne manducandi quidem spatium 

habebant, et ideo quasi homi- 
nes esuriebant. Quod autem spicas segetum mani- 
bus confricant, et inediam consolantur, vite austeri- 
oris indicilum est, non preparatas epulas sed cibos 
simplices querentium. Ht nota quod primi apostoli 
Salvatoris literam sabbati destruunt, adversum Hebi- 
onitas, qui cum czteros recipiant apostolos, Paulum 
quasi transgressorem legis repudiant. Unde bene 
Lucas diem quo sabbati litera solvi cceperat, devreod- 
mowrov, hoc est secundo primum sabbatum nuncu- 
pat, volens intimare sabbati legalis observantiam 
cessare ultra debere, et naturalis sabbati libertatem 
que ad Moysi usque tempora czterorum dierum 
similis erat, oportere restitui. Ut sicut ecclesiam non 
circumcisio vel czrimoniz legis, sed fides Abrahx 

qua in preputio justificatus est, per dilectionem ope- 
rata salvat, ita hanc etiam non aliud quam spirituale 
sabbatum, quo et ipse Abraham semper a servili, id 
est noxia vacabat actione, per septiformem Spiritus 
Sancti gratiam Deo commendet. Hujus itaque tem- 
poris sabbatum, quo sicut in ceteris diebus utilia 
quzeque licet operari, ad distinctionem Judaici sab- 
bati, quo non iter facere, non ligna colligere, non alia 
quelibet necessaria facere licebat, secundo primum 
appellat. Primum videlicet hoc a secundo prelatum 
sive temporis ordine, quia per innumera ante legem 
secula, quomodo nunc agitur a patribus agebatur, 
seu certe gratiz munere significans, ut nil aliud se- 
cundo primum, quam inferiori superius intelligas 
esse sabbatum. Nam et primus homo de terra ter- 
renus, secundus homo de ceelo celestis. Nec tamen 
errat si qui Dominum Jesum Christum secundo pri- 
mum Adam velit appellare, qui merito scilicet et 
gratia non humane nativitatis ordine primum pre- 
cesserit Adam, juxta quod de illo przecursor suus ait, 
Qui post me venit, ante me factus est, quia prior me 
erat. Potest et ita in sabbato secundo primo dictum 
intelligi, ut unum idemque novi testamenti sabbatum, 
et secundum et primum sit. Secundum, quia post 
legale sabbatum a nobis observatur. Primum, quia 
et ante decreta legis a justis observabatur antiquis. 
Mystice autem discipuli per sata transeunt, illa vide- 
lhicet de quibus Dominus ait, Levate oculos vestros, 
et videte regiones, quia albee sunt jam ad messem, et 
qui metit, mercedem accipit. Et ideo nihil melius 
esurire quam salutem intelliguntur hominum, quam 
ipse Messorum primus quondam inter preces esuriens, 
mox ostensis quas cupiebat dapibus, audit, Surge, 
Petre, occide et manduca. Et mira sacramenti con- 
cordia, quia et ibi mactari et manducari jubentur 

animalia, et hic confricari et nihilominus manducari 
spice referuntur. Hoc est enim, Mortificate mem- 
bra vestra que sunt super terram, et exuite vos vete- 
rem hominem cum actibus ejus. Quia non aliter 
quisque transit in corpus Christi, non aliter docto- 
rem profectus sui fructibus pascit. Vellere itaque 
spicas esse homines a terrena intentione, qua solum 
mentis quasi radicem fixerant eruere. Fricare autem 
manibus, exemplis virtutum ab ipsa etiam carnis 
concupiscentia, quasi folliculis atque integumentis 
aristarum, puritatem mentis exuere. Grana vero 
manducari est, emundatum quemque ab omni in- 
quinamento carnis et spiritus, per ora predicantium, 
ecclesiz membris incorporari. Et bene hee discipuli 
apud Marcum Dominum pregredientes egisse refe- 
runtur, quia doctoris necesse est sermo precedat, 
et sic cor auditoris gratia superne visitationis il- 
lustret. 

Quidam autem Phariseorum dicebant ills, Quid 
facitis, quod non licet in sabbatis ?| Haeec alii evange- 
listee narrant ipsi Domino fuisse magis objecta. Sed 
sive illi, sive discipulis ejus, sive per plures passim 
criminantes utrisque sint dicta, (neque enim ullus 
evangelista falsum scribere potuit,) tamen quia quic- 
quid a discipulis agitur, ad eum respicit, cujus in 
agendo magisterium sequuntur, confestim ille juxta 
quod Esaias ait, Et arguet in zequitate pro mansuetis 
terree, falsos legis defensores veris sanctorum devincit 
exemplis. Ait enim, 

Nec hoc legistis quod fecit David cum esurisset, &c. | 
Regum narrat historia beatum David insidias Saulis 
vitantem ad Abimelech sacerdotem venisse in Nobe, 
sibi suisque cibos petisse. At sacerdotem panes 
communes non habentem, cum solum primo disceret 
mundos a mulieribus ab heri et nudiustertius fuisse 

pueros, panes consecratos ei dare non dubitasse, 
melius arbitratum, propheta dicente, Misericordiam 
volo et non sacrificium, de famis periculo homines 
liberare, quam Deo offerre sacrificium. Hostia enim 
Deo placabilis, hominum salus est. Opponit ergo 
Dominus Phariszis calumniatoribus, et dicit, Si et 
David sanctus est, et Abimelech pontifex a vobis non 
reprehenditur, sed legis uterque mandatum probabili 
excusatione transgressi sunt, et fames in causa est, 
cur eandem famem non probatis in apostolis, quam 
probatis in ceteris? Quanquam et in hoc multa 
distantia sit, isti spicas in sabbato manu confricant, 
illi panes comedere Leviticos, et ad sabbati solenni- 
tatem accedebant. Coquebantur enim panes propo- 
sitionis ante sabbatum, et sabbato mane oblati super 
sacram mensam ponebantur bis seni ad alterutros 
conyersi, duabus pateris aureis superpositis thure 
plenis; que permanebant ad aliud sabbatum, et 
tune pro illis alii deportabantur, illi vero sacerdotibus 
exhibebantur. Et thure incenso in igne sacro in quo 
omnia holocausta fieri solebant, aliud thus super alios 
duodecim panes adyjiciebatur. Qua hora superve- 
niens David, panesque consecratos accipiens, ostendit 
figurate sacerdotalem cibum ad usum transiturum 
esse populorum. Sive quod omnes vitam sacerdota- 
lem debemus imitari, sive quia omnes filii ecclesiz 
sacerdotes sunt. Ungimur enim in sacerdotium 
sanctum, offerentes nosmetipsos Deo hostias_spiri- 
tuales. 

Et dicebat illis, Quia Dominus est Filius hominis 
etiam sabbati.| Si, inquit, David rex sacerdotali cibo 
pastus excusabilis est, et juxta alterius evangelii 
fidem sacerdotes sabbatum per templi ministerium 
violantes crimine carent, quanto magis Filius homi- 
nis qui verus rex et verus sacerdos, et ideo Dominus 

est sabbati, evulsarum sabbato spicarum noxa non 
tenetur. 

Cap. xx. Factum est autem et in alio sabbato ut 
intraret in synagoga et doceret, &c.| Sabbatis pre- 
cipue Dominus in synagoga docet, operaturque vir- 
tutes, non solum propter insinuandum spirituale 
sabbatum, sed et propter celebriorem eo die populi 
conventum. Cui tunc ex antiqua patrum institu- 
tione moris erat, quia vacare a labore per legem jube- 
batur, legendis audiendisque scripturis operam dare. 
Juxta quod in Actibus Apostolorum Jacobus loqui- 
tur, Moyses enim a diebus antiquis habet qui eum 
preedicent in synagogis, ubi per omne sabbatum 
legitur. Nam sicut hi quibus venandi ars est, ubi 
feras, pisces, et volucres abundare didicerint, ibi sua 
maxime retia tendunt: ita et Dominus semper do- 
cuit in synagoga et in templo, quo omnes Judai 
conveniebant, volens omnes salvos fieri, et ad agni- 
tionem veritatis venire. Homo sane qui manum 
habebat aridam, humanum genus indicat infcecundi- 
tate boni operis arefactum, sed Domini miseratione 
curatum. Cujus dextera que in primo parente dum 
vetita arboris poma decerperet, aruerat, per Re- 
demptoris gratiam dum insontes manus in crucis 
arbore tenderet, bonorum operum succis est resti- 
tuta saluti. Et bene in synagoga manus erat arida, 
quia ubi scientiz donum majus, ibi gravius est inex- 
cusabilis noxe periculum. 

Observabant autem Scribe et Pharisei si sabbato 
curaret, &c.| Quia destructionem sabbati quam in 
discipulis arguebant probabili magister excusaverat 
exemplo, nunc ipsum observando magistrum calum- 
niari volunt, ut si sabbato curet, transgressionis, si 
non curet, crudelitatis aut imbecillitatis arguant. 

Ipse vero sciebat cogitationes eorum, &c.| Hoe 

est quod legimus, Dominus novit cogitationes homi- 
num, quoniam vane sunt. Et quod sequitur, Beatus 
homo quem tu erudieris, Domine, et de lege tua do- 
cueris eum, de illis dictum est qui legem per Chris- 
tum adimpletam, nec nobis carnale per hanc, sed 
spirituale sabbatum didicerunt esse praeceptum. 

Ait autem ad illos Jesus, Interrogo vos, si licet sab- 
bato bene facere an male ?] Przveniens Dominus 
calumniam Judeeorum, quam sibi perfida mente para- 
verant, arguit eos quia legis pracepta prava inter- 
pretatione violarint, zstimando in sabbato etiam a 
bonis operibus feriandum, cum lex a malis abstinere 
jubeat dicens, Omne opus servile non facietis in eo, 
id est peccatum. Omnis enim qui facit peccatum, 
servus est peccati. Eodem przecepto simul et futuri 
seculi formam in prezesentibus adumbrans, ubi qui 
per sex seculi hujus etates bona fecerunt, in septima 
quiete malorum tantummodo, non autem et bonorum 
sint ferias habituri. Nam licet secularia opera con- 
quiescant, non otiosus tamen boni operis actus est in 
Dei laude quiescere. 

Animam salvam facere, an perdere ?| Hoc est, ho- 
minem curare, an non. Idem est quod premiserat, 
Bene facere, an male. Non quod Deus summe 
bonus auctor mali nobis aut perditionis esse possit : 
sed quod ejus non salvare, Scripture consuetudine 
perdere dicatur. Sicut dicitur indurasse cor Pharao- 
nis, non quod molle obduraverit, sed quod meritis 
preecedentibus obduratum, misericorditer emollire 
noluerit. Et nos cum rogamus, ne nos inducat 
in tentationem, protinus addendo, Sed libera nos a 
malo: manifeste docemus ejus inducere in tentatio- 
nem non esse aliud, quam liberare a malo: ejus per- 
dere animam esse, a perditione salvam non facere. Si 
quem vero movet quare Dominus cum corpus esset cu- 

raturus, de anime salvatione interrogaverit, intelligat 
vel animam more Scripturarum pro homine positam, 
sicut dicitur, Hz sunt animz que exierunt de femore 
Jacob: vel quod illa miracula propter animz salutem 
faciebat, vel quod ipsa manus sanatio salutem anime 
significabat, que a bonis (ut preedixi) cessans ope- 
ribus, aridam quodammodo dextram habere vide- 
batur. 

Hit circumspectis omnibus dixit homini, Extende 
manum tuam, &c.] Sananda manus arida jubetur ex- 
tendi, quia infructuose debilitas anime nullo melius 
ordine quam eleemosynarum largitate curatur. Unde 
Joannes Baptista turbis sciscitantibus quid facerent, 
ut non velut arbores aridz mitterentur in ignem; 
hoc solum preecepit, Qui habet duas tunicas, det non 
habenti, et qui habet escas similiter faciat. Et in 
Ecclesiastico dicitur, Fili, non sit manus tua ad acci- 
piendum porrecta, et ad dandum collecta. Frustra 
enim manus ad Deum pro peccatis rogaturus expan- 
dit, qui non has ad viduam rogantem beneficium 
laturus extenderit. 

Ipsi autem repleti sunt msipientia, &c.| Magna uti- 
que insipientia, eos qui salute plurimum indigebant, 
de nece Salvatoris agere consiliuum. Qui quantum 
nequitize studeant, ostenditur, cum et hoc in crimen 
reputant, quod ad verbum illius salvam qui languebat 
extenderit dexteram. Quasi non eorum quisque ma- 
jora sabbatis egerit, cibos portando, porrigendo cali- 
cem, czeteraque que victul necessaria sunt exequendo. 
Neque enim qui dixit et facta sunt, sabbato laborasse 
poterat convinci. 

Cap. xx1. Factum est autem in illis diebus, extit in 
montem orare.| Non omnis qui orat ascendit in mon- 
tem. Est enim oratio, que peccatum facit. Sed 
qui bene orat, qui Deum orando queerit, hic a ter- 

renis ad superiora progrediens, verticem cure subli- 
mioris ascendit. Qui vero de divitiis, aut de honore 
seculi, aut certe de inimici morte sollicitus obsecrat, 
ipse in infimis jacens, viles ad Deum preces mittit. 
Orat autem Dominus non ut pro se obsecret, sed ut 
pro me impetret. Nam etsi omnia posuerit Pater in 
potestate Filii, Filius tamen ut formam hominis im- 
pleret, obsecrandum Patrem putat esse pro nobis, 
quia advocatus est noster. Advocatum enim, inquit, 
habemus apud Patrem, Jesum Christum. Si advoca- 
tus est, debet pro meis intervenire peccatis. Non 
ergo quasi infirmus, sed quasi pius obsecrat. Vis 
scire quam omnia que velit, possit? et advocatus 
et judex est: in altero, pietatis officium; in altero, 
insigne est potestatis. 

Et erat pernoctans in oratione Dei.) Forma tibi 
preescribitur, quam debeas emulari. Quid enim te 
pro salute tua facere oportet, quando pro te Christus 
in oratione pernoctatur? quid te facere convenit, cum 
vis aliquod officium pietatis adoriri, quando Christus 
missurus apostolos prius orare curavit? Vis scire 
quam mihi, non sibi oraverit ? 

Et cum dies, inquit, factus esset, vocavit discipulos 
suos, et elegit duodecim ex wpsis.| Ubi notandum 
quod evangelica et apostolica scriptura non solum 
illos duodecim appellat discipulos Christi, sed et 
omnes qui in eum credentes magisterio ejus ad reg- 
num coeelorum erudiebantur. Discipuli quippe a 
discendo sunt vocati, ex quorum multitudine quos 
ipse voluit elegit. 

Quos et apostolos nominavit.| Apostoli Greece, La- 
tine missi dicuntur. Cujus sacramentum nominis 
exponens evangelista Marcus, ait, Et fecit ut essent 
duodecim cum illo, et ut mitteret eos pradicare evan- 
gelium. Et ipse Dominus dicit, Sicut misit me Pater, 

et ego mitto vos. Qui bene duodecim sunt electi, ut 
videlicet mundi salutem, quam verbo predicarent, 
suo quoque numero mystice commendarent. Ter 
enim quaterni, decus dispondius. Hinc est enim 
quod et superius dixi, qua cum in typo ecclesiz 
Salomon Domino templum conderet, fecit et mare 
gneum, in quo sacerdotes lavarentur, duodecimque 
illud bovum clunibus imposuit, quorum tres aquilo- 
nem, tres occidentem, tres meridiem, et tres aspicerent 
orientem; figuraliter insinuans, quoniam apostoli 
apostolorumque successores, cunctas orbis quadrati 
plagas fide et confessione Sancte Trinitatis essent a 
peccatorum labe purgaturi. 

Simonem quem cognominavit Petrum, et Andream 
fratrem ejus.| Non nunc primum Simoni Petri cog- 
nomen indidit, sed longe ante cum a fratre Andrea 
ad se adductum intuitus dixit, Tu es Simon filius 
Jone, tu vocaberis Cephas, quod interpretatur 
Petrus. Sed eum volens Lucas nomina duodecim 
apostolorum enumerare, necesse haberet Petrum 
dicere: breviter innuere voluit quod non hoc ante 
vocaretur, sed ita eum Dominus cognominaverit, 
quamvis non tunc, sed quando Joannes ipsa Domini 
verba posuit, intentos videlicet reddens auditores. 
Nam si hoc ante vocaretur, non ita videres myste- 
rium petra, putans eum casu sic vocari, non pro- 
videntia Dei. Ideo voluit eum prius aliud vocari, 
ut ex ipsa commutatione nominis, sacramenti viva- 
citas commendaretur. Idem ergo Latine Petrus, 
quod Syriace Cephas, et in utraque Imgua nomen a 
petra derivatum est, haud dubium quin illa, de qua 
Paulus ait, Petra autem erat Christus. Nam sicut 
lux vera Christus donavit apostolis ut lux mundi 
vocentur, sic et Simoni qui credebat in petram 
Christum, Petri largitus est nomen. Cujus alias 

alludens etymologie dixit, Tu es Petrus, et super 
hance petram edificabo ecclesiam meam. Violenter 
ergo quidam Latino vel Greco nomini Hebraam 
querentes etymologiam, dicunt Petrum dissolven- 
tem, sive discalceantem, vel agnoscentem interpre- 
tari: cum et expositio Joannis evangeliste cujus 
memini, et ipsa lingua Hebrea, que P litteram om- 
nino non sonat, Hebreeum hoc nomen non esse 
testetur. Abusive enim Fetrum pro Petro, sicut et 
Faulum pro Paulo, et Filatum pro Pilato scribentes, 
violenter ficto nomini falsam interpretationem sub- 
nectunt. Simon autem obediens interpretatur. Porro 
Andreas Greecum nomen est, avd tov avdpdg, hoc 
est a viro, virilis appellatur. Quibus recte voca- 
bulis, apostolorum primi decorantur, qui mox ag- 
num Dei a Joanne cognoverunt, eum videre et audire 
curaverunt. Quod vero Simon ponens merorem 
vel audiens tristitiam interpretatur, illi tempori con- 
gruit, quando post resurrectionem viso Domino vel 
mortis illius vel sue negationis moerorem deposuit, 
sed suze confestim mortis tristitiam audivit, dicente 
Domino, Cum autem senueris, extendes manus tuas, 
et alius te cinget, et ducet quo non vis. 

Jacobum et Jdannem, Philippum et Bartholomeum, 
Mattheum et Thomam.| Pulchre ac reverenter Lucas 
in catalogo apostolorum usitato nomine Mattheum, 
in prima vero de teloneo vocatione, ut superius 
admonui, Levin appellare maluit. Ipse vere Mat- 
theus juxta quod scriptum est, Dic tu iniquitates 
tuas, ut justificeris: et manifeste Mattheum de 
teloneo vocatum, et in ordine se apostolorum pub- 
licanum cognominat, sed et compari suo Thome 
cum a ceteris evangelistis sit pralatus, se in ordine 
supponit. Jacobus sane et Joannes, qui ob exi- 
mium virtutis et animi culmen filii tonitrui, hoc est, 

Boavepyec, sive ut emendatius scribitur, banereem, 
sunt a Domino cognominati. Nec frustra. Quorum 
unus e ccelestibus intonans vocem illam theologi- 
cam, quam nemo prius edere noverat, emisit, In 
principio erat verbum, et verbum erat apud Deum, 
et Deus erat verbum, et cetera, que tanto robore 
gravida reliquit, ut si aliquanto plus intonare vo- 
luisset, nec ipse capere mundus posset. Sed et 
ambo seepe seorsum, et in montem a Domino duci, 
et aliquando sonum de nube terrificum percipere 
meruerunt, Hic est Filius meus dilectus. Prisca 
quoque nomina meritis aptissima gestarunt. Jaco- 
bus enim supplantator. Joannes, in quo est gratia, 
vel Domini gratia dicitur. Nam ille et carnis curam 
Domino vocante supplantare, et ipsam carnem He- 
rode trucidante gavisus est contemnere. Iste ob 
amoris precipul gratiam, quam virginali gloria 
meruerat, super Redemptoris sui pectus in coena 
recubuit. Philippus os lampadis interpretatur. Et 
recte, quia et vocatus a Domino, mox invento Na- 
thanaheli lumen quod agnoverat preedicavit dicens, 
Quem scripsit Moyses in lege et prophetz, inveni- 
mus, Jesum filium Joseph a Nazareth. Et post- 
modum quod se de lumine minus scire sentiebat, 
suppliciter queesivit, Domine, inquiens, ostende 
nobis Patrem, et sufficit nobis. Bartholomzeus 
Syrum est non Hebreeum, et interpretatur filius 
suspendentis aquas, hoc est filrus Dei. Qui pre- 
dicatorum suorum mentes ad ccelestia contemplanda 
suspendit, ut quo celsa liberius pervolant, eo terre- 
norum corda feracius dictorum suorum guttis in- 
ebrient. Unde bene Moyses de ecclesia mystice 
disserens ait, Quia non est terra ad quam ingre- 
dimini possidendam, similis terre A%gypti, de qua 
existis, ubi jacto semine in hortorum morem aque 
ll 

ducuntur irrigue, sed de celo pluvias expectans, 
quam Deus suus invisit omni tempore. Secularis 
enim sapientia quasi coluber per humum serpit, 
divina autem de ccelestibus intonat. Mattheeus 
donatus dicitur. Videlicet, quia magno Domini 
munere de teloneario publicano, in apostoli est et 
evangeliste delegatus officium. Thomas abyssus 
vel geminus. Unde et Grace Didymus appellatur, 
quia quo ceteris diutius dubitavit, eo Dominice 
resurrectionis veritatem altius didicit. De quo pul- 
cre Paulinus Nol antistes cecinit : 


Hic dubius gemino Didymus cognomine, Thomas, 
Adjacet: hune Christus pavidz cunctamine mentis 
Pro nostra dubitare fide permisit: ut et nos 

Hoc duce firmati, Dominumque Deumque trementes, 
Vivere post mortem vero fateamur Iesum 

Corpore, viva sue monstrantem vulnera carnis. 


Jacobum Alphei, et Simonem qui vocatur Zelotes. | 
Hos cum additamento posuit, ad distinctionem 
Jacobi Zebedzei et Simonis Petri, vel etiam Jude 
traditoris. Nam et hunce Simonem fuisse dictum, 
Joannes ostendit, qui ait, Kt cum intinxisset panem, 
dedit Jude Simoni Scariothis. Et Jacobus quidem 
Alphei, ipse est qui in evangelio frater Domini 
nominatur, quia Maria uxor Alphei, soror fuit 
Mariz matris Domini, quam Mariam Cleopz Jo- 
annes evangelista cognominat. Fortasse quia vel 
idem Alpheus etiam Cleopas est dictus, vel ipsa 
Maria defuncto post natum Jacobum Alpheo, Cleo- 
pe nupsit. Cui Simeonem filium genuisse, eumque 
consobrinum Domini existentem, eo quod Cleopas 
frater fuerit Joseph, Hierosolymz post Jacobum 
rexisse ecclesiam, historia ecclesiasti¢a tradit, sive 
hic apostolus Simon, seu quilibet alius Simeon 

fuerit. Quia vero Jacobus merito filius Alphei, 
id est, docti sit cognominatus, ipsi testantur apos- 
toli, quieum post Domini passionem statim Hiero- 
solymorum ordinaverunt episcopum. Quia et ante 
sanguinis effusionem, verus etiam ipse carnalis de- 
siderii fit supplantator, testatur Hegesippus vicinus 
apostolorum temporum historicus. Suscepit, in- 
quiens, ecclesiam Hierosolymz post apostolos frater 
Domini Jacobus cognomento Justus. Multi quidem 
Jacobi vocantur, hic de utero matris sanctus vocatus 
fuit, vinum et siceram non bibit, carnem nullam 
comedit, nunquam attonsus est, neque unctus est 
unguento, neque usus est balneo. Huic solitum 
erat ingredi Sancta Sanctorum. Siquidem vestibus 
laneis non utebatur sed lineis, solusque ingredie- 
batur in templum, et fixis genibus pro populo 
deprecabatur; in tantum, ut camelorum duritiam 
traxisse ejus genua crederentur. Simon autem 
Zelotes, ipse est, et Simon Chananzeus de vico Ga- 
lileeee Chana, ubi aquas Dominus convertit in vinum. 
Chana quippe Zelus, Chananzeus zelotes interpre- 
tatur. 

Judam Jacobi, et Judam Scarioth qui fuit pro- 
ditor.| Et horum, distinctionis gratia, nomina du- 
plicavit. Quorum unus, ut ipse in catholica scribit 
epistola, frater est Jacobi, qui etiam Thaddeus voca- 
batur. Alter, aut a vico in quo ortus est, aut ex 
tribu Issachar preesagium suze condemnationis vo- 
cabulum sumpsit. Issachar quippe, quod dicitur 
merces, pretium proditionis insinuat. Scarioth au- 
tem, quod memoria mortis interpretatur, arguit eum 
non repente persuasum, sed meditatum diutius Do- 
minicz traditionis subiisse piaculum. Qui non per 
imprudentiam, sed per providentiam inter apostolos 
eligitur. Quanta enim est veritas, quam nec ad- 


14 EXPOSITIO 


versarius minister infirmat? quanta moralitas Do- 
mini, qui periclitari apud nos judicium suum quam 
affectum maluit? Susceperat enim hominis fragi- 
litatem, et ideo nec has partes recusavit infirmitatis 
humane. Voluit deseri, voluit prodi, voluit ab 
apostolo suo tradi, ut tu a socio desertus, a socio 
proditus, moderate feras tuum errasse judicium, 
perusse beneficium. 

Et descendens cum illis stetit in loco campestri, &e.| 
Electurus apostolos Dominus in montana subit, 
turbas vero docturus ad campestria redit, quia non 
nisi in humili Christum turbe videre  sufficiunt. 
Nam hee est norma quam secutus apostolus ait, 
Non potui vobis loqui quasi spiritualibus, sed quasi 
carnalibus. Quasi parvulis in Christo, lac vobis 
potum dedi, non escam. Nondum enim poteratis, 
sed ne nunc quidem potestis. Apostoli autem ipsi 
secundum Matthzum quasi perfectiores, et in monte 
et aperto Salvatoris ore docti esse narrantur. Ubi 
si qui diligentius utrumque velit evangelistam per- 
scrutari, potest intelligi, cum in monte duodecim 
discipulos elegit e pluribus, quos et apostolos nomi- 
navit, quod Matthzus pretermisit, tune illum ha- 
buisse sermonem quem Matthzus interposuit et 
Lucas tacuit, hoc est in monte. Ac deinde cum 
descendisset, in loco campestri habuisse alterum 
similem, de quo Matthzeus tacet, Lucas non tacet, 
et utrumque sermonem eodem modo esse con- 
clusum. 

Ab omni Judea et Hierusalem et maritima, &c.| 
Maritimam multitudinem non a proximo mari Ga- 
lilaz (neque enim hoc miraculi loco poneret) sed a 
mari magno reor esse cognominatam, in qua etiam 
Tyrus et Sidon comprehendi poterant. Verum quia 
gentium civitates sunt Judeis quidem sorte datze, 

sed non ab eis possessz, eo quod hostes extermi- 
nare nequirent, consulte nominatim ponuntur, ut 
quanta sit fama virtusque Salvatoris intimetur, que 
exteras etiam ad sanitatem doctrinamque capessen- 
dam civitates accersiat. Ubi notandum, quia Do- 
minus etsi venientibus ad se gentilibus misertus sit, 
unde et puerum centurionis et Chananee filiam 
approbata petentium fide curavit, non tamen eorum 
civitates intrasse reperitur, ne videlicet occasionem 
querele Judeis calumniantibus suggereret, sed per- 
fectam potius salutem gentium passionis et resur- 
rectionis suze tempori reservaret. Quo imminente 
tempore gentilibus eum videre querentibus ait, 
Nisi granum frumenti cadens in terram mortuum 
fuerit, ipsum solum manet: si autem mortuum 
fuerit, multum fructum adfert. 

Et omnis turba querebat eum tangere, &c.| Ht 
supra leprosus Domino tangente mundatur, et hic 
omnis turba que eum tangere potuit, spiritus illius 
virtute sanatur. Tactus ergo Salvatoris, opus est 
salutis. Quem tangere, est fideliter in eum credere. 
A quo tangi, est eyus munere firmari. Sed unus- 
quisque in suo sensu abundat. Turbze que de longe 
ad audiendum confluunt, descendentis in campum 
Domini curantur attactu. Discipuli qui in minori- 
bus jam sunt instituti, in montis cacumine ad ma- 
jora provehuntur. KE quibus etiam eliguntur, qui 
eum transfiguratum secreto in monte speculentur. 
Unus pre omnibus quasi sublimioris sapientize fonte 
inebriandus, magistri recumbit in pectore. Raroque 
uspiam vel turbas Dominum ad altiora sequi, vel 
quempiam debilem inveniens in monte curari, sed 
extincta febre libidinum, accensaque scientiz luce, 
pedetentim quemque ad culmen subire virtutum. 

Nam et in veteri testamento Moyses solus cum 
Josue montem Dei ascendens, ad regendum vulgus 
in campo donec redirent, Aaron ordinavit et Hur. 
Aaron quippe qui interpretatur mos _fortitudinis, 
singularem Dominice incarnationis excellentiam, 
Hur vero qui ignis dicitur, donum Sancti Spiritus 
insinuat. Quia plures in ecclesia parvuli, etsi 
comitari magistros ad penetranda summz divinitatis 
arcana nequeunt, Dominice tamen incarnationis 
sacramentis redimi, et Spiritus Sancti possunt ar- 
dore signari. 

Cap. xxi. Et ipse elevatis oculis in discipulos suos 
dicebat, Beati pauperes, &c.| tsi generaliter omnibus 
loquitur, specialius tamen oculos Salvator in disci- 
pulos levat, ut his qui verbum intenta cordis aure 
percipiunt, latius saporis intimi lumen aperiat. Cui 
simile est quod Matthzus ait, Et cum sedisset, ac- 
cesserunt ad eum discipuli ejus, et aperiens os suum 
docebat eos dicens, Beati pauperes spiritu. Nam 
quibus os in monte sedens aperit ut magna sublimi- 
ter audiant, in eos oculos stans in campo .dirigit, ut 
audita patenter intelligant. Beati itaque pauperes. 
Non utique omnes, sed illi tantum modo qui omne 
presentis seculi, tametsi altum videatur, pro nihilo 
culmen ducunt. Qui merito regni ccelestis perhiben- 
tur munere digni, quia delectationis humane proban- 
tur cupiditate nudati. Qualem se rex David paupe- 
riem sustinuisse declarans ait, Ego vero egenus et 
pauper sum. Et alibi non modo terrestria, sed et 
ipsa pro Domino super ccelestia parvipendens dicens- 
que, Quid enim mihi restat in ceelo, et a te quid volui 
super terram? mox ubi spei sue fixisset anchoram, 
subdendo manifestat, Mihi autem adherere Deo 
bonum est, ponere in Domino Deo spem meam. 

Alioquin nonnulli miserrima conditione paupertatis, 
et hic seculi gaudiis ob inopiam rerum, et ibi regno 
Dei ob meritorum nequitiam carent. 

Beati qui nunc esuritis, quia saturabimini.| Quid 
esurire beati, quid sitire debeant, Matthzeus exponit, 
videlicet justitiam, apertissime nos instituens nun- 
quam nos satis justos zstimare debere, sed quotidia- 
num justitiz semper amare, immo ardere profectum. 
Cujus perfectam saturitatem non in hoc seculo, sed 
in futuro posse provenire supernorum desiderio 
Psalmista flagrans ostendit, qui ait, Ego autem cum 
justitia apparebo in conspectu tuo, satiabor dum 
manifestabitur gloria tua: potest et simpliciter ac- 
cipi, Beati qui nunc esuritis, qui castigatis corpus 
vestrum et servituti subjicitis, qui in fame et siti 
verbo operam datis, quia ccelestium tunc gaudiorum 
habetis ubertate perfrui. 

Beati qui nunc fletis, quia ridebitis.| Non tempora- 
lum damna commodorum, sed virtutum detrimenta 
spiritualium qui flent, eterna beatitudine consolabun- 
tur. Ubi non nostra solum, sed et proximi jubemur 
commissa deflere. Quem si ut nos diligimus, con- 
sequenter illius et profectu nos gratulari, et defectu 
necesse est tribulari: nec solum tribulari, verum ad 
lacrymas usque succendi. Sic enim Samuel et Da- 
vid peccatum Saulis et interitum lugent. Sic pec- 
catricem Dominus ipse flevit super civitatem; et 
meestis compassus sororibus, Lazarum, quem divina 
erat majestate resuscitaturus, humana prius misera- 
tione deflebat. Mystice significans eos qui peccati 
morte sopiuntur, ut reviviscere queant a proximis esse 
plangendos. Quod autem nunc flentes risuros esse 
promittit, non pueriliter accipiendum, sed Scripture 
more risus nomine mentis exultatio, et affectus qui- 
dam leetior intelligendus est esse designatus. Sicut 

Sara, Risum (inquit) mihi fecit Deus. Et in Job dic- 
tum est, Os autem veracium replebitur risu. Per que 
(ut dixi) nomina, gaudium anime figuratur interius. 

Beati eritis cum vos oderint homines, &c.| Qui prop- 
ter divitias hereditatis Christi in sanctis, propter 
panem vite eternz, propterque spem ccelestium gau- 
diorum, fletus, esuriem, paupertatemque pati deside- 
rat, beatus est. Multo autem beatior, qui has inter 
adversa virtutes servare non trepidat. Quia oderint 
licet homines corde nefando, dilectum cor Christo 
leedere nequeunt. Separent et synagoga depellant, 
Christus invenit et confirmat. Exprobrent nomen 
crucifixi, ipse commortuos sibi conresuscitat, et con- 
sedere facit in ceelestibus. 

Et ejecerint nomen vestrum tanquam malum, &c.] 
Nomen vestrum quod dicit, nomen Christianorum 
significat, quod a gentilibus Judzeisque szpissime 
quantum ad ipsos memorize abrasum, et ab hominibus 
est ejectum, nulla jam existente causa odil, nisi prop- 
ter Filium hominis, quia videlicet nomen Christi, 
credentes suum voluerint facere cognomen: atque 
ideo nominis summi persecutores, hominum non im- 
merito nomine notantur. Beati (inquit) eritis, cum 
vos oderint homines: docens eos ab hominibus in- 
sectandos, sed ultra homines esse beandos. 

Gaudete in illa die, et exultate, &c.| Non hoc a 
quolibet patiente, sed ab eo qui superne tantum 
mercedis intuitu patitur, preeceptum potest impleri, 
ut scilicet inter odia cordium, inter probra linguarum, 
inter ipsas persequentium manus, zquali, imo letiori 
adhuc corde versetur: non ad hoc nostri similes 
valeant, sed eorum qui ibant gaudentes a conspectu 
concili, quoniam digni habiti sunt pro nomine Jesu 
contumeliam pati. Qui ergo multa in terris pro 
Christo sustinet adversa, multa in ccelis a Christo re- 

cipiet dona. Ceterum quanta ab Elia verborum 
jacula falsi sustinuere prophet, quos deridens aiebat, 
Clamate voce majore, Deus enim est Baal, et forsi- 
tan loquitur, aut in diversorio est, aut in itinere, aut 
certe dormit, ut excitetur. Quantam dedere stragem 
qui octingenti simul et quinquageni sunt interempti ? 
Verum quia Baal et non Christus in causa erat, nec 
irrisi gaudebant, nec occisi palmam, sed poeenam me- 
ruere perennem. 

Secundum hec enim faciebant prophetis patres eo- 
rum.| Bene exemplo adhortatus est, quia vera di- 
centes solent persecutionem pati. Nec tamen ideo 
prophetz antiqui timore persecutionis a veritatis 
preedicatione defecerunt. Notandum sane, quia sicut 
Matthzus per octo quas posuit beatitudines, octa- 
vam spei nostrz perfectionem, que resurrectionis 
gloria dedicatur, insinuat: ita Lucas per quatuor 
virtutes amplectitur cardinales. Beati enim pauperes, 
qui per temperantiam a mundi refrenantur illecebris. 
Beati esurientes, qui sua fame commoniti esurienti- 
bus esse miserendum, et ipsi per justitiam miserentur 
ut valent. Nam eleemosynam qua Christo non nos- 
tra donamus, sed sua reddimus, justitiam recte dici 
testatur Psalmista, qui ait, Disperdit pauperibus, 
justitia ejus manens in seculum seculi. Justitia est 
enim qua sua cuique tribuimus, nemini quicquam de- 
bentes, nisi ut invicem diligamus. Beati qui per 
prudentiam inter bonum dinoscentes et malum, oc- 
cidua flere, et ad eterna norunt anhelare. Beati, 
qui per fortitudinem fidei omnia valent molesta tole- 
rare. Igitur qui necdum consummate virtutis ar- 
cem conscendere valent, generalis interim perfec- 
tionis sunt beatitudine perfovendi. (Quatenus a 
bonis paulatim ad meliora progressi, dum consis- 
tenti in planitie Domino libenter auscultant, ad hune 

quandoque in monte sedentem sublimiter ascendant. 
Nam quorum adhuc edomandis instruendisque cordi- 
bus insistit, hos quasi stans, qui situs est laborantis, 
affatur. Quos vero longo studii spiritualis exercitio 
promptos jamque ac dociles invenit, his libertate ac 
dignitate magistri quasi quietus Salvator residens, 
mystica quzeque de supernis intimat. Que spiritu- 
alium differentia profectuum, in Israeliticze plebis est 
habitu pulcherrimis expressa figuris. Ubi vulgus 
omne quibuslibet vestibus utens, in quatuor angulis 
palliorum hyacinthinas sibi fimbrias est facere pra- 
ceptum. Sacerdotes quatuor habere vestes, totidem 
mysticis coloribus mira varietate distinctas. Ponti- 
fices et ea quee sacerdotes, et alia quatuor indumenti 
genera, colorum quidem eorundem, sed sublimioris 
gratia dignitatis, et auro interlucente corusca, et pa- 
triarcharum atque ipsius Domini nomine redimita 
gestare. Que per singula vel exponere vel solum 
proponere, proprii industriam spectat operis. 

Verumtamen, ve vobis divitibus, &c.] Quod sit ve 
divitibus adfuturum, a contrario melius intelligitur, 
ubi pauperum dicitur esse regnum Dei. A quo se 
regno per omnia qui hic consolari querunt, alienant, 
audituri a justo Judice, Filii, recordamini, quia rece- 
pistis bona in vita vestra. Ubi notandum, quod non 
tam divitiz, quam divitiarum amor in culpaest. Non 
enim omnis qui habet divitias, sed, ut Ecclesiastes ait, 
Qui amat divitias, fructus non capiet ex eis: quia qui 
habita temporalia vel animo contemnere, vel pauperi 
nescit erogare, usu quidem horum delectatur ad pree- 
sens, sed fructu quem dando poterat acquirere, care- 
bit in posterum. Et alibi legimus, Beatus dives qui 
inventus est sine macula, qui post aurum non abiit, 
nec speravit in pecunia et thesauris. 

Ve vobis qui saturati estis, quia esurictis.| Satura- 

tus erat dives ille purpuratus quando epulabatur 
quotidie splendide, sed dirum ve sustinebat esuriens, 
quando de Lazari, quem despexerat, digito guttam 
aquee querebat. Aliter. Si beati sunt illi qui jus- 
titize semper esuriunt opera, infelices e contrario sunt 
eestimandi, qui sibi in desideriis placentes, nullam 
veri et inconcussi boni famem patiuntur, satis se rati 
beatos si non ad tempus sua voluptate priventur. 

Ve vobis qui ridetis nunc, &c.| Et Salomon ait, 
Risus dolore miscebitur, et extrema gaudii luctus 
occupat. Et iterum, Cor sapientium ubi tristitia est, 
et cor stultorum ubi letitia. Manifeste docens stul- 
titiam ridentibus, prudentiam, ut supra docuimus, 
flentibus semper adscribendam. 

Ve cum bene vobis dixerint omnes homines.| Hoc 
est quod Psalmista deplorat: Quoniam laudatur 
peccator in desideriis anime sue, et qui iniqua gerit 
benedicitur. Cui non minima pcene pars est sua 
scelera non modo non argui, sed insuper quasi bene 
gesta laudari. Unde provide Dominus non ait, vee 
quia bene vobis dicunt homines, quasi distante ali- 
quantum tempore culpam tardius poena sequatur, 
sed vee (inquit) cum bene vobis dixerint omnes ho- 
mines. Quia ipsa peccati nutrix adulatio sicut oleum 
flammis, sic in culpa ardentibus solita ministrare 
fomentum, maxima est utique pcoena peccantium. 
Nam quomodo pauperes esurientes et flentes, ma- 
lorum decet improbitate probari, ita divitiis, epulis, 
risuique vacantes, per districti Judicis iram male 
obsequentium clientela majorem foventur ad poenam. 

Secundum hec enim faciebant prophetis patres eo- 
rum.| Pseudo-prophetas significat, qui et ipsi sape 
in Scriptura sacra prophetz solent appellari, eo quod 
ob captandum vulgi favorem futura preefari, id est 
preloqui conentur. Unde dicit Jezechiel, Vee pro- 

phetis insipientibus, qui sequuntur spiritum suum et 
nihil vident. Quasi vulpes in deserto, prophetz tui, 
Israel, erant. Itaque Dominus in monte beatitu- 
dines solummodo proborum, in campo vero, etiam 
ve describit reproborum. Quia rudes adhue audi- 
tores minis necesse est ac terroribus ad bona com- 
pelli, perfectos autem sat est praemiis invitari. 

Sed vobis dico qui auditis.| Diligite inimicos ves- 
tros, bene facite his qui oderunt vos. Quia dixerat 
supra, quid ab inimicis pati possint, nunc qualiter 
ipsi cum eisdem inimicis agere debeant, ostendit. 
Multi autem putant sufficere virtutibus non odisse 
inimicos, ceterum diligere plus przecipi, quam hu- 
mana natura patiatur, non videntes quia et Moyses, 
Samuel, et Stephanus pro inimicis orabant, et mor- 
tuos David planxit inimicos. Neque enim Dominus 
impossibilia, sed perfecta juberet. Non deficientes 
ergo, dum tempus est, operemur bonum ad omnes, 
maxime autem ad domesticos fidel. 

Benedicite male dicentibus vobis, &c.| Et hee se 
suique similes egisse, testatur apostolus, qui ait, 
Maledicimur, et benedicimus. Blasphemamur, et 
obsecramus. Sed hic merito movet, quomodo huic 
precepto Domini non sit adversum, quod et in 
prophetis inveniuntur multe imprecationes adversus 
inimicos, quz maledictiones putantur, sicuti est 
illud, Fiat mensa eorum coram ipsis in laqueum, 
et cetera, que ibi dicuntur. Joannes apostolus ait, 
Qui scit fratrem suum peccare peccatum non ad 
mortem, petet et dabitur ei vita peccanti non ad 
mortem. Est peccatum ad mortem, non pro illo 
dico ut roget quis. Ubi primo videndum quia pro- 
phetz per imprecationem quid esset futurum ceci- 
nerunt, non optantis voto sed spiritu  previdentis, 
qui maxime solent figura imprecantis futura praedi- 

cere, sicut figura preteriti temporis ea quee ventura 
erant sepe cecinerunt. Deinde in apostoli verbis 
intelligendum esse quosdam fratres pro quibus orare 
non nobis precipitur, cum Dominus etiam pro per- 
secutoribus nostris orare nos jubeat. Que solvi 
queestio non potest, nisi fateamur esse aliqua pec- 
cata in fratribus inimicorum persecutione graviora. 
Fratres autem Christianos significari, multis divina- 
rum scripturarum documentis probari potest. Pec- 
catum ergo fratris ad mortem puto esse, cum post 
agnitionem Dei per gratiam Domini nostri Jesu 
Christi quisque oppugnat fraternitatem, et adversus 
ipsam gratiam qua reconciliatus est Deo, invidentiz 
facibus agitatur. Peccatum autem non ad mortem 
est, si quisquam non amorem a fratre alienaverit, 
sed officia fraternitatis debita per aliquam infirmi- 
tatem animi non exhibuerit. Quapropter et Do- 
minus in cruce ait, Pater, ignosce illis, quia nesciunt 
quid faciunt. Nondum enim gratiz Spiritus Sancti 
participes facti, societatem sanctze fraternitatis inie- 
rant. Et beatus Stephanus orat pro eis a quibus 
lapidatur, quia nondum Christo crediderant, neque 
adversus illam communem gratiam dimicabant. Et 
apostolus Paulus propterea, credo, non orat pro 
Alexandro, quia jam frater erat: et ad mortem, id 
est, invidentiam, fraternitatem oppugnando pecca- 
verat. Pro his autem qui non abruperant amorem, 
sed timore succubuerant, orat ut eis ignoscatur. Sic 
enim dicit, Alexander erarius multa mala mihi 
ostendit, reddet illi Dominus secundum opera illus, 
quem et tu evita, valde enim resistit nostris sermo- 
nibus. Deinde subjungit pro quibus orat, ita 
dicens: In prima mea defensione nemo mihi adfuit, 
sed omnes me dereliquerunt, non illis imputetur. 

Ista differentia peccatorum Judam tradentem a Pe- 
tro negante distinguit. 

Si quis te percutit in maxillam, prebe et alteram.| 
Non ait, eum qui te percutit, noli tu percutere, 
quanquam hoc etiam magnum preceptum sit: sed 
ait, para te adhuc percuti. Quod ad misericordiam 
pertinere, hi maxime sentiunt, qui eis quos multum 
diligunt, tanquam filiis vel quibuslibet dilectissimis 
suis zgrotantibus serviunt, vel parvulis, vel phre- 
neticis, a quibus multa szpe patiuntur. Etsi eorum 
salus id exigat, prabent se etiam ut plura patian- 
tur, donec vel ztatis vel morbi infirmitas transeat. 
Quos ergo Dominus medicus animarum curandis 
proximis instruebat, quid eos aliud docere posset, 
nisi ut eorum quorum saluti consulere vellent, im- 
becillitates eequo animo tolerarent ? Omnis namque 
improbitas ex imbecillitate animi venit, quia nihil 
innocentius est eo qui in virtute perfectus est. 
Multi autem alteram maxillam prezbere noverunt, 
diligere vero illum a quo feriuntur, ignorant. At 
vero ipse Dominus, qui utique praecepta que docuit 
primus implevit, percutienti se in maxillam muinistro 
sacerdotis non preebuit alteram, sed insuper dixit: 
Si male locutus sum, testimonium perhibe de malo ; 
si autem bene, quid me cedis? Non tamen ideo 
paratus corde non fuit non solum in alteram max- 
illam czedi pro salute omnium, sed etiam toto cor- 
pore crucifigi. 

Et ab eo qui aufert tibi vestimentum, &c.| Quod de 
vestimento et tunica dictum est, non in eis solis, 
sed in omnibus faciendum est, que aliquo jure tem- 
poraliter nostra esse dicimus. Si enim de necessa- 
ris hoc imperatum est, quanto magis superflua con- 
temnere convenit ? 

Omni autem petenti te, tribue.| Omni petenti (in- 
quit) non omnia petenti, ut id des quod dare honeste 
et juste potes. Quid si enim pecuniam petat, qua 
innocentem conetur opprimere? Quid si postremo 
stuprum petat? Sed ne multa persequar que 
sunt innumerabilia, id profecto dandum est quod 
nec tibi nec alteri noceat, quantum sciri aut credi 
ab homine potest. Et cui juste negaveris quod 
petit, indicanda est ipsa justitia, ut non eum inanem 
dimittas. Ita omni petenti te tribues, quamvis non 
semper id quod petit tribues. Et aliquando melius 
aliquid tribues, cum petentem injusta correxeris. 

Et qui aufert que tua sunt, ne repetas.| De veste, 
domo, fundo, jumento, et generaliter de omni pecu- 
nia dicit. Utrum autem de servis accipiendum sit, 
magna questio est. Non enim Christianum oportet 
sic possidere servum, quomodo equum aut argen- 
tum. Quanquam fierl possit, ut majore pretio 
valeat equus quam servus, et multo magis aliquid 
aureum vel argenteum. Sed ille servus si rectius 
et honestius, et ad Deum colendum accommodatius 
abs te Domino educatur aut regitur, quam ab illo 
potest qui eum cupit auferre, nescio utrum quis- 
quam dicere audeat, ut vestimentum eum debere 
contemni. Hominem namque homo tanquam se- 
ipsum diligere debet, cui ab omnium Domino etiam 
ut inimicos diligat imperatur. 

Cap. xxi. Et prout vultis ut faciant vobis ho- 
mines, et vos facite illis similiter.| Quia caritas 
patiens est, benigna est, non tantum injurias inimici 
fortissime suffert, sed amici quoque gratiam benig- 
nissime przevenit. Nam redamare amantem, cunc- 
tos natura docuit. Non amantem vero benefictis 
ad amorem cogere Christi solum doctrina perfectos 
instituit. Qui cum nos priores prout nobis fieri 

velimus aliis facere juberet, eundem mox sensum 
latius adstruendo firmayit, dicens, 

Et si diligitis eos qui vos diligunt, &c.| Si etiam 
peccatores, publicani, et ethnici, erga dilectores 
suos, natura duce, norunt esse benefici, quantum vos 
(inquit) quibus ut gradus professionis eximior, ita 
cura necesse est sit virtutis uberior, latioris sinu 
dilectionis amplecti debetis etiam non amantes? 
Unde quesitu dignum videtur, quomodo cum Do- 
minus eos qui diligentes se solum diligunt, bene- 
facientibus sibi benefaciunt, amicis foenerantur, non 
modo perfectam non habere caritatem, verum pec- 
catoribus zequiparari testetur, ille pectoris Dominici 
recubitor epistolam de Dei et proximi dilectione 
consummans, non uspiam inimicos monuerit esse 
diligendos, sed absolute dixerit, Quia si diligamus 
invicem, Deus in nobis manet, et caritas Dei in 
nobis perfecta est. Quod si quem movet, sciat eum 
non de inimicorum amore tacuisse, sed et illos 
fratrum nomine comprehendisse, fraternique amoris 
intuitu diligi, et pro eis precepisse orari. Scilicet 
ut non semper inimici remaneant, sed resipiscant a 
diaboh laqueis, nobisque germano fcedere socientur.: 
Nec durum videatur quod nondum credentes, prop- 
ter spem tamen credendi fratres appellari posse 
dicimus. Nam idem Joannes eos etiam filios Dei 
vocitare legitur. Quia Jesus (inquit) moriturus 
erat pro gente, et non tantum pro gente, sed ut 
filics Dei qui erant dispersi, congregaret in unum. 
Quamdiu enim dispersi, nondum fil sunt Dei, sed 
conveniendo in unum, jam efficiuntur filii. 

Verumtamen diligite inimicos vestros, et benefacite, 
&c.| Quia dilectionem, beneficiumque mutuum pec- 
catorum, infructuosa redarguit, nune qualiter hae 
a fidelibus fructuose fieri debeant, ostendit. Mu- 

tuatur autem omnis qui accipit, etiam si non ipse 
soluturus est. Cum enim misericordibus Deus plu- 
ra restituat, omnis qui beneficium prestat, foene- 
ratur. Aut si non placet accipere mutuantem, nisi 
eum qui accipit redditurus, intelligendum est Do- 
minum ipsa duo genera preestandi esse complexum. 
Namque aut donamus quod damus benevole, aut 
reddituro commodamus. Quia enim multi (ut scrip- 
tum est) quasi inventionem estimaverunt foenus, 
et molestiam prestiterunt his qui se adjuverunt, 
multi non causa nequitiz non foenerati sunt, sed 
fraudari gratis timuerunt. Huic etiam infirmitati 
divina medetur auctoritas, dicens, Et mutuum date, 
nihil inde sperantes. Id est, non in homine spem 
mercedis figentes. Qui sive reddat quod commo- 
dastis, reddet et Deus quod illo jubente fecistis, 
sive non reddat, hzreditas vestra in eternum erit. 
Mutuatur enim peccator et non solvit, justus autem 
miseretur et commodat. Quoniam_ benedicentes 
eum possidebunt terram. Et alibi cum diceret, 
jocundus homo qui miseretur, et commodat, con- 
tinuo subjunxit, In memoria eterna erit justus. 

Kit erit merces vestra multa, et eritis filit Altissini. | 
Nulla major potest esse merces, quam filios homi- 
num terrigenas effici filios Altissimi qui in ceelis 
est. Itaque quod ait, Et eritis filu Altissimi; ex 
illa regula est intelligendum, qua et Joannes dicit, 
Dedit eis potestatem filios Dei fier. Unus enim 
naturaliter filius est, qui nescit ommnino peccare. 
Nos autem potestate accepta efficimur filil, in quan- 
tum ea qu ab illo precipiuntur implemus. Unde 
apostolica disciplina adoptionem appellat, qua in 
zternam hereditatem vocamur, ut cohzredes esse 
possimus. Igitur non ait, Facite ista quia estis 
filii, sed facite ista, et eritis filii, Cum autem ad 

EE 


28 EXPOSITIO 


hoc nos vocat per ipsum unigenitum, ad similitudi- 
nem suam nos vocat. 

Quia ipse benignus est (inquiens) super ingratos et 
malos, &c.| Benignus est Deus super ingratos et 
malos, vel multiplici scilicet sua misericordia, qua 
etiam jumenta salvat, temporalia bona largiendo, 
vel ad ceelestia dona singulari gratia, qua electos 
solum glorificat, inspirando. Sed sive hoc, sive 
illud, sive utrumque intelligas, magna Dei bonitate 
fit, quze nobis imitanda preecipitur, si filli Dei esse 
volumus. 

Cap. xxiv. Nolite judicare, et non judicabimini, 
&c.] Hoc loco nihil aliud nobis precipi existimo, 
nisi ut.ea facta quee dubium est quo animo fiant, in 
meliorem partem interpretemur. Quod enim scrip- 
tum est, Ex fructibus eorum cognoscetis eos, de 
manifestis dictum est, qua non possunt bono animo 
fieri, sicuti sunt stupra, vel blasphemize, vel furta, 
vel ebrietas, et si qua sunt talia, de quibus nobis 
judicare permittitur. De genere autem ciborum, 
quia possunt bono animo et simplici corde sine 
vitio concupiscentiz quicunque humani cibi in- 
differenter sumi, prohibet apostolus judicari eos qui 
carnibus vescebantur et vinum bibebant, ab eis qui se 
ab hujusmodi alimentis temperabant. Qui manducat 
(inquit) non manducantem non spernat. Et qui non 
manducat, manducantem non judicet. Ad hoc per- 
tinet etiam illud, quod alio loco dicit: Nolite ante 
tempus quicquam judicare, quoadusque veniat Do- 
minus et illuminet abscondita tenebrarum, et mani- 
festabit cogitationes cordis. Sunt ergo quaedam facta 
media, que ignoramus quo animo fiant, qua bono et 
malo fier possunt: de quibus temerarium est ju- 
dicare, maxime ut condemnemus. Horum autem 
veniet tempus ut judicentur, cum Dominus illumi- 

nabit abscondita tenebrarum, et manifestabit cogi- 
tationes cordis. Duo sunt autem, in quibus teme- 
rarium judicium cavere debemus, cum incertum est 
quo animo quidque factum sit, vel cum incertum est 
qualis futurus sit, qui nunc vel malus vel bonus 
apparet. 

Dimitiite, et dimittemini. Date, et dabitur vobis.| 
Dimittere nos injurias, dare beneficia jubet, ut et 
nobis peccata dimittantur, et vita detur eterna. Qua 
sententia brevi, sed eximia, cuncta que latissime de 
conversando cum inimicis mandaverat, comprehen- 
dendo concludit. 

Mensuram bonam confertam et coagitatam, &c.| Huic 
simile est quod alibi dicit, Ut et psi recipiant vos in 
eterna tabernacula. Non enim pauperes ipsi, sed 
Christus mercedem his qui eleemosynam fecere red- 
diturus est. Quam tamen in sinum dare dicuntur, 
quia promerendz illius occasionem dedere, cum vel 
egentes misere, vel improbe sevientes fortiorum 
sunt et tolerati patientia, et beneficentia sustentati, 
et ad ipsam aliquoties fidem dulci gratia provocati. 

Eadem quippe mensura qua mensi fueritis, &c.| Et 
apostolus ad eleemosynam Corinthios hortans, inter 
alia dicit: Hoc autem dico, Qui parce seminat, parce 
et metet. Et qui seminat in benedictionibus, de 
benedictionibus et metet. Potest autem et de omni- 
bus quz mente, manu, lingua gerimus, accipi. Quia 
tu reddes singulis, inquit, secundum opera eorum. 

Dicebat autem illis et similitudinem, Numquid potest 
cecus cecum ducere ? &c.| Sensus hujusce sententiz 
pendet ex superioribus, ubi de danda eleemosyna et 
injuria dimittenda preecipitur. Si te (inquit) ira con- 
tra violentum, et contra petentem philargyria czeca- 
verit, numquid tua mente vitiata vitium ejus curare 
poteris ? aut ille solus qui injuriam fecit, et non tu 

etiam qui ferre nesciebas, reus deputaberis? At si 
mitem te tranquillique pectoris ejus improbitas inve- 
nerit, et ille ad pcenitentiam movebitur, et tu pati- 
entiz pramio donaberis, quia cecum vidente oculo, 
hoc est corde sereno, ducere curabas ad lumen. 

Non est discipulus super magistrum. Perfectus 
autem omnis erit, &c.| Si magister, qui utique quasi 
Deus potuit, non suas ulcisci injurias, sed ipsos 
maluit insecutores patiendo reddere mitiores, eandem 
necesse est discipuli, qui puri homines sunt, regulam 
perfectionis sequantur. 

Quid autem vides festucam in oculo fratris tui, &c.] 
Kt hoc ad superiora respicit, ubi cecum a ceco 
duci, id est peccantem a peccatore castigari non 
posse premonuit. Multi enim superbia, vel odio, 
philargyria, vel avaritia, vel alio quolibet crimine 
preeventi, levia hee aut nulla judicantes, acerrime 
corripiunt eos quos subita viderint ira turbatos, ocu- 
lum mentis a solito puritatis statu, quasi festuca 
irruente mutasse, atque immemores Dominici pra- 
cepti, quo ait, Nolite condemnare, et non condem- 
nabimini, magis amant vituperare et damnare, quam 
emendare atque corrigere. 

Et quomodo potes dicere fratri tuo, Frater, sine 
ejiciam festucam de oculo tuo? &c.| Heec cum fratre 
agis, Si (verbi gratia) quod ira ille peccavit, tu odio 
reprehendis. Quantum autem inter festucam et tra- 
bem, quasi tantum inter iram distat atque odium. 
Odium est enim ira inveterata: quasi que vetustate 
ipsa tantum acceperit, ut merito appelletur trabes. 
Fieri autem potest, ut si irascaris homini, velis eum 
corrigi. Siautem oderis hominem, non potes eum velle 
corrigere. Et ideo impossibile dicitur, ut festucam 
fratris oculo demat, qui suo trabem gestat in oculo. 

Hypocrita, ejice primum trabem de oculo tuo, &c.| 

Id est, primo abs te expelle odium, et deinceps poteris 
jam eum quem diligis emendare. Et est vere mul- 
tum cavendum et molestum hypocritarum, id est 
simulatorum genus, qui cum omnium vitiorum accu- 
sationes odio et livore suscipiant, etiam consultores 
videri se volunt. Kt ideo pie cauteque vigilandum 
est, ut cum aliquem reprehendere vel objurgare 
necessitas coegerit, primo cogitemus utrum tale sit 
vitium quod numquam habuimus, vel quod jam ca- 
rumus. Et si numquam habuimus, cogitemus et nos 
homines esse, et habere potuisse. Si vero habuimus 
et non habemus, tangat memoriam communis infir- 
mitas, ut illam reprehensionem aut objurgationem, 
non odium sed misericordia praecedat. Ut sive ad 
correctionem ejus propter quam id facimus, sive ad 
perversionem valuerit (nam incertus est exitus), nos 
tamen de simplicitate oculi nostri securi simus. Si 
autem cogitantes nosmetipsos invenerimus, in eo 
esse vitio, in quo est ille, quem reprehendere para- 
bamus, non reprehendamus, neque objurgemus, sed 
tamen congemiscamus, et non illum ad obtempe- 
randum nobis, sed ad pariter conandum invitemus. 
Raro ergo, et magna necessitate objurgationes adhi- 
bende sunt. Ita tamen, ut etiam in his ipsis, non 
nobis, sed Deo ut serviamus instemus: ipse est enim 
finis, ut nihil duplici corde faciamus, auferentes tra- 
bem de oculo nostro invidentiz, vel malitize, vel simu- 
lationis, ut videamus ejicere festucam de oculo fratris. 

Non est enim arbor bona, &c.| Contra hypocritam, 
que coeperat, exequitur. Si veram (inquit) et non 
fictam vis habere justitiam, que verbis ostentas, 
etiam factis compensare curato, ut bona existens 
arbor bonis orneris et fructibus. Quia et si se fin- 
gat hypocrita, non est bonus qui facit opera mala. 

Et si reprehendat insontem, non ideo malus est qui 
facit opera bona. 

Unaqueque enim arbor de fructu suo cognoscitur. | 
Qui sit fructus quo mala bonave dinosci debeat 
arbor, apostolus ostendit, dicens, Manifesta autem 
sunt opera carnis, que sunt, fornicatio, immunditia, 
luxuria, idolorum servitus, veneficia, inimicitia, con- 
tentiones, zmulationes, ira, rixee, dissensiones, ha- 
reses, invidize, homicidia, ebrietates, comessationes, et 
his similia, que przedico vobis, sicut praedixi. Quo- 
niam qui talia agunt, regnum Dei non consequentur. 
Fructus autem Spiritus est, caritas, gaudium, pax, 
longanimitas, bonitas, benignitas, fides, modestia, 
continentia. Czterum eleemosyna, vel oratio, vel 
jejunium, fructus quidem est proprie bonorum, sed 
nonnunquam simulate etiam usurpatus a malis. 
De quibus Dominus ait, Quia receperunt mercedem 
suam. Et alibi, Attendite a falsis prophetis qui 
veniunt ad vos in vestimentis ovium, intrinsecus 
autem sunt lupi rapaces. Sed non ideo debent oves 
odisse vestimentum suum quod plerumque illo se 
occultant lupi, dum aliud ostentant ad decipiendum, 
aliud exierunt ad depraedandum vel interficiendum 
eos, qui sub isto vestitu ovino lupos videre non pos- 
sunt. Hic ergo non est fructus, de quo cognosci 
arborem monet, sed ille qui est supra monstratus. 

Neque enim de spinis colligunt ficus, &c.| Spinas 
reor et rubum seculi curas et punctiones esse vitio- 
rum, de quibus peccanti homini dictum est, Terra 
tua spinas et tribulos germinabit tibi. Ficus vero 
et uvam, dulcedinem conversationis nove, quam 
Dominus in nobis esuriit, et fervorem dilectionis qui 
letificat cor hominis. De quibus evangelio corus- 
cante vox turturis in terra longe lateque resonat, 

ficus protulit grossos suos, vinez florentes dederunt 
odorem. Non autem de spinis ficus, non uva de 
rubo colligitur. Quia mens adhuc veteris hominis 
consuetudine depressa simulare potest, sed fructus 
novi hominis ferre non potest. Quod si quis objicere 
voluerit ac dicere, quod et Moyses de rubo vindemia- 
rit uvam, quando a cognato gentili consilium utile 
suscepit, et de spinis collegerint ficus hi, quibus dic- 
tum est de Phariszeis, Que dicunt facite, quae autem 
faciunt, facere nolite: sciat quia sicut verax non- 
nunquam palmes sepi involuta recumbit, portansque 
fructum spina non suum usibus servat humanis, sic 
dicta vel acta malorum siquando bonis prosunt, non 
hoc ipsi faciunt mali, sed fit de illis superno provi- 
dente consilio. 

Bonus homo de bono thesauro cordis sui, &c.| Idem 
thesaurus cordis, quod radix est arboris. Et quod 
de corde profertur, idem est quod arboris fructus. 
Qui ergo thesaurum in corde patientiz perfectique 
habet amoris, optimos nimirum fructus effundens, 
diligit intmicum, benefacit odienti, benedicit maledi- 
centi, orat pro calumniante, percutienti se vel despo- 
lianti non reluctatur, omni petenti tribuit, sua ablata 
non repetit, non judicare, non condemnare deside- 
rat, errantem patienter amanterque corrigit, et 
cetera que supra Salvator edocuit. At qui nequam 
thesaurum corde servat, odit amicum, maledicit dili- 
genti, maledicit benedicenti, et caetera que Dominicus 
sermo redarguit, bono thesauro contraria peragit. 
Qui ne sibi frustra blandiretur ex eo quod sequitur, 

Ex abundantia enim cordis, os loquitur.| Quasi 
non fructus arboris sed folia, hoc est verba solum, et 
non magis opera, vel veri Christiani vel hypocrite 
querantur, consequenter Dominus adjungit, 

Quid autem vocatis me, Domine, &c.?| Ac si aliis 

verbis ita diceret, Quid folia recte confessionis vos 
germinare jactatis, qui nullos operis boni fructus 
ostenditis? Unde apostolus pretiosum a vili sepa- 
raturus, hoc est bonum thesaurum a malo, bonam 
arborem a mala, perfectum boni magistri discipulum 
ab hypocrita, ducem videntem a czco secreturus, ait, 
Veniam autem ad vos si Dominus voluerit, et cog- 
noscam non sermonem eorum qui inflati sunt, sed 
virtutem. Non enim in sermone est regnum Dei, 
sed in virtute. Per oris ergo locutionem Dominus 
universa que vel actu, vel fatu, vel cogitatu de corde 
proferimus insinuat, que magis quam hominibus 
dicta, nuda et aperta sunt oculis ejus. Nam et 
moris est Scripturarum verba pro rebus_ ponere. 
Unde Psalmista, Dic (inquit) anime mee, salus tua 
ego sum. Et Hiezechias, Non fuit verbum quod 
non ostenderim eis. Qui utique rerum et non ver- 
borum Chaldzis revelarat arcana. Itemque aposto- 
lus, Et nemo dicit Dominum Jesum, nisi in Spiritu 
Sancto: pro eo ut diceret, nemo Dominum Jesum 
intellectu cernit, nemo voluntate amplectitur, nisi 
per gratiam Spiritus Sancti. 

Omnis qui venit ad me et audit sermones meos, &c. | 
Multa Dominus supra de aperte bonis malisve, multa 
de vere ac simulate bonis disputans, quibus tribus 
personis omne, opinor, hominum genus comprehendi, 
totum suum sermonem terribili simul et amabili 
parabola concludit, qua alios verbi auditores diabolo, 
alios Christo assimulet, qui uterque suam in homi- 
num subjectione domum per totum hujus seculi 
tempus eedificare non desinit. Itaque qui sermones 
Christi audit et facit, comparabitur Christo. Quia 
sicut Christus variis hominum personis unam sibi 
ecclesiam catholicam construit, erudit, et gubernat, 
in vitam quandoque dedicaturus zternam: sic et 

auditor utilis juxta proprium modulum yariis virtu- 
tum studiis ad superna proficiens, habitationem sibi 
perpetuz mansionis edificat, cujus in presenti qua- 
drandis, poliendis, caritatisque glutino copulandis 
lapidibus instet, sed in futuro cum Christo dedica- 
tione letetur. 

Qui fodit in altum, et posuit fundamenta supra pe- 
tram.| Fundamenta quando pluraliter in ecclesiz 
mysterio ponuntur, doctores significant, de quibus 
dicitur, Fundamenta ejus in montibus  sanctis. 
Quando vero singulariter fundamentum, ipse docto- 
rum doctor, et fundamentum fundamentorum expri- 
mitur, Christus. De quo dicitur, Fundamentum 
enim aliud nemo potest ponere, preter id quod posi- 
tum est, quod est Jesus Christus. Heec ergo funda- 
menta non supra terram, sed supra petram, sapiens 
architectus locavit, quia mentes sublimium virorum 
non in terrenis desideriis Christus, sed insuperabili 
sua fide, spe, et caritate constituit. Petra autem (in- 
quit) erat Christus. Qui fodit in altum, quia pre- 
ceptis humilitatis terrena omnia fidelium de cordibus 
eruit, ne propter aliquid infimum vel commodum 
temporale Deo serviant. Moraliter autem funda- 
menta domus, ipsz sunt intentiones bone conver- 
sationis, que perfectus verbi auditor, exhaustis hu- 
militate Christiana supervacuarum fragiliumque cogi- 
tationum ruderibus, in adimplendis Christi manda- 
tis firmiter inserit: hoc videlicet in seipso Christo 
cooperante specialiter agens, quod in universali ec- 
clesia Christus generaliter agit. Gaudensque cum 
Psalmista, Quia eduxit me de lacu miseriz, et de 
luto fecis; et statuit supra petram pedes meos, &c. 

Inundatione autem facta, illisum est flumen domut 
ili, &c.] Fluminis inundatio, quam alibi portas in- 
feri nuncupat dicens, Quia tu es Petrus, et super 

D2 


36 EXPOSITIO 


hance petram edificabo ecclesiam meam, et porte 
inferi non prevalebunt adyersus eam, ipsa est cujus 
supra meminit. Beati eritis, inquiens, cum vos ode- 
rint homines, et cum separaverint vos, et exprobra- 
verint, et ejecerint nomen vestrum tanquam malum. 
Que firmos ecclesiz angulos etsi irruere, non tamen 
diruere potuit. Quia gaudebant in illa die et exulta- 
bant, ita se invicem contra undarum rabiem cohor- 
tantes. Ecce beatificamus eos qui sustinuerunt. 
Patientiam Job audistis, et finem Domini vidistis. 
Et iterum, Fluminis impetus letificat civitatem Dei, 
sanctificavit tabernaculum suum Altissimus. Deus 
in medio ejus non commovebitur. Sed et juxta leges 
tropologiz, singulz nostrze domus quotidie vel im- 
mundorum spirituum vel improborum hominum, vel 
ipsa suze mentis aut carnis inquietudine pulsantur, 
et quantum propriis viribus fidunt, inclinantur. 
Quantum vero invictissimee illi petra adherent, labe- 
factari nequeunt. 

Qui autem audivit et non fecit, similis est, &c.| Do- 
mus diaboli, mundus qui in maligno positus est, non 
Creatoris dignitate, sed magnitudine delinquentis 
vocatur. Quam super terram eedificat, quia obse- 
quentes sibi de ccelis ad terrena detrahit. Sine fun- 
damento zedificat, quia omne peccatum fundamentum 
non habet, ut quod non ex propria natura subsistit. 
Malum quippe sine substantia est quod tamen, ut- 
cunque sit, in boni natura coalescit. Quia vero a 
fundo dicitur fundamentum, possumus etiam funda- 
mentum pro fundo positum non inconvenienter 
accipere. Sicut auditus ab aure dicitur, et tamen 
plerumque ipsa auris auditus nomine designatur. 
Sicut ergo qui in puteo mergitur, putei fundo retine- 
tur ; ita corruens quasi in quodam fundi loco consis- 
teret anima, si semel lapsa, in aliqua se peccati men- 

sura retineret. Sed cum peccato in quo labitur non 
potest esse contenta, dum quotidie ad deteriora deji- 
citur, quasi in puteo quo cecidit, fundum non invenit 
quo figuratur. Unde bene alias dicitur, Peccator 
cum venerit in profundum malorum, contemnit. 
Redire namque dissimulat, quia misereri sibi posse 
desperat. Sed cum desperando amplius _peccat, 
quasi puteo suo fundum subtrahit, ne ubi retineri 
possit, inveniat. Ergo qui audit sermones Christi et 
non facit, sive initiatus mysteris Christi, seu in to- 
tum alienus a Christo, quia serpsum male edificat, 
similis est homini stulto de quo dicitur, Inimicus 
homo hoc fecit. 

In quam illisus est fluvius, et continuo cecidit, &c.] 
Manifestum est, quia ingruente qualibet tentatione, 
mox et vere mali, et ficte boni pejores fiunt, donec 
ad extremum perpetuam labantur in poenam. Porro 
moraliter dicendum, quia unusquisque tentatur a 
concupiscentia sua, abstractus et illectus. Dehinc 
concupiscentia cum cceperit, parit peccatum : pecca- 
tum autem cum consummatum fuerit, generat mor- 
tem. Potest etiam per impetum fluminis, extremi 
judicii discrimen intelligi, quando utraque domo con- 
summata, omnis qui se exaltat humiliabitur, et qui se 
humiliat exaltabitur: ibuntque impu, non solum ho- 
mines, sed et angeli, qui ad diaboli domum pertine- 
bant, in supplicium eternum, justi autem in vitam 
zternam. 


EN CAR AVLIE 


Cap. xxv. Cum autem implesset omnia verba sua in 
aures plebis, intravit in Capharnaum.| Hic intelligen- 
dum est, cum implevisset quidem omnia verba sua in 
aures plebis, intrasse Christum Capharnaum: hoc 

est, quia non antequam heec verba terminasset intra- 
vit, sed non esse expressum post quantum temporis 
intervallum cum istos sermones terminasset intra- 
verit Capharnaum. Ipso quippe intervallo leprosus 
ille mundatus est, quem loco suo Matthzeus inter- 
ponit, iste autem antea preeoccupat. 

Centurionis autem cujusdam servus male habens erat 
moriturus, &c.| Queerit forte aliquis vel pius ut inve- 
niat, vel impius ut reprehendat ; qua ratione evange- 
lista servum qui non mortuus sed sanatus subinfertur, 
dixerit esse moriturum. Cui breviter respondendum, 
quia revera erat moriturus, st non Domini sui fide 
deprecantis, et Christi pietate miserentis fuisset red- 
ditus vite. Sic et Hiezechias rex juxta quendam 
nature: humanz modum erat moriturus, cum veracis 
prophet verbis audivit, Dispone domui tue, quia 
morieris tu et non vives: sed occulto divine provi- 
dentize judicio, quze omnia in mensura et numero et 
pondere disposuit, quindecim adhuc annorum vitam 
lacrymis precibusque nacturus. 

Et cum audisset de Jesu, misit ad eum seniores Ju- 
deorum, &c.| Superna dispensatione factum est ut 
seniores Judzorum mitterentur ad Dominum, hisque 
adstantibus qui languerat sanaretur, quo inexcusa- 
biles forent, si, credente viro gentili, non crederent. 
Verum queritur quomodo conveniat quod Lucas 
centurionem nuntios misisse, Mattheus autem ip- 
sum accessisse narrat ad Dominum. Sed pie que- 
rentibus facile patet, quod Matthzeus brevitatis causa 
dixerit ipsum accessisse, cujus desiderium et voluntas 
ad Dominum veraciter, aliis licet deferentibus, est 
perlata, mystice etiam nobis commendans hoc quod 
scriptum est, Accedite ad eum, et illuminamini. 
Nam quia fidem centurionis, qua vere acceditur ad 
Jesum, ipse ita laudavit ut diceret, Non inveni tan- 

tam fidem in Israel: ipsum potius accessisse ad 
Christum dicere voluit prudens evangelista, quam 
illos per quos verba sua miserat. Porro autem Lu- 
cas ideo totum quemadmodum gestum sit aperuit, ut 
ex hoc intelligere cogeremur, quemadmodum acces- 
sisse dixerit alius, qui mentiri non potuit. Sicut 
enim illa mulier que fluxum sanguinis patiebatur, 
quamvis fimbriam vestimenti ejus tenuerit, magis 
tamen quia credidit tetigit Dominum, quam ille 
turbe a quibus premebatur: ita et centurio, quo 
magis credidit, eo magis accessit ad Dominum. 
Diligit enim gentem nostram, et synagogam ipse edi- 
ficavit nobis.| Qui eedificatam sibi a centurione nar- 
rant synagogam, evidenter ostendunt quia sicut nos 
ecclesiam, sic etiam illi synagogam, non conventum 
solummodo fidelium, sed et locum quo conveniebant, 
sint appellare soliti, juxta quod et supra docuimus. 
Jesus autem ibai cum illis.} Magna Domini sub- 
limitas, qui solo verbo curare valebat, sed non minor 
humilitas, qui servum dignatus est visitare languen- 
tem. Nam quasi potens et benignus et rogatus sal- 
vare pergebat, et itineris medio rogatus dicto salvavit, 
ne videlicet ob impotentiam virium et non ob humili- 
tatis exemplum corporaliter ire putaretur. Alibi 
ad sanandum reguli filium venire noluit, ne divitias 
honorasse videretur. Hic, ne conditionem sprevisse 
servilem, ad centurionis famulum mox ire consensit, 
Et cum jam non longe esset a domo, misit ad eum 
centurio amicos, dicens: Domine, noli vexari, &c.| 
Propter vite gentilis conscientiam, gravari se magis 
dignatione putavit Domini, quam juvari, nec posse 
habere hospitem Christum, cujus etsi fide preeditus, 
nondum tamen erat sacramentis imbutus. Sed quia 
quz nostra infirmitas non presumit, divina gratia 

dare novit, et alius centurio qui sicut et iste, creden- 
tem ex gentibus populum prefigurat, magne fidei 
et justitiz merito Spiritus Sancti donum priusquam 
baptizaretur accepit, et iste necdum catechizatus, et 
tidem suam laudari a Domino, et famulum salvari 
promeruit. De quo pulchre per allegoriam dicitur, 
quia Jesus non longe aberat a domo, tametsi sub 
tectum suum invitare non auderet, quia prope timen- 
tibus eum salutare ipsius. Et qui naturali lege recte 
utitur, quo bona que novit operatur, eo illi qui vere 
bonus est appropiat. At qui errori gentilitatis etiam 
erimina junxerunt, his aptari potest, quod confluenti- 
bus ad se turbis alibi Dominus ait, Quidam enim ex 
his de longe venerunt. 

Propter quod et meipsum non sum dignum arbitratus, 
ut venirem ad te.) Et nos qui de gentibus credimus, 
non ipsi ad Dominum venire possumus, quem nunc 
in carne videre nequaquam valeamus, sed quicunque 
passiones nostre servitutis agnovimus, ad residentem 
in dextera Patris jam per fidem accedere debemus, 
jam seniores Judeorum mittere, hoc est summos 
ecclesiz viros qui nos ad Dominum precesserunt, 
suppliciter obsecrando patronos acquirere, qui nobis 
testimonium reddentes quod diligamus ecclesiam, et 
quantum in nobis est eedificare curemus, pro nostris 
apud Dominum nostrorumque peccatis intercedant. 

Sed dic verbo, et sanabitur puer meus.| Magna fides 
centurionis, qua verbi opus in Christo confitetur, et 
nostre sanationis accommoda mysteriis, qui etsi no- 
veramus secundum carnem Christum, sed jam nunc 
non novimus. 

Nam et ego homo sum sub potestate constitutus, &c.| 
Hominem se et potestati vel tribuni vel preesidis 
subditum dicit, imperare tamen posse minoribus, ut 

subaudiatur eum multo magis qui Deus sit et super 
omnia potens, innumeram virtutis angelicee que ad 
imperata obtemperet habere militiam. 

Et dico huic, Vade: et vadit, &c.| Vult ostendere 
Dominum quoque non per adventum tantum corporis, 
sed per angelorum ministeria posse implere quod 
vellet. Repellendz enim erant vel infirmitates cor- 
porum, vel fortitudines contrariz, quibus homo ad 
debilitatem szpe conceditur, et verbo Domini et 
ministeriis angelorum. Aliter. Milites et servi qui 
centurioni obediunt, virtutes sunt naturales. Quarum 
non minimam copiam multi ad Dominum venientes 
secum deferunt. De quibus in Cornelii centurionis 
laude dicitur, Quia erat vir justus et timens Deum 
cum omni domo sua, faciens eleemosynas multas 
plebi, et deprecans Deum semper. 

Quo audito Jesus miratus est.| Miratus est quod 
vidit centurionem suam intelligere majestatem. Sed 
quis in illo fecerat ipsam fidem vel intelligentiam, nisi 
ipse qui eam mirabatur ? Quod si et alius eam fecis- 
set, quid miraretur qui prascius erat? Notandum 
ergo quia quod miratur Dominus, nobis mirandum 
esse significat, quibus adhuc opus est sic moneri. 
Omnes enim tales motus cum de Deo dicuntur, non 
perturbati animi signa sunt, sed docentis magistri. 

Et conversus, sequentibus se turbis dixit, Amen dico 
vobis nec in Israel tantam fidem invent.| Non de om- 
nibus retro patriarchis et prophetis, sed de preesentis 
evi loquitur hominibus. Quibus ideo centurionis 
fides antefertur, quia illi legis prophetarumque mo- 
nitis edocti, hic autem, nemine docente, sponte cre- 
didit. 

Et reversi qui missi fuerant domum, invenerunt ser- 
vum qui languerat sanum.| Probatur fides Domini, 
et servi sanitas roboratur. Potest ergo meritum 

Domini etiam famulis suffragari, non solum fidei 
merito, sed etiam studio discipline. Plenius sane 
hee explicat Matthzeus, quod dicente Domino cen- 
turioni, Vade, et sicut credidisti fiat tibi: sanatus sit 
puer ex illa hora. Sed beato Luce moris est, que 
plena viderit ab aliis evangelistis exposita, breviare, 
vel etiam de industria preeterire: quze vero ab eis 
omissa vel breviter cognoyerit attacta, dilucidare 
solertius. Mystice, ut dixi, centurio cujus fides Is- 
raeli preefertur, electos nimirum ex gentibus osten- 
dit, qui quasi centenario milite stipati, virtutum spi- 
ritualium sunt perfectione sublimes, nilque a Domino 
terrenum, sed sola eterne salutis gaudia sibi suisque 
requirunt. Numerus enim centenarius, qui de leva 
transfertur ad dexteram, in ccelestis vite significa- 
tione poni consuevit. Unde est, quod arca Noe cen- 
tum annis fabricatur, Abraham centenarius filium 
promissionis accepit, sevit Isaac et invenit in ipso 
anno centuplum: atrium tabernaculi centum cubitos 
longum est, in centesimo Psalmo misericordia et 
judicium Domino cantatur, et cetera hujusmodi. 
Talis ergo meriti viri pro his necesse est Domino 
supplicent, qui adhuc spiritu servitutis mm timore 
premuntur, quatenus eis paulatim ad_ sublimiora 
provectis, perfecta dilectio foras mittat timorem. 
Cap. xxvi. Et factum est deinceps, ibat in civita- 
tem que vocatur Naim.| Naim civitas est Galileez in 
secundo milliario Tabor montis contra meridiem juxta 
Endor, qui est vicus grandis in quarto milliario ejus- 
dem montis ad meridiem. . 
Et ibant cum illo discipuli ejus, et turba copiosa, &c.] 
Defunctus hic qui extra portam civitatis multis est 
intuentibus elatus, significat hominem letali crimi- 
num funere soporatum, eandemque insuper anime 
mortem, non cordis adhue cubili tegentem, sed ad 

multorum notitiam per loquutionis operisve indi- 
cium, quasi per suze civitatis ostia propalantem. Qui 
bene filius unicus matri sue fuisse perhibetur, quia 
licet e multis collecta personis, una sit perfecta et 
immaculata virgo mater ecclesia, singuli quique ta- 
men fidelium universalis se ecclesiz filios rectissime 
fatentur. Nam et electus quilibet, quando ad fidem 
imbuitur, filius est. Quando alius imbuit, mater. 
Annon materno erga parvulos agebat affectu, qui ait, 
Filioli mei, quos iterum parturio, donec formetur 
Christus in vobis? Portam civitatis, qua defunctus 
efferebatur, puto aliquem de sensibus esse corporeis. 
Qui enim seminat inter fratres discordias, qui iniqui- 
tatem in Excelsum loquitur, per oris portam extrahitur 
mortuus. Qui viderit mulierem ad concupiscendum 
eam, per oculorum portam suz mortis indicia profert. 
Qui fabulis otiosis, obsccenisve carminibus, vel de- 
tractionibus, aurem libenter aperit, hanc anime sue 
portam mortis efficit, caeterosque qui non servat 
sensus, mortis sibi ipse reddit aditus. Obsecro, Do- 
mine Jesu, cunctas mez civitatis portas, justitize 
facias: ut ingressus in eas, confitear nomini tuo, 
tuaeque majestati, cum ministris ccoelestibus eam cre- 
brius invisenti, non foetor elati cadaveris occurrat, 
sed occupet salus muros illius, et portas ejus lau- 
datio. 

Ki hec vidua erat, et turba ciwitatis multa cum tla. | 
Viduam esse ecclesiam, omnis anima quz sponsi Do- 
minique sui se morte redemptam meminit, agnoscit. 
Divino autem nutu, multa Dominum turba, multa 
viduam comitabatur, ut viso tanto miraculo multi 
testes, multi Dei fierent laudatores. 

Quam quum vidisset Dominus, misericordia motus 
super eam, dixit illi, Noli flere.] Desiste, inquit, quasi 
mortuum flere, quem mox vivum resurgere videbis. 

Ubi mystice Novati dogma confunditur, qui de sua 
munditia superbe gloriatus, humilem pcenitentium 
mundationem evacuare conatur, veramque matrem 
ecclesiam, renatorum suorum spirituali extinctione 
plorantem, spe vita redonande negat consolari de- 
bere. Et pulchre evangelista, Dominum prius mi- 
sericordia motum esse super matrem, ac sic filium 
suscitare testatur, ut in uno nobis exemplum imi- 
tandz pietatis ostenderet; in altero, fidem miranda 
potestatis adstrueret. 

Et accessit, et tetigit loculum, &c.| Loculus in quo 
mortuus effertur, male secura desperati peccatoris 
conscientia est. Qui vero sepeliendum portant, vel 
immunda desideria que hominem rapiunt in interi- 
tum, vel lenocinia blandientium sunt venenata socio- 
rum, que peccata nimirum dum favoribus tollunt, 
accumulant, peccantesque contemptu, quasi aggere 
terre obruunt. De quibus alibi dicitur: Dimitte 
mortuos sepelire mortuos suos. Mortuos quippe 
mortui sepeliunt: quum peccatores, quique sui si- 
miles, alios nocivo favore demulcent, congestaque 
pessime adulationis mole, ne qua aliquando spe re- 
surgendi potiantur, opprimunt. Domino ergo locu- 
lum tangenti funeris bajuli steterunt, quia superni 
formidine judicii attacta conscientia et carnalium 
seepe affluentiam voluptatum, et injuste laudantium 
turbam coercens, ad se ipsam revertitur, vocantique 
ad vitam festina respondet Salvatori. Unde recte 
sequitur : 

Et ait, Adolescens tibi dico, Surge, &c.| Residet 
quippe qui erat mortuus, cum interna compunctione 
reviviscit peccator. Incipit loqui, cum reducis in- 
dicia vite cunctis qui peccatum luxerant ostendit. 
Redditur matri, cum per sacerdotalis decreta judicii 
communioni sociatur ecclesia. 

Accepit autem omnes timor, et magnificabant Deum, 
&c.] Quanto desperatior anime mors ad vitam revo- 
catur, tanto plures eodem corriguntur exemplo. Vide 
David prophetam, vide apostolum Petrum. Quorum 
quo gradus altior, eo casus gravior. Quo autem gra- 
vior casus, eo pietas erigentis gratior. Quo vero 
gratior in eis Domini pietas apparuit, eo certior 
cunctis poenitentibus spes salutis apparuit, ut jure 
omnes qui audiunt, dicant : 

Quia Deus visitavit plebem suam.| Non tantum- 
modo verbum suum semel incorporando, sed etiam 
nostra hoc ut suscitari debeamus, semper in corda 
mittendo. 

Et nuntiaverunt Joanni discipuli ejus de omuibus 
his.| Non simplici corde, ut opinor, sed invidia sti- 
mulato, discipuli Joannis ei Christi virtutes et mira- 
cula narrant. Nam et alibi ita apud eum questi esse 
preduntur: Rabbi, qui erat tecum trans Jordanem, 
cui tu testimonium perhibuisti, ecce hic baptizat, et 
omnes veniunt ad eum. Quibus tunc respondit Jo- 
annes: Quia non potest homo accipere quicquam, 
nisi fuerit e1 datum de ceelo, &c. Quibus et se 
purum hominem, et Christum Dei esse Filium, ma- 
nifeste declarat. Verum, quia mansit invidia, livor- 
que nequibat expelli, quid pro eis corrigendis opti- 
mus magister adhuc egerit, attende. 

Cap. xxvit. Et convocavit duos de discipulis suis 
Joannes, et misit eos ad Dominum, &c.| Videlicet, ut 
per hanc saltem occasionem, videndo signa que 
faciebat, crederent in eum, et magistro interrogantes, 
sibi discerent. Ergo non ait, Tu es qui venisti, sed 
tu es qui venturus es. Et est sensus, Manda mihi 
quia interficiendus ab Herode, et ad inferna descen- 
surus sum, utrum te et in inferis debeam nuntiare 

qui nuntiavi superis, annon conveniat Filio Dei ut 
gustet mortem et alium ad hec sacramenta missu- 
rus es. 

In ipsa autem hora curavit multos a languoribus et 
plagis, &c.] Joannes interrogaverat per discipulos, 
Tu es qui venturus es, an alium expectamus? Chris- 
tus signa demonstrat, non ad ea respondens que in- 
terrogatus fuerat, sed ad scandalum nuntiorum. 

Euntes (inquit) renunciate Joanni que vidistis et 
audistis, &c.| Vel pauperes spiritu, vel certe opibus 
pauperes, ut nulla inter nobiles et ignobiles, inter 
divites et egenos, in preedicatione distantia sit. Hzec 
magistri rigorem, hac preeceptoris comprobant veri- 
tatem, quando omnis apud eum qui salvari potest, 
eequalis est. Quod autem ait: 

Et beatus est quicunque non fuerit scandalizatus in 
me.| Et nuntios Joannis qui eum esse Christum non 
crediderant, a perfidiz scandalo castigat, et eidem 
Joanni quod quzrebat exponit, quia Deus salvos 
faciendi, et Domini exitus mortis. Visis enim tot 
signis tantisque virtutibus, non scandalizari quisque 
potuit, sed admirari. Sed infidelium mens grave in 
illo seandalum pertulit, qaum eum et post tot mira- 
cula morientem vidit. Quid est ergo dicere, Beatus 
est qui non fuerit scandalizatus in me, nisi aperta 
voce abjectionem mortis suze humilitatemque sig- 
nare? Ac si patenter dicat: Mira quidem facio, 
sed abjecta perpeti non dedignor. Quia ergo 
moriendo te subsequor, cavendum valde est homi- 
nibus, ne in me mortem despiciant, qui signa vene- 
rantur. 

Et cum discessissent nuntii Joannis, caepit dicere de 
Joanne ad turbas.] Quia turba circumstans interro-_ 
gationis mysterium nesciebat, et putabat Joannem 

dubitare de Christo, quem ipse monstraverat, ut in- 
telligerent Joannem non sibi interrogasse, sed disci- 
pulis suis, dignis eum laudibus accumulat. 

Quid existis in desertum 2 videre arundinem vento 
moveri ?| (Quod videlicet non asserendo, sed negando 
intulit. Arundinem quippe mox ut aura contigerit, 
in partem flectit alteram. Et quid per arundinem, 
nisi carnalis animus designatur? qui mox favore vel 
detractione tangitur, in partem quamlibet inclinatur. 
Si enim ab humano ore aura favoris flaverit, hila- 
rescit, extollitur, totumque se quasi ad gratiam in- 
flectit. Sed si inde ventus detractionis eruperit unde 
laudis aura veniebat, mox hunc quasi in partem alte- 
ram ad vim furoris inclinat. Sed arundo vento 
agitata Joannes non erat, quia hunc nec blandum 
gratia, nec cujuslibet ira asperum faciebat: nec 
prospera hunc erigere, nec adversa noverunt incli- 
nare. 

Sed quid existis videre? hominem mollibus vesti- 
mentis indutum ? &c.| Camelorum etenim pilis vesti- 
tus Joannes ille fuisse describitur. Non ergo cce- 
lesti, inquit, sed terreno regno militant hi, qui pro 
Deo perpeti aspera fugiunt, sed solis exterioribus 
dediti, praesentis vitze mollitiem, et delectationem 
querunt, Nemo ergo existimet, in luxu atque studio 
vestium peccatum deesse, quia si hoc culpa non esset, 
nullo modo Joannem Dominus de vestimenti sui 
asperitate laudasset. Quamvis hoc quod Joannes 
non esse vestitus mollibus dicitur, per significationem 
intelligi aliter potest. Mollibus enim vestitus non 
fuit, quia vitam peccantium non blandimentis fovit, 
sed vigore aspere invectionis increpavit, dicens, Ge- 
nimina viperarum, quis vobis demonstravit fugere a 
ventura ira? 

Sed quid existis videre? prophetam? &c.| Pro- 

phete quippe ministerium est ventura dicere, non 
etiam demonstrare. Joannes ergo plusquam pro- 
pheta est, quia eum quem precurrendo prophe- 
taverat, etiam ostendendo nuntiabat. 

Hic est de quo scriptum est, Ecce mitto angelum 
meum ante faciem tuam, §c.| Quod Greece angelus, 
hoc Latine nuntius dicitur. Recte ergo qui nun- 
tiare supernum Judicem mittitur, angelus vocatur, 
ut dignitatem servet in nomine, quam explet opera- 
tione. Altum quid nomen est, sed vita nomine 
inferior non est. Sed et omnes qui sacerdotii 
nomine censentur, angeli vocantur, propheta ad- 
testante, qui ait: Labia sacerdotis custodient scien- 
tiam, et legem requirent ex ore ejus, quia Angelus 
Domini exercituum est. Necnon etiam unusquis- 
que fidelium in quantum sufficit, in quantum gratiam 
superne aspirationis accipit, si a pravitate proxi- 
mum revocat, si exhortari ad bene operandum curat, 
si aternum regnum vel supplicium erranti denun- 
tiat, quum verba sanctz adnuntiationis impendit, 
profecto angelus existit. 

Dico enim vobis, Major inter natos mulierum pro- 
pheta Joanne Baptista, nemo est.| Inter mulierum, 
inquit, natos. His ergo prefertur hominibus, qui 
de mulieribus nati sunt, et de concubitu viri, et 
non ei qui est natus ex virgine et Spiritu Sancto. 
Quanquam in hac sententia non ceteris prophetis, 
et patriarchis, cunctisque hominibus Joannem pre- 
tulit, sed Joanni czteros exaquavit. Non enim 
statim sequitur, ut si alii majores eo non sunt, ille 
major aliorum sit, verum ut zequalitatem habeat cum 
ceteris sanctis. 

Qui autem minor est in regno Dei, major est illo.] 
Hee sententia duobus modis potest intelligi. Aut 
enim regnum Dei appellavit, quod nondum accepi- 

mus, et in quo nondum sumus: unde in fine dic- 
turus est, Venite, benedicti Patris mei, percipite 
regnum: et quot ibi sunt sancti angeli, quilibet in eis 
minor, major est utique quolibet sancto et justo, por- 
tante corpus quod corrumpitur et adgravat animam. 
Aut si regnum Dei intelligi voluit, hujus temporis 
ecclesiam, cujus filii sunt omnes ab_ institutione 
generis humani usque quotquot justi et sancti esse 
potuerunt, profecto seipsum Dominus significavit, 
quod nascendi tempore minor erat Joanne, major 
autem divinitatis aternitate et Dominica potestate. 
Proinde secundum priorem expositionem ita dis- 
tinguitur: Qui autem minor est in regno Dei, ac 
deinde subinfertur, major est illo. Secundum poste- 
riorem, ita: Qui autem minor est, ac deinde sub- 
infertur, in regno Dei, major est illo. 

Et omnis populus audiens et publicani justificave- 
runt Deum, &c.| Justificatur Deus ipse per bap- 
tismum, dum se homines peccata propria confitendo 
justificant, sicut scriptum est: Dic tu iniquitates 
tuas ut justificeris. Et justificatur in eo, quia non 
per contumaciam refutatur, sed per justitiam Dei 
munus agnoscitur. Justus enim Dominus et jus- 
titias dilexit. In eo ergo justificatio Dei est, si non 
ad indignos et noxios, sed ad innocentes per ablu- 
tionem factos, videatur et justos sua munera trans- 
tulisse. David quoque dicit: Tibi soli peccavi, et 
malum coram te feci, ut justificeris in sermonibus 
tuis, et vincas dum judicaris. Ergo is qui peccat 
et confitetur Deo peccatum, justificat Deum, cedens 
ei vincenti, et ab eo gratiam sperans. In_baptis- 
mate igitur justificatur Deus, in quo est et confessio 
et venia peccatorum. 

Pharisei autem et legis periti consilium Dei spre- 
verunt in semetipsos, non baptizari ab.eo.| Quod dicit 

in semetipsos, vel contra semetipsos, significat, quia 
qui gratiam Dei respuit, contra semetipsum facit, 
vel ad semetipsos missum Dei consilium, stulti et 
ingrati vituperantur noluisse recipere. Consilium 
ergo Dei est, quo per passionem et mortem Domini 
Jesu mundum salvare decrevit. Sed hoc Phariszi 
et legis periti spreverunt, respuentes secretum et 
salubre mysterium, cujus auspicia in Joannis preedi- 
catione baptismoque precesserunt, sed tamen eidem 
consilio nesciendo ac nolendo servientes: juxta quod 
eis apostolus Petrus de Domino loquens ait, Hunc 
definito consilio et preescientia Dei traditum per 
manus iniquorum, adfigentes interemistis. 

Cui ergo similes dicam homines generationis huus, 
et cui similes sunt? Similes sunt pueris sedentibus 
in foro, &c.| Generatio Judeeorum comparatur pueris 
sedentibus in foro, quia doctores olim prophetas 
accipiebat. De quibus dicitur, Ex ore infantium 
et lactentium perfecisti laudem. Et alibi, Decla- 
ratio sermonum tuorum illuminat me, et intellectum 
dat parvulis, id est, humilibus spiritu. Forum au- 
tem dominicum, vel synagoga vel ipsa est Hierusa- 
lem, in qua przceptorum ccelestium jura condeban- 
tur. Ubi ad invicem isti pueri, sive juxta Mat- 
thzeum ad cozquales suos loquebantur, quia generis 
gentisque suz populis patria quotidie voce solebant 
exprobrare, quod nec Psalmis primo Dayidicis nec 
threnis postea correpti, voluerint adnuere prophe- 
ticis. Quoties victoria de hoste vel futura precine- 
batur vel facta recolebatur, nec ad virtutis opera 
consentiebant adsurgere. Nam saltationis verbo 
non histrionicis motibus sinuati corporis rotatus, 
sed impigri devotio cordis, et religiosa membrorum 
designatur agilitas. Quoties excidia vel facta ab 
hoste vel fienda prophetarum lamenta resonabant, 

et nec sic auditores ad pcenitentie remedia confu- 
gere curabant. Canit Psalmista: Exultate Deo 
adjutori nostro, Jubilate Deo Jacob, sumite psalmum 
et date tympanum, et cetera. Sed quid sequitur? 
Kt non audivit populus vocem meam, et Israel non 
intendit mihi. Clamat propheta: Hec dicit Domi- 
nus, Convertimini ad me in toto corde vestro, in 
jeyunio et in fletu et in planctu, et scindite corda 
vestra, et non vestimenta vestra. Et iterum: Ven- 
trem meum, ventrem meum doleo; sensus cordis 
mei conturbati sunt in me. Non tacebo, quia vocem 
buccine audivit anima mea, clamorem prelii. Et 
paulo post: Quia stultus populus meus me non 
cognovit, filii insipientes sunt et veecordes. 

Vent enim Joannes Baptista neque manducans 
panem, &c.| Sicut (inquit) tunc, sic neque et nunc 
utramque salutis viam respuetis. Nam quod ait, 
Lamentavimus, et non plorastis; ad Joannem per- 
tinet, cujus abstinentia a cibis et potu luctum pceni- 
tentiz significabat. Quod autem ait: Cantavimus 
tibiis, et non saltastis, ad ipsum Dominum, qui 
utendo cum ceteris cibo et potu, letitiam regni 
figurabat. At illi nec humiliari cum Joanne, nec 
cum Christo gaudere voluerunt, dicentes illum 
demonium habere, istum voracem et ebriosum, et 
amicum publicanorum et peccatorum. Quod autem 
subjungit : 

Et justificata est sapientia ab omnibus filiis suis. | 
Ostendit filios sapientize intelligere nec in absti- 
nendo nec in manducando esse justitiam, sed in 
gq animitate tolerandi inopiam, et temperantia 
per abundantiam non se corrumpendi atque oppor- 
_ tune sumendi, vel non sumendi ea quorum non 
usus, sed concupiscentia reprehendenda est. Non 
est enim regnum Dei esca et potus, sed justitia et 

pax et gaudium. Et quia solent homines multum 
gaudere de carnalibus epulis, addidit, In Spiritu 
Sancto. Aliter. Justificata est sapientia ab om- 
nibus filiis suis: id est, Dei dispensatio, atque 
doctrina, que superbis resistit, humilibus autem 
dat gratiam, juste fecisse a fidelibus suis compro- 
bata est. Ex quorum numero sunt et illi de qui- 
bus supra dicitur: Et omnis populus audiens et 
publicani justificaverunt Deum. Amen. 


LIBER TERTIUS. 


gy ANCTISSIMA Marie pcenitentis 
a historia, qua tertii nostri in 
¥ Lucam caput est libri, etsi ob 
laborem legentium minuendum 
ER a novo inchoatur exordio, rerum 
yee ‘amen nectura secundi libri fi- 
>} nem respicit. Nam quia supe- 
rlus sive eX persona evange- 
listee sive Domini Salvatoris (ut quibusdam_placuit) 
dictum fuerat, Et omnis populus audiens et publicani 
justificaverunt Deum, baptizati baptismo Joannis. 
Quod si a Domino dictum interpreteris, audiens 
Joannem populus intelligitur esse designatus. Si ab 
evangelista interpositum, audiens ipsum Dominum, 
de Joannis magnitudine disputantem restat intelligi. 
Phariszi autem et legis periti consilium Dei spreve- 
runt in semetipsos non baptizati ab eo. Pergit idem 
evangelista, que verbis proposuerat etiam factis 
astruere, justificatam videlicet sapientiam ab omni- 
bus filtis suis, id est, et justis, et post injustitiam 
poenitentibus, decentissimo comprobans exemplo. 
Car. xxviii. Rogabat autem, inquit, illum quidam 

de Phariseis ut manducaret cum illo, &c.| Alabas- 
trum est genus marmoris candidi, variis coloribus 
intertincti, quod ad vasa unguentaria cavare solent, 
eo quod optime servare incorrupta dicatur. Nas- 
citur circa Thebas Aigyptias et Damascum Syria, 
ceteris candidius, probatissimum vero in India. 
Quidam dicunt hance eandem non esse mulierem, 
quz imminente Dominica passione caput pedesque 
ejyus unguento perfudit. Quia hzc lacrymis laverit, 
et crine pedes terserit, et manifeste peccatrix ap- 
pelletur. De illa autem nihil tale scriptum sit, nec 
potuerit statim capite Domini meretrix digna fieri. 
Verum, qui diligentius investigant, inveniunt eandem 
mulierem, Mariam videlicet Magdalenam, sororem 
Lazari, sicut Joannes narrat, bis eodem functam 
fuisse obsequio. Semel quidem hoc loco, quum 
primo accedens cum humilitate et lacrymis, remis- 
sionem meruit peccatorum. Nam et Joannes hoc, 
quamvis non ut Lucas, quomodo factum sit, nar- 
raverit, tamen ipsam Mariam commendans, com- 
memoravit, ubi de resuscitando fratre ejus ccepit 
loqui. Erat autem quidam, inquiens, languens La- 
zarus a Bethania, de castello Mariz, et Marthe, 
sororis ejus. Maria autem erat que unxit Domi- 
num unguento, et extersit pedes ejus capillis suis. 
Secundo autem in Bethania (nam prius in Galilea 
factum est) non jam peccatrix, sed casta, sancta, 
devotaque Christo mulier, non solum pedes, sed et 
caput ejus unxisse reperitur: quod et regulis alle- 
goriz pulcherrime congruit; quia et unaquzque 
fidelis anima, prius ad Domini pedes humiliata, 
peccatisque absolvenda curvatur. Deinde, auges- 
centibus per tempora meritis, letz fidei flagrantia, 
Domini quasi caput odore perfundit aromatum. Et 

ipsa universalis ecclesia Christi, in presenti quidem 
incarnationis ejus, que pedum nomine designatur, 
mysteria celebrando, devota Redemptori suo reddit 
obsequia. In futuro autem et humanitatis ejus 
gloriam, et divinitatis ejus zternitatem, quia caput 
Christi Deus, simul intuendo, perpetuis confessio- 
num laudibus, quasi pistica nardo glorificat. Attulit 
ergo, inquit, alabastrum unguenti. 

Et stans retro secus pedes ejus, lacrymis cepit rigare 
pedes ejus, &c.| Liquet omnibus, quod illicitis acti- 
bus prius mulier mtenta, unguentum sibi pro odore 
sue carnis adhibuit. Quod ergo sibi turpiter exhi- 
buerat, hoc jam Deo laudabiliter offerebat. Oculis 
terrena concupierat, sed hos jam per poenitentiam 
conterens flebat. Capillos ad compositionem vultus 
exhibuerat, sed jam capillis lacrymas tergebat. Ore 
superba dixerat, sed pedes Domini osculans, hoc in 
Redemptoris sui vestigia figebat. (uot ergo in se 
habuit oblectamenta, tot de se invenit holocausta. 
Convertit ad virtutum numerum, numerum crimi- 
num, ut totum serviret Deo in peenitentia, quicquid 
ex se Deum contempserat in culpa. 

Videns autem Phariseus qui vocaverat eum, ait in- 
tra se, dicens: Hic si esset propheta, &c.| Vcce Pha- 
risus veraciter apud se superbus et fallaciter justus, 
egram reprehendit de zgritudine, medicum de sub- 
ventione, qui ipse quoque de elationis vulnere egro- 
tabat, et ignorabat. Unde necesse semper est ut 
quum peccatores quosque conspicimus, nosmetipsos 
prius in illorum calamitate defleamus. Quia fortasse 
in similibus aut lapsi sumus, aut labi possumus, si 
lapsi non sumus. Et si censura magisterii debet 
semper virtute discipline vitia persequi, oportet ta- 
men ut sollicite discernamus, quia districtionem de- 

bemus vitiis, compassionem nature. Sed jam iste 
superbus et arrogans qua sententia convincatur, 
audiamus. 

Duo, inquit, debitores erant cuidam feneratori, &c.] 
Qua in re notandum est, quia dum sua sententia 
Phariszeus convincitur, quasi phreneticus funem por- 
tat ex quo ligetur. Knumerantur bona peccatricis, 
enumerantur mala falsi justi, cum dicitur: 

Intravi in domum tuam, aquam pedibus meis non 
dedisti, &c.| Post enumerationem vero subinfertur 
sententia. 

Propter quod dico tibi, remittentur et peccata multa, 
quoniam dilexit multum.| Quid esse dilectionem cre- 
dimus, nisi ignem? et quid culpas, nisi rubiginem ? 
Unde nunc dicitur, Remittentur ei peccata multa, 
quia dilexit multum: ac si aperte diceretur: In- 
cendit plene peccati rubiginem, quia ardet valide 
per amoris ignem. ‘Tanto namque amplius peccati 
rubigo consumitur, quanto peccatoris cor magno ca- 
ritatis igne concrematur. Kcce ea que ad medicum 
venerat zgra, sanata est, sed de salute ejus adhuc 
alii egrotant : nam sequitur, 

Et ceperunt qui simul discumbebant dicere intra se, 
Quis est hic qui etiam peccata dimittit ?| Sed ceelestis 
medicus egros non respicit, quo etiam de medica- 
mento fieri deteriores videt. Kam quam sanaverat 
per pietatis suze sententiam confirmat, dicens : 

Fides tua te salvam fecit, vade in pace.| Fides etenim 
salvam fecit, quia hoc quod petiit, posse se accipere 
non dubitavit, sed ipsam quoque spei certitudinem 
jam ab illo acceperat, a quo per spem etiam salutem 
querebat. In pace autem ire precipitur, ut a veri- 
tatis itinere in viam scandali ulterius non derivetur. 
Hee historica expositione dicta sint, nunc mystici 
intellectus secreta videamus: quem namque Phari- 

seus de falsa justitia prasumens, nisi Judaicum 
populum, quem peccatrix mulier: sed ad vestigia 
Domini veniens et plorans, nisi conversam gentilita- 
tem designat ? Rogabat autem Phariszeus Dominum, 
ut manducaret cum illo, quia populus idem quem 
venientem credere noluit, venturum sperare non 
desiit, immo votis precatoriis ut veniat, optare dicens: 
Excita potentiam tuam et veni, ut salvos facias nos. 
Domino quippe cum Phariseo manducare est, de 
credentis populi devotione mentis gaudia suscipere. 
Unde ipse alibi creditura Samaria discipulis ait, Ego 
cibum habeo manducare, quem vos nescitis: illisque 
heesitantibus quid diceret, exponens ait, Meus cibus 
est ut faciam voluntatem ejus qui me misit, ut per- 
ficiam opus ejus. Et ingressus, inquit, domum Pha- 
riseei, discubuit. Domus Pharisei, ipsa legis pro- 
phetarumque custodia est, in qua se populus Judee- 
orum mansionem continue conversationis habere 
gloriabatur: quam Dominus ingressus est, quia 
temporaliter in carne apparens, non venit solvere 
legem aut prophetas, sed adimplere. Discubuit au- 
tem, quia qui in sublimitate suz majestatis intelligi 
non poterat, formze servilis humilitatem, qua videri 
posset, adsumpsit. Cognovit itaque mulier, que 
erat in civitate, peccatrix, quod accubuit in domo 
Phariszi, quia gentilitas, immundis prius actibus in 
seculi conversatione devincta, fama sermonis apo- 
stoli didicit, quod misit Deus Filium suum factum ex 
muliere, factum sub lege, ut eos qui sub lege erant 
redimeret. Atque in domo Phariszi, non Phariszeus ; 
sed illa justificatur, dum populus Judeorum literam 
tantum legis, nos autem et gratiam Spiritus in lege 
sequimur. Ille Jesum non esse prophetam, eo quod 
peccatores recipiat, zstimat: nos vero hunc etiam 
Deum verum, qui peccatores justificare possit, agnos- 

cimus. Attulit autem mulier alabastrum unguenti. 
Quid in unguento, nisi bonz odor opinionis expri- 
mitur? Unde et Paulus dicit: Christi bonus odor 
sumus Deo in omni loco. Si igitur recta opera agi- 
mus, quibus opinionis bone odore ecclesiam re- 
spergamus, quid in Domini corpore nisi unguen- 
tum fundimus? Sed secus pedes mulier stetit. 
Contra pedes enim Domini stetimus, cum in pec- 
catis positi, ejus itineribus retinebamur. Sed si ad 
veram poenitentiam post peccata convertimur, jam 
retro secus pedes stamus, quia ejus vestigia sequi- 
mur, que impugnabamus. Lacrymis mulier pedes 
rigat, quod nos quoque veraciter agimus, si qui- 
buslibet ultimis membris Domini per compassionis 
affectum inclinemur, si sanctis ejus in tribulatione 
compatimur, si eorum tristitiam nostram putamus. 
Capillis mulier pedes quos rigaverat tersit: capilli 
quippe superfluunt corpori. Kt quid abundans ter- 
rena substantia, nisi capillorum speciem tenet ? Que 
dum ad usum necessitatis superfluit, etiam abscissa 
non sentit. Capillis ergo pedes Domini tergimus, 
quando sanctis ejus quibus ex caritate compatimur, 
etiam ex his quze nobis superfluunt miseremur : qua- 
tenus sic mens per compassionem doleat, ut etiam 
manus larga effectum doloris ostendat. Osculatur 
mulier pedes quos tergit. Quod nos quoque plene 
agimus, si studiose diligimus, quos ex largitate conti- 
nemus, ne gravis nobis sit necessitas proximl, ne ipsa 
ejus indigentia que sustentatur fiat onerosa, et cum 
manus necessaria tribuit, animus a dilectione tor- 
pescat. Potest quoque per pedes ipsum mysterium 
incarnationis ejus intelligi, quo divinitas terram teti- 
git, quia carnem sumpsit. Verbum enim caro fac- 
tum est, et habitavit in nobis. Osculamur igitur 
pedes Redemptoris, cum mysterium incarnationis 

ejus ex toto corde diligimus. Unguento pedes un- 
gimus, cum ipsam humanitatis ejus potentiam sacri 
eloquil bona opinione predicamus. Sed hoc Phari- 
szeus videt, et invidet. Quia cum Judaicus populus 
gentilitatem Deum preedicare conspicit, sua apud se 
malitia tabescit. Sed Redemptor noster facta ei mu- 
lieris quasi bona gentilitatis enumerat, ut in quo 
malo jaceat, agnoscat. Intravi in domum tuam, 
aquam pedibus meis non dedisti. Hzec autem lacry- 
mis rigavit pedes meos. Aqua quippe extra nos est, 
lacrymarum humor intra nos. Quuia videlicet infi- 
delis ille populus, nec ea quee extra se erant, unquam 
pro Domino tribuit. Conversa autem gentilitas pro 
ea non solum rerum substantiam, sed etiam sangui- 
nem fudit. Osculum mihi non dedisti. Hzec autem 
ex quo intravit, non cessavit osculari pedes meos. 
Osculum quippe, dilectionis est signum. Lt infidelis 
ille populus Deo osculum non dedit, quia ex caritate 
Deum amare noluit, cul ex timore servivit. Vocata 
autem gentilitas, Redemptoris sui vestigia osculari 
non cessat, quia in ejus amore continuo suspirat. 
Oleo caput meum non unxisti. Si pedes Domini 
mysterium incarnationis accipimus, congrue per 
caput illus ipsa divinitas designatur. Unde et per 
apostolum dicitur: Caput Christi Deus. In Deo 
quippe, et non se, quasi in homine credere Judaicus 
populus fatebatur. Sed Phariszo dicitur, oleo caput 
meum non unxisti, quia ipsam quoque divinitatis po- 
tentiam in qua se Judaicus populus credere spopon- 
dit, digna laude predicare neglexit. Hzec autem 
unguento unxit pedes meos. Quia dum incarna- 
tionis ejus mysterium gentilitas credidit, summa 
laude etiam ejus ima preedicavit. Duo quoque debi- 
tores de quibus Simoni paradigma opponitur, utrum- 
que populum, Judeorum scilicet et gentium, desig- 

nant, qui uno foeneratori, id est suo Creatori, non 
materialem pecuniam, sed propriz salutis nummum 
debebant. Conditor etenim noster, quos ad imagi- 
nem et similitudinem suam creavit, quasi commodato 
ad servandum sublimavit denario. Nam denarius 
solet regis imagine ac nomine formari. Omni autem 
cui multum datum est, multum queretur ab eo: et 
cul multum commendaverunt, plus petunt ab eo: et 
quidem utriusque populi debitum per quinarium 
numerum multiplicatur; quia videlicet quinque 
sunt sensus, quibus in hac vita utentes, imaginem 
quam accepimus nostri Conditoris excolere debemus. 
Sed minus debet populus, cui legis decalogus per 
servum datus est. Amplius autem, cui gratia vite 
eeternee per Filium commissa. Ideoque hujus per 
denarium, illius per centenarium numerum foenus 
accumulatur, quem ad regni ceelestis quod dextris 
dabitur significationem pertinere, nemo qui dubitet. 
Neque enim frustra eodem flexu digitorum quo de- 
narius in lava, ipse figuratur in dextera. Nisi quia 
et nunc opera decalogi que litera non poterat, fides 
perficit, et in futuro reddet unicuique secundum 
opera ejus, his quidem qui secundum patientiam 
boni operis, gloriam et honorem, et incorruptionem, 
querunt, vitam eternam. Verum, quia neutri nos- 
tris viribus, sed illus gratia salvi facti sumus per 
fidem, recte dicitur. Non habentibus illis unde red- 
derent, donavit utrisque. Et utique plus diligit, cui 
plus donatur. Cui autem minus: dimittitur, minus 
diligit. Quia sive bona perficiendz quam accepimus 
scientiz, seu vitande quam incurrimus insipientiz, 
velis intelligere, multo utique plus ecclesia, quam 
synagoge donatur, que et foedior1 quondam, utpote 
quam nullus doctor prohibuit, idololatrie sorde 
corrupta est, sed ubi abundavit peccatum superabun- 

davit gratia, et majori nunc est perfectionis evange- 
licee sublimata przconio. Cui dicitur, Quia multi 
prophetz et justi cupierunt videre quz vos videtis, 
et non viderunt, et audire que auditis, et non audi- 
erunt. Congruit sane huic loco quod Numerorum 
historia refert, divisis aqualiter casorum Mediani- 
tarum spoliis, eos quidem qui de pugna venerunt 
quingentesimum de sua portione caput, caeteros vero 
quinquagesinum Domino dedisse. Quia et magna 
offert, qui se in castris virtutem exercendo tutum ab 
incursione conservat hostili, sed majora utique qui 
gladium verbi vibrando, innumeras adversarii exerci- 
tus copias sternit. 


INDORE. Ville 


Cap. xxix. Et factum est deinceps, et ipse iter 
faciebat per civitatem et casiellum, predicans, &c.| 
Videmus in Christi discipulis impletum, quod de 
antiquo illo Hebrzeorum populo legimus dictum. 
Nec mirum, quia unus utriusque testamenti Deus, 
ipse per Filium benedictionem dabit, qui legem dedit 
per famulum.  Sicut (inquit) aquila provocans ad 
volandum pullos suos, et super eos volitans, expandit 
alas suas, et adsumpsit eum, et portavit in humeris 
suis. Nam sicut mox nati pulli donec plumescant 
aera volando superare non valent, ita quique fideles 
ut ad ccelestia pervolanda sufficiant, in nido prius 
fidei necesse est virtutum penna se vestiant. Ita 
ipsi fidelium doctores apostoli pedetentim ad sub- 
limia, quatenus et alus erudiendis preefici possint, 
ascendunt. Prius siquidem Dominus docet in syn- 
agogis, miracula facit, famam ubique dispergit, con- 
venientes ad se turbas suscipit, curat, instruit. 
Hine discipulos facit, in sponsi nuptiis reficit, per 

sata ducit, atque a calumniatoribus Phariszis, quasi 
teneros aquila pullos a serpentinis morsibus allato 
aetite defendit. Ex his, duodecim quos apostolos 
nominat eligit, sed et hos primo presente turba 
docet, comminante cum eis turba, solita miseris 
beneficia reddit. Postmodum vero ut in presenti 
lectum est, per civitates et castella predicans, solos 
secum qui eum familiarius audiant retinet, solis 
mysteria regni Dei que ceteris parabolatim dixerat, 
exponit. Ac si demum virtutum suarum ostensione, 
quasi alarum protectione firmatis, dat et illis potes- 
tatem curandi, mittitque predicare regnum Dei. 

Et mulheres alique que erant curate ab spiritibus 
malignis et infirmitatibus.| Maria que vocatur Mag- 
dalene, de qua dzmonia septem exierant, Maria 
Magdalene ipsa est, cujyus tacito nomine proxima 
lectio poenitentiam narrat. Nam pulchre an reve- 
renter evangelista, ubi eam cum Domino iter facere, 
eique de facultatibus suis ministrare commemorat, 
noto hane vocabulo manifestat. Ubi vero peccatri- 
cem sed poenitentem describit, mulierem generaliter 
dicit: ne videlicet tantz nomen fame, quo per 
omnes hodie veneratur ecclesias, prisci erroris nota 
fuscaret. De qua, dzmonia septem exisse referun- 
tur, ut innumeris, immo universis vitis plena fuisse 
monstretur. Nam quia septenis diebus_ szcula 
currunt, septenario spe numero solet in Scripturis 
universitas intimari. Unde et Sancti quoque Spi- 
ritus gratiam, propheta septem virtutum distinc- 
tione complectitur. 

Et Joanna, uxor Chuza procuratoris Herodis.| Si 
Maria mundatam a sorde vitiorum ecclesiam de 
gentibus insinuat, cur non Joanna eandem designat 
ecclesiam, quondam quidem idolorum cultui sub- 
ditam, sed jam nunc Christi pietate redemptam ? 

Nam quilibet malignus spiritus, ad deceptionem 
generis humani promptus, dum pro regno diaboli 
facit, quasi Herodis impiissimi procurator existit. 

Et Susanna, et alie multe, que ministrabant ei de 
facultatibus suis.| Consuetudinis Judaicz fuit, nec 
ducebatur in culpam, more gentis antiquo, ut mu- 
lieres de substantia sua victum atque vestitum 
preceptoribus ministrarent. Hoc quia scandalum 
facere poterat in nationibus, Paulus se abjecisse 
memorat: Numquid non habemus potestatem so- 
rores mulieres circumducendi, sicut et czeteri apos- 
toli faciunt? Ministrabant autem Domino de sub- 
stantia sua, ut meteret earum carnalia, cujus ille 
metebant spiritualia. Non quod indigeret cibis 
Dominus creaturarum, sed ut typum _ ostenderet 
magistrorum, quod victu atque vestitu ex discipulis 
deberent esse contenti. Interpretatur autem Su- 
sanna lilium, aut gratia ejus. Sed melius si foemi- 
ninum nomen figuretur a lilio, credo propter odo- 
riferum ccelestis fidei candorem, aurosumque internz 
dilectionis ardorem. Joanna, Dominus gratia ejus, 
vel Dominus misericors. Videlicet quia ejus est 
omne quod vivimus. Maria, amarum mare, propter 
utique insitum poenitentiz rugitum, quo vel ipsa 
Maria, vel nos singuli vitia prisca deflemus, ut ad 
gratiam splendoremque pervenire mereamur eter- 
num. Magdalene, turris: sed melius sicut a monte 
montanus, ita turrensis a turre dicatur. Illa scili- 
cet, cul Psalmista canit: Deduxisti me, quia factus 
es spes mea, turris fortitudinis, a facie inimici. 

Cum autem turba plurima conveniret, et de civita- 
tibus properarent ad eum, dixit per similitudinem, 
Exiit qui seminat seminare semen suum.) Hance para- 
bolam Dominus ideo per seipsum exponere dignatus 
est, ut figurate se loqui innotesceret, rerumque sig- 

nificationes in lis etiam que per semetipsum noluit 
explanare, doceret esse querendas. Sed quia semen 
quod verbum Dei sit, terramque variam quod diver- 
sum cor auditerum significet, ipse Dominus aperuit, 
satorem quem nobis querendum reliquit, nullum 
melius quam Filium Dei intelligere possumus, qui 
exit seminare semen suum, quia de sinu Patris, 
qua creature non erat accessus, egrediens, ad hoc 
venit in mundum, ut testimonium perhiberet veri- 
tati. Unde bene juxta evangelistas alios hanc para- 
bolam dicturus, de domo exiisse, mare adiisse, navem 
conscendisse perhibetur, ipsum nimirum situ cor- 
poris, quod processu sermonis insinuans. 

kt dum seminat, aliud cecidit secus viam, &c.| 
Quz Dominus exposuit, pia fide suscipienda sunt. 
Quz autem tacita nostre intelligentiz dereliquit, 
perstringenda sunt breviter. Semen quod secus 
viam cecidit, duplici lesura disperiit, et a viantibus 
scilicet conculeatum, et a volucribus raptum. Via 
est ergo cor, sedulo malarum cogitationum transitu 
attritum atque arefactum, ne verbi semen excipere 
ac germinare sufficiat. Atque ideo quicquid boni 
seminis vicinia talis vize contingit, pessimz cogita- 
tionis meatu conculcatum, a dzmonibus eripitur. 
Qui volucres ceeli, sive quia ccelestis spiritualisque 
sint nature, seu quia per aera volitant, appel- 
lantur. 

Et aliud cecidit super petram, &c.| Petram hic 
recte dicit durum et indomitum cor, ac nullo vere 
fidei vomere penetratum. Hoc est autem humor 
ad radicem seminis, quod juxta aliam parabolam 
oleum ad lampades virginum nutriendas, id est, 
amor et perseverantia virtutis. 

Et aliud cecidit in terram bonam, &c.| Fractum 
centuplum, fructum perfectum dicit. Nam dena- 

rius numerus pro perfectione semper accipitur, quia 
in decem preceptis, legis custodia continetur. Acti- 
va enim et contemplativa vita simul in decalogi man- 
datis conjuncta est, quia in eo et amor Dei et amor 
servari proximi jubetur. Amor quippe Dei, ad con- 
templativam: amor vero proximi pertinet ad activam. 
Denarius autem numerus per semetipsum multipli- 
catus, in centenarium surgit. Unde recte per cen- 
tenarium magna perfectio designatur, sicut de illo 
qui sua pro Domino terrena relinquit, dicitur, 
Centuplum accipiet, et vitam zternam possidebit. 
Quia quisquis pro Dei nomine temporalia atque 
terrena contemnit, et hic perfectionem mentis reci- 
pit, ut jam ea non appetat quz contemnit, et in 
sequenti seculo ad zternam vite gloriam pervenit. 
Terra ergo bona fructu centuplo foecundatur, quando 
cor docile virtutum spiritualium perfectione do- 
natur. 

Hee dicens, clamabat, Qui habet aures audiendi, 
audiat.| Quoties hee admonitiuncula, vel in evan- 
gelio, vel in Apocalypsi Joannis interponitur, mys- 
ticum esse quod dicitur, quzrendumque a nobis 
intentius, ostenditur. 

Interrogabant autem eum discipuli ejus, que esset 
hec parabola.| Nemo putet finita mox parabola 
discipulos heec interrogasse Salvatorem, sed ut Mar- 
cus ait, cum esset singularis, interrogaverunt eum 
11 qui cum eo erant duodecim, paraholas. Et dicebat 
eis, Vobis datum est nosse mysterium regni Dei. 

Ceteris autem in parabolis, ut videntes non videant, 
&c.| Marcus ita dicit, Illis autem qui foris sunt, 
in parabolis omnia fiunt. Ideoque et nos cum dis- 
cipulis Christi intremus in sanctuarium Dei, ut 
intelligamus in novissima mysteriorum regni Dei. 
Nam qui adpropinquant pedibus ejus, accipient 

de doctrina illius, dicentes cum Psalmista, Revela 
oculos nostros, et considerabimus mirabilia de lege 
tua. Recte itaque in parabolis audiunt, et in enig- 
mate, qui clausis sensibus cordis, neque intrare, 
neque curant cognoscere veritatem, obliti Dominicz 
preeceptionis, Qui habet aures audiendi, audiat. 
Qui autem secus viam, hi sunt qui audiunt, &c.] 
De hoc semine Marcus ita scribit, Hi autem sunt 
qui circa viam, ubi seminatur verbum. Et cum 
audierint, confestim venit Satanas, et aufert. Mat- 
thzus ita, Omnis qui audit verbum regni et non 
intelligit, venit malus et rapit. Ex quo manifeste 
docetur, eos circa viam seminatos, qui verbum quod 
audiunt, nulla fide, nullo intellectu, nulla saltem 
tentante utilitatis occasione percipere dignantur. 
Porro super petrosa et in spinis (ut Dominus ex- 
ponit) seminantur hi, qui auditi quidem verbi et 
utilitatem probant, et desiderium gustant: sed ne 
ad id quod probant, perveniant, hujus vite eos 
vel adversa terrendo, vel prospera blandiendo re- 
tardant. Contra quze utraque damna, semen quod 
acceperat tutari curabat, qui ait, Per arma justi- 
tie, a dextris et a sinistris, per gloriam et igno- 
bilitatem, per infamiam et bonam famam, ut seduc- 
tores, et veraces. His ergo tribus terre generibus, 
scito omnes, qui verbum auditum non faciunt, esse 
designatos. A quibus omnibus qui semen accep- 
tum servat, terra bona est. Excipiuntur sane Ju- 
dzi et gentiles, qui ne audire quidem merentur. 
Quod autem in spinis cecidit, hi sunt qui audierunt, 
&c.| Mirum quomodo Dominus spinas divitias in- 
terpretatus sit, cum illae pungant, iste delectent, 
Et tamen spine sunt, quia cogitationum suarum 
punctionibus mentem lacerant, et quum usque ad 
peccatum pertrahunt, quasi inflicto vulnere cruen- 
VOL. XI, F 

tant. Quas bene hoc in loco, alio evangelista 
testante, nequaquam Dominus divitias, sed fallaces 
divitias appellat. Fallaces enim sunt, que nobis- 
cum diu permanere non possunt. Fallaces sunt, 
quz mentis nostre inopiam non expellunt. Sole 
autem divitize verze sunt, qua nos divites virtutibus 
faciunt. Notandum vero est, quod exponens Do- 
minus dicit, quia sollicitudines et voluptates et 
divitiz suffocant. Suffocant enim, quia importunis 
cogitationibus suis guttur mentis strangulant: et 
dum bonum desiderium intrare ad cor non sinunt, 
quasi aditum flatus vitalis necant. Notandum 
etiam quod duo sunt que divitiis jungit, sollicitu- 
dines videlicet, et voluptates. Quia profecto et per 
curam mentem opprimunt, et per affluentiam re- 
solvunt. Re enim contraria, possessores suos et 
afflictos et lubricos faciunt. Sed quia voluptas 
convenire cum afflictione non potest, alio quidem 
tempore per custodiz suz sollicitudinem affligunt, 
atque alio per abundantiam ad voluptates emol- 
hunt. 

Quod autem in bonam terram, hi sunt qui, &c.] 
Bona terra (ut prediximus) omnibus tribus_ terre 
nequam varietatibus contraria facit, et libenter vide- 
licet semen verbi suscipiendo, et quod suscipit, inter 
adversa et prospera patienter ad fructus usque tem- 
pora servando. Aliter. Bona terra fructum per 
patientiam reddit, quia scilicet nulla sunt bona que 
agimus, Si non zquanimiter etiam proximorum imala 
toleramus. Quanto enim quisque altius profecerit, 
tanto in hoc mundo invenit quod durius_portet. 
Quia dum a presenti seculo mentis nostre dilectio 
deficit, ejusdem seculi adversitas crescit. Hine est 
enim quod plerosque cernimus et bona agere, et ta- 
men sub gravi tribulationum fasce desudare. Sed 

juxta vocem Domini, fructum per patientiam red- 
dunt: quia cum humiliter flagella suscipiunt, post 
flagella ad requiem sublimiter suscipiuntur. Quod 
vero secundum Matthzeum dicitur, Et fructum affert, 
et facit aliud quidem centum, aliud autem sexaginta, 
porro aliud triginta. Triginta referuntur ad nuptias. 
Nam et ipsa digitorum conjunctio, quasi molli osculo 
se complexans et foederans, maritum pingit et conju- 
gem. Sexaginta ad viduas, eo quod in angustia et 
tribulatione sint posite. Unde et in superiore di- 
gito deprimuntur. Quantoque major est difficultas 
expertze quondam voluptatis illecebris abstinere, 
tanto majus et premium. Porro centesimus nume- 
rus, quzeso diligenter lector attende, a sinistra trans- 
fertur ad dexteram, et lisdem quidem digitis, sed non 
eadem manu quibus in leva manu nupte significantur 
et viduee, circulum faciens, exprimit virginitatis coro- 
nam. Aliter. Fructum tricesimum verbum profert, 
quod fidem Sanctz Trinitatis edificat. Sexagesi- 
mum, quod operis perfectionem docet. Quia sex 
dies sunt, in quibus oportet operari. Centesimum, 
quod ad dexteram regni vitam predicat zternam. 
Cap. xxx. Nemo autem lucernam accendens operit 
eam vase, &c.| Quia supra dixerat apostolis, Vobis 
datum est nosse mysterium regni Dei, ceteris autem 
in parabolis : nunc ostendit per eos aliquando etiam 
ceteris idem mysterium esse revelandum, et pectus 
omnium qui domum Dei essent intraturi, fidei flam- 
mis illustrandum. Quibus etiam verbis typice fidu- 
ciam docet predicandi, ne qui timore carnalium 
incommodorum lucem scientiz quam novit abscon- 
dat. Vasi enim et lecti nomine, carnem; lucerne 
autem vocabulo, verbum designat. Quod qui ob 
metum (ut dixi) carnalium incommodorum occultat, 
ipsam carnem utique prponit manifestationi veri- 
F2 

tatis, et ea quasi operit verbum quod preedicare tre- 
pidat. Supra candelabrum autem ponit lucernam, 
qui corpus suum ministerio Dei subjicit, ut superior 
sit preedicatio veritatis, et inferior servitus corporis, 
per ipsam tamen corporis servitutem excelsior luceat 
doctrina, que per officia corporalia, id est, per vocem 
et linguam, et caeteros corporis motus, in bonis ope- 
ribus insinuatur discentibus. Super candelabrum 
ergo ponit lucernam, cum dicit apostolus, Non sic 
pugno, tanquam aerem cadens, sed castigo corpus 
meum et servituti subjicio, ne forte aliis predicans, 
ipse reprobus inveniar. 

Non enim est occultum quod non manifestetur, &c.] 
Nolite (inquit) erubescere evangelium Dei, sed inter 
tenebras persecutorum, lumen verbi supra vestri cor- 
poris candelabrum levate, fixa mente retinentes illum 
retributionis extremz diem quo illuminabit Deus 
abscondita tenebrarum, et manifestabit cogitationes 
cordium. Tunc enim et vos a Deo laus, et adver- 
sarios veritatis poena manet eterna. 

Videte ergo, quomodo auditis.| Instanter nos docet 
verbo auscultare, quatenus et nostro illud pectore 
continue ruminare, et alieno ructare sufficiamus 
auditui. 

Qui enim habet, dabitur ilh, &c.| Tota (inquit) 
intentione, verbo quod auditis operam date. Quia 
qui amorem habet verbi, dabitur illi et sensus intelli- 
gendi quod amat. At qui verbi amorem non habet 
audiendi, etiamsi vel naturali ingenio vel literario se 
callere putarit exercitio, nulla verze sapientiz dulce- 
dine gaudebit. Quod etsi specialiter de apostolis 
quibus caritate fideque potitis datum est nosse mys- 
terium regni Dei, et de perfidis Judzeis qui in para- 
bolis videntes non videbant, et audientes non intelli- 
gebant, quod videlicet literam legis in qua gloriaban- 

tur, amissuri essent, dictum videatur: potest tamen 
et generaliter accipi, quia nimirum sepe lector inge- 
niosus negligendo se privat sapientia, quam simplex, 
sed studiosus, elaborando degustat. Idcirco autem 
seepe et desidiosus ingenium accipit, ut de negli- 
gentia justius puniatur, quia quod sine labore adse- 
qui potuit, scire contemnit. Kt idcirco nonnunquam 
-studiosus tarditate intelligentize premitur, ut eo ma- 
jora preemia retributionis inveniat, quo magis studio 
inventionis elaborat. 

Venerunt autem ad illum mater et fratres ejus, &c.| 
Fratres Domini, non filii beatee semper virginis 
Marie, juxta Helvidium, nec filii Joseph de alia 
uxore, juxta quosdam putandi, sed eorum potius in- 
telligendi sunt esse cognati, sicut et supra disserui- 
mus. Sane quod Dominus ad matrem fratresque 
rogatus, ab officio verbi dissimulat egredi, non ma- 
terne refutat obsequia pietatis, cujus preeceptum est, 
Honora patrem et matrem : sed paternis se mysteriis 
amplius, quam maternis affectibus debere demon- 
strat: idem nobis exemplo quod verbo commendans, 
Qui amat patrem aut matrem plus quam me, non est 
me dignus. Non injuriose fratres contemnit, sed 
opus spirituale carnis cognationi preeferens, religio- 
siorem cordium copulam docet esse quam corporum. 
Mystice autem hee lectio superiori concinit, ubi de 
Judzis literam solum legis intuentibus dicitur, Et 
quicunque non habet, etiam quod putat se habere, 
auferetur ab illo. Nam mater et fratres Jesu, syn- 
agoga, ex cujus carne est editus, et populus est 
Judzorum: qui Salvatore intus docente, venien- 
tes intrare nequeunt, cujus spiritualiter intelligere 
dicta negligunt. Preoccupans enim turba, ejus 
ingreditur domum, quia differente Judea, gentilitas 
confluxit ad Christum, atque interna vite mysteria 
quanto fide vicinior, tanto mente capacior hausit. 

Juxta quod Psalmus ait, Accedite ad eum, et ilu- 
minamini. 

Et nuntiatum est illi, Mater tua et fratres tu 
stant foris, &c.| Intus verbum, intus est lumen. 
Unde supra, Ut intrantes (inquit) videant lumen. 
Si ergo foris stantes nec ipsi agnoscuntur parentes, 
et propter nostrum fortasse non agnoscuntur exem- 
plum, quemadmodum nos agnoscemur si foris ste- 
mus? Foris enim stantes volunt Dominum videre, 
qui spiritualem in lege sensum non querentes, sese 
ad custodiam liter foris fixerunt, et quasi Christum 
potius ad carnalia docenda cogunt exire, quam se ad 
discenda spiritualia consentiunt intrare. 

Qui respondens, dixit ad eos: Mater mea et fratres 
mei, hi sunt qui, &c.| Tota vite ccelestis perfectio 
duobus his comprehenditur, verbum scilicet Dei au- 
dire, et facere. Unde supra Dominus parabolam 
seminis exponens, ait eos qui auditu tantum verbum 
susceperint, terram esse reprobam. Bonam vero eos 
qui in corde bono et optimo verbum quod audiunt 
retineant, et fructum afferant in patientia. Qui mater 
Domini vocantur, eo quod illum quotidie suo vel 
exemplo vel dicto quasi pariant in mente proximo- 
rum. Fratres quoque sunt ejus, cum et ipsi faciunt 
voluntatem Patris ejus qui in ccelis est. 

Cap. xxx1. Factum est autem in una dierum, et 
apse ascendit in unam naviculam, &e.| In hac naviga- 
tione Dominus utramque unius ejusdemque suze 
persone naturam dignatur ostendere, dum is qui ut 
homo dormit in navi, furorem maris ut Deus verbo 
coercet. Porro juxta allegoriam, mare sive stagnum 
quod cum suis transire desiderat, tenebrosus ama- 
rusque seculi presentis accipitur estus. Navicula 
autem quam ascendunt, nulla melius quam Domi- 
nice passionis intelligitur arbor. Cujus_ beneficio 
quique fideles adjuti, emensis mundi fluctibus, habi- 

tationem patriz ccelestis quasi stabilitatem securi 
litoris obtinent. (Quod autem ipse in unam navicu- 
lam cum discipulis Salvator ascendit, alibi quid signi- 
ficet aperit, cum pranuntiato suze passionis resurrec- 
tionisque mysterio, mox dicebat ad omnes: Si quis 
vult post me venire, abneget seipsum, et tollat cru- 
cem suam quotidie, et sequatur me. 

Navigantibus autem illis, obdormivit.| Discipulis 
navigantibus Christus obdormivit, quia calcantibus 
seculum fidelibus, futurique regni quietem animo 
meditantibus, et vel secundo Spiritus Sancti flatu, 
vel proprii remigio conatus infidos mundi fastus cer- 
tatim post terga jactantibus, tempus subito Domi- 
nice passionis advenit. Unde bene Marcus hoc 
imminente noctis tempore gestum fuisse perhibet, ut 
veri solis occubitum, non sola Domini dormitio, sed 
et ipsa decedentis lucis hora significet. 

Kt descendit procella venti in stagnum, et comple- 
bantur, et periclitabantur.| Domino puppim crucis, 
qua somnum mortis carperet, ascendente, fluctus 
blasphemantium persecutorum dzmonicis excitati 
procellis adsurgunt. Quibus tamen non ipsius pa- 
tientia turbatur, sed discipulorum imbecillitas con- 
cutitur, trepidat, periclitatur. 

Accedentes autem suscitaverunt eum, dicentes, Pre- 
ceptor, perimus.| Suscitant Dominum discipuli, ne, eo 
dormiente, fluctuum feritate dispereant, quia cujus 
mortem viderant, maximis votis resurrectionem quz- 
rebant, ne si diutius ipse morte carnis sopiretur, 
eorum mens spirituali in perpetuum morte periret. 
Unde bene sequitur : 

At ille surgens increpavit ventum et tempestatem 
aque, &c.| Ventum quippe surgens increpavit, quia, 
resurrectione celebrata, diaboli superbiam stravit, 
dum per mortem destruxit eum qui habebat mortis 

imperium. ‘Tempestatem quoque aque surgens ces- 
sare fecit, quia vesanam Judzorum rabiem, que 
caput quatiens clamaverat, Si Filrus Dei est, descen- 
dat nunc de cruce, et credemus ei, de sepulchro sur- 
gendo labefecit. Ubi juxta literam notandum, quod 
omnes creature sentiant Creatorem. Quibus enim 
increpatur, et imperatur, sentiunt imperantem, non 
errore hereticorum, qui omnia putant animantia ; 
sed majestate Conditoris, que apud nos insensibilia, 
illi sensibilia sunt. 

Dixit autem illis, Ubi est fides vestra ?| Recte argu- 
untur, qui presente Christo timebant, cum utique 
qui ei adheeserit, perire non possit. Cui simile est, 
quod post mortis somnum discipulis apparens, ex- 
probravit incredulitatem illorum et duritiam cordis, 
quia iis qui viderant eum resurrexisse, non credi- 
derunt. Itemque dixit ad eos: O stulti et tardi 
corde ad credendum in omnibus que locuti sunt 
prophete! Nonne hec oportuit pati Christum, et 
ita intrare in gloriam suam? Ac si per metaphoram 
navigii diceret: Nonne oportuit Christum soporari, 
undis navem, in qua quiescebat, hinc inde verrenti- 
bus, et ita sedatis extemplo tumidis gurgitum cumu- 
lis, divinitatis suze cunctis patefacere potentiam ? 

Qui tumentes mirati sunt, dicentes ad invicem: Quis 
putas hic est, quia et ventis imperat, &c.?| Matthzeus 
ita scribit: Porro homines mirati sunt, dicentes, 
Qualis est hic? &c. Non ergo discipuli, sed nautz 
et ceeteril, qui im navi erant, mirabantur. Sin autem 
quis contentiose voluerit eos, qui mirabantur, fuisse 
discipulos, recte respondebimus homines appellatos ; 
qui necdum potentiam noverant Salvatoris. Et nos 
quoque singuli cum signo Dominice crucis imbuti 
seculum relinquere disponimus, navem_ profecto 
cum Jesu conscendimus, stagnum transfretare cona- 

mur. Sed qui non dormitavit, neque obdormiet cus- 
todiens semper Israel, nobis tamen spe navigantibus 
quasi inter zquoris fremitus obdormit, quando cre- 
brescente inter medios virtutum nisus, vel immun- 
dorum spirituum, vel hominum pravorum, vel ipso 
nostrarum cogitationum impetu, fidei splendor obte- 
nebrescit : spei celsitudo contabescit, amoris flamma 
refrigescit. Verum inter hujusmodi procellas, ad 
illum necesse est gubernatorem curramus, illum 
seduli excitemus, qui non serviat, sed imperet ventis. 
Mox tempestates compescet, refundet tranquilli- 
tatem, portum salutis indulgebit. Libet inter hec 
paucis discussa apostolici navigii varietate, qualiter 
bonos suum secretum juvet, malorumve permixtio 
turbet, intueri. Ecce enim, ut a perfectioribus in- 
choemus, post celebrata Dominic  resurrectionis 
solennia septem electi discipuli navem piscaturi 
ascendunt, et quia non longe a terra perpetuez qui- 
etis, sed quasi cubitis ducentis aberant, hoc est tan- 
tum mundo animum quantum gemina dilectio posce- 
bat, apposuerant, quia se Petrus negotiis secularibus 
exuerat, jam Dominum in littore mortalitatis stantem 
cernere, jam cum illo epulari, jam mane superne 
lucis aspirante, mystico magnorum piscilum numero 
sua retia impleta, nec tamen rupta suscipere, atque 
infimis seculi fluctibus extrahere merentur. Alibi 
Petrus, ut supra legitur, juabente Domino, retia laxat 
in capturam, pisclumque comprehendit multitudinem 
copiosam. Sed quia ipse fragilis adhuc animi fuerat, 
ita ut Christo tremens diceret, Exi a me, quia homo 
peccator sum, Domine, et retia tunc rupta sunt, et si 
non socii adjuvassent, naves etiam mersz subside- 
rent. Item in hoc loco discipuli cum Domino navem 
conscendunt, mare adeunt, sed quia intererat et 

Judas, et Dominus in puppi, que sedes erat guber- 
nanti, dormisse, et ventus pontusque de foris szevisse 
perhibentur. Nam etsi multa illic discipulorum 
merita navigabant, tunc adhuc eam perfidia prodi- 
toris agitabat: et qui suis meritis firmi fuere, turba- 
bantur alienis. Item Paulus cum fratribus Hiero- 
solymam navigans, et diem Pentecosten ibi Spiritus- 
que Sancti gaudia celebrare festinans, recto cursu 
cuncta peragrat. Porro ab Hierosolymis Romam 
relegatus, quia cum infidelibus iter agit, mare furit, 
venti refragantur, imber imminet, frigora fatigant, 
astra obnubilant, terra negatur, triticum in mare jac- 
tatur, navis armamenta tolluntur, ipsa postremz 
navis arenis illisa dissolvitur, nature quam non 
agnoscunt terram, nando petunt. Et qui seculi 
undas onerati cupiditatibus subierant, eodem adver- 
sante seculo vix nudi evadunt. Juxta quod idem 
apostolus ait, Ipse autem salvus erit, sic tamen quasi 
per ignem. 

Cap. xxxul. Hit navigaverunt ad regionem Gerase- 
norum, &c.| Gerasa est urbs insignis Arabie trans 
Jordanem, juncta monti Galaad, quam tenuit tribus 
Manassz, non longe a stagno Tiberiadis, in quod 
porci precipitati sunt. Significat autem nationem 
gentium, quam post passionis somnum, resurrec- 
tionisque suze gloriam missis preedicatoribus, Sal- 
vator est visitare dignatus. Unde bene Gerasa, sive 
Gergesi (ut quidam legunt) colonum ejiciens, vel 
advena propinquans interpretatur. Videlicet insi- 
nuans, quia gentium populus, et eum a quo nequiter 
incolebatur hostem suis de cordibus ejecerit, et qui 
erat longe, factus sit prope in sanguine Christi. 

Hit cum egressus esset ad terram, occurrit illi vir 
quidam, qui habebat demoniumjam temporibus multis. | 

Vir iste figuram populi gentilis accipit, qui multis 
temporibus, hoc est ab ipso pene mundi nascentis 
exordio, vexabatur furore dementi. 

it vestimento non induebatur.| Quia integumentum 
nature sue et virtutis amisit. Hoc enim fidei et 
caritatis indumento primi parentes nostri postquam 
peccavere, nudati esse leguntur. Hac stola prima 
fihus luxuriosus postquam poenitens ad patrem re- 
dit, induitur. 

Neque in domo manebat, sed in monumentis.| Quia 
in conscientia sua non requiescebat, sed in mortuis 
operibus, hoc est, in peccatis delectabatur. Quid 
enim sunt corpora perfidorum, nisi queedam defunc- 
torum sepulchra? In quibus non Dei habitat sermo, 
sed anima peccatis mortua recluditur. 

Is ut vidit Jesum, procidit ante illum; et excla- 
mans voce magna, &c.| Quanta Arrii vesania, Jesum 
creaturam et non Deum credere, quem Filium Dei 
altissimi, damones credunt et contremiscunt? Qua 
impietas Judeorum, eum dicere in principe daemo- 
niorum ejecisse dzemonia, quem ipsa dzemonia faten- 
tur nihil secum habere commune? quin hoc ipsum 
quod tunc per dzemonia ei clamavere furorem, post 
in delubris idolorum dicere et confiter1 non desinunt, 
Jesum videlicet esse Christum Filium Dei altissimi, 
nec se aliquid cum illo pacis aut societatis habere. 

Obsecro te, ne me torqueas, &c.| Hostis humanz 
lutis non exiguum sibi ducit esse tormentum, ab 
hominis lesione cessare, quoque hunc diutius possi- 
dere solebat, eo difficilius dimittere consentit. -Unde 
studendum summopere est, ut et si quando ut ho- 
mines a diabolo superemur, mox ejus laqueos evitare 
satagamus, ne si tardius ejus juri resistatur, laborio- 
sius quandoque pellatur. 

Et vinciebatur catenis et compedibus custoditus. | 

Catenis et compedibus, graves et dure leges signi- 
ficantur gentium, quibus et in eorum republica pec- 
cata cohibentur. 

Et ruptis vinculis, agebatur a demonio in deserto. | 
Quia etiam ipsis transgressis legibus, ad ea scelera 
cupiditate ducebatur, quze jam vulgarem consue- 
tudinem excederent. 

Interrogavit autem illum Jesus, dicens: Quod tibi 
nomen est ? &c.| Non velut inscius nomen inquirit, 
sed ut confessa coram teste quam furens laborabat, 
virtus curantis gratior emicaret. Sed et nostri tem- 
poris sacerdotes qui per exorcismi gratiam daemones 
ejicere norunt, solent dicere, patientes non aliter 
valere curari, nisi quantum sapere possunt omne, 
quod ab immundis spiritibus visu, auditu, gustu, 
tactu, et alio quolibet corporis vel animi sensu vigi- 
lantes dormientesve pertulerint, confitendo patenter 
exponant. Et maxime quando vel viris in specie 
foeminea, vel in virili habitu foeminis apparentes, 
quos dzmones, Galli Dusios vocant, infando mira- 
culo spiritus incorporei corporis humani concubitum 
petere se, ac patrare confingunt. Et nomen demo- 
nis, quo se censeri dixerit, et dejerandi modos quibus 
amoris sui foedus alterutrum pepigerint, prodendos 
esse preecipiunt. Quz mendacio simillima res, sed 
adeo vera, et plurimorum est attestatione notissima: 
ut quidam vicinus mihi presbyter retulerit, se quan- 
dam sanctimonialem foeminam a dzmonio curare 
coepisse, sed quamdiu res latebat nihil apud eam 
proficere potuisse. Confesso autem quo molestaba- 
tur phantasmate, mox et ipsum orationibus ceteris- 
que que oportebat purificationum generibus effu- 
gasse, et eyusdem foeminz corpus ab ulceribus que 
dzmonis tactu contraxerat, medicinali studio ad- 
juncto sale benedicto curasse. Sed dum unum de 

ulceribus, quod altius lateri infixum repererat, nulla- 
tenus posset, quin continuo panderetur, obducere : 
ab eadem ipsa quam sanare volebat, consilium quo 
sanaretur accepisse. Si (inquit) oleum pro infirmis 
consecratum eidem medicamento asperseris, sicque 
me perunxeris, statim sanitati restituar. Nam vidi 
quondam per spiritum, in quadam longius posita 
civitate, quam nunquam corporalibus oculis vidi, 
puellam quandam pari calamitate laborantem, taliter 
a sacerdote curatam. Fecit ut illa suggesserat, sta- 
timque ulcus remedium, quod ante respuerat, acci- 
pere consensit. Hzec contra fraudes demonum pau- 
cis explicare curavi, ut quam non frustra Dominus 
nomen ejus, quem expulsurus erat spiritus, interro- 
garet, intelligas. Quod vero demonia multa homi- 
nem intrasse memorantur, significat populum gen- 
tium non uni cuilibet, sed innumeris ac diversis ido- 
lolatrize cultibus esse mancipatum. Cui contra scrip- 
tum est, quod multitudinis credentium erat cor et 
anima una. Unde bene in Babylonia linguarum 
unitas scissa, in Hierosolyma est linguarum varietas 
adunata: et illa, confusio: heec, visio pacis interpre- 
tatur: quia videlicet electos in plerisque linguis et 
gentibus una fides ac pietas pacificando confirmat : 
reprobos autem plures sectz quam linguz disso- 
ciando confundunt. 

Et rogabant eum, ne imperaret ilhs ut in abyssum 
irent.| Sciebant demones, aliquando futurum, ut per 
Domini adventum mitterentur in abyssum, non ips 
futura preedivinantes, sed prophetarum de se dicta 
recolentes, ideoque Domini adventus, quam mira- 
bantur gloriam, ad suam arbitrabantur tendere per- 
niciem. 

Erat autem tht grex porcorum multorum pascen- 
tium, &c.| Ideo permisit quod petebant dzmonibus, 

ut per interfectionem porcorum hominibus salutis 
occasio preberetur. Pastores enim ista cernentes, 
statim nunciant civitati. Erubescat Manicheus. Si 
de eadem substantia et ex eodem auctore, hominum 
bestiarumque sunt animz, quo modo ob unius homi- 
nis salutem duo millia porcorum suffocantur? In 
quorum tamen interitu, figuraliter homines immundi, 
vocis et rationis expertes, indicantur, qui in monte 
superbize pascentes, lutulentis oblectantur in actibus. 
Talibus enim per cultus idolorum possunt dzemonia 
dominari. Nam nisi quis porci more vixerit, nun- 
quam accipiet in eum diabolus potestatem, aut ad 
probandum tantum, non autem ad perdendum, ac- 
cipiet. 

Ewierunt ergo demonia ab homine, et intraverunt in 
porcos, &c.| Significat, quod jam clarificata ecclesia, 
et liberato populo gentium a dominatione deemonio- 
rum, in abditis agunt sacrilegos ritus suos, qui 
Christo credere noluerunt, czeca et profunda curio- 
sitate submersi. Et notandum, quod spiritus im- 
mundi nec in porcos irent, nisi hoc illis benignus 
ipse Salvator petentibus, quos certe in abyssum pos- 
set relegare, concederet: rem necessariam docere 
nos volens, ut scilicet noverimus eos multo minus 
sua potestate posse nocere hominibus, qui nec peco- 
ribus qualibetcunque potuerunt. Hane autem po- 
testatem Deus bonus occulta justitia nobis dare po- 
test: injustam non potest. 

Quod ut viderunt factum, qui pascebant, &c.| Quod 
pastores porcorum fugientes ista nuntiaverunt, sig- 
nificat quosdam etiam primates impiorum, quanquam 
Christianam legem fugiant, potentiam tamen ejus 
per gentes, stupendo et mirando, preedicare. 

Qui venerunt ad Jesum, et invenerunt hominem 
sedentem a quo demonia exierant, &c.| Significat 

multitudinem vetusta suavitate delectatam honorare 
quidem, sed nolle pati Christianam legem, dum 
dicunt quod eam implere non possint, admirantes 
tamen fidelem populum a pristina perdita conversa- 
tione sanatum. Sedere namque ad pedes Domini 
est, rationali quempiam mentis examine subnixum 
vestigia Salvatoris quz sequatur intueri. Vestitum 
resumere est, virtutum studiis, qua deceptus amise- 
rat, ornari. 

Kt rogaverunt illum omnis multitudo regionis Ge- 
rasenorum, ut discederet ab illis, &c.| Conscii fragi- 
litatis suee Geraseni, preesentia se Domini judica- 
bant indignos, non capientes Dei verbum, nec 
infirma adhuc mente pondus sapientiz sustinere 
valentes. Quod et Petro ipsi, viso piscium mira- 
culo, contigisse legitur, et vidua Saraptena beati 
Eliz cujus se sensit hospitio benedici, nihilominus 
se putavit presentia gravari. Quid mihi et tibi, 
inquit, vir Dei? ingressus es ad me ut memoraren- 
tur iniquitates meze, et occideres fillum meum ? 

Ipse autem ascendens navem reversus est.| Dixerat 
supra, Dominum relictis navem ascendisse paren- 
tibus, compressisque una cum vento fluctibus, egres- 
sum mox occurrentem sibi curasse dzmoniacum. 
Quo significare docuimus, eum relictis Judaze po- 
pulis, ex qua carnis duxit originem, transacta suze 
passionis tempestate, gentium procurasse salutem. 
His ita gestis patriam revertitur, quia cecitas ex 
parte contigit in Israel, donec plenitudo gentium 
intraret, et sic omnis Israel salvus fieret. Ascendit 
autem in navem, sed neque ipse somno premitur, 
neque navis procella pulsatur, quia Christus sur- 
gens a mortuis jam non moritur, mors illi ultra 
non dominabitur. Cujus tamen tropzeum passionis, 
resurrectionisque gloria, credituris Jude tribubus 

intimabitur, et cum predicator mortis suze, quo 
mortem vicit vexillo, credi ab Hebreis ccperit, 
quasi repetita, in qua dormierat, navi patriam re- 
eredietur. 

Et rogabat illum vir a quo demonia exierant, ut 
cum eo esset, &c.| Heec ex illa apostoli sententia recte 
possunt intelligi: cum ait, Dissolvi et esse cum 
Christo, multo magis optimum: manere in carne, 
necessarium propter vos. Ut sic quisque intelligat 
post remissionem peccatorum redeundum esse sibi 
in conscientiam bonam, et serviendum evangelio, 
propter aliorum etiam salutem, ut deinde cum 
Christo requiescat, ne quum prepropere jam vult 
esse cum Christo, negligat ministerium preedica- 
tionis fraternee redemptioni accommodatum. Quod 
vero Matthzeus duos dicit a demonum legione 
curatos, Marcus autem et Lucas unum commemo- 
rant, intelligas unum eorum fuisse persone alicujus 
clarioris et famosioris, quem regio illa maxime 
dolebat, et pro cujus salute plurimum satagebat. 
Hoc volentes significare duo evangeliste solum 
commemorandum judicaverunt, de quo facti hujus 
fama latius preeclariusque flagraverat. Sed et alle- 
goriz summa concordat, quia sicut unus a demo- 
nlo possessus Judzeorum, sic et duo gentilis populi 
typum non inconyenienter exprimunt. Nam cum 
tres filios Noe generaverit, unius solum familia in 
possessionem adscita est Dei: ex duobus reliquis 
diversarum nationum, que idolis manciparentur, 
procreati sunt populi. 

Cap. xxx11l. Factum est autem cum redisset Jesus, 
excepit illum turba, &c.| Et superius dixi, quod in 
fine seculi Dominus sit ad Judzos clementer redi- 
turus, atque ab eis per fidei confessionem libenter 
excipiendus. Nam quod erant omnes expectantes 

eum, hoc est, nimirum quod eidem synagoge per 
prophetam loquitur, Dies multos expectabis me, 
et non fornicaberis, et non eris subdita viro. Nunc 
enim nec viro Christo subdita, nec fornicata cum 
idolis, expectatione longissima sponsi sui prioris, 
hoe est, Domini Christi quandoque per gratiam 
venturi preestolatur amplexum. 

kit ecce venit vir cui nomen erat Jairus, &c.| Priori 
lectioni, qua de abjectione synagoge fideque ec- 
clesize, atque iterum instauratione synagogz sumus 
interpretati, consequenter archisynagogi filia mo- 
riens subjungitur, quam dum _ suscitare properat 
Dominus, preoccupat illa hemorrhoissa mulier, 
preripit sanitatem, fitque ut praveniens prior sa- 
lute potiatur. thiopia enim preveniet manus 
ejus Deo. Et cum intraverit plenitudo gentium, 
tunc omnis Israel salvus fiet. Princeps itaque 
synagoge nullus melius quam ipse Moyses intel- 
ligitur. Unde bene Jairus, id est, illuminans, sive 
illuminatus vocatur, quia qui accipit verba vite 
dare nobis, et per hec czteros illuminat, et ipse a 
Spiritu Sancto, quo vitalia monita scribere vel do- 
cere possit, illuminatur. 

Et cecidit ad pedes Jesu, rogans eum, ut intraret 
in domum ejus.| Si caput Christi Deus, pedes con- 
sequenter incarnatio, qua terram nostre mortali- 
tatis tetigit, accipiendi sunt. Cecidit igitur archi- 
synagogus ad pedes Jesu, quia legislator cum tota 
patrum progenie Christum im carne apparentem 
longe sibi dignitatis gloria preferendum esse cog- 
novit, illud apostoli sedula devotione protestans, 
Quia quod infirmum est Dei, fortius est homi- 
nibus. Rogavit eum intrare in domum suam, 
quia continuis gaudiorum votis, ejus videre desi- 
derabat adventum. Anima autem mea (inquit 

propheta) exultabit in Domino, et delectabitur su- 
per Jesu ejus. Omnia ossa mea dicent, Domine, 
quis similis tibi? Et hoc est ad pedes Jesu ca- 
dere, eum super omnes singulariter magnum pia 
fide fateri. 

Quia filia unica erat illi, fere annorum duodecim, 
et hec moriebatur.| Ipsa synagoga, que sola legali 
institutione composita, quasi unica Moysi nata erat, 
quasi duodecimo etatis anno, hoc est, tempore 
pubertatis appropinquante moriebatur: quia nobi- 
liter a prophetis educata, postquam ad intelligibiles 
annos pervenerat, postquam spirituales Deo fructus 
gienere debebat, subito errorum languore conster- 
nata, spiritualis vitze vias ingredi desperabiliter omi- 
sit. Et si non a Christo succurreretur, horrenda 
per omnia corruisset in mortem. 

Et contigit dum iret, a turba comprimebatur.| 
Ad puellam pergens sanandam Dominus, a turba 
comprimitur, quia genti Judze salutaria monita 
prebens, quibus «gram vitiis ejus conscientiam 
erigeret, noxia carnalium populorum est consuetu- 
dine gravatus. 

Et mulier quedam erat in fluxu sanguinis, an- 
nis duodecim.| Mulier sanguine fluens, ecclesia est 
ex gentibus congregata, que ingenito carnalium 
delectationum polluta fluxu, atque a cetu jam 
fuerat segregata fidelium. Sed dum verbum Dei 
Judzeam salvare decerneret, paratam jam promis- 
samque aliis preeripuit spe certa salutem. Notan- 
dumque quod et archisynagogi duodennis sit filia, 
et mulier hec ab annis duodecim sanguine fluxe- 
rit, hoc est, eodem quo hee nata sit tempore, illa 
coeperat infirmari. Una enim pene eademque seculi 
hujus etate, et synagoga in patriarchis nasci, et 
gentilium natio per orbem ccepit idololatriz sanie 

feedari. Nam et gemine fluxus sanguinis, hoc est, 
et super idololatriz prostitutione, et super his que 
carnis ac sanguinis oblectatione patrantur, potest 
intelligi, Unde pulchre sacra refert historia, tem- 
pore quo David adhuc puer Goliath gigantem stra- 
vit, Philistium in finibus Dommim, id est, sangui- 
num fuisse castrametatos. Quia videlicet Dominus 
ad debellandum mundi principem, humilis apparens, 
non modo operibus infructuosis, sed et religioni 
spurcissimz deditos gentilium populos invenit. Er- 
go quamdiu synagoga viguit, laboravit ecclesia. De- 
fectus illius, hujus est virtus. Quia illorum delicto, 
salus gentibus. 

Que in medicos erogaverat omnem substantiam 
suam, &c.| Medicos sive falsos theologos, sive phi- 
losophos, legumque doctores secularium, qui multa 
de virtutibus vitiisque subtilissime disserentes, utilia 
se videndi credendique instituta mortalibus dare 
promittebant, seu certe ipsos spiritus immundos 
significat, qui velut hominibus consulendo, se jam 
pro Deo colendos ingerebant. Quibus vicissim 
audiendis, gentilitas quanto magis naturalis indus- 
trie vires expenderat, tanto mimus potuit ab iniqui- 
tatis suze sorde curari. Unde bene Marcus de hac 
muliere scribens, ait: Et fuerat multa perpessa a 
compluribus medicis, et erogaverat omnia sua, nec 
quicquam profecerat, sed magis deterius habebat. 
Sed hee ubi populum Judeorum zgrotare, verum- 
que de celo cognovit adesse medicum, ccepit et 
ipsa languoris sui sperare pariter et queeritare re- 
medium. 

Accessit retro, et tetigit fimbriam vestunenti ejus, 
&c.| Accedit et Dominum tangit ecclesia, que el 
per fidei veritatem appropinquat. Accedit autem 
retro, sive juxta id quod ipse ait, Si quis mihi 

ministrat, me sequatur: et alibi precipitur, Post 
Dominum Deum tuum ambulabis: sive quia pre- 
sentem in carne Dominum non videns, peractis 
temporariz dispensationis sacramentis, ejus Jam per 
fidem ccepit vestigia subsequi. Tangit autem fim- 
briam vestimenti, et undam restringit sanguinis, 
quia beatus et vere mundandus, qui vel extremam 
verbi partem fidei manu contigerit. Nam rarus 
valde, qui ejus vel in pectore recumbere, vel caput 
mereatur pistica nardo perungere, cum et ille mag- 
nus fuerit, qui se indignum ducebat ejus calcea- 
menta portare. Magna et illa, que ungere pedes 
ejus, et capillis suis tergere promeruit. 

Et ait Jesus, Quis est qui me tetigit?| Non ut 
ipse que nesciat doceatur, sed ut virtus fidei quam 
noverat, immo quam ipse dederat, in muliere decla- 
retur, interrogat. 

Negantibus autem omnibus, dixit Petrus et qui cum 
illo erant, Preceptor, &c.| Quem turbz passim 
comitantes comprimunt, una credula mulier Domi- 
num tangit. Quia qui diversis imordinate glome- 
rantium heeresibus adfligitur, solo catholicz eccle- 
sie fideliter corde queritatur. Nam sicut quidam 
videntes non vident, et audientes non audiunt, ita 
etiam tangentes non tangunt, qui non_fideliter 
Christum tangunt. Unde cuidam amanti quidem, 
sed nondum plene credenti dicit, Noli me tangere, 
nondum enim ascendi ad Patrem meum. Aperte 
docens quid sit eum veraciter tangere, Patri scilicet 
eequalem credere. 

Kit dixit Jesus, Tetigit me aliquis, nam, &c.| Dicat 
Pelagius, si placet, se suo conamine salvari. Dica- 
mus autem nos, quia vana salus hominis, in Deo 
faciemus virtutem. Nam et ipse virtutem que 
propitietur omnibus iniquitatibus nostris, et sanet 

omnes languores nostros, non ex nobis ipsis, sed de 
se novit exire. Non ergo latet eum qui fimbriam 
tetigerit, id est, incarnationis mysteria, donec ad 
majora capienda perveniat, perfecte amando cre- 
diderit. 

At ipse dixit ili: Filia, fides tua te salvam fecit, 
vade in pace.| Ideo filia, quia fides tua te salvam 
fecit. Nec dixit fides tua te salvam factura est, 
sed salvam fecit. In eo enim quod credidisti, jam 
salva facta es. 

Adhuc illo loquente, venit quidam ad principem 
synagoge, dicens ei, quia mortua est filia tua, noli 
vexare Ulum.| Salvata a profluvio sanguinis muliere, 
mox filia principis mortua nuntiatur, quia dum 
ecclesia a vitiorum labe mundata, et ob fidei me- 
ritum filia est cognominata, continuo synagoga 
perfidize simul invidieeque lege soluta est. Perfidize 
quidem, quia in Christo credere noluit: invidiz 
vero, quia ecclesiam credidisse doluit. Scriptum 
est enim in Actibus Apostolorum, Sequenti autem 
sabbato, pene universa civitas convenit audire ver- 
bum Domini. Videntes autem turbas Judzi repleti 
sunt zelo, et contradicebant his que a Paulo dice- 
bantur, maledicentes viam coram multitudine. Noli 
vexare illum, per eos hodieque dicitur qui adeo de- 
stitutum synagoge statum vident, ut restaurari 
posse non credant, ideoque pro resuscitatione illius 
supplicandum esse non estiment. Sed que impos- 
sibilia sunt apud homines, possibilia sunt apud 
Deum. Unde sequitur: | 

Jesus autem, audito hoc verbo, respondit patri puelle, 
Noli timere, &c.| Pater puella, coetus doctorum legis 
accipitur, de quo Dominus ait, Super cathedram 
Moysi sederunt Scribe et Phariszi; qui si cre- 

dere ipse voluerit, etiam subjecta ei synagoga salva 
erit. 

Et cum venisset domum, non permisit intrare secum 
quenguam nisi Petrum, &c.] Supra publice viduze 
filius suscitatur, hic removentur plures arbitri. Puto 
ergo quod in eo quoque pietas ibi Domini declaretur, 
quia vidua mater unici non patiebatur moras, et ideo 
ne amplius afficeretur, maturitas additur. Est etiam 
forma sapientiz, in viduz filio cito ecclesiam credi- 
turam, in archisynagogi filia credituros quidem Ju- 
dzeos, sed ex pluribus pauciores. 

Flebant autem omnes, et plangebant illam.| Num- 
quid possunt (inquit) filii sponsi lugere, quamdiu 
cum illis est sponsus? Venient autem dies cum au- 
feretur ab eis sponsus, et tunc jejunabunt. Igitur 
synagoga quze sponsi letitiam qua vivere posset 
amisit, quasi inter plangentes mortua jacens, ne hoc 
quidem ipsum quare plangatur intelligit. 

At ille dixit, Nolite flere: non est mortua, sed 
dormit.| Hominibus mortua, qui suscitare nequive- 
verant, Deo dormiebat, in cujus ditione et anima 
recepta vivebat, et caro resuscitanda quiescebat. 
Unde mos Christianus obtinuit, ut mortui qui resur- 
recturi esse non dubitantur, dormientes vocentur, 
sicut apostolus: Nolumus (inquit) vos ignorare, 
fratres, de dormientibus, ut non contristemini, sicut 
et caterl qui spem non habent. Sed et in parte 
allegoriz, cum anima que peccaverit ipsa moriatur, 
tamen ea que resuscitari a Christo meruerit, nobis 
quidem mortua fuisse, sed ei obdormisse dici potest. 

Kt deridebant eum, scientes quia mortua esset.| 
Quia verbum resuscitantis deridere quam credere 
malebant, merito foras excluduntur, indigni qui mi- 
raculum resurgentis viderent. 

Ipse autem tenens manum ejus, clamavit dicens, Pu- 
ella, surge.| In Marco scriptum est: Ait illi, Tabitha 
cumi, quod est interpretatum, Puella, tibi dico surge, 
et confestim surrexit. Ubi diligens lector inquirat 
quare verax evangelista dictum Salvatoris exponens, 
interposuerit de suo, Tibi dico: cum in Syro sermone 
quem posuit, non plus sit dictum quam Puella, surge. 
Tenens ergo manum puelle Jesus, sanavit eam, quia 
nisi prius mundatz fuerint manus Judzorum, que 
sanguine plenz sunt, synagoga eorum mortua non 
consurgit. 

Et reversus est spiritus ejus, et surrexit continuo. | 
Marcus ita dicit, Et confestim surrexit puella, et am- 
bulavit. Et spiritualiter insinuans, quia quisquis a 
morte anime Christo sibi manum confortante resi- 
piscit, non modo a sordibus exsurgere vitiorum, sed 
bonis continuo proficere debet operibus. 

Et jussit illi dart manducare.| Ad testimonium 
quidem vite resuscitatam manducare precepit, ut 
non phantasma, sed veritas crederetur. Sed etsi quis 
a spirituali morte resurrexit, ccelesti necesse est 
mox pane satietur, et divini scilicet verbi, et sacro- 
sancti altaris particeps effectus. Nam juxta moralem 
intellectum, tres illi mortui quos Salvator in corpori- 
bus suscitavit, tria genera resurrectionis animarum 
significant. Siquidem nonnulli consensum male 
delectationi prabendo, latente tantum cogitatione 
peccati, sibi mortem consciscunt. Sed tales se vivi- 
ficare significans Salvator, suscitavit filiam archisyn- 
agogi nondum foras elatam, sed in domo mortuam 
quasi vitium secreto in corde tegentem. Ali non 
solum noxize delectationi consentiendo, sed et ipsum 
malum quo delectantur agendo, mortuum suum quasi 
extra portas efferunt. Et hoc si pceniteant resusci- 
tare demonstrans, suscitavit juvenem filium viduze 

extra portas elatum, et reddidit matri suze. Quuia 
resipiscentem a peccati tenebris animam, unitati re- 
stituit ecclesia, sicut et supra docuimus. Quidam 
vero non solum cogitando vel faciendo illicita, sed et 
ipsa peccandi consuetudine, se quasi sepeliendo cor- 
rumpunt. Verum nec ad hos erigendos minor fit 
virtus et gratia Salvatoris, si tamen adsint cogita- 
tiones sollicitee, quae super eorum salute velut devotee 
Christo sorores invigilent. Nam ad hoc intimandum 
resuscitavit Lazarum quatuor dies jam in monumento 
habentem, et sorore attestante jam foetentem. Quia 
pessima noxios actus solet fama comitari. Notandum 
autem, quod quanto gravior anime mors ingruerit, 
tanto acrior necesse est ut resurgere mereatur, pcoeni- 
tentis fervor insistat. Quod occulte volens osten- 
dere Dominus, jacentem in conclavi mortuam, mo- 
desta lenique voce resuscitat, dicens: Puella, surge. 
Quam et ob facilitatem resuscitandi, jam mortuam 
fuisse negaverat. Delatum autem foras juvenem, 
pluribus ut reviviscere debeat dictis corroborat, cum 
ait: Juvenis, tibi dico, surge. Quatriduanus vero 
mortuus, ut longa pre mentis sepulcri claustra de- 
ponere posset, fremuit spiritu Jesus, turbavit seip- 
sum, lacrymas fudit, rursum fremuit, ac magna voce 
clamavit, Lazare, veni foras. Et sic tandem qui erat 
desperatus, discusso tenebrarum pondere, vitae luci- 
que redditur. Sed et hoc notandum, quod publica 
noxa publico eget remedio, levia autem peccata leyi- 
ori et secreta queunt poenitentia deleri. Puella in 
domo jacens, paucis arbitris exsurgit, eisdemque ne 
miraculum vulgarent indicitur. 

Et stupuerunt, inquit, parentes ejus, quibus precepit 
ne alicui dicerent quod factum erat.) Juvenis extra 
portam, turba multa comitante atque intuente, susci- 
tatur. Lazarus de monumento vocatus in tantum 

populis innotuit, ut ad eorum, qui videre, testimo- 
nium, plurime Domino turbe cum palmis occurre- 
rent, et multi propter illum abirent ex Judeis, et cre- 
derent in Jesum. Quartum vero mortuum Dominus, 
nuntiante discipulo, agnoscit: sed quia qui pro ejus 
ereptione Dominum precarentur vivi defuerant, Di- 
mitte (inquit) ut mortui sepeliant mortuos suos. Id 
est, mali malos noxiis laudibus gravent, et quia non 
adest justus qui corripiat in misericordia, oleum pec- 
catoris impinget caput eorum. 

Cap. xxxiv. Convocatis autem Jesus duodecim 
apostolis, dedit illis virtutem et potestatem super omnia 
demonia, &c.| Concessa primum potestate signorum, 
misit preedicare regnum Dei, ut promissorum magni- 
tudini attestaretur etiam magnitudo factorum, fidem- 
que verbis daret virtus ostensa, et nova facerent qui 
nova predicarent. Unde nunc quoque cum fidelium 
numerositas excrevit, intra sanctam ecclesiam multi 
sunt qui vitam virtutum tenent, et signa virtutum 
non habent. Quia frustra miraculum foris osten- 
ditur, si deest quod intus operetur. Nam juxta 
magistri gentium vocem, lingue in signum sunt non 
fidelibus, sed infidelibus. 

Et ait ad illos: Nihil tuleritis in via, &c.| Solet 
queri, quomodo Matthzus et Lucas commemorave- 
rint dixisse Dominum discipulis ut nec virgam fer- 
rent, cum dicat Marcus, et precepit eis ne quid tol- 
lerent in via, nisi virgam tantum. Quod ita solvitur, 
ut intelligamus sub alia significatione dictam virgam 
que secundum Marcum ferenda est, et sub alia illam 
que secundum Matthzum et Lucam non est ferenda. 

Sicut sub alia significatione intelligitur tentatio de 
qua dictum est, Deus neminem tentat, et sub alia de 
qua dictum est, Tentat vos Dominus Deus vester, ut 
sciat si diligitis eum. Illa seductionis est, hac pro- 
bationis. Utrumque ergo accipiendum est a Domino 
apostolis dictum, et ut nec virgam ferrent, et ut non 
nisi virgam ferrent. Cum enim secundum Mat- 
thzeum diceret eis, Nolite possidere aurum neque 
argentum, et cztera; continuo subjecit, Dignus est 
enim operarius cibo suo. Unde satis ostendit, cur 
eos hec possidere ac ferre noluerit. Non quo neces- 
saria non sint sustentationi hujus vite, sed quia sic 
eos mittebat, ut eis hac deberi monstraret ab illis 
quibus evangelium credentibus adnuntiarent. Claret 
autem hzec non ita precepisse Dominum, tanquam 
evangelistee vivere aliunde non debeant, quam eis 
prebentibus quibus adnuntiant evangelium. Alio- 
quin, contra hoc preeceptum fecit apostolus, qui vic- 
tum de manuum suarum laboribus transigebat, ne 
cuiquam gravis esset, sed potestatem dedisse, in qua 
scirent sibi ista deberi. Cum autem a Domino ali- 
quid imperatur, nisi fiat, inobedientiz culpa est. 
Cum autem potestas datur, licet cuique non uti, et 
tanquam de suo jure cedere. Hoc ergo ordinans 
Dominus quod eum ordinasse dicit apostolus, iis qui 
evangelium adnuntiant de evangelio vivere, illa apo- 
stolis loquebatur, ut securi non possiderent, neque 
portarent huic vite necessaria, nec magna, nec mi- 
nima. Ideo posuit, Nec virgam, ostendens a fideli- 
bus suis omnia deberi ministris suis, nulla superflua 
requirentibus. Ac per hoc addendo, Dignus est 
enim operarius cibo suo, prorsus aperuit et illustra- 
vit unde hee omnia loqueretur. Hanc ergo potes- 
tatem virgee nomine significavit, cum dicit ne quid 
tollerent in via, nisi virgam tantum. Ut intelligatur 
11 

quia per potestatem a Domino acceptam, que virge 
nomine significata est, etiam que non portantur, non 
deerunt. Hoc et de duabus tunicis intellizendum 
est, ne quisquam eorum preter eam quam esset in- 
dutus, aliam portandam putaret, sollicitus ne opus 
esset, cum ex illa potestate posset accipere. Quod 
vero secundum Marcum non portari vel haberi duas 
tunicas, sed expressius indui prohibet, dicens, Et ne 
induerentur duabus tunicis: quid eos monet, nisi 
non dupliciter sed simpliciter ambulare? Aliter. In 
duabus tunicis videtur mihi duplex ostendere vesti- 
mentum. Non quo in locis Scythie et glaciali nive 
rigentibus una quis tunica debeat esse contentus, sed 
quo in tunica, vestimentum intelligamus, ne alio 
vestiti, aliud nobis futurorum timore servemus. 

Et in quamcunque domum intraveritis, bt manete, et 
inde ne exeatis.| Dat constantiz generale mandatum, 
ut hospitalis necessitudinis jura custodiant, alienum 
a preedicatore regni ccelestis adstruens cursitare per 
domos, et inviolabilis hospiti jura mutare. Nec 
otiose secundum Matthzum domus quam ingredian- 
tur apostoli legenda decernitur, ut mutandi hospitii 
necessitudinisque violandz causa non suppetat. 

Et quicunque non receperint vos, exeuntes de civitate 
illa, &c.| Pulvis excutitur de pedibus in testimonium 
laboris sui quod ingressi sint in civitatem, et przedi- 
catio apostolica ad illos usque pervenerit. Sive ex- 
cutitur pulvis, ut nihil ab eis accipiant, ne ad victum 
quidem necessarium, qui evangelium spreverint. 
Allegorice autem qui verbo humiliter intendunt, si 
quibus ut homines terrenze levitatis navis obscuran- 
tur, per ea mox que recipiunt evangelice preedica- 
tionis vestigia purgantur. Qui vero perfidia, vel 
negligentia, vel etiam studio contemnunt, horum 
vitanda communio, fugienda synagoga censetur, 

excutiendus pedum pulvis, ne gestis manibus et 
pulveri comparandis, mentis caste vestigium pol- 
luatur. 

Egressi autem circumibant per castella, evangeli- 
zantes, &c.| Quid evangelizarent, vel quomodo cura- 
rent apostoli, Marcus exponit plenius: Preedica- 
bant, inquit, ut pcenitentiam agerent, et ungebant 
oleo multos zgrotos et sanabant. Dicit et Jacobus: 
Infirmatur quis in vobis, induat presbyteros eccle- 
sie, et orent super ipsum, ungentes eum oleo, in 
nomine Domini. Et si in peccatis sit, dimittentur 
ei. Unde patet ab ipsis apostolis hunc sanctze 
ecclesi morem esse contraditum, ut pontificali 
benedictione consecrato oleo, perungantur egroti. 
Predicabant autem ut peenitentiam agerent; et su- 
pra, Misit illos, inquit, evangelizare regnum Dei. 
Quia videlicet utrumque, juxta Joannis Baptiste, 
vel ipsius Salvatoris exemplum preedicabant. Peeni- 
tentiam agite, adpropinquabit enim regnum ccelo- 
rum. Regnienim celorum januis propinquare est, 
de his quemque quibus ab eo discesserat pcenitere. 

Cap. xxxv. Audivit autem Herodes tetrarcha om- 
nia que fiebant ab eo, &c.| Quanta Judzorum in- 
vidia, qui contra Dominum malitiz furor extiterit, 
ex omnibus pene locis evangelii docemur. Ecce 
enim Joannem de quo dictum est, quia signum fecit 
nullum, a mortuis surgere potuisse, nullo attestante 
credebant. Jesum autem virum adprobatum a Deo 
virtutibus et signis, cujus mortem elementa tremue- 
runt, resurrectionem vero atque ascensionem angeli, 
apostoli, viri, ac foemine certatim predicabant, non 
resurrexisse, sed furtim fuisse ablatum credere ma- 
luerunt. Nec repugnare putandum est, quod Lucas 
perhibet Herodem heesitasse, eo quod diccretur a 
quibusdam quia Joannes surrexit a mortuis: cum 

Matthzus Marcusque referant, ipsum Herodem 
audita fama Jesu dixisse pueris suis, Hic est Joan- 
nes Baptista, ipse surrexit a mortuis, et ideo virtutes 
operantur in eo: sed intelligendum post hance hesi- 
tationem eum confirmasse in animo suo, quod ab 
aliis dicebatur. 

kt ait Herodes, Joannem ego decollavi, &c.| Hee 
verba sunt heesitantis Herodis, de quibus supra 
memoratur. Quia eum quem fama magnum com- 
perit, etiam videre desiderat, si forte an ipse sit 
Joannes, agnoscere possit. Cujus alii ordinem cau- 
samque decollationis, quoniam evangeliste plenis- 
sime describunt, Lucas more suo commemorare 
potius ob statum temporis intimandum que abunde 
dicta videret, quam replicare curavit. Verum quia 
decollationis Joannis mentio est, notandum quod 
idem Joannes et Dominus, suum quisque statum 
et tempore nativitatis et passionis ordine declarant. 
Nam Joannes capite minutus, Dominus est in cruce 
sublimatus. Joannes cum minui inciperent dies, 
Dominus cum crescere, natus. Ut etiam per hec 
appareret, quid sit, [lum oportet crescere, me autem 
minui, hoc est, illum qui propheta putabatur, Chris- 
tum oportet agnosci: et me qui Christus zstimabar, 
quod ejus sim preecursor, intelligi. 

Et reversi apostoli narraverunt illa quecunque fece- 
runt.| Non solum que ipsi fecerunt et docuerunt 
apostoli, Domino narrant, sed etiam qu Joannes 
eis in docendo occupatis, sit passus, vel Christum 
vel ejusdem Joannis discipuli ei renuntiant, sicut 
Matthzeus insinuat. Unde quod sequitur: 

Kt assumptis illis secessit seorsum im locum de- 
sertum, qui est Bethsaida.| Non timore mortis egit, 
ut quidam arbitrantur, sed parcens inimicis suis 
ne homicidio homicidium jungerent, simul et op- 

portunum suze passionis tempus expectans; nam 
plusquam anni spatio Joannis et Domini passiones 
distare qui diligenter evangelia legerit, inveniet. 
Siquidem miraculum panum Dominus, ‘tribus con- 
sentientibus evangelistis, post decollationem Joannis 
implevit. Quod Joannes miraculum descripturus 
premisit esse proximum Pascha diem festum Ju- 
deeorum, et post hee ad diem festum eorum sceno- 
pegiz Jesum dicit ascendisse. Ubi docentem in 
templo quzrebant, inquit, eum apprehendere: et 
nemo misit in illum manus, quia nondum venerat 
hora ejus: ac deinde proximi pasche tempore, 
crucis consummasse tropzeum. Quod occiso Jo- 
anne tempus expectans secessit seorsum in locum 
desertum, qui est Bethsaida: mystice docens, quia 
derelicta Judzea, que prophetiz sibi non credendo 
caput abstulerat, in deserto ecclesize qua virum non 
habebat, verbi esset pabula largiturus. Unde pulchre 
Bethsaidam, domus fructuum interpretatur. Ipsa est 
enim de qua Esaias ait: Leetabitur deserta et invia, 
et exultabit solitudo et florebit quasi hlium ; et paulo 
post, Ipsi videbunt gloriam Domini et decorem Dei 
nostri. Est autem Bethsaida in Galilea civitas 
Andrez et Petri et Philippi apostolorum, prope 
stagnum Gennesareth, ut in locorum libris in- 
venimus. 

Quod cum cognovissent turbe, secute sunt illum. 
Et excepit illos, et loquebatur illis de regno Dei, &c.| 
Tentat Dominus fidem turbarum, et probatam digno 
premio recompensat. Petendo enim solitudinem an 
sequi curent explorat. Ille sequendo, et non in 
jumentis vehiculisve diversis, sed, ut alii produnt 
evangelist, proprio labore pedum iter arripiendo 
deserti, quantam salutis sua curam gerant, osten- 
dunt. Rursum ipse ut potens piusque Salvator ac 

medicus excipiendo fatigatos, docendo inscios, sa- 
nando zgrotos, reficiendo jejunos, quantum devo- 
tione credentium delectetur insinuat. Juxta vero 
leges allegoriz, petentem deserta gentium Christum 
multe fidelium catervee, relictis moenibus prisce 
conversationis, neglectoque variorum dogmatum mu- 
nimine, sequuntur. Et qui prius notus in Judea 
Deus, postquam dentes Judzorum arma et sagitte, 
et lingua eorum machera acuta contra illum facta 
est, Exaltare, inquit, super ccelos, Deus, et super 
omnem terram gloria tua. 

Cap. xxxvi. Dies autem ceperat declinare, et 
accedentes duodecim dixerunt ili, Dimitte turbas, &c.] 
Die declinata turbas Salvator reficit, quia vel fine 
seculorum propinquante, vel cum Sol justitiz pro 
nobis occubuit, a diutina spiritualis inediz sumus 
tabe salvati. 

Ait autem ad illos, Vos date illis manducare.| Pro- 
vocat apostolos ad fractionem panis, ut illis se non 
habere testantibus magnitudo signi notior fiat, simul 
insinuans quia per eos quotidie jeyuna nostra sunt 
corda pascenda. Quid enim agit Petrus cum per 
Epistolas loquitur, nisi ut verbi pabulo corda nostra 
male jejuna satientur? Quid Paulus, quid Joannes 
per Epistolas loquentes operantur, nisi ut mentes 
nostre ccelestia alimenta percipiant, et inediz suze 
fastidium quo moriebantur vincant ? 

At uh dixerunt, Non sunt nobis plusquam quinqgue 
panes et duo pisces.| Nondum erant apostolis plus- 
quam quinque panes Mosaicz legis, et duo ‘pisces 
utriusque testamenti, quz diutius abdito mysterio- 
rum latentium quasi undis abyssi tegebantur atque 
alebantur occulta. Bene autem juxta evangelium 
Joannis, panes qui legem designant, hordeacei fuisse 
referuntur, qui jumentorum maxime rusticorumque 

est cibus servorum: quia incipientibus necdumque 
perfectis auditoribus asperiora et quasi grossiora 
sunt committenda precepta. Animalis enim homo 
non percipit ea que sunt Spiritus Dei. Atque ideo 
Dominus pro suis cuique viribus dona tribuens, 
semperque ad perfectiora provocans, primo quinque 
panibus quinque millia, secundo septem panibus 
quatuor hominum millia reficit. Tertio, discipulis 
suze carnis et sanguinis mysterium credit. Ad ul- 
timum magno munere dat electis, ut edant et bibant 
super mensam suam in regno. 

Erant autem fere viri quinque millia.| Quia quin- 
que sunt exterioris hominis sensus, quinque millia 
viri Dominum secuti designant eos, qui in seculari 
adhuc habitu positi, exterioribus que possident bene 
uti noverunt. Qui recte quinque panibus aluntur, 
quia tales, necesse est, legalibus adhuc preceptis 
institu. Nam qui mundo ad integrum renuntiant 
et quatuor sunt millia, et septem panibus refecti, 
hoc est, et evangelica refectione sublimes, et spiri- 
tuali sunt gratia docti. Cujus significande distan- 
tia causa mystice reor in introitu quidem taberna- 
culi quinque columnas deauratas, ante oraculum vero, 
id est, sancta sanctorum, quatuor fieri jussas. Quia 
videlicet incipientes per legem castigantur ne pec- 
cent, perfecti autem per gratiam ut devotius Deo 
vivant admonentur. 

Ait autem ad discipulos suos, Facite illos discum- 
bere, &c.] Diversi convivantium discubitus diversos 
per orbem conventus ecclesiarum, quae unam catho- 
licam faciunt, designant. Qui bene non solum 
quinquageni, sed, attestante Marco, etiam centeni 
discubuerunt. Nam quia quinquagesimus pceni- 
tentiz Psalmus est, centenarius autem numerus de 
leeva transit in dexteram, quinquageni ad convivium 


IN LUCA EVANG. CAP. IX. 97 


Domini discumbunt, qui adhuc in peoenitentia com- 
missorum positi verbi auditum percipiunt. Centeni 
autem, qui jam prasumpta veniz spe, de solo vite 
eeternee desiderio suspirant. 

Acceptis autem quinque panibus et duobus piscibus 
respexit in celum, &c.| Turbis esurientibus Salvator 
non nova creat cibaria, sed acceptis his que habue- 
runt discipuli benedicit, quia veniens in carne, non 
alia quam predicta sunt predicat, sed prophetize 
dicta mysteriis gratize gravida demonstrat. Respicit 
in cceelum, ut illuc dirigendam mentis aciem, ibi lucem 
scientize doceat esse querendam. Frangit, et ante 
turbas ponenda distribuit discipulis, quia clausa 
legis et prophetiz sacramenta eis qui per mundum 
preedicent patefacit. 

Et sublatum est quod superfiut illis fragmentorum 
cophini duodecim.| Quod turbis superest a discipulis 
sustollitur, quia sacratiora mysteria, que a rudibus 
capi nequeunt, non negligenter omittenda, sed sunt 
inquirenda perfectis. Nam per cophinos duodecim, 
apostoli, et per apostolos omnes sequentium doc- 
torum chori figurantur, foris quidem hominibus 
despecti, sed intus salutaris cibi reliquiis ad alenda 
humilium corda cumulati. Constat enim cophinis 
opera servilia geri solere, sed ipse cophinos panum 
fragmentis implevit, qui infirma hujus mundi, ut 
fortia confunderet, elegit. 

Cap. xxxvil. Et factum est cum solus esset orans, 
erant cum illo et discipuli.| Aderant discipuli Do- 
mino, et sequebantur illum in via, ut Marcus indi- 
cat, sed ipse Patrem solus oravit, quia possunt 
sancti Domino fidei amorisque societate conjungi: 
discretum eum a ceteris mortalibus divine gloria 
majestatis intueri, viam quoque quam versatus in 
earne docuit, passibus humilitatis insequi: sed in- 

comprehensibilia paternz dispositionis arcana solus 
novit Filius penetrare. Nusquam enim (ni fallor) 
cum discipulis orasse reperitur, ubique solus obse- 
crat, quia Dei consilium humana vota non capiunt, 
nec quisquam potest interiorum particeps esse cum 
Christo. 

Et interrogavit illos, dicens, Quem me dicunt esse 
turbe ?| Pulchre Dominus fidem discipulorum ex- 
ploraturus, prius turbarum sententiam interrogat, 
ne illorum videlicet confessio, non veritatis agnitione 
probata, sed vulgi videatur opinione firmata, nec 
comperta credere, sed instar Herodis de auditis 
hesitare putentur. Unde et Petro se Christum 
confitenti, secundum Matthzeum, dicit: Quia caro 
et sanguis non revelavit tibi, hoc est, doctrina hu- 
mana fidei te veritatem non docuit. Pulchre etiam 
qui diversam de Domino sententiam ferunt, turba- 
rum nomine notantur, quarum semper dubius insta- 
bilis vagusque sensus et sermo est. A quibus ut 
eos distinguat, protinus infert, 

Vos autem quem me esse dicitis?| Non sunt enim 
discipuli Christi de turba, non sunt de turba qui 
cum Domino soli gradiuntur, qui eum secretius 
orantem videre merentur: sed etsi quis de turba 
Christum crediderit, jam mox desinet esse de turba. 

Respondens Simon Petrus dixit, Christum Dei.| 
Licet czeteri apostoli sciant, Petrus tamen respondit 
pre ceteris. Complexus est itaque omnia, qui et 
naturam et nomen expressit, in quo summa virtutum 
est. Etiamne nos de generatione Dei serimus ques- 
tiones? Cum Paulus judicaverit nihil se scire, nisi 
Jesum Christum, et hunc crucifixum, Petrus nihil 
amplius quam Dei Filium putaverit confitendum : 
nos et quando et quomodo natus sit, et quantus sit, 
humane infirmitatis contemplatione rimamur? Finis 

ergo fidei mez Christus est, finis fidei mez Dei 
Filius est. Non licet mihi scire generationis seriem, 
non licet tamen nescire generationis fidem. 

At ille increpans illos precepit, ne cui dicerent hoc, 
dicens, &c.| Idcirco se ante passionem et resurrec- 
tionem noluit predicari, ut completo postea san- 
guinis sacramento opportunius apostolis diceret: 
Kuntes docete omnes gentes, baptizantes eos in 
nomine Patris et Filii et Spiritus Sancti. Quia non 
prodesset eum publice preedicari, et ejus vulgari in 
populis majestatem, quem post paululum flagellatum 
visuri sint et crucifixum, multa pati a senioribus et 
scribis et principibus sacerdotum. Et notandum, 
quod eum qui multa pati et occidi et resurgere 
debeat, Filium hominis appellat: quia passo in carne 
Christo, divinitas impassibilis mansit. Notandum 
etiam quod ipse se Filium hominis, Petrus autem 
Christum Dei Filtum confitentur, ut ex hoc utroque 
verus Deus atque homo probetur. 

Cap. xxxvil1. Dicebat autem ad omnes, Si quis vult 
post me venire, abneget seipsum.| Pulchre posuit ad 
omnes, quia superiora quee ad fidem Dominice nati- 
vitatis vel passionis pertinent, cum solis seorsum dis- 
cipulis egit. Tunc autem nosmetipsos abnegamus, 
cum vitamus quod per vetustatem fuimus, et ad hoc 
nitimur quo per novitatem vocamur. Dicat ergo 
Veritas, dicat, Si quis vult post me venire, abneget 
selpsum. Quia nisi quis a semetipso deficiat, ad 
eum qui super ipsum est non appropinquat: nec 
valet apprehendere quod ultra ipsum est, si nescierit 
mactare quod est. Sed jam qui se a vitis abnegat, 
exquirendz ei virtutes sunt, in quibus crescat. Nam 
protinus adjungitur, 

Et tollat crucem suam quotidie, et sequatur me.| 

Duobus etenim modis crux tollitur, cum aut per 
abstinentiam afficitur corpus, aut per compassionem 
proximi affligitur animus. Pensemus qualiter utro- 
que modo Paulus crucem suam tulerit, qui dicebat, 
Castigo corpus meum et in servitutem redigo, ne 
forte aliis przdicans, ipse reprobus efficiar. Ecce 
in afflictione corporis audivimus crucem carnis, nunc 
in compassione proximi audiamus crucem mentis. 
Ait, Quis infirmatur, et ego non infirmor? Quis 
scandalizatur, et ego non uror? Sed in utraque 
crucis bajulatione notandum, quod hance et quotidie 
tollere, et ea sumpta Dominum sequi jubemur. 

Qui enim voluerit animam suam salvam facere, per- 
det illam, &c.| Sic dicitur fideli, qui voluerit animam 
suam salvam facere, perdet eam, et qui perdiderit 
animam suam propter me, salvam faciet eam; ac si 
agricole dicatur, Frumentum si servas perdis, si se- 
minas renovas. Quis enim nesciat quod frumentum 
cum in semine mittitur perit ab oculis, in terra defi- 
cit? Sed unde putrescit in pulvere, inde viridescit in 
renovatione. Quia vero sancta ecclesia aliud tempus 
habet persecutionis atque aliud pacis, Redemptor 
noster ipsa ejus tempora designavit in preceptis. 
Nam persecutionis tempore ponenda est anima, pacis 
autem tempore ea que amplius dominari possunt, 
frangenda sunt desideria terrena. Unde et nune 
dicitur, 

Quid enim proficit homo si lucretur universum mun- 
dum, &c.| Cum persecutio ab adversariis deest, valde 
vigilantius cor custodiendum est: nam pacis tem- 
pore quia licet vivere, libet etiam ambire. Plerum- 
que autem labentia cuncta despicimus, sed tamen 
adhuc humanz verecundiz usu preepedimur, ut rec- 
titudinem quam servamus in mente, nondum expri- 

mere valeamus in voce. Sed huic quoque vulneri 
congruum subjungitur medicamentum, cum Domi- 
nus dicat, 

Nam qui me erubuerit et meos sermones, &c.| Sed 
ecce nunc apud se homines dicunt, nos jam Domi- 
num et sermones ejus non erubescimus, quia aperta 
eum voce confitemur. Quibus ego respondeo, quod 
in hac plebe Christiana sunt nonnulli, qui Christum 
ideo confitentur, quia cunctos Christianos esse con- 
spiciunt. Non ergo ad probationem fidei vox sufficit 
professionis, quam defendit a verecundia professio 
generalitatis. [st tamen ubi se quisque interroget, ut 
in confessione Christi se veraciter probet. Certe enim 
persecutionis tempore erubescere poterant fideles 
substantiis nudari, de dignitatibus dejici, verberibus 
adfligi: pacis autem tempore quia a nostris perse- 
cutionibus desunt, est aliud ubi ostendamur nobis. 
Veremur spe a proximis despici, dedignamur inju- 
rias verbi tolerare: sicontingat jurgium fortasse cum 
proximo, erubescimus priores satisfacere. Cor quippe 
carnale dum hujus vitz gloriam queerit, humilitatem 
respult. 

Dico autem vobis vere, sunt aliqui hic stantes qua 
non gustabunt mortem, &c.| Regnum Dei hoc loco 
presens ecclesia vocatur: et quia nonnulji ex disci- 
pulis usque adeo in corpore victuri erant, ut eccle- 
siam Dei constructam conspicerent, et contra mundi 
hujus gloriam erectam, consolatoria promissione nunc 
dicitur, Sunt quidam de hic stantibus qui non gus- 
tabunt mortem donec videant regnum Dei. Sed 
cum tanta Dominus subeunde mortis preecepta ede- 
ret, quid necessarium fuit ut ad hanc subito promis- 
sionem veniret? nisi quia discipulis rudibus etiam 
de przesenti vita aliquid promittendum fuit, ut pos- 
sent robustius in futura solidari, quibus videndum 

regnum Dei promittit in terra, ut hoc ab eis fidelius 
in coelo presumatur. Quod si regnum Dei in hac 
sententia futuram in ccelis beatitudinem velimus 
accipere, et hoc quidam de adstantibus non post 
multos dies in monte viderunt, scilicet ut manentis 
gaudii contemplatione, tametsi raptim delibata, mo- 
destius instantia seculi transeuntis adversa tolera- 
rent. Decentissimo sane verbo sanctos mortem gus- 
tare testatur, a quibus nimirum mors corporis libando 
gustatur, vita animz possidendo tenetur. 

Factum est autem post hec verba fere dies octo, &c.] 
Octava die Dominus promissuram future beatitu- 
dinis gloriam discipulis manifestat, ut et ostensa 
ceelestis vitae dulcedine, cunctorum qui hec audire 
possint corda refoveat, et octonario dierum numero, 
verum tempore resurrectionis gaudium doceat esse 
venturum. Nam et ipse octava die, id est, post 
sextam sabbati qua crucem ascendit, et septimam 
sabbati qua in sepulchro quievit, a mortuis re- 
surrexit. Kt nos post sex hujus seculi etates in 
quibus pro Domino pati et laborare gaudemus, et 
septimam quictis animarum, que interim in alia vita 
geritur, quasi octava «tate resurgemus. Nam quod 
Mattheus Dominum Marcusque post sex dies trans- 
figuratum dicunt, nec temporis ordine, nec mysteril 
ratione resultat. Quia et ill medios tantum ponunt 
dies, unde et absolute post sex dies factum dicunt ; 
hic primum adjungit et ultimum, ideoque tempera- 
tius fere dies octo commemorat. Et illi post sex 
mundi etates sanctis a labore quiescendum, hic vero 
tempore octavo designat resurgendum. Unde et 
pulchre sextus Psalmus pro octava scribitur, cujus 
initium est, Domine, ne in ira tua arguas me. Quia 
nimirum per sex ztates quibus operari licet, pre- 
cibus est instandum, ne in octavo retributionis tem- 

pore, a Judice corripiamur irato. Quod et ipse 
Dominus hoc loco voluit nos ostenso suz orationis 
exemplo docere, de quo subditur : 

Lit ascendit im montem ut oraret.| In montem 
namque oraturus et sic transfigurandus ascendit, ut 
ostendat eos qui fructum resurrectionis expectant, 
qui Regem in decore suo videre desiderant, mente in 
excelsis habitare, et continuis precibus incumbere 
debere. ‘Tres solummodo secum discipulos ducit, 
quia multi sunt vocati, pauci vero electi. Et qui hic 
fidem qua imbuti sunt sanctz Trinitatis incorrupta 
mente servaverint, illic ejus eterna merentur visione 
leetari. 

it factum est dum oraret, species vultus ejus altera, 
&c.| Transfiguratus Salvator non substantiam vere 
carnis amisit, sed gloriam future vel suz vel nostre 
resurrectionis ostendit. Qui qualis tunc apostolis 
apparuit, talis post judictum cunctis apparebit elec- 
tis. Nam in ipso tempore judicandi et bonis simul 
et malis, in forma servi videbitur, ut videlicet impii 
quem sprevere, Judai quem negavere, milites quem 
crucifixere, Pilatus Herodesque quem judicavere, 
queant agnoscere Judicem. Vestitus autem Domini, 
sanctorum illius chorus accipitur, quem glorificans 
apostolus ait, Quotquot ergo in Christo baptizati 
estis, Christum induistis. Qui videlicet habitus, 
Domino in terris consistente, despectus, aliorumque 
similis videbatur, sed illo montem petente novo can- 
dore refulget: quia nunc filii Dei sumus, et nondum 
apparuit quod erimus. Scimus quia cum apparu- 
erit, similes ei erimus, videbimus enim eum sicuti 
est. Unde bene Marcus hec vestimenta describens 
ait, Qualia fullo super terram non potest candida 
facere. Nam quia ille hoc loco intelligendus est 
fullo, quem poenitens Psalmista precatur: Amplius 

lava me ab injustitia mea, et a delicto meo munda 
me: non potest suis fidelibus in terra dare clari- 
tatem que eos conservata manet in ccelis. 

Et ecce duo viri loquebantur cum eo.| Erant autem 
Moyses et Elias, quorum unum mortuum, alterum in 
ceelis raptum legimus: nisi in majestate cum Do- 
mino, futuram omnium sanctorum gloriam signifi- 
cant, qui videlicet tempore judicii vel vivi in carne 
reperiendi, vel ab olim gustata morte resuscitandi 
pariter sunt cum illo regnaturi. Teste enim apos- 
tolo, Mortui qui in Christo sunt, resurgent primi, 
deinde nos qui vivimus, qui relinquimur, simul rapie- 
mur cum illis in nubibus obviam Domino in aera, et 
sic semper cum Domino erimus. Aliter. Moyses, et 
Elias, id est legislator et prophetarum maximus, ap- 
parent et loquuntur cum Domino, ut ostendant ip- 
sum esse quem cuncta legis et prophetiz scripta 
promiserunt. Apparent autem non infimis, sed in 
monte cum illo, quia soli qui mente superna petie- 
rint, majestatem Sancte Scripture que in Domino 
est adimpleta perspicient. Denique et Judi videre 
Moysen, sed ad Deum in montana subeuntem sequi 
non merentur. Ad se quoque reversum non sine 
velamine vident. Eliam novere, sed _ solus tri- 
umphum ascendentis cum filiis prophetarum con- 
templatur Eliseus, quia multi passim Scripture 
verba legimus, sed quam celsa in Christi mysteriis 
splendeat, perpauci intelligimus. 

Et dicebant excessum ejus quem completurus erat in 
Mierusalem.| Et usque hodie lex et prophetz quos- 
cunque in verz fidei cacumine repererint, dispensa- 
tionis Dominice mysterium mutuis vocibus docent. 

Petrus vero et qui cum illo gravati erant somno, et 
evigilantes, &c.| Non fortuito casu, sed mysterii ra- 
tione gravati erant somno discipuli, scilicet ut resur- 

Cujus excitati ad gloriam sancti, eo verius majesta- 
tem Domini videbunt, quo etiam suz carnis in qua 
mortem vicerant immortalitate gaudebunt. Tune 
Moysen et Eliam speculabuntur in gloria, qui melius 
intelligent quomodo iota unum aut unus apex non 
preeterierit a lege, nec Dominus solvere legem vel 
prophetas, sed adimplere advenerit. 

Et factum est dum discederent ab illo, ait Petrus 
ad Jesum: Preceptor, bonum est nos hie esse, &c.] 
O quanta felicitas visioni Deitatis iter angelo- 
rum choros adesse perpetuo, si tantum transformata 
Christi humanitas, duorumque societas sanctorum, 
ad punctum visa delectet, ut eos ne discedant, etiam 
obsequio Petrus sistere velit: qui etsi pro humana 
conditione nesciat quid dicat, insiti tamen sibi dat 
ardoris indicium. Nesciebat enim quid diceret, qui 
oblitus est regnum sanctis a Domino, non in aliquo ter- 
rarum loco, sed in ccelis esse promissum, se suosque 
coapostolos mortali adhuc carne gravatos, immortalis 
vitze statum subire non posse, et illo in seculo do- 
mum manufactam non esse necessariam. Sed et 
usque nunc imperitiz notatur, quisque legi, pro- 
phetis, et evangelio tria tabernacula facere cupit, 
cum hc nequaquam valeant ab invicem separari, 
unum habentia tabernaculum, hoc est ecclesiam 
Dei. 

Hec autem illo loquente facta est nubs, et obumbravit 
‘eos.| Qui materiale tabernaculum quesivit, nubis 
accipit umbraculum, ut discat in resurrectione non 
tegmine domorum, sed Spiritus Sancti gloria sanctos 
esse protegendos. De qua Psalmista: Filii autem 
hominum in protectione alarum tuarum sperabunt. 
Et in Apocalypsi sua Joannes: Et templum, inquit, 

non vidi in ea, Dominus enim omnipotens templum 
illius est et agnus. 

Et timuerunt intrantibus illis in nubem, et vox facta 
est de nube, &c.| Humana fragilitas conspectum ma- 
joris gloriz ferre non sustinet, ac toto animo et cor- 
pore contremiscens ad terram cadit. Quanto quis 
ampliora queesierit, tanto magis ad inferiora collabi- 
tur, sl ignoraverit mensuram suam. Vox sane de 
ceelo Patris loquentis auditur, quee testimonium per- 
hibeat Filio, et Petrum errore sublato doceat verita- 
tem, immo in Petro czeteros apostolos. Hic est (ait) 
Filius meus dilectus, huic faciendum est tabernacu- 
lum, huic obtemperandum. Hic est Filius, illi servi 
sunt Moyses et Elias, debent et ipsi vobiscum in pe- 
netralibus cordis sui Domino tabernaculum prepa- 
rare. Et nota, sicut Domino in Jordane baptizato, 
sic et in monte clarificato, totius Trinitatis mysterium 
declarari, qui gloriam illius, quam in baptismate con- 
fitemur, in resurrectione videbimus. Nec frustra 
Spiritus Sanctus hic in lucida nube, illic apparet in 
columba. Quia qui nunc simplici corde fidem 
quam percipit servat, tunc luce apertz visionis quod 
crediderat contemplabitur, ipsaque, qua illustrabitur, 
in perpetuum gratia protegetur. 

Et dum fieret vox, inventus est Jesus solus.| Ubi 
ceepit Filius designari, mox servi discesserunt, ne ad 
illos paterna vox emissa putaretur. Aliter. Cum 
fieret vox super Filium, inventus est ipse solus: quia 
cum manifestaverit seipsum electis, erit Deus omnia 
in omnibus, immo ipse cum suis, unus per omnia 
Christus, id est, caput cum corpore splendebit. Prop- 
ter quam unitatem alibi dicebat: Et nemo ascendit 
in ceelum, nisi qui de ccelo descendit, Filius hominis 
qui est in ccelo. 

Hi ipst tacuerunt, et nemini dixerunt in illis diebus 
guicquam ex his que viderant.| Futuri regni pre- 
meditatio, et gloria triumphantis ostensa fuerat in 
monte. ‘Tacent ergo discipuli, et imperante Domino 
nemini dicunt visionem, donec Filius hominis a mor- 
tuis resurgat, ne et incredibile sit pro rei magnitu- 
dine, et post tantam gloriam apud rudes animos 
sequens crux scandalum faciat. 

Cap. xxx1x. Factum est autem in sequenti die, de- 
scendentibus illis de monte, occurrit uh turba multa, 
&c.] Loca rebus congruunt: in monte Dominus orat, 
transformatur, discipulis arcana sue majestatis aperit, 
in inferiora descendens turbz occursu excipitur, 
miserorum fletu pulsatur. Sursum discipulis mys- 
teria regni reserat, deorsum turbis peccata infideli- 
tatis exprobrat. Sursum Patris vocem his qui se- 
qui se poterant pandit, deorsum spiritus malos ab 
iis qui vexabantur expellit. Qui etiam nunc pro 
qualitate meritorum aliis ascendere, aliis descendere 
non desinit. Nam terrenos adhuc et incipientes quasi 
ima petens confortat, docet, castigat: perfectos au- 
tem, quorum conversatio in ccelis est, sublimius extol- 
lendo glorificat, liberius de zternis instruit, et sape 
ea quee a turbis ne audiri quidem valeant, docet. 

Et ecce spiritus apprehendit illum, et subito cla- 
mat, &c.| Deemoniacum hunc quém descendens de 
monte Dominus sanavit, Matthezus lunaticum, Mar- 
cus surdum mutumque describit. Significat autem 
eos de quibus scriptum est, Stultus ut luna mutatur, 
qui nunquam in eodem statu permanentes, nunc ad 
hec, nunc ad illa vitia mutati, crescunt atque de- 
crescunt, muti non confitendo fidem, surdi nec ipsum 
aliquatenus fidei audiendo sermonem. 

Et rogavi discipulos tuos ut ejicerent illum, et non 
potuerunt.| Latenter hoc dicto accusat apostolos, cum 

impossibilitas curandi interdum non ad imbecillita- 
tem curantium, sed ad eorum qui curandi sunt fidem 
referatur, dicente Domino, Fiat tibi secundum fidem 
tuam. 

Respondens autem Jesus dixit, O generatio infidelis 
et perversa, &c.| Non quod tedio superatus sit man- 
suetus ac mitis, qui non aperuit, sicut agnus coram 
tondente, os suum, nec in verba furoris erupit: sed 
quia in similitudinem medici si egrotum videat con- 
tra sua precepta se gerere, dicat, usquequo acce- 
dam ad domum tuam? quousque artis perdam indus- 
triam, me aliud jubente et te aliud perpetrante ? In 
tantum autem non est iratus homini sed vitio, et per 
unum hominem Judeos arguit infidelitatis, ut statim 
intulerit : 

Adduc huc filium tuum. Et cum accederet, elisit 
illum demonium, et dissipavit.| Appropinquante enim 
Jesu puerum elidit demon et dissipat, quia sepe 
conversi ad Deum post peccata, majoribus novisque 
antiqui hostis pulsamur insidiis, agentis videlicet, ut 
vel odium virtutis incutiat, vel expulsionis suze vindi- 
cet injuriam. Unde est (ut de specie transeamus ad 
genus) quod ecclesiz primordiis tot gravissima intulit 
certamina, quod suo regno doluit subito illata dis- 
pendia. 

Et increpavit Jesus spiritum immundum et sanavit 
puerum, &c.| Non puerum qui vim patiebatur, sed 
dzemonium qui inferebat, increpat: quia qui peccan- 
tem emendare desiderat, vitium utique arguendo et 
odiendo depellere, sed hominem debet amando re- 
fovere, donec sanatum spiritualibus ecclesiz possit 
reddere patribus. 

Cap. xu. Omnibusque mirantibus in omnibus que 
faciebat, dixit ad discipulos suos, Ponite vos in cor- 
dibus vestris, &c.| Inter magnalia divine potentia 

crebrius inculcat et replicat humanz passionis ab- 
jecta, ne repente veniens terreat, sed premeditata 
mente feratur. Sane quod ait, Ponite vos: expressius, 
et vi intentiore legendum: Vos, qui meo discipulatui 
familiarius adhzretis, quibus incerta et occulta sapi- 
entiz mez manifestius aperul, czteris divina tantum 
facta mirantibus, sanguinis quoque pretiosi, quo 
mundus est redimendus, eventum mente recondite. 
At ih ignorabant verbum istud.| Heec ignoratio 
discipulorum, non tam de tarditate quam de amore 
pronascitur, qui carnales adhuc, et mysterii crucis 
ignarl, quem Deum verum cognoverunt, moriturum 
credere nequiverunt. Et quia per figuras eum sepe 
loquentem audire solebant, etiam quze de sui tradi- 
tione loquebatur, figurate aliud significare putabant. 
Intravit autem cogitatio in eos, quis eorum major 
esset.| Quia viderant Petrum, Jacobum, et Joannem 
seorsum ductos in montem, secretumque eis ibi ali- 
quod esse creditum, sed et Petro superius claves 
regni coelorum promissas, ecclesiamque super eum 
edificandam, rati sunt vel ipsos tres czteris vel om- 
nibus apostolis Petrum esse prelatum. Sunt qui 
putant hanc cogitationem discipulis ex eo motam, 
quod Dominus, juxta Matthzum, staterem de ore 
piscis sumptum, his qui tributa exigebant, pro se et 
Petro, quasi ceteris eminentiore, dederit, utpote qui 
ipsi Domino sit in tributi redditione comparatus. 
Sed diligens lector, hanc mter eos questionem, et 
ante didrachma redditum, inveniet fuisse versatam. 
Denique Mattheus hoc in Capharnaum memorat 
esse gestum. Dicit autem Marcus: Et venerunt 
Capharnaum: qui cum domi essent, interrogabat eos, 
Quid in via tractabatis? at illi tacebant. Siquidem 
inter se in via disputaverunt, quis esset illorum ma- 
jor. Verum sive hac, sive illa, sive utraque fuermt 

occasione commoniti, videns Jesus cogitationes eo- 
rum, et causas errorum intelligens, vult desiderium 
gloriz humilitatis contentione sanare. 

Apprehendens, inquit, puerum, statuit eum secus se, 
et ait illis, Quicumque susceperit puerum istum in no- 
mine meo, me recipit.| Vel simpliciter pauperes 
Christi ab iis qui velint esse majores, pro ejus docet 
honore suscipiendos, vel certe malitia parvulos ipsos 
esse suadet, ut instar innocentiz pueris simplici- 
tatem sine arrogantia, caritatem sine invidia, devo- 
tionem sine iracundia conservent. Unde bene cum 
diceret, Quicunque susceperit puerum istum, addidit, 
In nomine meo. Ut videlicet formam virtutis, quam 
natura duce puer observat, ipsi pro nomine Christi, 
juvante rationis industria, sequantur. Sed quia se 
in puero suscipi docebat, videlicet quia et 1pse puer 
natus est nobis, ne putaretur hoc esse solum quod 
videbatur, adjunxit atque ait: 

Et quicunque me recipit, recipit eum qui me misit. | 
Talem se utique ac tantum credi volens, qualis et 
quantus est Pater. Usque adeo enim nihil distat 
(inquit) inter eum et me; et qui me recipit, recipiat 
eum qui misit me. 

Respondens autem Joannes dixit, Preceptor, vidimus 
quendam in nomine tuo ejicientem demonia, &c.| Jo- 
annes preecipua devotione Dominum amans, ideoque 
redamari dignus, excludendum beneficio putavit eum 
qui non utatur obsequio. Sed docetur, neminem 
a bono quod ex parte habet arcendum, sed ad hoc 
potius quod nondum habet esse provocandum. 

Et ait ad illum Jesus, Nolite prohibere, &c.| Hac 
doctus sententia dicit apostolus: Sed sive occasione 
sive veritate Christus adnuntietur, et in hoc gaudeo, 
sed et gaudebo. Sed licet ille gaudeat etiam de iis 
qui Christum adnuntiant non sincere, et tales ali- 

quando in nomine Christi signa facientes, ob aliorum 
salutem censeantur non esse prohibendi, non tamen 
ipsis per talia signa secura sua conscientia redditur. 
Quin potius in illa die cum dixerint, Domine, Do- 
mine, nonne in nomine tuo prophetavimus, et in tuo 
nomine dzmonia ejecimus, et in tuo nomine virtutes 
multas fecimus ? responsum accipient, Quia nunquam 
novi vos, discedite a me qui operamini iniquitatem. 
Itaque in heereticis et malis catholicis non sacramenta 
communia, in quibus nobiscum sunt, et adversum nos 
non sunt, sed divisionem paci veritatique contrariam, 
qua adversum nos sunt, et Dominum non sequuntur 
nobiscum, detestari et prohibere debemus. 

Cap. xii. Factum est autem cum complerentur dies 
assumplionis ejus, &c.| Diem assumptionis, tempus 
passionis dicit, quo imminente pedetentim Hieroso- 
lymis advehitur. Cessent ergo pagani quasi homi- 
nem irridere crucifixum, quem et tempus sue cruci- 
fixionis constat quasi Deum previdisse, et quasi 
sponte crucifigendum, locum quo crucifigendus erat 
firmata facie, id est, obstinata atque imperterrita 
mente petisse. 

Et non receperunt eum, quia facies ejus erat euntis 
HMierusalem.| Quia Hierusalem ire conspiciunt Sa- 
marite, Dominum non recipiunt. Non enim co- 
utuntur Judei Samaritanis, ut evangelista Joannes 
ostendit. 

Cum vidissent autem discipuli eyus Jacobus et Jo- 
annes, dixerunt, Domine, vis dicimus ut ignis descendat 
de clo, &c.?| Magni et sancti viri, qui jam optime 
scirent mortem istam quz animam dissolvit a cor- 
pore non esse formidandam, secundum eorum tamen 
animum qui illam timerent nonnulla peccata morte 
puniverunt, quo et viventibus utilis metus incutere- 
tur, et illis qui morte puniebantur, non ipsa mors 

noceret, sed peccatum, quod augeri posse si viverent, 
non temere illi judicabant, quibus tale judicium do- 
naverat Deus. Inde est quod Elias multos morte 
affecit, et propria manu, et igne divinitus impetrato. 
In cujus exemplum, cum voluissent apostoli petere 
de ceelo ignem ad consumendum eos, qui sibi hospi- 
tium non preberent, reprehendit in eis Dominus non 
exemplum prophetz sancti, sed ignorantiam vindi- 
candi quee adhuc erat in rudibus, animadyertens eos 
non amore correptionem, sed odio desiderare vin- 
dictam. Itaque posteaquam eos docuit quid esset 
diligere proximum tanquam seipsum, infuso etiam 
Spiritu Sancto, non defuerunt tales vindicte, quam- 
vis multo rarius quam in Veteri Testamento. Ibi 
enim ex majore parte servientes timore premebantur, 
hic autem maxime dilectione liberi nutriebantur. 
Nam et verbis apostoli Petri Ananias et uxor ejus 
exanimes ceciderunt, nec resuscitati sunt, sed sepulti, 
et Paulus dicit de quodam peccatore, Quem tradidi 
Satane in interitum carnis, ut anima salva sit. 

Filius hominis non venit animas perdere, sed sal- 
vare.| Et vos ergo, inquit, cujus spiritu signati estis, 
ejus et acta sectamini, nunc pie consulentes, sed in 
furore juste judicantes. 

Factum est autem ambulantibus illis in via, diait 
quidam ad illum, Sequar te quocunque ieris, &c.| Mi- 
randa simul et tremenda justi dispensatio secreta 
judici. Samarite Dominum recipere petuntur, no- 
lentesque feriri prohibentur. Iste sequi se spondet 
et removetur, alter primo patrem sepelire desiderat, 
et ad evangelizandum cogitur. Alius Dominum se- 
cuturus hoc ipsum domi renuntiare cupit, nee per- 
mittitur. Quidam Christum non sequens, in Christi 
nomine virtutes operatur, et non prohiberi jubetur. 
Sed in his singulis illud nobis apostoli dicendum, O 

altitudo divitiarum sapientiz et scientize Dei, quam 
incomprehensibilia sunt judicia ejus, et investigabiles 
vie ejus! Kt cum Samuele: Homo videt ea que 
parent, Dominus autem intuetur cor. 

Et ait illis Jesus, Vulpes foveas habent, &c.| Ex 
Domini verbis ostenditur, hunc qui obsequium pro- 
mittit ob hoc repudiatum, quod signorum videns 
magnitudinem sequi voluerit Salvatorem, ut lucra 
ex operum miraculis quereret, hoc idem desiderans 
quod et Simon Magus a Petro emere voluerat. Talis 
ergo fides juste sententia Domini condemnatur, et 
dicitur ei, Quid me propter divitias et seculi lucra 
cupis sequi, cum tante sim paupertatis, ut ne hospi- 
tiolum quidem habeam, et non meo utar tecto? Ali- 
ter, intelligitur miraculis Domini commotus propter 
inanem jactantiam eum sequi voluisse, quam signifi- 
cant aves. Finxisse autem discipuli obsequium, que 
fictio vulpium nomine significata est. Reclinatione 
vero capitis, humilitatem suam significavit, qua in 
illo simulatore ac superbo non habebat locum. 

Ait autem ad alterum, Sequere me, &c.| Non disci- 
pulatum respuit, sed expleta primum paterni funeris 
pietate, liberior hune adsequi desiderat, dignus per 
omnia in quo Filius hominis caput reclinet, hoc est, 
in cujus humili pectore divinitas familiari quadam 
mansione quiescat. 

Diaitque et Jesus, Sine ut mortua sepeliant mortuos 
suos, &c.| Notandum in hace sententia, quia aliquando 
in actionibus nostris minora bona pretermittenda 
sunt pro utilitate majorum. Nam quis ignoret esse 
boni operis meritum, mortuum sepelire? et tamen ei 
qui ad sepeliendum patrem se dimitti poposcerat, 
dictum est, Sine ut mortui sepeliant mortuos suos, 
tu autem vade, annuntia regnum Dei, Postponen- 
dum namque erat obsequium hujus ministerii officio 

preedicationis. Quia illo carne mortuos in terram 
conderet, isto autem anima mortuos ad vitam susci- 
taret. Quomodo autem mortui mortuos sepelire 
queunt, nisi geminam intelligas mortem? unam na- 
ture, alteram culpe: unam qua anima a carne, 
alteram qua Deus separatur ab anima: sive mortuos, 
non credentes dicit. Mortuos suos autem, qui nihilo- 
minus sine fide de corpore exirent. 

Et ait alter, Sequar te, Domine, sed primum per- 
mitte mihi renuntiare tis qui domi sunt.| Si secuturus 
Dominum discipulus quia vel hoc domi renuntiare 
velit arguitur, quid fiet illis, qui nulla utilitatis, nulla 
fidei eedificande gratia, sepius suorum quos in 
mundo reliquere domus revisere non timent ? 

Et ait ad illum Jesus, Nemo mittens manum suam in 
aratrum et aspiciens retro, aptus est regno Dei.| Ma- 
num cuilibet in aratrum mittere est, quasi quodam 
compunctionis instrumento ligno et ferro Dominicz 
passionis duritiem sui cordis atterere, atque ad pro- 
ferendos operum bonorum fructus aperire. Quam si 
quis excolere incipiens cum uxore Loth ad ea que 
reliquerat vitia respicere delectatur, futuri jam regni 
munere privatur. 

Cap. xui1. Post hec autem designavit Dominus et 
alios septuaginta duos.| Sicut duodecim apostolos 
formam episcoporum exhibere simul et preemonstrare 
nemo est qui dubitet, sic et hos septuaginta duos 
figuram presbyterorum, id est, secundi ordinis sacer- 
dotum gessisse sciendum est. 'Tametsi primis eccle- 
size temporibus, ut apostolica scriptura testis est, 
utrique presbyteri, utrique vocabantur  episcopi. 

Quorum unum sapientiz maturitatem, alterum in- 
dustriam cure pastoralis significat, Bene autem 
septuaginta duo mittuntur. Sive quia totidem mundi 
gentibus evangelium predicandum erat, ut quomodo 
duodecim tribus Israel, ita et hi propter exteras 
gentes destinarentur imbuendas. Seu quod ipso 
preedicantium numero totus orbis per evangelium 
summee et individue ‘Trinitatis illustrandus inti- 
mabatur. Sicut solem hunc constat triduanum sue 
lucis ambitum mundo per septuaginta duas horas ad- 
flare solitum. Nam et Dominus ipse se diem, suos 
vero apostolos horas appellat : dicens, Nonne duode- 
cim hore sunt diei? si quis ambulaverit in die, non 
offendit. Et in Psalmis preecipitur bene: Nuntiate 
diem de die salutare ejus: hoc est lumen de lumine, 
Deum verum de Deo vero. Sed et multis sancte 
Scripture locis per tres dies mysterium Trinitatis 
ostenditur, preecipue quia Dominus tertia die resur- 
rexit a mortuis. Sed et in veteri testamento populus 
ad montem Sinai perveniens die tertia legem accepit. 
Idem fluvium Jordanem, quo baptismi gratia com- 
mendata est, tertia quam adierat die transivit. 

Et misit illos binos ante faciem suam, &c.| Quia 
duo sunt precepta caritatis, Dei videlicet amor et 
proximi, et minus quam inter duos haberi caritas 
non potest, (nemo enim proprie ad seipsum habere 
caritatem dicitur, sed dilectione se in alterum tendit, 
ut esse caritas possit,) binos ad przedicandum discipu- 
los Dominus mittit, quatenus hoc nobis tacitus in- 
nuat, quia qui caritatem erga alterum non _habet, 
preedicationis offictum suscipere nullatenus debet. 
Bene autem dicitur, quod misit eos ante facilem suam 
in omnem civitatem et locum quo erat ipse venturus. 
Preedicatores enim suos Dominus sequitur, quia 
predicatio pravenit, et tunc ad mentis nostra habi- 

taculum Dominus venit. Verba exhortationis pre- 
currunt, atque per hec veritas in mente suscipitur. 

Et dicebat illis, Messis quidem multa, operarii au- 
tem pauci, &c.| Messis multa populorum significat 
multitudinem ; operarii pauci, penuriam magistro- 
rum. Isti sunt operarii de quibus Psalmista loquitur : 
Qui seminant in lacrymis, in gaudio metent. Euntes 
ibant et flebant portantes semina sua. Venientes 
autem venient in exultatione portantes manipulos 
suos. Et ut apertius loquar, messis multa omnis 
turba credentium est; operarii pauci, apostoli, et 
imitatores eorum, qui mittuntur ad messem. 

Ite, ecce ego mitto vos sicut agnos inter lupos.| Lu- 
pos Scribas et Phariszeos vocat, qui sunt clerici 
Judzeorum. 

Nolite portare sacculum, neque peram, neque calcea- 
menta, &c.| Tanta preedicatori debet in Deo esse 
fiducia, ut presentis vite sumptus, quamvis non 
prevideat, tamen sibi hos non deesse certissime sciat. 
Ne, dum mens ejus occupatur ad temporalia, minus 
aliis preevideat zterna. Cui etiam per viam neminem 
salutare conceditur, ut sub quanta festinatione iter 
preedicationis pergere debeat, ostendatur. Que si 
quis verba etiam per allegoriam velit intelligi, in 
sacculo pecunia clausa est. Pecunia vero clausa, est 
sapientia occulta. Qui igitur sapientiz verbum ha- 
bet, sed hoc erogare proximo negligit, quasi pecu- 
niam in sacculo ligatam tenet. Et scriptum est: 
Sapientia abscondita, et thesaurus absconditus, que 
utilitas in utrisque. Quid vero per peram, nisi opera 
seculi? Et quid hoc loco per caleceamenta, nisi mor- 
tuorum operum exempla signantur? Qui igitur 
officium preedicationis suscipit, dignum non est ut 
onus secularium negotiorum portet, ne, dum hoe ejus 
colla deprimit, ad praedicanda ccelestia non adsurgat. 

Nec debet stultorum operum exempla conspicere, ne 
sua opera, quasi ex mortuis pellibus, credat munire. 
Omnis vero qui salutat in via, ex occasione salutat 
itineris, non ex studio obtinende ejusdem salutis. 
Qui igitur non amore zternz patria, sed preemiorum 
ambitu, salutem audientibus preedicat, quasi in iti- 
nere salutat: quia ex occasione, et non ex intentione, 
salutem audientibus exoptat. 

In quamcunque domum intraveritis, primum dicite, 
Paz huic domui, &c.| Pax que ab ore predicatoris 
offertur, aut requiescit in domo, si in ea fuerit filius 
pacis, aut ad eundem preedicatorem revertitur: quia 
aut erit quisque preedestinatus ad vitam, et cceleste 
verbum sequitur quod audit, aut si nullus audire 
voluerit, ipse praedicator sine fructu non erit, quia ad 
eum pax revertitur, quoniam ei a Domino pro labore 
sul operis recompensatur. Ecce autem qui peram 
et sacculum portari prohibuit, sumptus et alimenta 
ex eadem predicatione concedit. Nam sequitur: 

In eadem autem domo manete, edentes et bibentes, 
&c.| Si pax nostra recipitur, dignum est ut in 
eadem domo maneamus, edentes et bibentes que 
apud illos sunt: ut ab eis terrena stipendia con- 
sequamur, quibus premia patriz ccelestis offerimus. 
Unde etiam Paulus pro minimo hec ipsa suscipiens, 
dicit : Si nos vobis spiritualia seminavimus, magnum 
est si vestra carnalia metamus? Et notandum quod 
subditur : 

Dignus est enim operarius mercede sua.| Quia jam 
de mercede sunt operis, ipsa alimenta sustentationis 
ut hic merces de labore preedicationis inchoetur, 
que illic de veritatis visione perficitur. Qua in re 
considerandum est, quod uni nostro operi duz mer- 
cedes debentur, una in via, altera in patria: una 

quze nos in labore sustentat, alia quee nos in resur- 
rectione remunerat. 

Et in quamcunque civitatem intraveritis, et suscepe- 
rint vos, manducate, &c.| Descripto diverse domus 
hospitio, quod etiam in civitatibus agere debeant, 
docet, piis videlicet in omnibus communicare, ab 
impiorum vero per omnia societate secerni. 

In quamcunque cwitatem intraveritis, et non rece- 
perint vos, exeuntes in plateas ejus, &c.| Aut ad con- 
testationem laboris terreni, quem pro illis inaniter 
suscepissent, aut ut ostenderent usque adeo se ab 
ipsis nihil terrenum querere, ut etiam pulverem de 
terra eorum non sibi paterentur adherere. liter. 
Pedes discipulorum ipsum opus incessumque pre- 
dicationis significant. Pulvis vero quo asperguntur, 
terrenz levitas est cogitationis, a qua ipsi etiam 
summi doctores immunes esse nequeunt, cum pro 
auditoribus sollicitis salubribus curis incessanter 
intendunt, et quasi per itinera mundi uno vix cal- 
caneo terre pulverem legunt. Qui ergo receperint 
verbum, ipsi afflictiones curasque doctorum, quas 
pro se tolerabant, in argumentum sibi vertunt hu- 
militatis. Qui vero sprevermt doctrinam, docen- 
tium sibi labores et pericula taediumque sollicitudi- 
num ad testimonium damnationis inflectunt. Et 
ipse est pulvis, qui in evangelii contemptores ex- 
tergi, et a quo per bonos auditores evangelistarum 
jubentur pedes ablui, immo per ipsum Salvatorem 
narrantur abluti. 

Dico autem vobis, quia Sodomis in die illa remissius 
erit quam ula civitati.| Sodomite quidem inter tot 
carnis animzeque flagitia, quibus insatiabiliter arde- 
bant, inhospitales quoque Jezechiele attestante fue- 
runt, sed nulli apud eos tales hospites, quales apud 


IN LUCA EVANG. CAP. X. 119 


Judzos prophetz, quales apostoli reperti sunt. Et 
Loth quidem aspectu et auditu justus erat, non 
aliquid tamen docuisse, nulla ibi fecisse signa per- 
hibetur. Atque ideo cui multum datum est, multum 
queretur ab eo, potentesque potenter tormenta pa- 
tientur. 

Ve tibi Corozaim, ve tibi Bethsaida.| Corozaim, 
Bethsaida, et Capharnaum, Tiberias quoque quam 
Joannes nominat, civitates sunt Galilee, sitz in 
litore laci Genesareth, qui Jordane fluente efficitur, 
et ab evangelistis etiam mare Galilee, vel mare 
Tiberiadis appellatur. Plangit ergo Dominus civi- 
tates, que post tanta miracula atque virtutes non 
penituerint. Pejoresque gentilibus, qui naturale 
solummodo jus dissipabant, post descripte legis 
contemptum, Filium quoque Dei conculcare, gratiam- 
que ingratis spernere non timuerunt. 

Quia st in Tyro et Sidone facte fuissent virtutes, 
&c.| Impletum videmus hodie dictum Salvatoris, 
quia scilicet Corozaim et Bethsaida presente Do- 
mino credere noluerunt, Tyrus autem ac Sidon, et 
quondam David ac Salomoni amice fuere, et post 
evangelizantibus Christi credidere discipulis. Tan- 
taque fidem devotione susceperunt, ut Paulum apos- 
tolum Tyro abeuntem cuncti cives cum uxoribus 
et filiis usque foras civitatem prosequerentur, pul- 
cherrimoque spectaculo tanta hominum multitudo 
paucissimos hospites, sed Christi pro fide clarissi- 
mos, ad naves usque valefactura deduceret. Sed 
quare non olim his qui credere potuerunt, verum 
Judeis qui credere noluerunt, sit evangelizatum ; 
ipsius est scire, cujus universee viz, misericordia et 
veritas. Sane quod Dominus ait, In cilicio et ci- 
nere sedentes peeniterent. In cilicio, quod de pilis 
caprarum contexitur, asperam peccati pungentis 

memoriam, qua in die judicii sinistra pars est in- 
duenda, significat. In cinere autem, mortis con- 
siderationem, per quam tota humani generis massa 
in pulverem est redigenda, demonstrat. Porro in 
sessione, humiliationem propriz conscientiz desig- 
nat. De qua Psalmista: Surgite postquam sede- 
ritis: quod est dicere, Humiliamini sub potenti 
anu Dei, ut vos exaltet in tempore visitationis. 

Et tu Capharnaum usque in celum exaltata, usque 
ad infernum demergeris.| Duplex in hac sententia 
sensus est. Vel ideo ad infernum demergeris, quia 
contra preedicationem meam superbissime restitisti. 
Vel ideo, quia exaltata es usque ad ccelum meo hos- 
pitio, ex meis signis atque virtutibus tantum habens 
privilegium, majoribus plecteris suppliciis, quam his 
quoque credere noluisti. Et ne quis putaret hance 
increpationem illis tantummodo civitatibus vel per- 
sonis, que Dominum in carne videntes spernebant, 
et non omnibus, qui hodieque evangelii verba de- 
spiciunt, convenire, consequenter adjunxit, dicens : 

Qui vos audit, me audit; et qui vos spernit, ime 
spernit.| Ut in audiendo quisque vel spernendo 
evangelii praedicatore, non viles quasque personas, 
sed Dominum Salvatorem, imo ipsum Patrem sper- 
nere se, vel audire disceret. Nam sequitur: 

Qui autem me spernit, spernit eum qui me misit.| 
Quia proculdubio in discipulo magister auditur, et 
in Filio Pater honoratur. Potest et ita intelligi, Qui 
vos spernit, me spernit. Qui non facit misericor- 
diam uni de fratribus meis minimis, nec mihi facit, 
quia et ipse pro his formam servi et pauperis habi- 
tum suscepi. Qui autem me spernit, nolens credere 
Deum, et Filium Dei conculcans, spernit eum qui me 
misit, quia ego et Pater unum sumus. 

Reversi sunt autem septuaginta duo cum gaudio, 

cicenites, Domine, etiam demonia subjiciuntur nobis 
in nomine tuo.| Bene quidem confessi sunt, defe- 
rentes honorem nomini Christi, sed quia infirma 
adhuc fide gaudebant in virtutibus, vide quid au- 
diunt. 

Kit ait illis, Videbam Satanam, sicut fulgur de celo 
cadentem.| Non modo video, sed prius videbant 
quando corruit. Quod autem ait: Sicut fulgur, 
vel precipitem de supernis ad ima lapsum significat, 
vel quia dejectus, adhuc transfigurat se in angelum 
lucis. Quia ergo discipulos de signorum operatione 
vidit elatos, exemplo eos terret, atque ad humanita- 
tem revocat ejus, qui primus superbiendo cecidit, 
ut qui hunc ob superbiam de ccelo recordarentur 
ejectum, multo magis se de terra editos, si super- 
bierint, humiliandos agnoscant. 

Ecce dedi vobis potestatem calcandi supra serpentes 
et scorpiones, &c.| Hoc est, omne genus immundo- 
rum spirituum de obsessis corporibus  ejiciendi. 
Quamvis et ad litteram rectissime possit accipi. 
Siquidem et Paulus a vipera invasus, nil adversi 
patitur. Et Joannes, ut historia tradit, hausto 
veneno non leditur. Hoc sane inter serpentes, qui 
dente, et scorpiones, qui cauda nocent, distare ar- 
bitror, quod serpentes aperte seevientes, scorpiones 
clanculo insidiantes, vel homines vel damones sig- 
nificent. Serpentes, qui inchoandis _ virtutibus 
venena pravee persuasionis objiciunt. Scorpiones, 
qui consummatas virtutes ad finem vitiare con- 
tendunt. 

Verumtamen in hoe nolite gaudere, &c.| De sub- 
jectione spirituum, cum caro sint, gaudere prohiben- 
tur, quia spiritus ejicere, sicut et virtutes alias 
facere, interdum non est ejus meriti qui operatur, 
sed invocatio nominis Christi hoc agit, ad condem- 

nationem eorum qui invocant, vel ob utilitatem 
eorum qui vident et audiunt, conceditur, ut licet 
homines despiciant signa facientes, tamen Deum 
honorent, ad cujus invocationem fiant tanta mira- 
cula. Nam et in Actibus Apostolorum filii Scevze 
videbantur ejicere damones, et Judas apostolus cum 
animo proditoris multa signa inter czteros apos- 
tolos fecisse narratur. 

Gaudete autem quod nomina vestra scripta sunt 
in celis.| Si Satanas (inquit) per superbiam cceli 
sedem cum sociis amisit, non oportet vos de illorum 
humiliatione, sed de vestra sublimatione gaudere, 
quatenus unde illi ruere sublevati, vos humiles 
ascendatis. Non autem pueriliter sapiendum, quasi 
Deus ad remedium oblivionis bonos in ccelis, malos 
scribat in terris, dicente Hieremia, Universi qui 
derelinquunt te, confundantur: recedentes, in terra 
scribantur. Sed salubriter intelligendum, quod sive 
ceelestia seu terrestria quis opera gesserit, per hec 
quasi literis adnotatus apud Dei memoriam sit eeter- 
naliter adfixus. 

Cap. xu. In ipsa hora exultavit Spiritu Sancto, 
et dixit, Confiteor tii, Pater, Domine celi et terre.) 
Confessio non semper pcenitentiam, sed et gratiarum 
actionem significat, ut in Psalmis szpissime legi- 
mus. Audiant qui Salvatorem non natum, sed 
creatum calumniantur, quod Patrem suum vocet cceli 
et terre Dominum. Si enim et ipse creatura est, 
‘et creatura conditorem sui Patrem appellare potest, 
stultum fuit non et suum et cceli ac terre Dominum 
vel Patrem similiter appellare. 

Quod abscondistt hec a sapentibus et prudentibus, 
&c.| Gratias agit, exultat in Patre, quod apostolis 
adventus sui aperuerit sacramenta, que ignorave- 
rint Scribe et Phariszei, qui sibi sapientes videntur 

et in conspectu suo prudentes justificata sapientia 
a filiis suis. Ubi pulchre sapientibus et prudentibus 
non insipientes et hebetes, sed parvulos, id est, 
humiles opposuit, ut probaret se tumorem damnasse, 
non acumen. Quia hec est clavis de qua alibi dicit: 
Tulistis clavem scientize, hoc est, humilitatem fidei 
Christi, qua ad divinitatis ejus agnitionem pervenire 
poteratis, spernentes abjicere maluistis. 

Hiiam, Pater, quia sic placwt ante te.| His Do- 
mini verbis exempla humilitatis accipimus, ne temere 
discutere superna consilia de aliorum vocatione, 
aliorum vero repulsione presumamus. Cum enim 
intulisset utrumque, non mox rationem reddidit, sed 
si Deo placitum dixit. Hoc videlicet ostendens, 
quia injustum esse non potest quod placuit justo. 
Unde et in vinea mercedem laborantibus reddens, 
cum quosdam operarios inzequales in opere eequaret 
in premio, et plus in mercede quereret qui labori 
amplius insudasset, ait: Nonne ex denario conve- 
nisti mecum ? Volo autem et huic novissimo dare 
sicut et tibi. Aut non licet mihi quod volo facere ? 
In cunctis ergo que exterius disponuntur, aperta 
causa rationis est occultz justitia voluntatis. 

Omnia mihi tradita sunt a Patre meo.| Cum om- 
nia legis, omnipotentem agnoscis, non decolorem, 
non degenerem Patris. Cum tradita legis, Filium 
confiteris, cul per naturam omnia unius substantiz 
jure sunt propria, non dono collata per gratiam. 
Omnia autem que sibi tradita dicit, non mundi 
elementa quz ipse creavit intelligenda sunt, sed 
hi quibus parvulis spiritu sacramenta Fil Pater 
revelavit, et de quorum salute idem Filius cum hee 
loqueretur Spiritu Sancto exultavit. De quibus 
omnibus alias dicit: Omne quod dat mihi Pater, ad 
me veniet. 

Et nemo scit qui sit Filius nist Pater, et qui sit 
Pater nisi Filius, &c.| Non ita intelligendum est, 
quasi Filius a nullo possit sciri nisi a Patre solo, 
Pater autem non solum a Filio, sed ab eis etiam 
quibus revelaverit Filius, sed ad utrumque referendum 
est quod ait, Et cui voluerit Filius revelare, ut et Pa- 
trem intelligamus et ipsum Filium per Filium revelari. 

Et conversus ad discipulos suos dixit, Beati oculi 
gui vident que videtis, &c.| Non oculi Scribarum et 
Phariseeorum, qui corpus tantum Domini videre, sed 
illi beati oculi, qui ejus possunt cognoscere sacra- 
menta: de quibus dicitur, Et revelasti ea parvulis. 
Beati oculi parvulorum, quibus et se et Patrem Filius 
revelare dignatur. 

Dico enim vobis, quod multi prophete et reges volue- 
runt videre, &c.| Abraham exultavit ut videret diem 
Christi, et vidit, et gavisus est. Hsaias quoque, et 
Micha, multi alu prophet viderunt gloriam Domini, 
qui et propterea videntes sunt appellati. Sed hi 
omnes a longe aspicientes et salvantes per speculum 
et in enigmate viderunt, apostoli autem impresen- 
tiarum habentes Dominum convescentesque ei, et 
queecunque voluissent interrogando discentes, nequa- 
quam per angelos aut varias visionum species opus 
habebant doceri. Quos vero Lucas multos prophetas 
et reges dicit, Matthzeus apertius prophetas et justos 
appellat. Ipsi sunt enim reges magni, quia tenta- 
tionum suarum motibus non consentiendo succum- 
bere, sed regendo preesse noverunt. 

Cap. xuiv. Ht ecce quidam legisperitus surrevit, 
tentans eum, &c.| Legisperitus qui de vita externa 
Dominum tentans interrogat, occasionem, ut reor, 
tentandi de ipsis Domini sermonibus sumpsit, ubi 
ait, Gaudete autem, quod nomina vestra scripta sunt 
in ceelis. Sed ipsa sua tentatione declarat quam 

vera sit illa Domini confessio, qua Patri loquitur : 
Quod abscondisti hzec a sapientibus et prudentibus, 
et revelasti ea parvulis. 

At ille dixit ad eum, In lege quid scriptum est? &c.| 
Dum legisperito respondet, perfectum nobis Salvator 
iter vite coelestis ostendit. Cui primo de dilectione 
Dei et proximi legis scripta proponenti dicit : 

Recte respondisti: hoc fac, et vives.| Deinde post 
inductam parabolam respondenti, illum fuisse prox- 
imum vulnerato qui fecit misericordiam in illum, 
adjicit, Vade et tu fac similiter: id est, tali mise- 
ricordiz studio proximum tuum necesse habentem 
diligere et sustentare memento. Apertissime decla- 
rans solam esse dilectionem, et ipsam non verbo 
tenus ostentatam, sed operis executione probatam, 
que perpetuam ducat ad vitam. 

Ille autem volens justificare seipsum, diait ad Jesum, 
Et quis est meus proximus?| Quanta inanis glorix 
dementia? Legisperitus ob vulgi favorem captan- 
dum, quo sapienter respondisse jactaretur, primum 
se legis fatetur ignorare mandatum, vere juxta Salva- 
toris sententiam, sapiens et prudens in lege, sed quia 
non humiliari cum parvulis Christi, sed seipsum jus- 
tificare desiderat, beatos oculos columbarum inno- 
centiz lacte lotarum, quibus Christi arcana videre 
posset, accipere recusans. Cui profecto Dominus 
ita responsum temperavit suum, ut omnem qui mise- 
ricordiam faceret, cuilibet proximum doceret, et ta- 
men hzc eadem parabola, specialiter ipsum Dei 
Filtum, qui nobis per humanitatem proximus fieri 
dignatus est, designaret. Neque enim ita proximum, 
quem sicut nos diligere jubemur, super Christo in- 
terpretari debemus, ut moralia mutuz fraternitatis 
instituta sub allegoriz regulis extenuare et auferre 
conemur. 

Suspiciens autem Jesus, dixit: Homo quidam de- 
scendebat ab Hierusalem in Hiericho.| Homo iste, 
Adam intelligitur in genere humano. Hierusalem, 
civitas pacis illa coelestis, a cujus beatitudine lapsus, 
in hanc mortalem miseramque vitam devenit. Quam 
bene Hiericho, que luna interpretatur, significat, 
variis videlicet defectuum laboribus erroribusque 
sempe incertam. 

Et incidit in latrones.| Latrones, diabolum et an- 
gelos ejus intellige, in quos quia descendebat, inci- 
dit. Nam nisi prius intus intumesceret, foris ten- 
tatus tam facile non caderet. Vera est enim satis 
sententia que dicit, Ante ruinam enim exaltatur 
cor. 

Qui etiam despoliaverunt eum.| Gloria videlicet 
immortalitatis, et innocentize veste privarunt. Hee 
est enim prima stola, quam juxta aliam parabolam 
luxuriosus Filius per poenitentiam rediens ornatur, et 
qua protoplasti amissa cognoverunt esse se nudos, 
tunicasque pelliceas naturz mortalis induti sunt. 

Et plagis impositis, abierunt, semivivo relicto.| 
Plage, peccata sunt, quibus nature humane inte- 
gritatem violando, seminarium quoddam (ut ita di- 
cam) augendz mortis, fessis indidere . visceribus. 
Abierunt autem, non ab insidiis aliquatenus ces- 
sando, sed earundem insidiarum fraudes occultando. 
Semivivum reliquerunt, quia beatitudinem vite im- 
mortalitatis exuere, sed non sensum rationis abolere 
valuerunt. Ex qua enim parte sapere et cognoscere 
Deum potest, vivus est homo. Ex qua vero peccatis 
contabescit et miseria deficit, mortuus idem, letife- 
roque est vulnere foedatus. 

Accidit autem ut sacerdos quidam descenderet eadem 
via, &c.| Sacerdos et Levita qui viso saucio transie- 
runt, sacerdotium et ministerium veteris testamenti 

est, ubi per legis decreta mundi languentis vulnera 
monstrari tantum, non autem curari poterant, quia 
impossibile erat (ut apostolus ait) sanguine vitulorum 
et agnorum et hircorum auferri peccata. 

Samaritanus autem quidam iter transiens, venit 
secus eum, &c.| Samaritanus, qui interpretatur custos, 
Dominum significat, cui rectissime propheta, ne hos 
latrones possit incurrere, supplicat. Custodi me, 
inquiens, a laqueo quem statuerunt mihi, et ab 
scandalis operantibus iniquitatem. Qui propter nos 
homines et propter nostram salutem descendens de 
coclo, vite preesentis iter arripuit, et venit secus 
eum qui vulneribus tabescebat inflictis, id est, in 
similitudinem hominum factus, et habitu. inven- 
tus ut homo, compassionis nostrz susceptione fini- 
timus, et misericordiz factus est consolatione vici- 
nus. 

Kt appropians alligavit vulnera ejus, &c.| Peccata 
quz in hominibus invenit, redarguendo cohibuit, 
Spem venie pcenitentibus, terrorem pcenz peccanti- 
bus incutiens. Alligat enim vulnera dum precipit, 
Peenitentiam agite: infundit oleum dum addit, Ad- 
propinquavit enim regnum ccelorum. Infundit et 
vinum dum dicit, Omnis arbor que non facit fruc- 
tum bonum excidetur, et in ignem mittetur. 

Kit imponens illum in gumentum suum, duxit in sta- 
bulum, et curam ejus egit.| Jumentum ejus est caro, 
in qua ad nos venire dignatus est. In quo saucium 
imposuit, quia peccata nostra ipse portavit in cor- 
pore suo super lignum: et juxta aliam parabolam, 
inventam que erraverat ovem, humeris suis impo- 
sitam, reportavit ad gregem. Itaque imponi ju- 
mento, est in ipsam incarnationem Christi credere, 
ejusque mysteriis initiari, simul et ab hostis incur- 
sione tutari. Stabulum autem est ecclesia presens, 

ubi reficiuntur viatores, de peregrinatione hac in 
eternam patriam redeuntes. Et bene jumento im- 
positum duxit in stabulum, quia nemo nisi bapti- 
zatus, nisi corpori Christi adunatus, ecclesiam in- 
trabit. 

Et altera die protulit duos denarios, et dedit sta- 
bulario, &c.| Altera dies, est post Domini resurrec- 
tionem. Nam et ante quidem per evangelii sui gra- 
tiam illuminayerat his qui in tenebris et in umbra 
mortis sedebant, sed potior resurrectione celebrata 
perpetuze lucis splendor effulsit. Duo denarii sunt 
duo testamenta, in quibus eterni regis nomen et 
imago continetur. Finis enim legis Christus. Qui 
altera die prolati dantur stabulario, quia tunc aperuit 
illis sensum ut intelligerent scripturas. Altera die 
stabularius denarios quorum pretio vulneratum cu- 
raret accepit, quia Spiritus Sanctus adveniens docuit 
apostolos omnem veritatem, quo genti erudiendis 
instare atque evangelium preedicare sufficerent. 

Et quocunque supererogaveris, ego cum rediero red- 
dam tihi.| Supererogat stabularius quod in duobus 
denariis non accepit, cum dicit apostolus: De vir- 
ginibus autem preceptum Domini non habeo, con- 
silium autem do. Itemque, Et Dominus ordinavit 
his qui evangelium adnuntiant, de evangelio vivere. 
Sed non usi sumus hac potestate, ne quem vestrum 
gravaremus. Cui rediens quod promiserat debitor 
reddet, quia veniens in judicio Dominus dicit: Quia 
super pauca fuisti fidelis, super multa te constituam. 
Intra in gaudium Domini tui. 

Quis horum trium videtur tibi proximus fuisse illi, 
&c.?| Juxta litteram, manifesta est Domini sententia, 
nullum nobis amplius quam qui misereatur esse 
proximum, si Hierosolymitz civi non sacerdos, non 
Levita ex eadem gente, immo in eadem urbe nati et 


IN LUCE EVANG. CAP. x. 129 


nutriti, sed exterze gentis accola, quia magis misertus 
est, factus est proximus. Sacratiore autem intellectu, 
quoniam nemo magis proximus quam qui vulnera 
nostra curavit, diligamus eum quasi Dominum 
Deum nostrum, diligamus quasi proximum. Nihil 
enim tam proximum, quam caput membris. Dili- 
gamus etiam eum qui imitator est Christi. Hoc est 
enim quod sequitur : 

Et ait wh Jesus, Vade et tu fac similiter.| Id est, 
ut vere te proximum sicut teipsum diligere mani- 
festes, quicquid vales in ejus, vel spirituali necessitate 
sublevanda devotus operare. 

Cap. xiv. Factum est dum irent, et ipse intravit in 
guoddam castellum, et mulier quedam, Martha nomine, 
&c.| Heec lectio superiori pulcherrima ratione con- 
nectitur. Quia videlicet illa dilectionem Dei et prox- 
imi, verbis et parabolis, hac autem ipsis rebus, et 
veritate designat. Due istae quippe Domino dilectz 
sorores, duas vitas spirituales, quibus in presenti 
sancta exercetur ecclesia, demonstrant. Martha qui- 
dem actualem, qua proximo in caritate sociamur : 
Maria vero contemplativam, qua in Dei amore suspira- 
mus. Activa enim vita est panem esurienti tribuere, 
verbo sapientiz nescientem docere, errantem corri- 
gere, ad humilitatis viam superbientem proximum re- 
vocare, infirmantis curam gerere, que singulis quibus- 
que expediant dispensare, et commissis nobis qualiter 
subsistere valeant, preevidere. Contemplativa vero 
vita est, caritatem quidem Dei et proximi tota mente 
retinere, sed ab exteriori actione quiescere, soli desi- 
derio Conditoris inheerere, ut nil jam agere libeat, sed 
calcatis curis omnibus, ad videndam faciem sui Crea- 
toris animus inardescat, ita ut jam noverit carnis 
corruptibilis pondus cum meerore portare, totisque 
desideriis appetere illis hymnidicis angelorum choris_ 

interesse, admisceri ccelestibus civibus, de zterna in 
conspectu Dei incorruptione gaudere. 

Que etiam sedens secus pedes Domini, audiebat ver- 
bum illius; Martha autem, &c.| Hee utrique vite 
congruere, nemo qui dubitet. Et contemplative 
quidem uniformis perfectio est, exutam mentem a 
cunctis habere terrenis, eamque, quantum humana 
imbecillitas sinit, unire cum Christo. Active vero 
quam frequens sit ministerium, gentium magister 
edocet, qui creberrimis epistolarum dictis, suos pro 
Christo terra marique labores, sua pericula comme- 
morat. In quibus etiam visiones et revelationes 
Domini commendans non minus se in speculativa 
virtute, quod perpaucis est imitabile, consumma- 
tum fuisse significat. Unde dicit, Sive enim mente 
excedimus Deo, sive sobrii sumus, vobis. 

Que stetit et ait, Domine, non est tibi cure quod so- 
ror mea reliquit me solam ministrare, &c.| Ex illorum 
persona loquitur, qui adhuc divinz contemplationis 
ignari, solum quod didicere fraternz dilectionis opus 
Deo placitum ducunt, ideoque cunctos qui Christo 
devoti esse velint, huic mancipatos autumant. Et 
bene Martha stetisse, Maria secus pedes Domini se- 
disse describitur, quia vita activa laborioso desudat 
in certamine, contemplativa vero, pacatis vitiorum 
tumultibus, optata jam in Christo mentis quiete per- 
fruitur. 

Et respondens dixit ili Dominus, Martha, Martha, 
sollicita es, et turbaris circa plurima, &c.| Et beatus 
David solum hoc necessarium homini esse definiens, 
Deo jugiter inherere desiderat, dicens: Mihi autem 
adherere Deo bonum est, ponere in Domino Deo 
spem meam. Kt alibi: Unam petii a Domino, hance 
requiram, ut inhabitem in domo Domini omnibus 
diebus vitae mez, ut videam voluntatem Domini, et 


IN LUCA EVANG. CAP. XI. 131 


visitem templum sanctum ejus. Una ergo et sola 
est theologia, id est, contemplatio Dei, cui merito 
omnia justificationum merita, universa virtutum stu- 
dia postponuntur. 

Maria optimam partem elegit, que non auferetur ab 
ea.| Ecce pars Marthe non reprehenditur, sed Ma- 
riz laudatur. Neque enim bonam partem elegisse 
Mariam dicit, sed optimam, ut etiam pars Marthe 
indicaretur bona. Quare autem pars Marie sit op- 
tima, subinfertur cum dicitur, Que non auferetur ab 
ea, Activa etenim vita cum corpore deficit. Quis 
enim in eterna patria panem esurienti porrigat, ubi 
nemo esurit? quis potum tribuat sitienti, ubi nemo 
sitit ? Quis mortuum sepeliat, ubi nemo moritur? 
Cum presenti ergo seculo, vita aufertur activa. Con- 
templativa autem hic incipitur, ut in ccelesti patria 
perficiatur. Quia amoris ignis qui hic ardere in- 
choat, cum ipsum quem amat viderit, in amore am- 
plus ignescit. Contemplativa ergo vita minime 
aufertur, quia subtracta preesentis seculi luce per- 
ficitur. 

Cap. xvi. Et factum est cum esset in loco quodam 
orans, ut cessavit, dixit unus ex discipulis eyus ad eum, 
Domine, doce nos orare, &c.| Post historiam sororum 
quee duas ecclesiz vitas signaverunt, non frustra 
Dominus et ipse orasse, et discipulos orare docuisse 
describitur. Quia et oratio quam docuit, utriusque 
in se vitze continet mysterium, et ipsarum perfectio 
vitarum nostris non viribus est obtinenda, sed preci- 
bus. Et quia crebro Lucas Salvatorem descripserat 
orantem, quid orando egerit, qui utique non pro Sse, 

sed pro nobis supplicabat, insinuat, cum finita ora- 
tione discipulos refert qualiter orare debeant scis- 
citar. 

Et ait illis, Cum oratis dicite, Pater, sanctificetur 
nomen tuum, &c.| Apud evangelistam Matthzeum 
septem petitiones continere Dominica videtur oratio. 
Quarum in tribus zterna poscuntur, in reliquis qua- 
tuor temporalia, que tamen, propter eterna, conse- 
quenda sunt necessaria. Nam quod dicimus, Sanc- 
tificetur nomen tuum, adyeniat regnum tuum, fiat 
voluntas tua sicut in ceelo et in terra: quod non ab- 
surde quidam intellexerunt in spiritu et corpore, 
omnino sine fine retinenda sunt, et hic inchoantur, 
quantumque proficimus, augentur in nobis: per- 
fecta vero (quod in alia vita sperandum est) semper 
possidebuntur. Quod vero dicimus, Panem nostrum 
quotidianum da nobis hodie, et dimitte nobis debita 
nostra, sicut et nos dimittimus debitoribus nostris, et 
ne nos inducas in tentationem, sed libera nos a malo: 
quis non videat ad preesentis vitae indigentiam perti- 
nere? In illa itaque vita eterna, ubi nos semper 
speramus futuros, et nominis Dei sanctificatio, et 
regnum ejus, in nostro spiritu et corpore perfecte 
atque immortaliter permanebunt. Panis vero quoti- 
dianus ideo dictus est, quia hic est necessarius quan- 
tus anime carnique tribuendus est, sive spiritualiter, 
sive corporaliter, sive utroque intelligatur modo. 
Hic est etiam quam poscimus remissio, ubi est omnis 
commissio peccatorum. Hic tentationes, que nos ad 
peccandum vel alliciunt vel impellunt. Hic denique 
malum, unde cupimus liberari. [lic autem nihil 
istorum est. Evangelista vero Lucas in oratione 
Dominica petitiones non septem, sed quinque com- 
plexus est. Nec ab isto utique discrepavit: sed 
quomodo ista septem sint intelligenda, ipsa sua bre- 

vitate commonuit. Nomen quippe Dei sanctificatur 
in spiritu, Dei autem regnum in carnis resurrectione 
venturum est. Ostendens ergo Lucas tertiam pe- 
titionem duarum superiorum esse quodammodo repe- 
titionem, magis eam pretermittendo fecit intelligi. 
Deinde tres illas adjungit, de pane quotidiano, de 
remissione peccatorum, de tentatione vitanda. At 
vero quod ille in ultimo posuit, Sed libera nos a 
malo: iste non posuit, ut intelligeremus ad illud 
superius quod de tentatione dictum est pertinere. 
Ideo quippe ait, sed libera: non ait, et libera: tan- 
quam unam petitionem esse demonstrans, noli hoc, 
sed hoc, ut sciat unusquisque in eo se liberari a malo, 
quod non infertur in tentationem. 

Cap. xuvil. Ht ait ad illos, Quis vestrum habebit 
amicum, et ibit ad illum, &c.| Rogatus a discipulis Sal- 
vator non modo formam orationis, sed et instantiam 
frequentiamque tradit orandi. Amicus ergo ad quem 
media nocte venitur, ipse Deus intelligitur. Cui in 
media tribulatione supplicare, et tres panes, id est 
intelligentiam Trinitatis, qua presentis vite conso- 
lentur labores, eflagitare debemus. Amicus qui 
venit de via, ipse noster est animus, qui toties a 
nobis recedit, quoties ad appetenda terrena et tempo- 
ralia foris vagatur. Redit vero, ccelestique alimonia 
refici desiderat, cum in se reversus superna cceperit 
ac spiritualia meditari. De quo pulchre qui petierat 
adjungit, non se habere quod ponat ante ilum. 
Quoniam anime post seculi tenebras Deum suspi- 
ranti, nil preter eum cogitare, nil loqui, nil libet 
intueri, solum quod recognovit summe ‘Trinitatis 
gaudium contemplari, atque ad hoc plenius intuen- 
dum pervenire satagit. 

Et ille deintus dicat, Noli mihi molestus esse, gam 
ostium clausum est, &c.| Ostium amici, divini est 

intelligentia sermonis, quod sibi apostolus orat ape- 
riri ad loquendum mysterium Christi. Clausumque 
est tempore famis verbi, cum intelligentia non datur. 
Et illi qui evangelicam sapientiam tanquam panem 
erogantes, per orbem terre preedicaverunt, pueri 
patrisfamilias jam sunt in secreta quiete cum Do- 
mino. Et tamen orando efficitur, ut accipiat desi- 
derans intellectum ab ipso Deo, etiamsi homo desit 
per quem sapientia preedicetur. 

Et ille si perseveraverit pulsans, dico vobis etst non 
dabit illi surgens, &c.| Comparatio est a minore. Si 
enim amicus homo surgit de lecto, et dat non ami- 
citia sed tedio compulsus, quanto magis dat Deus 
qui sine teedio largissime donat quod petitur? Sed ad 
hoc se peti vult, ut capaces donorum ejus fiant, qui 
petunt. Ne itaque de via veniens amicus inedia 
dispereat, hoc est ne animus nuper ab erroris sui 
vanitate resipiscens, desiderii spiritualis diutius in- 
opia tabescat, petamus epulas verbi quibus alatur, 
queramus amicum qui det, pulsemus ostium quo 
servantur absconse. Magnam enim spem dedit, et 
dat ille qui promittendo non. decipit. 

Omnis enim (inquit) gui petit accipit, &c.| Ergo 
juxta preemissam postulantis amici parabolam perse- 
verantia opus est ut accipiamus quod petimus, et in- 
veniamus quod querimus, et quod pulsamus aperi- 
atur. Nam si petenti datur, et querens invenit, et 
pulsanti aperitur, ergo cui non datur, et qui non 
invenit, et cui non aperitur, apparet quod non bene 
petierit, quzesierit, pulsaverit. 

Quis autem ex vobis patrem petit panem, numquid 
lapidem dabit ill ?| Panis intelligitur caritas propter 
majorem appetitum, et tam necessarium, ut sine illa 
czetera nihil sint, sicut sine pane mensa inops. Cui 
contraria est cordis duritia, quam lapidi comparavit. 

Aut si piscem, numquid pro pisce serpentem dabit 
ali ?] Piscis est fides invisibilium, vel propter aquam 
baptismi, vel quia de invisibilibus locis capitur. 
Quod etiam fides hujus mundi fluctibus circumla- 
trata non frangitur, recte pisci comparatur. Cui 
contrarium posuit serpentem propter venena fallacie, 
quee etiam primo homini male suadendo presemi- 
navit. 

Aut si petierit ovum, numquid porriget ili scorpio- 
nem ?| In ovo indicatur spes: ovum enim nondum 
est foetus perfectus, sed fovendo speratur. Cui con- 
trarlum posuit scorpionem, cujus aculeus venenatus 
retro timendus est, sicut spel contrarium est retro 
respicere, cum spes futurorum in ea que ante sunt 
extendat. 

Si ergo vos cum sitis mali nostis bona data dare 
filtis vestris, &c.| Quomodo mali dant bona? sed 
malos appellavit, dilectores adhuc seculi hujus et 
peccatores. Bona vero que dant secundum eorum 
sensum, bona dicenda sunt, quia hec pro nobis ha- 
bent, quanquam et in rerum natura ista bona sint, 
sed temporalia, et ad istam vitam infimam perti- 
nentia, et quisquis ea malus dat, non de suo dat. 
Domini est enim terra et plenitudo ejus, qui fecit 
colum et terram, mare, et omnia que in eis sunt. 
Quantum ergo sperandum est daturum Deum nobis 
bona petentibus, nec nos posse decipi ut accipiamus 
aliud pro alio, cum ab ipso petimus, quando nos 
etiam, cum simus mali, novimus id dare quod peti- 
mur? Non enim decipimus filios nostros, et qualiacun- 
que bona damus, non de nostro, sed de ipsius damus. 
Aliter. Apostoli qui electionis merito bonitatem 
generis humani multis excesserant modis, superne 
bonitatis intuitu mali esse dicuntur. Quia nihil est 
per semetipsum stabile, nihil immutabile, nihil bo- 

num, nisi Deitas sola. Omnes vero creature ut beati- 
tudinem eternitatis vel immutabilitatis obtineant, 
non hoc per suam naturam sed per Creatoris sui 
participationem et gratiam consequuntur. Quod 
vero dicitur, Quanto magis Pater vester de ceelo da- 
bit Spiritum bonum petentibus se? pro quo Mat- 
theeus posuit, Dabit bona petentibus se: ostendit 
Spiritum Sanctum plenitudinem esse bonorum Dei, et 
ea que divinitus administrantur, non alia absque ea 
subsistere. Quia omnes utilitates, que ex donorum 
Dei gratia suscipiuntur, ex isto fonte emanant. 


LIBER QUARTUS. 


PROGMIUM. 


XULTANS in Spiritu Sancto Do- 
minus, (ut supra lectum est,) 
Confiteor tibi, Pater, Domine 
coeli et terrze, quod abscondisti 
hee a sapientibus et pruden- 
tibus, et revelasti ea parvulis. 
Que sententia secreti conscia 
judicn semper effectum sue 
virtutis iterare non desistit. Nam et generaliter 
in dejectione Judezorum, gentium vero electione, 
et in singulis quibusque juxta alternam mentium 
qualitatem specialiter non cessat exhiberi. Deni- 
que ut proxima parumper attingam, legisperitus vo- 
lens seipsum justificare, Dominum tentaturus adiit, 
sed confusus abscessit: at Maria pedibus ejus humi- 
liter adclinis, optimam partem philosophiz ccelestis 
elegit. Item parvuli Christi, qui non de sua justitia, 
sed de Redemptoris sui gratia preesumere didicerant, 

quibus orationum modis eandem gratiam advocare 
debeant inquirunt, audiuntque confestim et quibus 
verbis orare, et qua instantia perseverare, et pro qui- 
bus maxime rebus supplicare oporteat, fide scilicet, 
spe, et caritate, quodque perfecte petentes earundem 
largitionem a Patre Spiritum bonum_percipiant. 
Contra sapientes et prudentes, quia Spiritum gratize 
non modo non petere, quzerere, pulsare, sed et blas- 
phemare satagunt, irremissibiles et hic et in futuro 
sue pervicaciz poenas luunt. Et usque ad finem 
evangelii, qui legerit, immo usque ad finem seculi, qui 
prudenter inspexerit, intelliget, quod Deus superbis 
resistit, humilibus autem dat gratiam. 


PRASFATIO IN IV. LIBRUM. 


INVOCATIO. 


QUAPROPTER ipse quartum Expositionis Evange- 
licee librum incipiens a lectione in qua superbiz 
spiritus in digito Dei ejicitur, tuam, Christe, clemen- 
tiam suppliciter imploro, ut Spiritus tuus bonus 
deducat me in viam rectam, et eum qui ab aquilone 
est, longe faciat a me: quatenus ejectis ame malig- 
nis scruter mandata Dei mei, revelatisque mentis 
oculis ad consideranda tuz sacrosanctz legis mira- 
bilia devotus lector ingrediar. 

Cap. xuvit. Et erat Jesus ejiciens demonium, et 
illud erat mutum, &c.| Deemoniacus iste apud Mat- 
theum non solum mutus, sed et cacus fuisse nar- 
ratur, curatusque dicitur a Domino, ita ut loquere- 
tur et videret. Tria ergo signa simul in uno homine 
perpetrata sunt. Czecus videt, mutus loquitur, pos- 
sessus dzemone liberatur. Quod et tunc quidem 
carnaliter factum est, sed et quotidie completur in 


138 EXPOSITIO 


conversatione credentium, ut, expulso primum de- 
mone, fidei lumen aspiciant, deinde ad laudes Dei 
tacentia prius ora laxentur. 

Quidam autem ex eis dixerunt, In Beelzebub prin- 
cipe demoniorum egicit demonia.| Non heec aliqui de 
turba, sed Phariszei calumniabantur et Scribe, sicut 
alii evangeliste testantur. Turbis quippe que mi- 
nus erudite videbantur, Domini semper facta miran- 
tibus, illi contra, vel negare hc, vel que negare 
nequiverant, sinistra interpretatione pervertere labo- 
rabant, quasi non hee divinitatis, sed immundi 
spiritus opera fuissent, id est Beelzebub, qui deus 
erat Accaron. Nam Beel quidem, ipse est Baal. 
Zebub autem, musca vocatur. Nec juxta quedam 
mendosa exemplaria | litera vel d in fine est nomi- 
nis legenda, sed b. Beelzebub ergo Baal musca- 
rum, id est, vir muscarum, sive habens muscas inter- 
pretatur, ob sordes videlicet immolatiti cruoris, ex 
cujus spurcissimo ritu vel nomine principem dz- 
moniorum cognominabant. 

Et alii tentantes, signum de celo querebant ab eo.| 
Vel in morem Eliz ignem de sublimi venire cupie- 
bant, vel in similitudinem Samuelis tempore zstivo 
mugire tonitrua, coruscare fulgura, imbres ruere, 
quasi non possint et illa calumniari, et dicere ex 
occultis et varlis aeris passionibus accidisse. At tu, 
qui calumniaris ea que oculis vides, manu tenes, 
utilitate sentis, quid feceris de iis que de ccelo 
venerint? Utique respondebis, et magos in Aigypto 
multa signa fecisse de ceelo. 

Ipse autem, ut vidit cogitationes eorum, dixit eis, 
Omne regnum in seipso divisum desolabitur, &c.| Non 
ad dicta, sed ad cogitata respondit, ut vel sic com- 
pellerentur credere potentize ejus, qui cordis videbat 
occulta. Si autem omne regnum in seipso divisum 

desolatur, ergo Patris et Filii et Spiritus Sancti 
regnum non est divisum, quod sine ulla contradic- 
tione non aliquo impulsu desolandum, sed eterna 
est stabilitate mansurum. Si vero sanctz et indi- 
viduee Trinitatis individuum, immo quia individuum 
manet regnum, desistant Arriani minorem Patre 
Filium, minorem Fillo Sanctum dicere Spiritum. 
Quia quorum unum est regnum, horum est et una 
majestas. 

St autem et Satanas in seipso divisus est, &c.] Hoc 
dicens, ex ipsorum confessione volebat intelligi quod 
in eum non credendo in regno diaboli esse elegissent, 
quod utique adversum se divisum stare non posset. 
Kligant ergo Pharisezi quod voluerint. Si Satanas 
Satanan non potest ejicere, nihil contra Dominum 
quod dicerent invenire potuerunt. Si autem potest, 
multo magis sibi prospiciant et recedant de regno 
ejus, quod adversum se divisum stare non potest. 
In quo autem Dominus Christus ejiciat damones, 
ne dzmoniorum principem existiment, attendant 
quod sequitur : 

St autem ego in Beelzebub ejicio demonia, &c.| 
Ideo ipsi judices vestri erunt. Dixit hoc utique de 
discipulis suis, illus populi filiis, qui certe dis- 
cipuli Domini Jesu Christi bene sibi conscii fuerant, 
nihil se malarum artium a bono magistro didicisse, 
ut in principe damoniorum ejicerent dzmones. 
Ideo (inquit) ipsi judices erunt vestri, ipsi (inquit) 
ignobilia et contemptibilia hujus mundi, in quibus 
non artificiosa malignitas, sed sancta simplicitas meze 
virtutis apparet, ipsi testes mei, judices erunt vestri. 
Aliter. Filios Judzorum, exorcistas gentis illius ex 
more significat, qui ad invocationem ejiciebant de- 
mones. Et coarctat eos interrogatione prudenti, ut 
confiteantur Spiritus Sancti esse opus. Quod si 

expulsio (inquit) dzmonum in filiis vestris Deo, 
non demonibus, deputatur, quare in me idem opus 
non eandem habeat causam? Ergo ipsi vestri 
judices erunt, non potestate, sed comparatione, dum 
illi expulsionem damonum Deo assignant, vos 
Beelzebub principi deemoniorum. 

Porro si in digito Dei ejicio demonia, &c.| Iste 
est digitus quem confitentur et magi, qui contra 
Moysen et Aaron signa faciebant, dicentes, Digitus 
Dei est iste. Quo et tabule lapidez scripte sunt 
in monte Sina. Igitur manus et brachium Dei 
Filius est, et digitus ejus Spiritus Sanctus. Patris 
et Filii et Spiritus Sancti una substantia est. Non 
te scandalizet membrorum inzequalitas, cum edificet 
unitas corporis. Aliter. Digitus Dei vocatur Spi- 
ritus Sanctus, propter partitionem donorum que in 
eo dantur unicuique propria, sive hominum sive 
angelorum. In nullis enim membris nostris magis 
apparet partitio, quam in digitis. Quod autem dixit, 
Pervenit in vos regnum Dei. Regnum Dei nunc 
dicit quo damnantur impii, et a fidelibus de pec- 
catis suis pcenitentiam nunc agentibus secernuntur. 

Cum fortis armatus custodit atrium suum, &c.] 
Fortem, diabolum: atrium vero illius, mundum qui 
in maligno positus est appellat, in quo usque ad 
Salvatoris adventum male pacato potiebatur imperio, 
quia in cordibus infidelium sine ulla contradictione 
quiescebat. Unde et alibi princeps mundi vocatur, 
dicente Domino, Venit enim princeps mundi, et in 
me nihil inveniet. Et iterum, Nunc princeps mundi 
ejicietur foras, de qua et hic ejectione subjungitur: 

St autem fortior illo superveniens vicerit eum, &c.] 
De seipso quippe loquitur, quod non concordi fallax 
operatione quemadmodum calumniabantur, sed for- 
tiorl potentia victor homines a demonio liberaret. 


IN LUCA EVANG. CAP. XI. 141 


Arma in quibus male fortis ille confidebat, astutize 
dolique sunt nequitiz spiritualis. Spolia vero ejus, 
ipsi homines sunt ab eo decepti. Que victor 
Christus distribuit, quod est insigne triumphantis, 
quia captivam ducens captivitatem, dedit dona homi- 
nibus, quosdam quidem apostolos, alios evange- 
listas, hos prophetas, illos pastores ordinans et doc- 
tores. 

Qui non est mecum, adversum me est, &c.| Non 
putet quisquam de heereticis dictum et schismaticis, 
quanquam et ita ex superfluo possit intelligi, sed ex 
consequentibus textuque sermonis, ad diabolum 
refertur, et quod non possint opera Salvatoris, Beel- 
zebub operibus comparari. Ille cupit animas_ho- 
minum tenere captivas, Dominus liberare. Ile 
preedicat idola, hic unius Dei notitiam. Ille trahit 
ad vitia, hic ad virtutem revocat. Quomodo ergo 
possunt habere concordiam inter se, quorum opera 
divisa sunt? 

Cum immundus spiritus exterit de homine, perambu- 
lat per loca inaquosa.| Quamyis simpliciter intelligi 
possit, Dominum hee ad distinctionem suorum et 
Satanze operum adjunxisse, quod scilicet ipse sem- 
per polluta mundare, Satanas vero mundata gravi- 
oribus festinet attaminare sordibus: tamen et de 
heretico quolibet, vel schismatico, vel etiam malo 
catholico, potest non inconvenienter accipi. De quo 
tempore baptismatis spiritus immundus qui in eo 
prius habitaverat, ad confessionem catholice fidei, 
abrenuntiationemque mundane conversationis ejicia- 
tur, locaque inaquosa peragret, id est, corda fidelium 
quee a mollitie fluxz cogitationis expurgata sint, 
callidus insidiator exploret, si quos ibi forte suz 
nequitiz gressus figere possit. Sed bene dicitur: 

Querens requiem et non inveniens.| Quia castas 

mentes effugiens, in solo diabolus corde prayorum 
gratam sibi potest invenire quietem. Unde de illo 
Dominus: Sub umbra (inquit) dormit in secreto 
calami, et locis humentibus. In umbra videlicet, 
tenebrosas conscientias: in calamo qui foris nitidus, 
intus est vacuus, simulatrices: in locis humentibus, 
lascivas mollesque mentes insinuans. 

Dicit, Revertar in domum meam unde exivi.| 'Ti- 
mendus est iste versiculus, non exponendus. Ne 
culpa quam in nobis extinctam credebamus, per 
incurlam nos vacantes opprimat. 

Et cum venerit, invenit scopis mundatam.| Hoc est 
gratia baptismatis a peccatorum labe castigatam, sed 
nulla boni operis industria cumulatam. Unde bene 
Matthzus hanc domum vacantem, scopis munda- 
tam, atque ornatam dicit inventam. Mundatam 
videlicet a vitiis pristinis per baptismum, vacantem 
a bonis actibus per negligentiam, ornatam simulatis 
virtutibus per hypocrisin. 

Et tunc vadit, et adsumit septem alos spiritus 
nequiores se, &c.| Per septem malos spiritus, uni- 
versa vitia designat. Quemcunque enim post bap- 
tisma, sive pravitas hzeretica, seu mundana cupiditas 
arripuerit, mox omnium prosternet in ima vitiorum. 
Unde recte nequiores tune eum spiritus dicuntur 
ingressi. Quia non solum habebit illa septem 
vitia, qua septem spiritualibus sunt contraria vir- 
tutibus, sed et per hypocrisin, ipsas se virtutes 
habere simulabit. 

Et sunt novissima hominis illius pejora prioribus. | 
Melius quippe erat ei viam veritatis non cognoscere, 
quam post agnitionem retrorsum converti. Quod 
in Juda traditore, vel Simone mago, czterisque 
talibus, specialiter legimus impletum. Quo autem 
generaliter hac parabola tendat, ipse secundum 

Matthzum Salvator exposuit, ubi ea terminata mox 
subdidit dicens, Sic erit et generationi huic pessime. 
Id est, quod de uno quolibet specialiter geri solere 
narravi, hoc in tota generaliter hujus populi gente 
geri non desinit. Immundus quippe spiritus exivit 
a Judzis, quando acceperunt legem. Et ambulavit 
per loca arida, quzrens sibi requiem. Expulsus 
videlicet a Judzis, ambulavit per gentium solitu- 
dines. Quz cum postea Domino credidissent, ille 
non invento loco in nationibus dixit, Revertar ad 
domum meam pristinam unde exivi. Habebo Ju- 
deeos, quos ante dimiseram. Et veniens, invenit 
vacantem scopis mundatam. Vacabat enim tem- 
plum Judzorum, et Christum hospitem non habe- 
bat, dicentem: Dimittetur vobis domus vestra de- 
serta. Quia igitur Dei et angelorum preesidia non 
habebant, et ornati erant superfluis observationibus 
Phariszeorum, revertitur ad eos diabolus, et septena- 
rio sibi numero demonum addito habitat pristinam 
domum, et fiunt posteriora illus populi pejora pri- 
oribus. Multo enim nunc majore dzemonum nu- 
mero possidentur blasphemantes in synagogis suis 
Christum Jesum, quam in Aigypto possessi fuerant 
ante legis notitiam. Quia aliud est, venturum non 
credere, aliud eum non suscepisse qui venerit. Sep- 
tenarium autem numerum adjunctum diabolo, vel 
propter sabbatum intellige, vel propter numerum 
Spiritus Sancti. Ut quomodo in Esaia, super vir- 
gam de radice Jesse, et florem qui de radice con- 
scendit, septem spiritus virtutum descendisse nar- 
rantur, ita et e contrario vitiorum numerus, in diabolo 
consecratus sit. 

Cap. xix. Factum est autem cum hec diceret, 
extollens vocem quedam mulier de turba, dixit ali, 
Beatus venter qui te portavit, &c.| Magnze devo- 

tionis et fidei hac mulier ostenditur, que Scribis et 
Phariseis Dominum tentantibus simul et blasphe- 
mantibus, tanta ejus incarnationem prez omnibus sin- 
ceritate cognoscit, tanta fiducia confitetur, ut et pre- 
sentium procerum calumniam, et futurorum confun- 
dat hereticorum perfidiam. Nam sicut tunc Judei 
Sancti Spiritus opera blasphemando, verum consub- 
stantialemque Patri Dei Filium negabant, sic heretici 
postea negando Mariam semper virginem Sancti 
Spiritus operante virtute nascituro ex humanis mem- 
bris unigenito Deo carnis sue materiam ministrasse, 
verum consubstantialemque matri Filium hominis 
fater1 non debere dixerunt. Sed si caro Verbi Dei 
secundum carnem nascentis a carne virginis matris 
pronuntiatur extranea, sine causa venter qui eam 
portasset, ubera quze lactassent beatificantur. Qua 
enim consequentia ejus lacte credatur nutritus, cu- 
Jus semine negatur esse conceptus? cum ex unius 
ejusdemque fontis origine, secundum physicos uter- 
que liquor emanare probetur. Nisi forte putanda 
est virgo sementivam suze carnis materiam nutriendo 
in carne Dei Filio suggerere potuisse, incarnando 
autem quasi majori et inusitato miraculo minime 
potuisse. Sed huic opinioni obstat apostolus, dicens : 
Quia misit Deus Filium suum, factum ex muliere, 
factum sub lege. Neque enim audiendi sunt qui 
legendum putant natum ex muliere, factum sub lege, 
sed factum ex muliere. Quia conceptus ex utero 
virginali, carnem non de nihilo, non aliunde, sed 
materna traxit ex carne. Alioquin nec vere Filius 
hominis diceretur, qui originem non haberet ex 
homine. Et nos igitur his contra Eutychen dictis 
extollamus vocem cum ecclesia catholica, cujus hee 
mulier typum gessit, extollamus et mentem de medio 
turbarum, dicamusque Salvatori: Beatus venter qui 

te portavit, et ubera que suxisti. Vere enim beata 
parens, que (sicut quidam ait) 


Enixa [est] puerpera regem, 
Qui ccelum terramque tenet per secula, cujus 
Numen et zterno complectens omnia gyro, 
Imperium sine fine manet, que, ventre beato 
Gaudia matris habens cum virginitatis honore, 
Nec primam similem visa est, nec habere se- 
quentem. 


At ille dixit, Quinemmo beati qui audiunt verbum 
Dei, et custodiunt.| Pulchre Salvator attestationi mu- 
lieris annuit, non eam tantummodo que verbum Dei 
corporaliter generare meruerat, sed et omnes qui 
idem verbum spiritualiter auditu fidei concipere, et 
boni operis custodia vel in suo vel in proximorum 
corde parere, et quasi alere studuerint, asseverans esse 
beatos. Quia et eadem Dei genitrix, et inde quidem 
beata, quia Verbi incarnandi ministra est facta tempo- 
ralis, sed inde multo beatior quia eyusdem semper 
amandi custos manebat eterna. Qua sententia sa- 
pientes Judzorum clam percutit, qui verbum Dei 
non audire et custodire sed negare et blasphemare 
quezerebant. 

_Turbis autem concurrentibus cepit dicere, Generatio 
hec generatio nequam est, &c.| Duplici fuerat ques- 
tione pulsatus. Quidam enim calumniabantur eum 
in Beelzebub ejecisse deemonia, quibus hactenus est 
responsum. Et alii tentantes, signum de ccelo que- 
rebant ab eo, quibus abhinc respondere incipit, non 
eis signum de ccelo, quod indigni erant videre, verum 
de profundo inferni tribuens, quale Jonas propheta 
naufragus, cetoque sorbente voratus, sed de abysso 
ac mortis fauce liberatus, et accepit et dedit, signum 
videlicet incarnationis non divinitatis, passionis non 

glorificationis. Discipulis autem suis signum de 
celo dedit, quibus zternz beatitudinis gloriam et 
prius figuraliter in monte transformatus, et post 
veraciter in ceelum sublevatus ostendit. 

Nam sicut Jonas fuit signum Ninivitis, &c.| Osten- 
dit Judzeos in modum Ninivitarum peccatis gravibus 
involutos, et subversioni, si non pcenituerint, esse 
proximos. Verum sicut Ninivitis et denuntiatur 
supplicium, et remedium demonstratur, ita etiam 
Judzi non debent desperare indulgentiam si velint 
agere peenitentiam. Sed vide quid sequitur: 

Regina austri surget in judicio cum viris genera- 
tionis hujus, &c.| Condemnabit utique non potestate 
judicii, sed comparatione facti melioris. Si autem 
regina austri, que electa esse non dubitatur, surget 
in judicio cum reprobis, ostenditur una cunctorum, 
bonorum scilicet malorumque, resurrectio mortalium, 
et hec non juxta fabulas Judzorum mille annis ante 
judicium, sed in ipso esse futura judicio. 

Quia venit a finibus terre audire sapientiam Salo- 
monis, &c.| Hic in hoe loco non pronomen, sed ad- 
verbium loci significat, id est imprzesentiarum inter 
vos conversatur, qui incomparabiliter est Salomone 
prestantior. Refert autem Scriptura quomodo regina 
Saba per tantas difficultates gente sua et imperio 
derelictis venerit in Judzeam sapientiam audire Salo- 
monis, et e1 multa munera deferens ab eo plura per- 
ceperit. Que ideo Judzos in judicio condemnabit, 
quoniam ipsa ab ultimis terre finibus eum queesivit, 
quz percepto dono sapientize cognoverat esse famo- 
sum. Illi vero secum habentes eum qui non aliunde 
sapiens, sed ipse Dei sapientia et virtus est, non 
modo non audire sed blasphemare atque insidiis agi- 
tare malebant. 

Viri Ninivite surgent in judicio cum generatione 

hac, &c.| Jonas paucis diebus predicavit, ego tanto 
tempore. Ille Assyriis genti incredule, ego Judzis 
populo Dei. Ille peregrinis, ego civibus. TIlle voce 
locutus simplici nilque signorum faciens acceptus est, 
ego tanta signa faciens Beelzebub calumniam sus- 
tineo. Plus ergo est Jona hic, hoc est in medio 
vestrum predicans. Et propterea eodem modo quo 
regina austri, virl quoque Ninivite generationem 
condemnabunt Judzorum, hoc est infidelitatis ar- 
guent. Aliter. In Ninivitis et regina austri, fides 
ecclesize preefertur Israeli, quee non minus per peeni- 
tentiam peractz insipientize, quam per sapientie dis- 
cendz industriam Domino conciliatur. Ex duabus 
quippe partibus unitas ecclesize congregatur, eorum 
videlicet qui peccare nesciunt, et eorum qui peccare 
desistunt. Poenitentia enim delictum abolet, sapien- 
tia cavet. 

Cap. Lt. Nemo lucernam accendit et in abscondito 
ponit, neque sub modio.| De seipso Dominus hec lo- 
quitur, ostendens etsi supra dixerit nullum genera- 
tioni nequam nisi signum Jone dandum, nequaquam 
tamen lucis suz claritatem fidelibus occultandam. 
Ipse quippe lucernam accendit, qui testam humanz 
nature flamma sue divinitatis implevit. Quam pro- 
fecto lucernam nec credentibus abscondere, nec modio 
supponere, hoc est sub mensura legis includere, vel 
intra unius Jude gentis terminos voluit cohibere. 

Sed supra candelabrum, inquit, ut qui ingrediuntur, 
lumen videant.| Candelabrum ecclesiam dicit, cui 
lucernam superposuit, quia nostris in frontibus fidem 
suze incarnationis adfixit, ut qui ecclesiam fideliter 
ingredi voluerint, lumen veritatis palam queant in- 
tueri. Qua sententia Judzorum quoque proceres 
condemnat, qui signa querentes exterius, apertam 
lucis januam noluerit intrare credendo. Denique 

precipit ne opera tantummods, sed et cogitationes et 
ipsas etiam cordis intentiones mundare et castigare 
meminerint. Nam sequitur, 

Lucerna corporis tui est oculus tuus.| Corpus quippe 
dicit, opera que palam cunctis apparent, oculum 
vero ipsam mentis intentionem operatur, et de cujus 
merito eadem opera, lucis an tenebrarum sint opera, 
discernuntur, sicut ipse consequenter exposuit, 
dicens : 

Si oculus tuus fuerit simplex, &c.| Si, inquit, pura 
rectaque intentione que potes agere bona studueris, 
lucis profecto sunt opera que facis, etiam si coram 
hominibus imperfectionis aliquid habere videantur. 
Quoniam diligentibus Deum omnia cooperantur in 
bonum, his qui secundum propositum vocati sunt 
sancti. Si autem perversa est intentio que precedit, 
pravum est omne opus quod sequitur, quamvis rec- 
tum esse videatur. 

Vide ergo, ne lumen quod in te est, tenebre sint.| 
Hoc est, ne ipsa cordis intentio, que lumen est ani- 
me, vitiorum caligine fuscetur, sedula discretione 
perpende. Juxta quod alibi preecipitur, Omni cus- 
todia serva tuum cor, quoniam ex ipso vita procedit. 

Si ergo corpus tuum totum lucidum fuerit, &c.| To- 
tum corpus nostrum omnia nostra opera dicit, quia et 
apostolus membra nostra nuncupat quedam opera, 
quze improbet, et mortificanda przecipit dicens, Mor- 
tificate ergo membra vestra, que sunt super terram, 
fornicationem, immunditiam, libidinem, et cetera 
talia. Si igitur ipse bonum bona intentione patrave- 
ris, non habens in tua conscientia aliquam partem 
tenebrose cogitationis, etiamsi contigerit aliquem 
proximorum tua bona actione noceri, verbi gratia, 
aut de pecunia quam a te indigens et petens accepe- 
rat, facere vel pati aliquid mali, aut de verbo exhor- 

tationis quo errantem corrigere volebas forte perni- 
ciosius errare, tu tamen pro tuo simplici et lucido 
corde et hic et in futuro, lucis gratia donaberis. Hzc 
contra hypocrisin Phariseorum subdole signa que- 
rentium specialiter dicta, nos juxta sensum moralem 
generaliter instituant. 

Cap. ui. Et cum loqueretur, rogavit illum quidam 
Phariseus ut pranderet apud se, &c | Consulte Lucas 
non ait, Et cum hee loqueretur: sed, Cum loquere- 
tur. Ut ostendat eum, non statim finitis que pro- 
posuerat verbis, sed aliquot interpositis, apud Phari- 
szum prandere rogatum. Que autem sint illa, Mat- 
theeus explicat, qui hoc Domini terminato sermone, 
quem tamen partim brevius Luca, partim prolixius 
commemorat, continuo subjunxit, Adhuc eo loquente 
ad turbas, ecce mater ejus et fratres stabant foris, 
querentes loqui ei. Adhuc, inquit, eo loquente, ut 
intelligeres, haec loquente que superius indicabat. 
Sed et Marcus, post illud quod de blasphemia Spiri- 
tus Sancti quid Dominus dixerit retulerat, Et veni- 
unt, inquit, mater ejus et fratres. Lucas autem non 
hujus rei gestz ordinem tenuit, sed przeoccupavit 
hoc, et recordatum ante narravit. Denique hoc sic 
interposuit ut solutum appareat a nexu et supe- 
riorum et posteriorum. Itaque postquam nuntiatis 
sibi foris matre et fratribus ait, Qui enim fecerit 
voluntatem Dei, hic frater meus et soror mea et mater | 
est, datur intelligi rogatus Phariszi intrasse con- 
vivium. 

Phariseus autem cepit intra se reputans dicere, 
Quare non baptizatus esset ante prandium ?| Causam 
Phariszee cogitationis evangelista Marcus aperuit 
dicens: Phariseei enim et omnes Judzi nisi crebro 
lavent manus non manducant, tenentes traditionem 
seniorum, et a foro nisi baptizentur non comedunt. 

Et ait Dominus ad illum, Nune vos Pharisei quod 
deforis est calicis et catini mundatis, &c.| Et Marcus 
quidem refert eos baptismata calicum et urceorum 
lectorumque et eramentorum observare solitos, sed 
magis sub nomine vasorum ipsi mendacii et simu- 
lationis arguuntur, quod aliud ostentent hominibus 
foris, aliud domi agant, formam pietatis habentes 
extrinsecus, sed intus vitiorum sorde deformes. Vult 
enim Dominus explicare latius que supra breviter 
de mundando cordis oculo protulerat. 

Stulti, nonne qui fecit quod deforis est, &c.?| Qui, 
inquit, utramque hominis naturam fecit, utramque 
mundari desiderat. Hoc contra Manichzos, qui 
animam tantum a Deo, carnem vero putant a dia- 
bolo creatam. Hoe contra illos qui corporalia pec- 
cata, fornicationem videlicet, immunditiam, libidi- 
nem, furtum, rapinam, et cetera talia, quasi gravis- 
sima detestantur; spiritualia vero, que non minus 
damnat apostolus, hoc est, amaritudinem, iram, in- 
dignationem, clamorem, blasphemiam, superbiam, et 
avaritiam, quee est idolorum servitus, ut levia con- 
temnunt. 

Verumtamen quod superest date eleemosynam, &c.| 
Quod necessario victui et vestimento superest, date 
pauperibus. Juxta quod et Joannes precipit, Qui 
habet duas tunicas det non habenti. Neque enim 
ita facienda jubetur eleemosyna, ut teipsum con- 
sumas inopia, sed ut tui cura corporis expleta inopem 
quantum vales sustentes. Vel ita intelligendum, quod 
superest, quod tam multo scelere praeoccupatis so- 
lum remedium restat, date eleemosynam. Qui sermo 
ad omnia que utili miseratione fiunt, valet. Non 
solum enim qui dat esurienti cibum, sitienti potum, 
nudo vestimentum, peregrinanti hospitium, et cetera 
hujusmodi, verum etiam qui dat veniam peccanti, 

eleemosynam dat. Et qui emendat verbere in quem 
potestas datur, vel coercet aliqua disciplina, et tamen 
peccatum ejus quo ab illo lesus aut offensus est 
dimittit ex corde, vel orat ut ei dimittatur, non solum 
In eo quod dimittit atque orat, verum etiam in eo 
quod corripit et aliqua emendatoria pcena plectit, 
eleemosynam dat, quia misericordiam prestat. Multa 
itaque genera sunt eleemosynarum, que cum faci- 
mus adjuvamur ut dimittantur nobis nostra peccata, 
sed ea nihil est majus qua ex corde dimittimus quod 
Im nos quisque peccavit. An vero quod ait, Date 
eleemosynam, et ecce omnia munda sunt vobis; ita 
intellecturi sumus, ut Phariszeis non habentibus 
fidem Christi, etiamsi non in eum crediderint nec 
renati fuerint ex aqua et Spiritu Sancto, munda sint 
omnia, tantum si eleemosynas dederint, sicut quidam 
eas dandas putant, cum sint immundi omnes quos 
non mundat fides Christi, de qua scriptum est, Mun- 
dans fide cor eorum? Et tamen verum est quod 
audierant, Date eleemosynam, et ecce omnia munda 
sunt vobis. Qui enim vult ordinate dare eleemo- 
synam, a seipso debet incipere, et eam sibi primum 
dare. Est enim eleemosyna opus misericordiz, ve- 
rissimeque dictum est, Miserere anime tuze, placens 
Deo. Propter hoc renascimur, ut Deo placeamus, 
cui merito displicet quod nascendo contraximus. 
Hee est prima eleemosyna quam nobis dedimus, 
quoniam nos ipsos miseros per miserantis Dei mise- 
ricordiam requisivimus. Propter quem dilectionis 
ordinem dictum est, Diliges proximum tuum tan- 
quam teipsum. Cum ergo increpasset eos quod 
forinsecus se lavarent, intus autem rapina et iniqui- 
tate pleni essent, admonens quandam eleemosynam, 
quam sibi homo debet primitus dare, et interiora 
mundari, Verumtamen, inquit, quod superest date 

eleemosynam, ecce Omnia munda sunt. Deinde ut 
ostenderet quid admonuisset, et quid ipsi facere non 
curarent, ne illum putarent eorum eleemosynas igno- 
rare. 

Sed ve vobis, inquit, Pharisei.| Tanquam dice- 
ret, Ego quidem commonui vos eleemosynam dandam, 
per quam vobis munda sint omnia: sed ve vobis, 

Quia decimatis mentam et rutam et omne olus.| 
Has enim novi eleemosynas vestras, ne de illis me 
nunc vos admonuisse arbitremini. 

Et preteritis gudicium et caritatem Dei.) Qua 
eleemosyna possetis ab omni inquinamento interiore 
mundari, ut vobis munda essent et corpora que 
lavatis, hoc est enim omnia, et interiora scilicet et 
exteriora, sicut alibi legitur, Mundate que intus 
sunt, et quae foris sunt munda erunt. Sed ne istas 
eleemosynas, que fiunt de fructibus terra, respuisse 
videretur, ait : 

Hec autem inquit oportuit facere.| Id est, judi- 
cium et caritatem Dei, ut et nos veraciter de nostra 
miseria judicantes, et Dei caritatem, quam donavit 
ipse, diligentes, pie recteque vivamus, justum judi- 
cium ejus confitentes, quo dicit apostolus, Judicium 
quidem ex uno in condemnationem; et magne cari- 
tati ejus gratias agentes. De qua idem ipse dicit 
gratiz pradicator, Commendat autem suam caritatem 
Deus in nobis, quoniam cum adhuc peccatores esse- 
mus, Christus pro nobis mortuus est. 

Hec autem oportuit facere, et illa non omittere.| Id 
est, eleemosynas fructuum terrenorum. Non ergo 
se fallant qui per eleemosynas quaslibet largissimas 
fructuum suorum, vel cujusque pecuniz, impunit 
tatem se emere existimant, in facinorum immanitate 
ac flagitiorum nequitia permanendo. 

Ve vobis Pharisais qui diligitis primas cathedras in 

synagogis, &c.| Vze nobis miseris, ad quos Phariszo- 
rum vitia transierunt, qui breve et incertum vite 
nostre curriculum quo peccata humiliter plangere 
debueramus, pro prioratu invicem superbe certando, 
peccatis amplius onerare non metuimus. 

Ve vobis qui estis ut monumenta que non parent, 
&c.| Et hac superstitionem Phariszeorum sententia 
redarguit, qui foris speciem rectz doctrine preeten- 
dant, intus vero quid foeditatis gerant occultent, in- 
star monumentorum, que cum superficiem terre 
communis ostentent, intus vermescentium sunt cada- 
verum plena foetore. De quibus Psalmista cum di- 
ceret, Sepulcrum patens est guttur eorum: mox 
quid dixisset, aperuit adjungens, Linguis suis dolose 
agebant. 

Respondens autem quidam ex legisperitis, ait alli, 
Magister, hec dicens etiam nobis contumeliam facis. | 
Quam misera conscientia, quze audito Dei verbo sibi 
contumeliam fieri putat, et commemorata peena perfi- 
dorum se semper intelligit esse damnandum! Unde 
mihi meisque similibus unicum superest suffugium, 
Domino cum propheta supplicare, Utinam dirigantur 
vie mez ad custodiendas justificationes tuas. Tunc 
non confundar, dum respiciam in omnia mandata tua. 

At ille ait, Et vobis legisperitis ve, quia oneratis 
homines oneribus, &c.| Non possunt onera legis por- 
tari eo modo quo isti legisperiti hac imponebant 
hominibus. Unde recte audiunt, quod sarcinas ejus 
uno digito non tangerent, hoc est, ne minimis quidem 
eam perficerent, quam se contra mortem patrum sine 
fide et gratia Jesu Christi et servare et servandam 
tradere prasumebant, atque ideo jugum Christi 
suave et sarcinam ejus levem, ubi requies est anima- 
rum, procul abjicere et exterminare tentabant, cum 
scriptum sit, Justus autem ex fide vivit. Et aposto- 

lus Petrus his qui credentes ex gentibus circumcidi 
docebant, protestetur et dicat, Et nunc quid tentatis 
Deum imponere jJugum super cervicem discipulorum, 
quod neque patres nostri, neque nos potuimus por- 
tare? sed per gratiam Domini nostri Jesu credimus 
salvari quemadmodum et illi. 

Ve vobis qu edificatis monumenta prophetarum, 
&c.| Non monumenta prophetarum ornare, sed in- 
terfectores prophetarum imitari, sceleris est. Judzi 
ergo prophetarum monumenta edificando, patrum 
suorum facta qui hos occiderunt arguebant; sed 
paterna facinora zmulando, dum Christum aposto- 
losque illus insequuntur, in seipsos sententiam re- 
torquebant, eadem videlicet ipsi, quee in parentibus 
damnabant, agentes. 

Profecto testificamini, quod consentitis operibus pa- 
trum vestrorum, &c.| Simulabant quidem se, ob fa- 
vorem vulgi captandum, patrum suorum horrere per- 
fidiam, memorias prophetarum qui ab eis occisi sunt 
magnifice ornando ; sed ipso opere testificantur quan- 
tum paternz nequitiz consentiant, Dominum qui ab 
eisdem prophetis est preenuntiatus, injuriis agendo. 
Ubi se pariter et fillos homicidarum et ad suze dam- 
nationis augmentum = scientes peccare declarant. 
Unde recte subjungitur, 

Propterea et sapientia Dei divit, Mittam ad illos 
prophetas et apostolos, &c.| Sapientiam Dei, seipsum 
dicit, ipse est enim Dei virtus et Dei sapientia, sicut 
apostolus docet. Denique in Mattheo ita habes, 
Ideo ecce ego mitto ad vos prophetas, et sapientes, et 
scribas. Si autem eadem sapientia Dei prophetas 
que apostolos misit, cessent heretici Christo ex vir- 
gine principium dare, omittant alium legis et pro- 
phetarum, alium novi testamenti Deum predicare, 
quamvis spe etiam apostolica scriptura prophetas 

non eos solum quifuturam Christi incarnationem, sed 
et eos qui ventura ccelestis regni gaudia preedicent, 
appellat. Prophetz (inquit) duo aut tres dicant, et 
ceteri dijudicent. Sed nequaquam hos crediderim 
apostolis in catalogi ordine przeferendos. 

Ut inquiratur sanguis omnium prophetarum, &c.| 
Queritur quomodo sanguis omnium prophetarum 
atque justorum ab una Judeorum generatione requi- 
ratur, cum et multi sanctorum, sive ante incarna- 
tionem seu post mortem resurrectionemque Salva- 
toris, ab aliis sint nationibus interempti, et ipse Do- 
minus Judzis licet acclamantibus, a Romano tamen 
preside Romanisque sit militibus crucifixus. Sed 
moris est Scripturarum, duas szpe generationes ho- 
minum, bonorum scilicet malorumque, computare, 
hoc est eorum qui non ex sanguinibus, neque ex 
voluntate carnis, neque ex voluntate viri, sed ex Deo 
nati sunt, et eorum quibus dicitur, Vos ex patre 
Diabolo estis. Et alibi, Serpentes generatio vipe- 
rarum. 

A sanguine Abel usque ad sanguinem Zacharie, &c.| 
Quare a sanguine Abel qui primus martyrium passus 
est, mirum non est, sed quare usque ad sanguinem 
Zacharie, querendum est, cum et multi post eum 
usque ad nativitatem Christi, et ipso mox nato inno- 
centes in Bethleem pueri, sint ab hac generatione 
perempti, nisi forte quia Abel pastor ovium, Zacha- 
rias sacerdos fuit, et hic in campo, ille in atrio tem- 
pli necatus est, utriusque gradus martyres, et laici 
scilicet et altaris officio mancipati, sub eorum voluit 
intimare vocabulo. 

Ve vobis legisperitis, quia tulistis clavem scientia, 
&c.] Clavis scientiz, humilitas Christi est, quam 
legisperiti nec ipsi in lege et prophetis intelligere, 
nec ab aliis intelligi volebant. Intrare est enim, non 

esse contentum superficie literze, sed usque ad intel- 
ligentize sacratioris arcana penetrare. Aliter. Omnis 
doctor qui auditores quos verbo edificat exemplo 
scandalizat, nec ipse regnum Dei intrat, nec eos qui 
poterant intrare, permittit. 

Cum hec ad illos diceret, ceperunt Pharisei et legis- 
peritt graviter insistere, et os ejus opprimere, &c.| 
Quam vera perfidiz, simulationis, et impietatis suze 
crimina audierint, ipsi testantur, qui tanto intonante 
turbine non ipsi resipiscere, sed doctorem veritatis 
insidiis moliuntur aggredi. 

Cap. uit. Attendite a fermento Phariseorum quod 
est hypocrisis.| Ad hoc fermentum pertinent omnia 
quze recumbens apud Phariseeum superius disputa- 
verat. De quo et apostolus precipit: Itaque epu- 
lemur, non in fermento veteri, neque in fermento 
malitiz et nequitiz, sed in azymis sinceritatis et 
veritatis. Nam sicut modicum fermentum totam 
farinze cul injicitur massam corrumpit, universam- 
que mox conspersionem suo sapore commaculat, sic 
nimirum simulatio cujus semel animum imbuerit, 
tota virtutum sinceritate et veritate fraudabit. 

Nihil autem opertum est quod non reveletur, &c.] 
Et quomodo in presenti seculo, multorum diu latet 
hypocrisis? Ergo de futuro tempore intelligendum, 
quando judicabit Deus occulta hominum. Nam 
sicut unus amicorum beati Job verissime dixit, 
Laus impiorum brevis est, et gaudium hypocrite 
ad instar puncti. Si ascenderit usque ad ccelum 
superbia ejus, et caput ejus nubes tetigerit, quasi 
sterquilinium in fine perdetur. In fine, inquit, per- 

detur, qui in principio florere videbatur. Est ergo 
sensus: Attendite ne zmulemini simulatores, quia 
veniet profecto tempus, in quo et vestra virtus om- 
nibus, et eorum reveletur hypocrisis. Verum quod 
sequitur, 

Quoniam que in tenebris dixistis, in lumine dicen- 
tur, &c.| Non solum in futuro, quando cuncta cor- 
dium abscondita proferentur ad lucem, sed et in 
presenti tempore potest congruenter accipi. Quo- 
niam que inter tenebras quondam pressurarum 
carcerumque umbras vel locuti vel passi sunt apos- 
toli, nune clarificata per orbem ecclesia, lectis eo- 
rum actibus publice predicantur. Sane quod ait, 
Preedicabitur in tectis ; juxta morem provincie Pa- 
lzestinze loquitur, ubi solent in tectis residere. Non 
enim tecta nostro more culminibus sublimata, sed 
plano schemate faciunt equalia. Unde lex przce- 
pit, ut qui novam domum edificaret, murum tecti 
poneret in gyro, ne funderetur ibi sanguis innoxius, 
labente aliquo et in preceps ruente. Et in temphi 
constructione legimus, Texit quoque domum laque- 
aribus cedrinis, et edificavit tabulatum super om- 
nem domum quinque cubitis altitudinis. Ergo 
preedicabitur in tectis, cunctis audientibus palam 
dicetur. 

Dico autem vobis amicis mets, ne terreamini ab his 
qui occidunt corpus, &c.| Si persecutores, sancto- 
rum occisis corporibus, non habent amplius quid 
contra illos agant, ergo supervacua furiunt insania, 
qui mortua martyrum membra feris avibusque dis- 
cerpenda projiciunt, vel in auras extenuari, vel in 
undas solvi, vel per flammas in cinerem faciunt 
redigi, cum nequaquam omnipotentiz Dei, quin ea 
resuscitando vivificet, obsistere possint. 

Timete eum qui postquam occiderit, habet potesta- 

tem mittere in gehennam.| Quia duo sunt genera 
persecutorum, unum palam seyvientium, alterum 
ficte fraudulenterque blandientium ; contra utrum- 
que nos munire atque instituere volens Salvator, et 
supra ab hypocrisi Phariseorum attendere, et hic a 
carnificum cede precipit non timere, quia videlicet 
post mortem nec horum crudelitas, nec illorum 
valeat simulatio durare. Domino potius qui sem- 
per videat placendum, Dominum qui semper punire 
vel liberare queat, esse timendum. 

Nonne quinque passeres veneunt dispondio, &c.?| Si 
minutissima, inquit, animalia, et quae quolibet per 
aera feruntur volatilia, Deus oblivisci non potest, vos 
qui ad imaginem facti estis Creatoris, non debetis 
terreri ab iis qui occidunt corpus, quia qui irratio- 
nabilia gubernat, rationabilia curare non _ desinit. 
Dispondius quo quinque passeres veneunt, id est, 
venduntur, genus est ponderis levissimi ex duobus 
assibus compositi. Queerit fortasse aliquis, quo- 
modo dicat apostolus, Numquid de bobus cura est 
Deo? cum utique bos passere pretiosior existat. 
Sed aliud cura, aliud vero est scientia. Denique 
numerus capillorum, de quo consequenter ait, 

Sed et capilli capitis vestri omnes numerati sunt. | 
Non in actu computationis, sed in facultate cogni- 
tionis accipitur. Non enim sollicitam Deus cure 
numerantis intendit excubiam, sed cui cognita sunt 
omnia, quasi numerata sunt omnia. SBene ta- 
men numerata dicuntur, quia que volumus ser- 
vare, numeramus. Ubi immensam Dei erga homi- 
nes ostendit providentiam, et ineffabilem signat 
effectum, quod nil nostrum Deum lateat, et parva 
etiam otiosaque dicta ejus scientiam non fugiant. 
Derident intelligentiam ecclesiasticam in hoc loco, 
qui carnis resurrectionem negant, quasi nos ipsam 


IN LUCA EVANG. CAP. XII. 159 


terrenam materiem que discedente anima fit cadaver, 
ita resurrectione reparandam dicamus, ut ea que 
dilabuntur, et in alias atque alias aliarum rerum 
species formasque vertuntur, quamvis ad corpus 
redeant unde dilapsa sunt, ad easdem quoque cor- 
poris partes, ubi fuerunt, redire necesse sit. Alio- 
quin si capillis capitis redit quod tam crebra ton- 
sura detraxit, si unguibus quod toties dempsit ex- 
sectio, immoderata et indecens cogitantibus, et ideo 
resurrectionem carnis non credentibus, occurrit in- 
formositas. Sed quemadmodum si statua cujuslibet 
solubilis metalli aut igne liquesceret, aut conterere- 
tur in pulverem, aut confunderetur in massam, et 
eam vellet artifex rursus ex illius materiz quantitate 
reparare, nihil interesset ad ejus integritatem, que 
particula materize cul membro statue redderetur, 
dum tamen totum ex quo constituta fuerit resume- 
ret: ita Deus, mirabiliter atque ineffabiliter artifex, 
de toto quo caro nostra constiterat, eam mirabili et 
ineffabili celeritate restituet, nec aliquid attinebit 
ad ejus redintegrationem utrum capilli ad capillos 
redeant, et ungues ad ungues, an quicquid eorum 
perierat mutetur in carnem, et in partes alias cor- 
poris revocetur, curante Artificis providentia ne quid 
indecens fiat. 

Nolite ergo timere, multis passeribus pluris estis.} 
Non plures estis, legendum, quod ad comparationem 
numeri pertinet, sed pluris estis, hoc est majoris 
apud Deum meriti, dignitatis, et zstimationis, quam 
innumera passerum vel corpora vel genera compu- 
tamini. 

Dico autem vobis, omnis quicunque confessus fuerit 
in me coram hominibus, &c.| Respicit ad superiora, 
ubi dictum est, operta quelibet et abscondita esse 
revelanda, concludens hanc revelationem non im 

vili quolibet conciliabulo, sed in conspectu superne 
civitatis zternique regis ac judicis agendam. Et ne 
ex eo quod ait, eos qui se negaverint esse denegan- 
dos, una cunctorum, hoc est eorum qui studio et 
eorum q' infirmitate vel ignorantia negant, conditio 
putaretur, continuo subjecit : 

Et omnis qui dicit verbum in Filium hominis, re- 
mittetur ili, &c.| Qui scandalizatur carne mea, me 
hominem tantum arbitrans, quod filius et fratres 
habeam Jacobum, et Joseph, et Judam, et homo 
vorator ac vini potator sim, talis opinio atque blas- 
phemia, quanquam culpa non careat erroris, tamen 
habet veniam propter corporis utilitatem. Qui au- 
tem manifeste intelligens opera Dei, cum de virtute 
negare non possit, eadem stimulatus invidia calum- 
niatur, et Christum Deique verbum et opera Spi- 
ritus Sancti dicit esse Beelzebub, isti non dimittetur 
neque in presenti seculo neque in futuro. Non 
quod negemus et ei si pcenitentiam agere possit, 
posse dimitti ab eo qui vult omnes homines salvos 
fieri, et ad agnitionem veritatis venire, sed quod ipsi 
judici et largitori venize credentes, qui et se poeniten- 
tiam semper accepturum, et hanc blasphemiam nus- 
quam dicit esse remittendam, credimus hunc blasphe- 
mum exigentibus meritis sicut nunquam ad remis- 
sionem, ita nec ad ipsos dignz pcenitentiz fructus 
esse perventurum. Juxta quod Joannes Evange- 
lista de quibusdam blasphemiz suze merito exce- 
catis verissime scripsit: Propterea non poterant 
credere, quia iterum dixit Esaias, exczecavit oculos 
eorum, et induravit eorum cor, ut non videant oculis 
et intelligant corde, et convertantur, et sanem illos. 
Quidam sane volunt illum dicere verbum, vel blas- 
phemare in Spiritum Sanctum, qui unitati ecclesiz, 
ubi in Sancto Spiritu fit remissio peccatorum, corde 

impeenitenti resistit, dicentes unum esse suffugium 
ne sit irremissibilis blasphemia, cor impcenitens 
caveatur. Quorum multis sententia nequaquam 
firma videtur, quia videlicet quisquis unitati eccle- 
size corde impcenitenti resistit, sive ille Judzus, seu 
gentilis, sive etiam heereticus sit, potest utique remis- 
sionem habere peccatorum in Spiritu Sancto, si ad 
unitatem ecclesiz corde peenitenti refugerit. Sed di- 
cunt quamdiu corde impcenitenti quis Spiritui gratiz 
resistit, tamdiu non habet remissionem. At illi obji- 
ciunt hanc conditionem in cunctis constare criminibus. 
Quomodo enim quamdiu quis fornicationem, idolola- 
triam, adulterium, masculorum concubitum, furtum, 
ceeteraque flagitia gesserit, non habet heereditatem in 
regno Christi et Dei: his vero criminibus abdicatis, 
potest ablui, sanctificari, justificari in nomine Domini 
nostri Jesu Christi et in Spiritu Dei nostri: Ita, in- 
quiunt, etiam impeenitens quamdiu cor impcenitens 
habuerit, non potest habere veniam. Mox vero ut 
penituerit, consequetur et veniam. Nulloque dis- 
crimine impcenitentia czeteris obligatior aut irremis- 
sibilior invenitur esse peccatis, quee in similitudinem 
scelerum ceterorum usque ad pcenitentiam manens, 
mox acta pcenitentia delebitur. Sola autem blas- 
phemia in Spiritum Sanctum, qua quisque in simili- 
tudinem diaboli et angelorum ejus contra conscien- 
tiam suam, majestatem Deitatis oppugnare non tre- 
pidat, non habet remissionem in ezternum, sed reus 
erit zeterni delicti. Sicut Evangelista Marcus evi- 
denter exponit, qui posito hoc Domini testimonio 
subjunxit, atque ait, Quoniam dicebant, spiritum 
immundum habet. Nam neque hi qui Spiritum 
Sanctum non esse, neque qui hunc esse quidem, 
sed Deum non esse, neque qui hunc Deum quidem 
esse, sed Patre Filioque minorem credunt et con- 
VOL. XI. M 

fitentur, quia non invidentia diabolica, sed humana 
ignorantia ducti faciunt, hoc irremissibilis blasphe- 
miz crimine tenentur. Quapropter principes Ju- 
dezeorum, et quique similis invidize peste corrupti, 
majestatem blasphemant, sine fine peribunt. Lege 
beati Augustini ibrum primum de Sermone Domini 
in monte. 

Cum autem inducent vos in synagogas, &c.| Supra 
enim dixerat, Mittam ad illos prophetas et apostolos, 
et ex illis occident et persequentur. 

Nolite solliciti esse qualiter aut quid respondeatis, 
aut quid dicatis, &c.| Cum ergo propter Christum 
ducimur ad judices, voluntatem tantum nostram 
pro Christo debemus offerre : caeterum ipse Christus, 
qui in nobis habitat, loquitur pro se, et Spiritus 
Sancti in respondendo gratia ministrabitur. 

Cap. ui. Ait autem quidam ei de turba: Magister, 
dic fratri meo ut dividat mecum hereditatem, &c.| 
Merito refutatur hic frater, qui magistro supernz 
pacis unitatisque gaudia commendanti, terrenz divi- 
sionis vult ingerere molestiam, merito hominis voca- 
bulo notatur. Cum enim sit inter vos, inquit, zelus 
et contentio, nonne carnales estis, nonne homines 
estis, et secundum hominem ambulatis? Negatque 
se Dominus hominum esse divisorem ad quos et se- 
cum et cum angelis pacificandos venerat. Non enim 
est Deus dissensionis, sed pacis. Et multitudinis 
credentium erat cor et anima una, nec quisquam 
eorum que possidebant aliquid suum esse dicebat, 
sed erant illis omnia communia. Solus autem frater- 
nitatis divisor et auctor dissensionis est ille, de quo 
supra dicitur: Et qui non colligit mecum, dispergit. 
Et de membris illius: Omne regnum in seipsum 
divisum desolatur, et domus supra domum cadit. 

Dizitque ad illos, Videte et cavete ab omni avaritia, 

&c.] Sicut supra Dominus adversum blasphemos et 
hypocritas multa dixerat, sic et hic ex occasione 
hujus stulti petitoris, adversus avaritize pestem, qua 
plerique mortalium satis superque laborant, et turbas 
et discipulos preceptis pariter et exemplis munire 
satagit. Et notandum, quod non ait, Cavete ab 
avaritia, sed adjunxit, ab omni: quia nonnulla sim- 
pliciter hominibus geri videntur, sed internus arbiter 
qua intentione fiant, quia cernit, judicat. Quis enim 
cum fratre hereditatem dividi, adultos in agro pro- 
prio fructus in horrea recondi pro crimine deputa- 
ret? Sed ipse est testis et judex, scriptum est. 

Dixit autem similitudinem ad illos, dicens, Hominis 
cujusdam divitis uberes fructus ager attulit, &c.| Non 
in eo reprehenditur iste dives quod terram coluerit, 
natosve ex ea fructus in horrea collegerit, sed quod 
omnem vite suze fiduciam in ipsa abundantia rerum 
posuerit, fructusque quos uberiores solito terra pro- 
tulit, suos fructus et sua bona computans, non pau- 
peribus erogare, juxta imperium Domini dicentis, 
Quod superest date eleemosynam, sed factis recepta- 
culis majoribus, suze in futurum luxuriz reservare 
studuerit. 

Anima, inquiens, habes multa posita in annos pluri- 
mos, &c.| Cui simile quid in Ecclesiastico legitur : 
Kst qui locupletatur parce agendo, et est pars mer- 
cedis in illius in eo quod dicit, Inveni requiem mihi, 
et nunc manducabo de bonis meis solus, et nescit 
quod tempus pretereat, et relinquat omnia aliis. 

Dizit autem illi Deus, Stulte, hac nocte animam 
tuam repetunt a te, &c.| Qui multa tibi deliciarum 
tempora stultus in vita promittebas, proxima hac 
nocte morte prereptus, aliis congregata relinques. 
Hec Deo ad hominem dicere est, pravas ejus machi- 
nationes subita animadversione compescere. Aliter. 

In nocte ablata est anima, que in obscuritate est 
cordis, ac misera. In nocte ablata est, quz conside- 
rationis lucem habere noluit, ut quod poterat pati, 
preevideret. Unde bene discipulis futura cogitanti- 
bus Paulus Apostolus dicit: Vos autem fratres non 
estis in tenebris, ut vos dies illa tanquam fur com- 
prehendat. Omnes enim vos filii lucis estis, et filu 
diei. Non simus noctis, neque tenebrarum. Dies 
enim exitus tanquam fur in nocte comprehendit, 
quando stultorum animas futura non premeditantes 
ejicit. 

Sic est qui sili thesaurizat, et non est in Deum 
dives.| Siis qui sibi thesaurizat, et non est in Deum 
dives, stultus est et in nocte rapiendus, ergo qui vult 
esse in Deum dives, non sibi thesaurizet, sed pau- 
peribus possessa distribuat. Sic enim sapiens, et 
filus lucis esse merebitur. Unde bene Psalmista 
cum de avaro quolibet divite pramisisset, Sed et 
frustra conturbatur, thesaurizat et ignorat cui con- 
gregabit ea; mox, ubi cordis sui thesaurum locasset, 
aperuit, dicens, Et nunc que est expectatio mea? 
nonne Dominus, et substantia mea apud te est? 

Dixitque ad discipulos suos, Ideo dico vobis, nolite 
solliciti esse anime quid manducetis, &c.| Quod ait, 
Ideo dico; ad superiora respicit, hoc est, ideo tem- 
poralium sollicitudinem veto, ne cum divitibus se- 
culi, vobis thesaurizare convincamini. Ergo quod 
omnibus natura tribuit, et jumentis, ac bestiis, homi- 
nibus quoque commune est, hujus cura penitus libe- 
ramur, sed precipitur nobis ne solliciti simus quid 
comedamus. Et quia in sudore vultus prepara- 
mus nobis panem, labor exercendus est, sollicitudo 
tollenda. 

Anima plus est quam esca, et corpus quam vestimen- 
tum.| Admonet, ut meminerimus multo amplius 

nobis Deum dedisse, quod nos fecit et composuit ex 
anima et corpore, quam est alimentum atque tegu- 
mentum, ut intelligas eum qui dedit animam, multo 
facilius escam esse daturum. Similiter eum qui 
corpus dedit, multo facilius daturum esse vestimen- 
tum. Quo loco queri solet utrum ad animam cibus 
iste perveniat, cum anima incorporea sit, iste autem 
cibus corporeus. Sed animam hoc loco pro ista 
vita positam noverimus, cujus retinaculum est ali- 
mentum istud corporeum. Secundum hanc signifi- 
cationem dictum est etiam illud, Qui amat animam 
suam, perdet illam. Quod nisi de hac vita acceperi- 
mus, quam oportet pro regno Dei perdere, quod po- 
tuisse martyres claruit, contrarium hoc preceptum 
erit illi sententiz, qua dictum est, Quid prodest ho- 
mini si universum mundum lucretur, anime autem 
sue detrimentum faciat ? 

Considerate corvos, quia non seminant, neque metunt, 
&c.| Quod si volatilia absque cura et zrumnis, Dei 
aluntur providentia, que hodie sunt et cras non 
erunt, quorum anima mortalis est, et cum esse cessa- 
verint semper non erunt, quanto magis homines, qui- 
bus eternitas promittitur, Dei reguntur imperio ? 

Quanto magis vos pluris estis illis ?| Id est, carius 
vos valetis: quia utique rationale animal sicuti est 
homo, sublimius ordinatum est in rerum natura, 
quam irrationalia, sicuti sunt aves. 

Quis autem vestrum cogitando potest adjicere ad 
staturam suam, &c.| Id est, cujus potestate atque 
dominatu factum est ut ad hanc staturam corpus 
vestrum perduceretur, ejus providentia etiam vestiri 
potest. Non autem vestra cura factum esse, ut ad 
hane staturam veniret corpus vestrum, ex hoc in- 
telligi potest, quod si curetis et velitis adjicere unum 
cubitum huic stature, non potestis. Ill ergo etiam 

tegendi corporis curam relinquite, cujus videtis cura 
factum esse, ut tantz stature corpus habeatis. Si 
ergo (inquit) neque quod minimum est potestis, 
minimum enim est hoc, sed Deo corpora operari. 
Dandum autem erat etiam documentum propter ves- 
titum, sicut datum est propter alimentum. Itaque 
sequitur, et dicit : 

Considerate lilia quomodo crescunt, &c.| Sed ista 
documenta, non sicut allegorica discutienda sunt, ut 
queramus quid significent corvi aut lilia: posita 
sunt enim, ut de rebus minoribus majora persuade- 
rentur. 

Dico autem vobis, nec Salomon in omni gloria sua, 
&c.| Et re vera, quod sericum, quz regum purpura, 
que pictura textricum, potest floribus comparari ? 
Quid ita rubet ut rosa? quid ita candet ut lilium? 
Viole vero purpuram nullo superari murice, oculo- 
rum magis quam sermonum indicium est. 

Si autem fenum quod hodie in agro est, &c.] Cras 
in Scripturis, futurum tempus intelligitur, dicente 
Jacob: Et exaudiet me cras justitia mea. Et in 
Samuelis phantasmate, Pythonissa loquitur ad Sau- 
lem: Cras eris mecum. 

Et vos, nolite querere quid manducetis, aut quid 
bibatis.| Notandum quod non ait, Nolite querere vel 
solliciti esse de cibo, aut potu, aut indumento: sed 
expressius, Quid, inquit, manducetis, aut quid bi- 
batis. Et supra, Neque corpori quid vestiamini. 
Ubi mihi videntur argui, qui spreto victu, vel vestitu 
communi, lautiora sibi vel austeriora pre iis cum 
quibus vitam ducunt, alimenta, vel indumenta, re- 
quirunt. 

Et nolite in sublime tolli.| Prohibita sollicitudine 
de alimentis, consequenter, ne extollantur, admo- 
nuit. Primo enim hee, ad necessitatem implendam, 


IN LUC EVANG. CAP. XII. 167 


homo querit. Cum autem hec abundaverint, inci- 
pit et superbire de talibus. Tale est hoc, ac si se 
vulneratus quis jactet, quia habet multa emplastra in 
domo, cum hoc illi bonum esset ut vulnera non ha- 
beret, et ne uno quidem indigeret emplastro. 

Hec enim omnia gentes mundi querunt. Pater au- 
tem vester scit, &c.| Hic manifestissime ostendit, non 
hzec esse appetenda, tanquam talia bona nostra, ut 
propter ipsa debeamus bene facere, si quid facimus, 
sed tamen esse necessaria. Quid enim intersit inter 
bonum quod appetendum est, et necessarium quod 
sumendum est, hac sententia declaravit cum ait: 
Verumtamen querite regnum Dei, et hzec omnia ad- 
jicientur vobis. Regnum ergo Dei, bonum nostrum 
est, et hoc appetendum, et ibi finis constituendus, 
propter quod omnia faciamus quecunque facimus. 
Sed quia in hac vita militamus, ut ad illud regznum 
pervenire possimus, quze vita sine his necessariis agi 
non potest, adjicientur hzec vobis, (inquit,) sed vos 
reenum Dei querite. Qui enim non ait dabuntur, 
sed adjicientur, profecto indicat aliud esse quod 
principaliter datur, aliud quod superadditur. Quia 
nobis in intentione zternitas, in usu vero temporali- 
tas esse debet, et illud datur, et hoc nimirum ex 
abundanti superadditur. 

Cap. tiv. Nolite timere, pusillus grex, &c.| Pu- 
sillum gregem electorum, vel ob comparationem ma- 
joris numeri reproborum, vel potius ob humilitatis 
devotionem nominat. Quia videlicet ecclesiam suam 
quantalibet numerositate jam dilatatam, tamen usque 
ad finem mundi humilitate vult crescere, et ad pro- 
missum regnum humilitate pervenire. Ideoque ejus 
labores blande consolatus, quam regnum Dei tantum 
querere precipit, eidem regnum a Patre dandum 
complacita benignitate promittit. 

Vendite que possidetis, et date eleemosynam.| No- 
lite (inquit) timere, ne propter regnum Dei militanti- 
bus hujus vita necessaria desint, quin etiam pos- 
sessa propter eleemosynam vendite. Quod tunc 
digne fit, quando qui semel pro Domino suis omni- 
bus spretis, nihilominus post hec labore manuum 
unde et victum transigere et eleemosynam dare queat, 
operatur. Unde gloriatur apostolus, dicens, Argen- 
tum, aut aurum, aut vestem nullius concupivi, ipsi 
scitis: quoniam ad ea que mihi opus erant, et his 
qui mecum sunt, ministraverunt manus iste. Omnia 
ostendi vobis, quoniam sic laborantes, oportet susci- 
pere infirmos. 

Facite vobis sacculos, qui non veterascunt.| Elee- 
mosynas videlicet operando, quarum merces in eter- 
num maneat. Ubi non hoc preeceptum esse putan- 
dum est, ut nil pecuniz reservetur a sanctis, vel suis 
scilicet, vel pauperum usibus suggerende: cum et 
ipse Dominus, cui ministrabant angeli, tamen ad in- 
formandam ecclesiam suam loculos habuisse legatur, 
et a fidelibus oblata conservans, et suorum necessita- 
tibus alisque indigentibus tribuens: sed ne Deo 
propter ista serviatur, et ob inopize timorem justitia 
deseratur. 

Thesaurum non deficientem in celis, quo fur non 
adpropiat, &c.| Sive simpliciter accipiendum quod 
pecunia servata deficiat, vel videlicet a fure thesauris 
erepta, vel in thesauris ipsa sui fragilitate foedata, 
data autem pro Christo perennem misericordiz fruc- 
tum conferat in ccelis: seu certe ita imtelligendum, 
quod thesaurus boni operis si commodi terrestris 
occasione condatur, facile corruptus intereat, at si 
ceelesti solum intentione congeratur, non exterius 
hominum favore, non intus inanis gloriz valeat labe 
miraculi, Fur enim de foris rapit, tinea scindit in- 

terius. Fur abstulit divitias eorum de quibus Domi- 
nus ait, Receperunt mercedem suam. ‘Tinea cor- 
rumpit vestes eorum, quas Psalmista redarguens ait, 
Quoniam Deus dissipat ossa hominum sibi placen- 
tium. Ossa enim virtutum robur appellat. 

Ubi enim thesaurus vester est, ibi et cor vestrum 
erit.| Hoc non solum de pecunia, sed et de cunctis 
passionibus sentiendum est. Gulosi deus, venter 
est. Ibiergo habet cor ubi et thesaurum. Luxu- 
riosi thesauri epulze sunt, lascivi ludicra, amatoris 
libido, hine servit unusquisque a quo vincitur. 

Sint lumbi vestri precincti, et lucerne ardentes, &c.| 
Quia multos ostenderat vel in totum seculo sub- 
ditos, vel-secularis intuitu commodi Domino ser- 
vientes, pulchre breviterque suos docet, et lumbos 
preecingere propter continentiam ab amore rerum 
secularium, et lucernas ardentes habere, ut hoc 
ipsum vero fine et recta intentione faciant. liter, 
lumbos preecingimus, cum carnis luxuriam per con- 
tinentiam coarctamus. Lucernas autem ardentes in 
manibus tenemus, cum per bona opera proximis 
nostris lucis exempla monstramus. Redemptori 
etenim nostro unum sine altero placere nequaquam 
potest, si aut is qui bona agit adhuc luxuriz inqui- 
namenta non deserit, aut is qui castitate preeeminet, 
necdum se per bona opera exercet. Sed et si 
utrumque agitur, restat ut quisquis ille est, spe ad 
supernam patriam tendat, nequaquam se a vitiis pro 
mundi hujus honestate contineat, sed totam spem 
in Redemptoris sui adventu constituat. Unde et 
protinus subdit: 

Et vos similes hominibus expectantibus doninum 
suum, quando revertatur a nuptis.| Ad nuptias 
quippe Dominus abiit, quia resurgens a mortuis, 
ascendens in ceelum, supernam sibi angelorum mul- 

titudinem novus homo copulavit. Qui tunc rever- 
titur, cum nobis jam per judicium manifestatur. 
Bene autem de servis expectantibus subditur, 

Ut cum venerit et pulsaverit, confestim aperiant ei. | 
Venit quippe cum ad judicium properat ; pulsat vero 
cum jam per egritudinis molestias esse mortem 
vicinam designat. Cui confestim aperimus, si hunc 
cum amore suscipimus. Aperire etenim Judici pul- 
santi non vult, qui exire de corpore trepidat: et 
videre eum, quem contempsisse se meminit, Judicem 
formidat. Qui autem de sua spe et operatione se- 
curus est, pulsanti confestim aperit, quia letus 
Judicem sustinet, cum tempus propinque mortis 
agnoverit, de gloria retributionis hilarescit. Unde 
et protinus subditur, 

Beati servi uli quos cum venerit Dominus invenerit 
vigilantes.| Vigilat, qui ad aspectum veri luminis, 
mentis oculos apertos tenet. Vigilat, qui servat 
operando quod credidit. Vigilat, qui a se torporis 
et negligentiz tenebras repellit. Hine etenim Pau- 
lus dicit: Evigilate justi, et nolite peccare. Hine 
rursus ait: Hora est Jam nos de somno surgere. 
Sed veniens Dominus quid vigilantibus servis ex- 
hibeat, audiamus. 

Amen dico vobis, quod precinget se, et faciet illos 
discumbere, &c.| Praecingit se, id est, retributionem 
preeparat: facit illos discumbere, id est, in externa 
quiete refoveri. Discumbere quippe nostrum, in 
regno quiescere est. Unde rursum Dominus dicit, 
Venient et recumbent cum Abraham, et Isaac, et 
Jacob. Transiens autem Dominus ministrat, quia 
lucis suz illustratione nos satiat. Transit vero, 
dictum est de judicio, ad regnum redit. Vel certe 
Dominus nobis post judicium transit, quia ab hu- 
manitatis forma in divinitatis sue contemplatione 

nos elevat. Et transire ejus, est in claritatis sux 
speculationem nos ducere, cum eum quem in huma- 
nitate in judicio cernimus, etiam in divinitate post 
judicium videmus. 

Et st venerit in secunda vigilia, &c.| Prima vigilia 
primzvum tempus est, id est pueritia. Secunda, 
adolescentia vel juventus: quz auctoritate sacri 
eloquii unum sunt, dicentis, Laetare, juvenis, in ado- 
lescentia tua. Tertia autem, senectus accipitur. 
Qui ergo vigilare in prima vigilia noluit, custodiat 
vel secundam, ut qui converti a pravitatibus suis in 
pueritia neglexit ad vias vite, saltem in tempore 
juventutis evigilet. Et qui vigilare in secunda vigi- 
lia noluit, tertize vigilie remedia non amittat, ut 
qui et in juventute ad vias vitz non evigilat, saltem 
in senectute resipiscat. Ad excutiendam vero men- 
tis nostree desidiam, etiam exteriora damna per simi- 
litudinem deducuntur, ut per hec animus ad sui 
custodiam suscitetur. Nam dicitur: 

Hoc autem scitote, quoniam si sciret paterfamilias, 
qua hora fur veniret, &c.| Tix qua premissa simili- 
tudine, etiam exhortatio subinfertur, cum dicitur: 

Kit vos estote parati, qua qua hora non putatis, 
Filius hominis venit.| Nesciente etenim patrefamilias, 
fur domum perfodit: quia dum a sui custodia 
spiritus dormit, improvisa mors veniens, carnis nos- 
tre habitaculum irrumpit, et eum quem dominum 
domus invenerit dormientem, necat, quia cum ven- 
tura damna spiritus minime previdet, hunc mors 
ad supplicium nescientem rapit. Furi autem resis- 
teret si vigilaret, quia adventum judicis qui occulte 
animam rapit preecavens, ei poenitendo occurreret, 
ne impeenitens periret. Horam vero ultimam Do- 
minus noster idcirco nobis voluit esse incognitam, 
ut semper possit esse suspecta, ut dum illam pre- 

videre non possumus, ad illam sine intermissione 
preeparemur. 

Ait autem et Petrus: Domine, ad nos dicis hanc 
parabolam, an et ad omnes ?| Duo quidem Domi- 
nus premissa parabola monuerat, et se videlicet 
subito venturum, et illos eum paratos expectare 
debere: sed de quo horum, an de utroque, Petrus 
interrogaverit, quosve sibi soclisque suis compara- 
verit, cum ait, Ad nos dicis, an et ad omnes? non 
facile patet. Et quidem in eos quod ait, Nos et 
omnes: non alios, quam vel apostolos, apostolorum- 
que similes, et cateros fideles, vel eos qui viritim 
morientes quotidie sui Judicis adventum volentes 
nolentesque suscipiunt, et eos qui veniente univer- 
sali judicio vivi sunt in carne reperiendi, significare 
putandus est. Sed mirum si beatus Petrus dubi- 
tavit, vel omnibus qui velint sobrie, et juste, et pie 
vivendum, expectantibus beatam spem, et adventum 
glorie magni Dei, qui vult omnes homines salvos 
fierl, vel inopinatum et singulorum, et omnium, 
magnorum et pusillorum, et fidelium et infidelium, 
futurum esse judicium. Unde restat intelligi, his 
jam bene cognitis, ea magis que nescire forte pote- 
rat, quesitu digna duxisse, videlicet si sublimia illa 
vitae ccelestis instituta, quibus possessa_ vendere, 
sacculos qui non veterascerent facere, thesaurum 
ceelo condere, lumbis precinctis lucernisque arden- 
tibus vigilare, et Dominum expectare praceperat, ad 
apostolos solum similesque illorum, an et ad omnes 
qui salvandi sint, pertineant. Qui sensus esse que- 
rentis, ex ipsa (ni fallor) Domini responsione de- 
claratur. 

Dixit autem Dominus: Quis putas est fidelis dis- 
pensator et prudens, &c.?| Respondens ad interrogata 
Salvator primo docet judicium cunctis adfuturum, 

singulosque juxta meritum operis ac sensus sui 
capacitatem, preemia vel tormenta nacturos. Dein- 
de, quod maxime quesierat, gratiam virtutum quam 
mundo attulerit, a singulis quantum possit ostendit 
esse sectandam. Ignem (inquit) veni mittere in 
terram, et quid volo nisi ut accendatur? Sane quod 
ait, quis putas est, difficultatem non impossibilita- 
tem perficiende virtutis insinuat: quomodo Psal- 
mista, Quis sapiens et custodiet hec? non neminem 
sed rarum significat. Nam alibi idem verbum non 
pro difficili, sed pro impossibili posuit. Deus quis 
similis erit tibi? id est, nullus. Tu enim solus 
altissimus, super omnem terram. 

Ut det illis in tempore tritici mensuram.| Per 
mensuram tritici, exprimitur modus verbi. Alta 
etenim quzque debent multis audientibus contegi, 
Vix paucis aperiri, ne cum angusto cordi incapabile 
aliquid tribuitur, extra fundatur. Hine Moyses a 
secreta Dei exiens, coruscantem faciem coram po- 
pulo velat, quia nimirum turbis claritatis intime 
arcana non indicat. Pro qualitate igitur audientium 
formari debet sermo doctorum, ut et a sua singulis 
congruat, et tamen a communis eedificationis arte 
nunquam recedat. 

Beatus ille servus, quem cum venerit Dominus in- 
venerit ita facientem, &c.| Quanta inter bonos audi- 
tores, et bonos doctores, meritorum distantia, tanta 
est et preemiorum. Hos enim adveniens cum vigi- 
lantes invenerit, faciet discumbere, et transiens mi- 
nistrabit eis. Illos autem cum verbi annonam 
familize sibi creditz fideliter prudenterque dispen- 
santes invenerit, supra omnia quz possidet consti- 
tuet, id est, supra omnia ceelestia regni gaudia: non 
utique ut horum soli Dominum teneant, sed ut 


174 EXPOSITIO 


eorum abundantius czteris sanctis eterna posses- 
sione fruantur. Qui enim docti fuerint, fulgebunt 
quasi splendor firmamenti, et qui ad justitiam eru- 
diunt multos, quasi stella in perpetuas zeternitates. 
Et Apostolus ait, Qui bene preesunt presbyteri, du- 
plici honore digni habeantur, maxime qui laborant 
in verbo et doctrina. 

Quod si dixerit servus ille in corde suo, Moram 
facit Dominus meus venire, &e.| Sicut in uno fideli 
dispensatore, totus bonorum rectorum quomodo vel 
vivat vel remuneretur ordo docetur: sic et in hoc 
nequissimo servo cunctorum presulum malorum 
damnandum pariter opus et damnatio narratur 
eterna, qui neglecto Domini timore non modo ipsi 
luxuriz vacant, sed et subditos injuris stimulant. 
Quamvis et typice possit intelligi pueros et ancillas 
percutere, corda infirmorum nec adhuc fide, spe, 
et caritate, solidatorum, ostenso prave operationis 
aut locutionis exemplo vitiare. dere autem, bibere, 
et inebriari, cunctis facinoribus et seculi illecebris 
quz mentem dementent, et errare faciant, occupari. 
Nota sane inter vitia servi mali adscriptum, quod 
tardum Domini sui reditum putaverit, non autem 
inter boni virtutes adnumeratum quod hunc citum 
speraverit: sed tantum quod ad jussionem Domini 
quandocunque venturi conservis, in tempore, tritici 
mensuram dederit: hoc est, vel sermonis Domini, 
vel exempli sui regulam monstraverit. Quin etiam 
quosdam bonos servos legimus ab apostolo casti- 
gatos, quod trementes atque anxi crederent instare 
diem Domini, quem ipse inopinatum promiserit esse 
venturum. Unde optimum esse probatur, quan- 
quam magnopere si liceat cupiamus scire quando 
veniat Desideratus cunctis gentibus, aquanimiter 

tamen non scire que scire non liceat, tantum in 
exemplum boni servi, sive prope seu procul sit, 
paratos expectare et diligere adventum ejus. 

Veniet Dominus servi illius in die qua non sperat, 
&c.| Dividet eum non gladio desecando, sed a 
fidelium consortio segregando, et eis qui nunquam 
vel ad fidem pertinuerant sociando: quia qui suo- 
rum et maxime domesticorum curam non _habet, 
fidem negavit, et est infideli deterior, ut Aposto- 
lus ait. 

Iile autem servus qui cognovit voluntatem domini 
sui, &e.] Multi hance sententiam male intelligentes, 
nolunt scire quid faciant, et quasi minus se vapu- 
laturos existimant si nesciant quid operari debuerant. 
Sed aliud est nescisse, aliud est scire noluisse. Ne- 
scit namque, qui adprehendere vult et non valet: 
qui autem, ut nesciat, aurem a voce veritatis avertit, 
iste non nesciens, sed contemptor addicitur. 

Qui autem non cognovit et fecit digna plagis, &c.| 
Quare postquam dixit, Cui multum datum est: 
adjecit, Kt cul commendaverunt multum: subaudis, 
divina judicia. Nisi forte per hoc utrumque fidelium 
ordinem, et rectorum videlicet et subditorum, votuit 
intimare, quia multum sepe datur etiam quibusque 
privatis, quibus et cognitio Dominicz voluntatis et 
exsequendi quz cognoscunt facultas impenditur. 
Multum autem commendatur ei, cui cum sua salute 
Dominici quoque gregis pascendi cura committitur. 
Itaque potentes potenter tormenta patiuntur, et for- 
tioribus fortior instat cruciatio, hoe est majori gratia 
donatos, si deliquerint major vindicta sequetur. Mi- 
tissima autem omnium peena erit eorum, qui preter 
peccatum quod originale traxerunt, nullum insuper 
addiderunt: et in czeteris, que addiderunt, tanto quis- 

que ibi tolerabiliorem habebit damnationem, quanto 
hic minorem habuerit iniquitatem. 

Car. tv. Ignem veni mittere in terram, et quid 
volo msi accendatur?| Hee ad interrogationem 
beati Petri, sciscitantis an arctioris vite status sit ab 
omnibus expetendus, specialiter sententia respondet. 
Ignem quippe dicit Spiritus Sancti fervorem, qui 
secreta cordis illuminans continuis motibus ad su- 
perna provocat, vitia concupiscentiz carnalis quasi 
spinas tribulosque comburit, aurea Dominicee domus 
vasa probando meliorat, et ligna, foenum, stipu- 
lamque consumit, qui mox in terram missus illas 
centum viginti, quas in arce Sion reperit lucernas, 
intima sui luminis aspersione feetavit. De quibus 
supra cum diceret, Sint lumbi vestri precincti, addi- 
dit, Et lucerne ardentes. Quzeris ergo (inquit) utrum 
omnes moneam lumbis accinctis et lucernis arden- 
tibus Domini adventum prestolari: sed qui ob hoc 
Solum de sinu Patris exivi, et veni in mundum ut ho- 
mines a terrenis cupiditatibus in celestia desideria 
succendam, quid putas volo aliud quam ut hujus in- 
cendii jubar cunctas mundi plagas illustret, hujus 
flamma devotionis usque ad finem seculi fidelium 
semper augescat in corde, neque ullo infidelium vel 
fluctuum extinguatur incursu vel flatuum ? 

Baptisma autem habeo baptizari.| Sanguinis (in- 
quit) proprii tinctione prius habeo perfundi, et sic 
corda credentium spiritus igne quo terrena omnia 
simul et animam suam despicere imo odire queant, 
inflammare. Non enim erat Spiritus datus, quia 
Jesus nondum fuerat glorificatus, hoc est victoria 
passionis. De qua alibi: Potestis, inquit, bibere 
calicem quem ego bibo, aut baptismum quo ego 
baptizor, baptizari ? 

Et quomodo coarctor usque dum perficiatur ?| Qui- 
dam codices habent, Et quomodo angor. Tanta 
itaque Domini dignatio est, ut infundende nobis 
devotionis, et consummandee perfectionis in nobis, et 
maturandz pro nobis studium passionis sibi inesse 
testetur, qui cum in se nihil habuerit quod doleret, 
nostris tamen angebatur sive coarctabatur zerumnis, 
et sub tempore passionis mecestitiam przaetendebat, 
quam non ex metu mortis sue, sed ex mora nos- 
tre redemptionis assumpserat: juxta quod ait, Et 
quomodo angor usquedum perficiatur! Utique qui 
usque ad perfectionem angitur, de perfectione se- 
curus est. 

Putatis quia pacem veni dare in terram ? &c.| Quo- 
modo post baptisma suz passionis, post ignis spi- 
ritualis adventum, terra sit arsura declarat. Si qui- 
dem ad fidem Christi totus orbis contra se divisus 
est, unaqueeque domus et infideles habuit et cre- 
dentes, et propterea bellum missum est bonum, ut 
rumperetur pax mala. Quod et Esaias sub typo 
Akgypti prophetice precinuit, dicens: Ecce Domi- 
nus ascendet super nubem levem, et ingredietur 
JKgyptum, et movebuntur simulacra Adgypti a facie 
ejus, et cor Aigypti tabescet in medio ejus, et con- 
currere faciam Atgyptios, adversus Aigyptios, his 
videlicet contra fidem, illis pro fide dimicantibus. 

Erunt enim ex hoc quinque in domo una divisi, &c.| 
In duo et in tres, contra duo et contra tres significat. 
Et notandum quomodo quinque divisos dicat, cum 
videatur sex personarum subjecisse vocabula, Patris 
scilicet et Filii, matris et filie, socrus et nurus. In- 
telligendumque eandem socrus, quam matris nomine 
designatam, quia quee mater est filil, ipsa et socrus est 
uxoris ejus, ideoque illa ipsa et in filiam suam et in 
nurum dicitur esse divisa. Quas si qui divisiones 

etiam allegorice querat interpretari, tres in duo et 
duo in tres dividuntur, quia boni malis, et mali bonis 
sentiunt atque agunt adversa. Tria namque ad eos 
qui fidem summee Trinitatis servant, pertinere, nemo 
qui dubitet. Duo quoque illis congruere qui a fidei 
unitate dissentiunt, et multis Scripturarum locis, et 
ibi maxime probatur, quod et immunda in arca ani- 
malia sub hoc numero retinentur, et sola in Genesi 
secundi diei opera visa a Deo quia bona sit, non 
dicitur. 

Pater in filium, et filius in patrem suum.| Pater 
hic diabolus est, cujus aliquando filii non illo creante, 
sed nobis imitantibus eramus, dicente Domino: Vos 
ex patre Diabolo estis. Sed postquam vocem mo- 
nentis audivimus, Obliviscere populum tuum, et Do- 
minum patris tui: venit ignis ille, id est gratia 
spiritualis separavit nos ab invicem, ostendit alterum 
patrem, cui diceremus, Pater noster qui es in ccelis. 

Mater in filiam, et filia in matrem.| Mater syna- 
goga, filia est ecclesia primitiva, quee et eam de qua 
genus duxit synagogam fidei persecutorem  susti- 
nuit, et ipsa eidem synagoge fidei veritate contra- 
dixit. 

Socrus in nurum suam, et nurus in socrum suam. | 
Socrus synagoga, nurus est ecclesia de gentibus, 
quia sponsus Kcclesiz Christus filius est synagoge, 
dicente apostolo: Quorum patres, et ex quibus 
Christus secundum carnem. Socrus igitur, id est 
mater sponsi, et in nurum sicut preediximus suam, 
et in filiam divisa est, quia synagoga carnalis sive 
de circumcisione seu de preputio credentes perse- 
qui non cessat. Sed et ipsz in socrum matremque 
sunt divisee, nolentes circumcisionem recipere carna- 
lem, ut Actus Apostolorum docent. 

Dicebat autem et ad turbas: Cum videritis nubem 

ortentem ab occasu, &c.| Nubem orientem ab occasu, 
carnem suam a morte resurgentem significat. Ex 
illo entm omnibus terris imber evangelice predica- 
tionis infusus est. Austrum flantem ante zstus, tri- 
bulationes leniores ante judicium. 

Hypocrite, faciem terre et ceeli nostis probare. Hoc 
autem tempus quomodo non probatis ?| Quid nube et 
austro mystice designetur, preeoccupando perstrinxi- 
mus. Sed et ad literam manifestus est sensus, quia 
qui ex elementorum immutatione statum aurarum, 
quia voluerunt, facillime praenoscere potuerunt, pos- 
sent etiam, si vellent, hoc tempus, hoc est vel primi 
vel secundi Dominici adventus (nam de utroque non- 
nulla pramiserat) ex dictis mtelligere prophetarum, 
qui hoc utrumque manifestissimis vel indiciis rerum 
vel annorum preesignayere curriculis. Et ne quid de 
turba sibi forte de imperitia blandirentur, et se 
idiotas ac prophetice lectionis ignaros temporum 
cursum probare non posse causarentur, vigilanter 
adjungit : 

Quid autem et a vobis ipsis non judicatis quod jus- 
tum est?| Ostendens eos utpote rationalem crea- 
turam, et si literas nesciant, naturali tamen ingenio 
posse dignoscere, vel eum qui opera in se, que 
nemo alius, fecisset, supra hominem intelligendum, 
et ideo Deum esse credendum, vel post tot seculi 
hujus injustitias, justum Creatoris Judicium esse ven- 
turum. Nemo igitur ex eo quod supra dictum est, 
servum nescientem Domini voluntatem vapulare 
paucis, inter peccandum de remedio nesciendi pre- 
sumat. Qui ut alia taceam, ex eo ipso quod homo 
est, nec mala que caveat, nec bona potest ignorare 
que appetat. 

Cum autem vadis cum adversario tuo ad principem 
in via, &c.| Et heee sicut et superiora seculi calcan- 

das illecebras, adventumque tremendi Judicis con- 
tinua docent expectatione prestolandum. Advyer- 
sarius quippe noster in via, est sermo Dei, contrarius 
nostris carnalibus desideriis in presenti vita. A quo 
ipse liberatur, qui praceptis ejus humiliter subditur. 
Alioquin adversarius judici, et judex tradet exactori, 
quia ex sermone Domini contempto reus peccator te- 
nebitur in examine judicis. Quem judex exactori tra- 
det, quia hune maligno spiritui ad ultionem trahere 
permittet, ut compulsam animam ipse ad poenam de 
corpore exigat, que ei ad culpam sponte consensit. 
Exactor mittet in carcerem, quia per malignum 
spiritum in inferno retruditur, quousque dies judicii 
veniat, ex quo jam in inferni ignibus simul et ipse 
crucietur. 

Dico tibi, non exibis inde donec etiam novissimum 
minutum reddas.| Id est, donec etiam minima pec- 
cata persolvas. Quz quia semper solvere poenas 
patiendo, sed nunquam persolvere veniam conse- 
quendo poteris, (neque enim ibi veniz locus erit,) nun- 
quam exibis inde, ubi perpetuas operum poenas lues. 

Cap. tvi. Aderant autem quidam ipso in tempore 
nuntiantes ili de Galileis, &c.| Hi Galilei, qui ab 
impio preside sunt inter sua sacrificia necati, suo- 
rum quidem scelerum pcenas impia_scelerataque 
morte solvunt. Quibus tamen non ipsa mors, nam 
et bonos quoque sic potuisse mori, beatorum marty- 
rum gloria declarat, sed vita improba, pro qua in 
secundam mortem mitterentur, obfuit: verum ad 
correctionem viventium, ut pestilente flagellato stul- 
tus sapientior fieret: vel certe ad exemplum corrigi 

nolentium, ideoque pessime periturorum, tali sunt 
morte multati. Denique sequitur: 

Lit respondens dixit illis: Putatis quod ti Galilei 
pre omnibus Galileis peccatores fuerunt, &c.?] Revera 
enim, qui non penitentiam habuerunt, similiter perie- 
runt, quia quadragesimo Dominice passionis anno, 
venientes Romani, quos designabat Pilatus, utpote ad 
eorum gentem regnumque pertinens, et incipientes a 
Galilzea, unde et Dominica prezedicatio coeperat, adeo 
radicitus impiam gentem deleverunt, ut non solum 
atria templi qua sacrificia deferri consueverant, sed et 
interiora domus qua Galilzorum accessus non erat, 
humano sanguine foedarent. Quia vero typice Pi- 
latus qui interpretatur os malleatoris, diabolum sig- 
nificat semper cedere paratum, sanguis peccatum, 
sacrificia bonas actiones exprimunt, Pilatus san- 
guinem Galileorum cum sacrificiis eorum miscet, 
quando diabolus eleemosynam, preces, jejunium, 
ceeteraque bona gesta fidelium, vel mortifera carnis 
et sanguinis delectatione, vel odii meditatione, vel 
invidiee furore, vel humane laudis ambitione, vel alia 
qualibet nefaria peste commaculat, ut quamvis oblata 
Domino videantur, nihil tamen offerentibus prodesse 
callidus insidiator efficiat: quod nobiscum agi quo- 
tidie utinam nesciremus. 

Sicut et illi decem et octo supra quos cecidit turris 
in Siloe, &c.| Et isti Hierosolymitz quemadmodum et 
illi Galilei non soli fuere peccatores, sed in terrorem 
sunt reliquorum puniti. Qui ruina turris oppressi 
prenuntiant omnes qui peenitere noluerunt Judzeos 
cum ipsis suis moenibus esse perituros. Non frustra 
decem et octo, qui numerus apud Grecos ex: et x, 
hoe est iisdem quibus nomen Jesu incipit litteris 
exprimitur. Indicant enim eos hinc maxime meru- 
isse damnari, quia nomen Salvatoris auditum sper- 

nere potius quam suscipere maluerunt. Mystice 
autem turris Siloe, illa est cui Psalmista decantat, 
Deduxisti me, quia factus es spes mea, turris fortitu- 
dinis a facie inimici. Nam et ipsum Siloe nomen, 
quod interpretatur missus, et ubi czcus a nativitate 
lumen accepit, eum nimirum significat qui ait, Ego 
lux in mundum veni. Et iterum, Et qui misit me, 
mecum est. De cujus casu sub metaphora lapidis 
alibi dicitur, Omnis qui ceciderit supra illum lapidem, 
conquassabitur. Supra quem autem ceciderit, com- 
minuet illum. Aliter. Unusquisque nostrum tur- 
rem debet zedificare virtutum prius sumptibus com- 
putatis, ne cum perficere nequiverit a pretereuntibus 
rideatur. Hee turris bene constructa persistit. Sin 
autem erecta in superbiam, firma non habuerit funda- 
menta, cadet super eum a quo eedificata est. 

Dicebat autem hanc similitudinem: Arborem fici 
habebat quidam plantatam im vinea sua.| Potest qui- 
dem heee arbor fici generis humani designare na- 
turam; quz bene plantata, hoc est ad Auctoris sui 
similitudinem creata est. Sed Deo querente per 
triennium fructum dare negavit, quia ante legem, 
sub lege, sub gratia obedire despexit. Verum si 
ad superiora respexeris, animadvertentes eam, etsi 
generaliter omnium, specialiter tamen synagogz 
typum portare. Nam cum preemissa illa terribili 
tremendaque sententia, Si non pcenitentiam egeritis, 
omnes similiter peribitis: mox de infoecunda atque 
eradicanda arbore parabolam subjungit, apertissime 
docet eos quibus loquebatur, instar infructuosee fici, 
si non pcenituerint esse succidendos. Vinea ergo 
Domini Sabaoth, domus Israel est, ut Esaize cantico 
docemur. Synagoga autem in eadem domo condita, 
fici est arbor in vinea. Sed qui vineam suam permi- 
sit a viatoribus deripi, hic etiam ficum jussit excidi. 


IN LUCA EVANG. CAP. XIII. 183 


Hi venit querens fructum in illa, et non invenit.] 
Ipse qui synagogam per Moysen instituit, Dominus 
in carne natus apparuit, et crebrius in synagoga do- 
cens fructum fidel quzsivit, sed in Pharisaorum 
mente non invenit. 

Dixit autem ad cultorem vinee, Ecce anni tres sunt, 
&c.| Per cultorem vinez, apostolorum doctorum- 
que ordo exprimitur, quorum precibus ac monitis 
assidua plebi Dei cura suggeritur. His etenim Do- 
minus sepissime de infructuosa Judeorum gente 
querebatur, quod per tres annos suz visitationis, hoc 
est in legalibus edictis, in propheticis contestationi- 
bus, et in ipsa coruscantis evangelii gratia negligens 
extiterit. 

Succide ergo illam, ut quid etiam terram occupat ?| 
Non ab apostolis, sed a Romanis gens Judea suc- 
cisa, et a terra repromissionis ejecta est. Sed suc- 
cide (inquit) illam, succisionis ei venturze cladem 
peenitentiam suadendo propone. (uz justo judicio 
terram cum regno perdidit, pro cujus amore ccell 
cives persequi, ipsumque cceli et terrae regem occidere 
non metuit, dicens per suos pontifices et Phariszxos, 
Si dimittimus eum sic, omnes credent in eum, et 
venient Romani, et tollent nostrum et locum, et gen- 
tem. Potest etiam per terram sterili ficu occupatam 
Judaice plebis turba figurari, que noxia preeposito- 
rum umbra, ne veritatis lumen recipere posset pressa, 
et ne superne dilectionis sole calefieret, exemplo est 
eorum pravitatis impedita. Juxta quod eisdem ali- 
bi Salvator: Va (inquit) vobis, Scribe et Phariszei, 
hypocrite, qui clauditis regnum ccelorum ante homi- 
nes. Vos enim non intratis, nec introeuntes sinitis 
intrare. 

At ille respondens dixit ili, Domine, dimitie illam 
et hoc anno, &c.| Vox apostolorum est, qui post pas- 

sionem Domini pro Judzis summopere precabantur, 
ne ab impcenitentibus Dominice crucis ultio petere- 
tur. Usquedum fodiam (inquit) circa illam, id est 
radicem infructuose mentis ligone bis acutz invec- 
tionis humilem, et praesentium videlicet pressurarum, 
et horrorem perpetuze damnationis incutiens. Om- 
nis quippe fossa in imo est. Et nimirum increpatio, 
dum mentem sibi demonstrat, humiliat. 

Et mittam stercora.| Id est, malorum que fecit 
abominationem ad animum reducam, et compunctio- 
nis gratiam quasi de putredine stercoris exsuscitem. 

Et si quidem fecerit fructum. Sin autem, in futu- 
rum succides eam.| Cum diceret, Et si quidem fece- 
rit fructum, non subjunxit aliquid, sed suspendit 
sententiam. Cum vero adderet, Sin autem; con- 
tinuo judicium venture damnationis adnexuit, dicens, 
In futurum succides eam: quia videlicet multo pro- 
cliviorem ad negandum quam ad confitendum Deum 
synagogam videbat. Unde et alibi rebus eandem 
figuram quam hic verbis agens, infeecundam ficum 
zternee sterilitatis maledictione damnayit, ostendens 
videlicet eam etsi fodiant apostoli corripiendo, etsi 
stercus adyehant peccata improperando, nulla tamen 
penitentize fruge cumulandam, sed districtz bipen- 
nis severitate tollendam. 

Ecce mulier que habebat spiritum infirmitatis annis 
decem et octo.| Dicta de ficu parabola, Dominus in 
synagoga docuisse narratur, ut videlicet intimetur 
non alio parabolam tendere, sed hoc esse fructum in 
ficulnea queerere et non invenire, verbum synagogee 
commodare, nec recipi. Quam tamen ne totam fun- 
ditus ob culpam sterilitatis expiandam putares, sed 
reliquias per electionem gratiz scires esse salvandas, 
mox ibidem ecclesiz primitive sanatio sub incurve 
mulieris specie subsequitur. Qua bene decem et 

octo annis fuit curvata, qui numerus ternario sexties 
ducto perficitur, quia videlicet eam que in testi- 
monio legis, in vaticinio prophetiz, et in revelatione 
gratize per infirma opera langueret, ostendit. Sena- 
rius enim numerus, in quo mundi est creatura per- 
fecta, operum perfectionem significat. Tria vero 
sunt (ut dixi) tempora Dominice visitationis, in qui- 
bus Judea quia terrena magis quam ccelestia noverat 
operari, quasi decem et octo annis a sue mentis erat 
rectitudine curvata. 

Et erat inclinata, nec omnino poterat sursum re- 
spicere.| Quia terrena sapiens, infirma requirens, 
ceelestia cogitare nondum faciebat, audiens per pro- 
phetam: Si volueritis et audieritis me, bona terre 
manducabitis. Cui contra membris ecclesiz dicit 
Apostolus, Que sursum sunt sapite, non que super 
terram. 

Quam cum vidisset Jesus, vocavit ad se, et ait illi, 
Mulier, dimissa es ab infirmitate tua, &c.| Vidit pre- 
destinando per gratiam, vocavit illustrando per doc- 
trimam, imposuit manus spiritualibus donis adju- 
vando, erexit ad glorificandum Deum, in operibus 
bonis usque in finem firmam provehendo. Quos 
(inquit apostolus) przedestinavit, hos et vocavit; et 
quos vocavit, hos et justificavit; quos autem justifi- 
cavit, illos et magnificavit. 

Respondens autem archisynagogus, indignans quia 
sabbato curasset Jesus, &c.| Sabbato curavit Jesus, 
ostendens jam esse tempus ut secundum prophetiam 
Cantici Canticorum aspiraret dies, et removerentur 
umbre. Sed nesciebat archisynagogus vel hoc vel 
illud multo excellentius sacramentum, quod sabbato 
curando Dominus intimabat, quia scilicet post sex 
seculi hujus ztates, perpetua vitz immortalis erat 
gaudia daturus. In cujus figuram Moyses sabbato 

non a bona, sed a servili, hoe est noxia precepit ac- 
tione feriandum, illud utique tempus prefigurans, 
quo secularia nostra opera non autem religiosa, hoc 
est Deum laudandi acta cessarent. Fallitur ergo et 
fallit archisynagogus, quia lex in sabbato non homi- 
nem curare, sed onera ferre, hoc est peccatis gravari 
prohibuit. 

Respondens autem ad illum Dominus dixit: Hypo- 
crite, unusquisque vestrum sabbato non solvit bovem 
suum, &c.?]| Infidelitatis quidem arguit principes syn- 
agoge, et merito hypocritarum, id est simulatorum 
nomine notat, quos cum magistri plebium videri 
appeterent, hominis sanationem pecoris cure post- 
ponere non puderet: sed altiori sensu bovis et asini 
vocabulo, Judeum Grzcumque significat. De quo- 
rum vocatione scriptum est, Bos cognovit possesso- 
rem suum, et asinus preesepe domini sui. Qui uter- 
que peccati vinculis absolutus, sitim sstumque 
mundi hujus dominici, fontis haustu deposuit. 

Hane autem filiam Abrahe quam alligavit Satanas, 
&c.] Filia Abrahze est anima queque fidelis, filia 
Abrahze ecclesia de utroque populo ad fidei unitatem 
collecta, que, tempore legis et Dominice resurrec- 
tionis impleto, per gratiam Spiritus Sancti septifor- 
mem vincula long captivitatis erupit. Nam et hoc 
modo fortasse mysterium sabbati, decemque et octo 
annorum potest non inconvenienter intelligi. Idem 
est ergo mystice bovem vel asinum solutos a prese- 
pio potum agi, quod est filam Abrahz a vinculo 
noxiz inclinationis erigi, ecclesiam videlicet ex Ju- 
deis gentibusque congregatam laqueis peccatorum 
per aquam baptismatis absolvi, atque ad ccelestia 
speranda sublimari. Notandum sane quod infan- 
dissima hzeresis, ex eo quod Dominus ait, Mulierem 
alliigatam a Satana, conatur astruere corporum hu- 

manorum vitia, non ad Deum auctorem, sed potius 
ad diabolum pertinere, quasi diabolus cum habeat 
semper cupiditatem nocendi, nocere cuiquam possit, 
nisi ab Omnipotente acceperit potestatem. Nam 
quid aliud non solum in libro beati Job, quem me- 
morata heeresis cum ceeteris Veteris Testamenti libris, 
et cum ipso Deo qui dedit, quasi maligno mundo 
principe veesanus exsufflat, sed etiam in evangelio 
declaratur, ubi demonia nec in porcos irent, nisi hoc 
illis ipse concederet, sicut et supra docuimus. 

Et cum hec diceret, erubescebant omnes adversarii 
ejus, &c.| Qui de dictis Salvatoris erubescunt, ficul- 
neze sterili se jure comparandos ostendunt. Qui 
gaudent de miraculis ejus, ad filiam Abrahze Deum 
de sua erectione glorificantem, hoc est, ad ecclesiam 
fidei pietate se pertinere declarant. 

Cap. tvut. Dicebat ergo, Cui simile est regnum Dei, 
&c.?| Regnum Dei preedicatio evangelii est, et notitia 
Scripturarum quee ducit ad vitam. Et de qua dicitur 
ad Judeeos: Auferetur a vobis regnum Dei, et dabi- 
tur genti facienti fructus ejus. Simile est ergo hujus- 
cemodi regnum grano sinapis, ob fervorem utique 
fidei, vel quod dicatur venena expellere. Unde et 
alibi legimus fidem perfectam grano sinapis compara- 
tam quia videlicet omnia dogmata pravitatis sua sim- 
plicitate et humilitate devincat. 

Quod acceptum homo misit in hortum suum.| Homo 
Christus, hortus est ecclesia semper ejus et discipli- 
nis excolenda et donanda muneribus. Qui bene 
dicitur, idem quod severit granum accepisse, quia 
videlicet dona que nobis cum putre tribuit ex divi- 
nitate, nobiscum accepit ex humanitate. Unde dici- 
tur, accepit dona in hominibus. Et alibi Petrus ait, 
Et promissione Spiritus Sancti accepta a Patre effu- 
dit hunc quem vos videtis et auditis. 

Et crevit, et factum est in arborem.| Crevit evan- 
gelil preedicatio cunctum disseminata per orbem, 
crescit et in mente cujusque credentis, quia nemo 
repente fit perfectus, sed ascensus (inquit) in corde 
ejus disposuit in convalle lacrymarum: et infra, 
Ambulabunt de virtute in virtutem, videbitur Deus 
deorum in Sion. Gradatim quippe de convalle 
lacrymarum ascenditur, ut in monte ccelestium gau- 
diorum Deus deorum videatur. Crescendo autem 
sinapis granum, non herbarum que velociter ares- 
cunt, sed arboris instar exsurgit, longa scilicet anno- 
sitate et opima fertilitate gaudentis. Et nota quod 
dum in vinea veteri ficus infcecunda redarguitur, 
nova mox in horto evangelii sinapis arbor pro- 
creatur. 

Kit volucres celi requieverunt in ramis ejus.| Rami 
hujus arboris dogmatum sunt diversitates, in quibus 
anime caste, quze virtutum pennis ad superna ten- 
dere sciunt, nidificare et requiescere gaudent. Quis 
dabit (inquit) mihi pennas sicut columbee, et volabo 
et requiescam? Potest in grano sinapis ipsa Do- 
minice incarnationis humilitas intelligi, quod ac- 
ceptum homo misit in hortum suum, quia corpus 
crucifixi Salvatoris accipiens Joseph in horto sepe- 
livit. Crevit autem et factum est in arborem, quia 
resurrexit et ascendit in celum. Expandit ramos 
in quibus volucres cceli requiescerent, quia praedi- 
catores dispersit in mundum, in quorum dictis atque 
consolationibus ab hujus vite fatigatione fideles 
quique respirarent. 

Et iterum dixit: Cui simile estimabo regnum Dei, 
et cui simile est? Fermento, &c.| Satum genus est 
mensure juxta morem provinciz Palestine unum 
et dimidium modum capiens. Fermentum ergo 
cilectionem dicit, que fervefacit, et excitat mentem. 

Mulier vero illam filiam Abrahz cui supra manus 
imposuit, et confestim erecta glorificabat Deum, hoc 
est, ecclesiam significat, cujus farina nos sumus, 
quotquot timoris et spei exercitio quasi mola supe- 
riore et inferiore conterimur, ut juxta apostolum 
unus panis unum corpus multi simus in Christo. 
Abscondit ergo mulier fermentum dilectionis in 
farinze sata tria, quia preecipit ecclesia ut diligamus 
Dominum ex toto corde, tota anima, tota virtute. 
Cui sub typo Sarrz per Abraham dicitur: Acce- 
lera tria sata simila, commisce et fac subcineritios 
panes. Possunt in farine satis tribus, etiam tres 
Dominici seminis fructus, tricesimus scilicet, sexa- 
gesimus, et centesimus intelligi, id est, conjugatorum, 
continentium, virginum. Et pulcre dicit eatenus 
absconditum in farina fermentum donec fermenta- 
retur totum, quia caritas in nostra mente recondita 
eo usque crescere debet, donec totam mentem in 
sui perfectionem commutet, ut nihil videlicet preter 
ipsam Conditoris sui dilectionem diligere, agere, 
recolere anima possit. Quod hic quidem inchoari, 
sed ibi habet perfici, ubi cum sit Deus omnia in 
omnibus, omnes uno eodemque sue dilectionis igne 
calefecit. 

Ait autem ili quidam, Domine, si pauct sunt qui 
salvantur ? &c.| Per angustam portam aula salutis 
intratur, quia per labores, necesse est, et jejunia 
seculi fallentis illecebra vincatur. Kt bene dixit, 
Contendite intrare: quia nisi mentis contentio fer- 
veat, unda mundi non vincitur, per quam anima 
semper ad ima revocatur. 

Quia multi dico vobis querunt intrare, et non 
poterunt.| Queerunt intrare salutis amore provocati, 
et non poterunt itineris asperitate deterriti. CQue- 
runt hoc ambitione premiorum, a quo mox laborum 

timore refugiunt. Non quia jugum Domini aspe- 
rum aut onus est grave, sed quia nolunt discere ab 
eo quoniam mitis est, et humilis corde, ut inveniant 
requiem animabus suis: eoque fit angusta porta qua 
intratur ad vitam. 

Cum autem intraverit paterfamilias, et clauserit 
ostium, &c.| Paterfamilias videlicet Christus, qui 
ubique totus est, ex divinitate, intus quidem est, eis 
quos in ceelesti patria preesens sua visione leetificat, 
sed quasi foris est, adhuc eis quos in hac peregrina- 
tione certantes occultus consolator adjuvat: juxta 
quod ipse promisit: Ecce ego vobiscum sum omni- 
bus diebus usque ad consummationem seculi.  In- 
trabit autem et claudet ostium, quando totum corpus 
suum quod est ecclesia, resurrectionis gloria clari- 
ficatum ad sue contemplationis gaudium perducens, 
reprobis locum pcenitentie tollet, quem nunc cunctis 
pie pulsantibus aperit. Nam foris stantes ostium 
pulsare est, a beatorum sorte secretos misericordiam 
quam neglexerant a Deo frustra flagitare. 

Et respondens dicet vobis: Nescio vos unde sitis.| 
Quomodo nescit unde sint, cum Psalmus dicat, 
Dominus novit cogitationes hominum, quoniam 
vane sunt: et alibi scriptum sit: Ipse novit de- 
cipientem et eum qui decipitur? nisi quia scire 
Dei aliquando cognoscere dicitur, aliquando appro- 
bare. Quoniam novit Dominus etiam justorum, 
qui autem ignorat ignorabitur. Et scit ergo repro- 
bos quos cognoscendo judicat, neque enim judicasset 
quos minime cognosceret, et tamen quodammodo 
nescit eos unde sint, apud quos fidei et dilectionis 
suze characterem non approbat. 

Zune incietis dicere, Manducavimus coram te, 
&e.] Vel simpliciter intelligendum quod fidei mys- 
teria spernentes Judai eo se Domino notos arbi- 

trentur, si solum victimas ad templum deferant, 
coram Domino epulentur, prophetarum lectioni 
auscultent, nescientes illud Apostoli, Non est reg- 
num Dei esca et potus, sed justitia et pax, et 
gaudium in Spiritu Sancto: et alibi, Quorum deus 
venter est, et gloria in confusione ipsorum, id est, 
in circumcisione carnali. Vel mystice sentiendum, 
manducare eos et bibere coram Domino qui verbi 
pabulum digna aviditate suscipiunt. Unde et ipsi 
qui hee dicunt, velut exponendo subjungunt, Et 
in plateis nostris docuisti. Scriptura enim sacra 
aliquando nobis cibus est, aliquando potus. In 
locis obscurioribus cibus est, quia quasi exponendo 
frangitur, et mandendo glutitur. Potus vero est 
in locis apertioribus, quia ita sorbetur sicut inveni- 
tur. Et occulta ergo mandata sacri eloquii, et 
aperta se intellexisse testantur, qui reprobanti se 
Judici quia manducaverint coram illo et biberint, 
conqueruntur. Sed timendum est valde quod ad- 
ditur : 

Kt dicet vobis: Nescio vos unde sitis, Discedite 
a me, omnes operaru iniquitatis.| Non (inquit) lega- 
lium festivitatum epulatio juvat quem fidei pietas 
non commendat, non scientia Scripturarum Deo 
notum facit quem operum iniquitas obtutibus ejus 
ostendit indignum. 

Ibi erit fletus et stridor dentium.| Fletus de ardore, 
stridor dentium solet excitari de frigore. Ubi du- 
plex ostenditur gehenna: id est, nimn frigoris, et 
intolerabilis esse fervoris. Cui beati Job sententia 
consentit dicentis, Ad calorem nimium transibunt 
ab aquis nivium. Vel certe stridor dentium prodit 
indignantis affectum, eo quod sero unumquemque 
peniteat, sero ingemiscat, sero irascatur sibi, qui 
tam pervicaci improbitate deliquerit. 

Et ecce sunt novissimi qui erunt primi, &c.| Prin- 
cipalis quidem hujusce sententiz sensus ex superio- 
ribus patet, quia populi gentium diu sine fide vi- 
ventes, essent ad fidem vocandi, et Judzei caput 
fidei et justitize per tot secula tenentes futuri essent 
incaudam: potest autem et ita intelligi, quia non- 
nulli ad seculum despecti, magnam in futuro sint 
gloriam habituri, et alii apud homines gloriosi a 
districto smint Judice damnandi. Potest et ita, quia 
multi sero ad Dei servitium venientes, magnis vite 
meritis excellant, alii vero a prima etate spirituali 
studio ferventes, ad extremum otio torpente las- 
sescant. 

Cap. tvitt. In ipsa die accesserunt quidam Pha- 
riseorum dicentes illi, Hai, et vade hine quia Herodes 
vult te occidere, &c.| Propter dolos et insidias He- 
rodem vulpem appellat, quod plenum fraudis est 
animal, et in fovea semper latere desiderans, odore 
etiam tetro putens, et nunquam rectis itineribus, 
sed tortuosis anfractibus currens. Quz cuncta he- 
reticis, quorum Herodes typum tenet, congruunt, 
qui Christum occidere, id est, humilitatem fidei 
Christiane credentibus eripere moliuntur. 

Ecce ejicio demonia et sanitates perficio hodie et 
cras, et tertia consummor.| Mystice hee a Domino 
et figurate dicta intelliguntur: neque enim eo die 
passus est, qui est ab hoc die tertius, cum continuo 
dicat : 

Verumtamen oportet me hodie et cras et sequenti 
ambulare, &c.| Ergo quod ait, Ejicio damonia et 
sanitates perficio hodie et cras, et tertia consummor, 
referat ad corpus ejus quod est ecclesia. Expel- 
luntur enim dzmonia, cum relictis paternis super- 
stitionibus credunt in eum gentes: et perficiuntur 
sanitates, cum secundum ejus precepta vivitur 

posteaquam fuerit diabolo et huic seculo renuntia- 
tum usque in finem resurrectionis. Qua tanquam 
tertia consummabitur, hoc est, ad _plenitudinem 
angelicam, per corporis etiam immortalitatem per- 
ficietur ecclesia. 

Hierusalem, Hierusalem, que occidis prophetas, &c. | 
Hierusalem non saxa et edificia civitatis, sed habi- 
tatores vocat, quam patris plangit affectu, sicut et 
in alio loco legimus, quod videns eam fleverit. In 
eo autem quod dicit, Quoties volui congregare filios 
tuos, omnes retro prophetas a se missos esse testa- 
tur. Avis quoque similitudinem congregantis sub 
pinnis nidum suum, in cantico Deuteronomii legi- 
mus: Sicut aquila protegere nidum suum et super 
pullos suos desiderabit, expandens alas suas, susce- 
pit eos, et tulit super pinnas suas. Et pulcre qui 
Herodem de sua nece tractantem vulpem vocarat, 
seipsum avi comparat. Fraudulenta enim vulpes 
semper insidias avibus tendere non cessat. 

Ecce relinquetur vobis domus vestra deserta.| Ip- 
sam civitatem quam nidum suum vocaverat, nunc 
domum Judzorum appellat. Quz non immerito 
Domini auxilio nudata, sue ditioni relinquitur, quia 
non solum avis illus omnipotentis quam Mattheus 
gallnam nuncupat, alis protegi despexit, sed et 
eandem autem se protegere volentem vulpibus de- 
vorandam, id est, Herodi et Pilato crucifigendum 
tradidit Christum. Nec mora, vulpium earundem 
hoc, est regnum terre, et ipsa rapine donatur. 
Occiso enim Domino venerunt Romani, et quasi 
nidum vacuum diripientes tulerunt eorum locum, 
gentem, et regnum. 

Dico autem vobis, quia non videbitis me, &c.| Heec 
quidem turbee dixerunt, Domino veniente ad Hieru- 
salem; sed quia Lucas non dicit. quo hince absces- 

NOUR ST ) 


194 EXPOSITIO 


serit Dominus, ut non veniret nisi eo tempore quo 
jam illud diceretur, (perseverat quippe in itinere suo 
donec veniat Hierusalem,) cogit profecto hoc mystice 
intelligi, hoc est, de illo ejus adventu quo in claritate 
venturus est, maxime cum Matthzus hec Dominum 
post decantatas ei a turba laudes dixisse testatur. 
Aliter quod dicit, hoc est, nisi pcoenitentiam egeritis 
et confessi fueritis ipsum esse me, de quo prophetz 
cecinerunt, Filium omnipotentis Patris, meam faciem 
non videbitis. Habent Judzi datum sibi tempus 
penitentiz, confiteantur benedictum qui venit in 
nomine Domini, et Christi ora conspicient. 

Cap. xix. Et factum est cum intraret in domum 
cujusdam principis Phariseorum sabbato manducare 
panem, &c.| Hydropis morbus, ab aquoso humore 
vocabulum trahit. Greece enim vdwo aqua vocatur. 
Est autem humor subcutaneus de vitio vesice natus, 
cum inflatione turgente et anhelitu fcetido. Propri- 
umque est hydropici, quanto magis abundat humore 
inordinato, tanto amplius sitire. Et ideo recte com- 
paratur ei, quem fluxus carnalium voluptatum exu- 
berans adgravat. Comparatur diviti avaro qui quanto 
est copiosior divitiis, quibus non bene utitur, tanto 
ardentius talia concupiscit. 

Et respondens Jesus, dixit ad legisperitos et Phari- 
sos, Licet sabbato curare ? At il tacuerunt.| Quod 
dicitur respondisse Jesus, ad hoc respicit quod pre- 
missum est: Et ipsi observabant eum. Dominus 
enim novit cogitationes hominum. Sed merito inter- 
rogati tacent, qui contra se dictum, quicquid dixerint 
vident. Nam si licet sabbato curare, quare Salyato- 

rem an curet observant? si non licet, quare ipsi 
sabbato pecora curant ? 

Ipse vero apprehensum sanavit, ac dimisit.| Provida 
dispensatione Dominus ante legisperitos et Phari- 
seeos hydropicum curat, et mox contra avaritiam 
disputat, ut videlicet per hujus egritudinem corporis, 
in illis exprimeretur egritudo cordis. Denique post 
multa disputationis eyus hortamenta subjunctum est, 
Audiebant autem omnia heec Phariszei qui erant avari, 
et deridebant illum. Hydropicus quippe, quo am- 
plius biberit, amplius sitit. Et omnis avarus sitim 
multiplicat ; qui cum ea que appetit adeptus fuerit, 
ad appetenda alia, amplius anhelat. 

Kit respondens ad illos, divit, Cujus vestrum asinus 
aut bos in puteum cadit, &c.?] Sic observatores sui 
Phariszos convincit, ut eosdem etiam avaritiz con- 
demnet. Si vos, inquit, in sabbato asinum aut bo- 
vem, aut aliquid quodlibet animal in puteum decidens 
eripere festinatis, non animali, sed vestrz avaritice 
consulentes, quanto magis ego hominem, qui multo 
melior est pecore, debeo liberare ? Congruenterque 
hydropicum animali quod cecidit in puteum com- 
paravit: humore enim laborabat. Sicut illam mulie- 
rem, quam decem et octo annis alligatam dixerat, et 
ab eadem alligatione solvebat, comparavit jumento 
quod solvitur, ut ad aquam ducatur. [Et bene utro- 
que loco bovem posuit et asinum, quia sive sapientes 
quosque et hebetes, sive, ut supra dictum est, utrum- 
que populum eos significare sentiamus, eum videlicet 
cujus cervicem jugum legis attrivit, atque eum quem 
quilibet seductor reperit, quasi brutum animal et 
nulla ratione renitens, quo voluit errore subtraxit, 
omnes Salvator adveniens Satanez vinculis adstric- 
tos, omnes in imo concupiscentiz puteo demersos 
invenit. Non est enim distinctio: omnes enim pec- 

caverunt, et egent gloria Dei, justificati gratis per 
gratiam ipsius per redemptionem que est in Christo 
Jesu. 

Dicebat autem et ad invitatos parabolam, intendens 
guomodo primos aceubitus eligerent, &c.| Aperta qui- 
dem ad litteram est hee admonitio Salvatoris, docens 
humilitatem, non solum apud Deum, sed etiam apud 
homines esse laudabilem, sed quoniam hance Evange- 
lista non frustra parabolam vocat, breviter intuen- 
dum quid etiam mystice signet. Nuptias appellari 
Christi et ecclesize conjunctionem, multis locis appa- 
ret. E quibus unum est: Numquid possunt filii 
nuptiarum, quamdiu sponsus cum illis est, jejunare ? 
Aliud. Simile factum est regnum ccelorum homini 
regi qui fecit nuptias filio suo, et misit servos suos 
vocare invitatos ad nuptias. Has ergo nuptias quis- 
quis invitatus adierit, id est ecclesiz se membris 
fidei gratia conjunxerit, non discumbat in primo loco, 
hoc est non se de meritis gloriando, quasi ceteris 
sublimior extollat. Et quidem studeat, juxta alterius 
loci parabolam, veste nuptiali vestitus hoc est virtu- 
tum fulgore coruscus apparere, sed ipsarum habitum 
virtutum loco devotz humilitatis adornet. 

Ne forte honoratior te sit invitatus ab eo, &c.| Ho- 
noratiori post invitato locum dat ille, qui de longe 
suz conversationis confidentia securior factus, cita 
illorum qui se in Christo secuti sunt, agilitate pree- 
itur. Et cum rubore novissimum locum tenet, 
quando de aliis meliora cognoscens, quicquid de sua 
operatione celsum sentiebat, humiliat, dicens cum 
propheta, Egens sum ego, et in laboribus a juven- 
tute mea, exaltatus autem humiliatus sum et con- 
fusus. 

Sed cum vocatus fueris, vade, recumbe in novissimo 
loco.| Quanto magnus es, inquit, humiliate in omni- 

bus. Et Psalmista gloriatur. Humiliatus sum us- 
quequaque, Domine; vivifica me secundum verbum 
tuum: manifeste significans ita se a Domino posse 
vivificari, si de suis ipse virtutibus humilia sentiret. 

Ut cum venerit qui te invitavit dicat tibi, Amice, 
ascende superius.| Veniens Dominus quem humilem 
invenerit amici nomine beatificans, superius ascen- 
dere przcipiet. Quicunque enim humiliaverit se 
sicut parvulus, hic est major in regno ccelorum. 

Tunc erit tibt gloria coram simul discumbentibus.] 
Pulchre dicitur, Tunc erit tibi gloria, ne nunc que- 
rere incipias quod tibi servatur in fine: quia sicut 
Salomon ait, Hereditas ad quam festinatur in prin- 
cipio, in novissimo benedictione carebit. Potest 
autem et in hac vita intelligi qui in novissimo loco 
recumbens invenitur Domino veniente sublimatus, 
quia quotidie Dominus suas nuptias intrat, quotidie 
mores, sedes, habitus convivantium dijudicat, et su- 
perbos despiciens humilibus spe tanta sui Spiritus 
munera preestat, ut eos merito simul discumbentium, 
hoc est in fide quiescentium ccetus unanima admira- 
tione glorificet, stupensque, in Auctoris sui laudatio- 
nem prosiliat dicens, Mihi autem nimis honorificati 
sunt amici tui, Deus, nimis confortatus est princi- 
patus eorum. 

Quia omnis qui se exaltat humiliabitur, &c.| Et ex 
hac conclusione manifeste claret, preecedentem Do- 
mini sermonem typice intelligendum. Neque enim 
mox omnis qui se coram hominibus exaltat, humilia- 
bitur, aut qui se in conspectu hominum humiliat, 
exaltabitur ab eis, sed e contrario nonnunquam qui 
se vel in apice dignitatis, vel in alia qualibet adqui- 
renda gloria sublevat, usque in finem exaltari non 
cessat. Similiter et humilis quilibet ac verecundus 
in sua qua contentus est, usque ad vite terminum 

mediocritate perseverat. Et ideo quia juxta Veritatis 
sententiam, omnis qui se incaute de meritis adlevat, 
humiliabitur a Domino, et qui provide se de bene- 
factis humiliat, exaltabitur ab eo, in eundem procul- 
dubio sensum przmissus sermo Redemptoris, quo 
primos in nuptiis accubitus quzeri vetat, congruit. 

Dicebat autem et ei qui se invitaverat : Cum facis 
prandium aut cenam, noli vocare amicos tuos, &c.} 
Fratres, amicos, et divites, alterutrum convivia cele- 
brare, non quasi scelus interdicit, sed sicut cetera 
necessitatis humane commercia, ubi et peccatores 
peccatoribus foenerantur, ut recipiant eequalia, ad 
promerenda vite ccelestis pramia nil valere ostendit. 
Denique subjungit : 

Ne forte et ipsi te reinvitent, et fiat tii retributio. | 
Non ait, et fiat tibi peccatum, sed et fiat, inquit, tibi 
retributio. Cui simile est quod alibi dicit: Et si 
benefeceritis tis qui vobis benefaciunt, quze vobis est 
gratia? Neque hic dicit, peccatum est vobis, sed 
Que vobis est gratia. Si quidem et peccatores hoc 
faciunt. Quamvis sunt quedam mutua fratrum, 
amicorum, cognatorum, vicinorumque divitum con- 
vivia, que non solum in presenti retributionem, 
sed et damnationem percipiunt in futuro. Denique 
ab apostolo inter opera tenebrarum adnumerantur. 
Sicut in die (inquit) honeste ambulemus, non in co- 
messationibus et ebrietatibus. Comessationes quip- 
pe sunt, luxuriosa convivia, que aut collatione om- 
nium celebrantur, aut vicibus solent a contuber- 
nalibus exhiberi, ut neminem pudeat inhoneste ali- 
quid dicere aut facere: quia ad hoc convenitur, ut 
feeda illic gerantur, copia vini, et incitetur libidinis 
diversa voluptas. 

Sed cum facis convivium, voca pauperes, debiles, &c. | 
Resurrectionem justorum dicit, qui etsi omnes re- 

surgant, eorum tamen non immerito quasi propria 
cognominatur, qui in hac se beatos non dubitant esse 
venturos. Ergo qui pauperes ad convivium vocat, in 
futuro premium percipiet. Qui amicos, fratres, et 
divites vocat, recipit mercedem suam. Sed etsi hoc 
propter Deum facit in exemplum filiorum beati Job, 
sicut cetera fraternze dilectionis officia, ipse qui jus- 
sit remunerat. Qui gulosos ac luxuriosos propter 
lasciviam invitat, poena in futuro plectetur zeterna. 

Hec cum audisset qudam de simul discumbentibus 
divit et, Beatus qui manducabit panem in regno Dei.| 
Panis qui manducatur in regno Dei, non juxta Cerin- 
thum, corporalis intelligendus est cibus, sed ille 
utique qui ait, Ego sum panis vivus qui de ccelo de- 
scendi. Si quis manducaverit ex hoc pane, vivet in 
zternum. Id est, si quis mez incarnationis sacra- 
mento perfecte incorporatus mez divine majestatis 
visione frul meruerit, hic perpetua vite immortalis 
beatitudine gaudebit. Sed quia nonnulli hunc panem 
fide tenus, quasi adorando percipiunt, dulcedinem 
vero ejus attingere veraciter gustando fastidiunt, sub- 
jecta parabola Dominus talium torporem ccelestibus 
epulis dignum non esse redarguit. Sequitur enim, 

Cap. ux. At ipse dixit ei, Homo quidam fecit ce- 
nam magnam, et vocavit multos.| Quis iste est homo, 
nisi ille de quo per prophetam dicitur, Et homo est, 
et quis cognoscit eum? Qui fecit conam magnam, 
quia satietatem nobis interne dulcedinis preeparavit. 
Qui vocat multos, sed pauci veniunt, quia nonnun- 
quam ipsi qui ei per fidem subjecti sunt, eterno ejus 
convivio male vivendo contradicunt. 

Et misit servum suum hora cene dicere invitatis, 
&c.| Quid hora coenz, nisi finis est mundi? in quo 
nimirum nos sumus, sicut jamdudum Paulus testa- 
tur, dicens, Nos sumus in quos fines seculorum de- 

venerunt. Si ergo jam hora coenz est, cum vocamur, 
tanto minus debemus excusare convivio Dei, quanto 
propinquasse jam cernimus finem seculi. Idcirco 
autem hoc convivium Dei, non prandium, sed ccena 
nominatur, quia post prandium ccena restat; post 
coenam vero, convivium nullum restat. Et quia zter- 
num Dei convivium nobis in extremo preeparabitur, 
rectum fuit ut hoc non prandium, sed coena vocare- 
tur. Sed quis per hunc servum qui a patrefamilias 
ad invitandum mittitur, nisi predicatorum ordo sig- 
natur? Ad repellendum autem fastidium nostrum, 
jam parata sunt omnia, quia ad abstergendum mentis 
nostre teporem, in ccna Dei ille nobis singularis 
agnus occisus est qui tulit peccata mundi. 

Et ceperunt simul omnes excusare.| Offert Deus 
quod rogari debuit, non rogatus dare vult quod vix 
sperari poterat. Quia dignaretur largiri postulatus, 
contemnitur vero paratus, delicias refectionis eter- 
nz denuntiat, et tamen simul omnes excusant. Sed 
dicunt aliqui, excusare nolumus. Ad illud enim su- 
perne refectionis convivium et vocari et pervenire 
gratulamur. Qui verum profecto dicunt si non plus 
terrena quam ceelestia diligunt, si non amplius rebus 
corporalibus quam spiritualibus occupantur. Unde 
hic quoque ipsa excusantium causa subjungitur, cum 
protinus subinfertur : 

Primus dixit ei, Villam emi, &c.| Quid per villam 
nisi terrena substantia designatur? Exit ergo videre 
villam, qui sola exteriora cogitat propter substan- 
tiam. 

Et alter dixit, Juga boum emi quinque, &c.| Quid 
in quinque jugis boum, nisi quinque corporis sensus 
accipimus? Qui recte quoque juga vocati sunt, quia 
utroque sexu geminantur. Qui videlicet corporales 
sensus, quia comprehendere nesciunt interna, sed 


IN LUCH EVANG. CAP. XIV. 201 


sola exteriora cognoscunt, et deserentes intima ea 
quz extra sunt tangunt, recte per eos curiositas de- 
signatur. Grave namque curiositatis est vitium, que 
dum cujuslibet mentem ad inyestigandam vitam 
proximi exterius ducit, semper ei sua intima abs- 
condit. Propter hoc namque et de eisdem quinque 
jugis boum dicitur, Eo probare illa, quia videlicet 
aliquando pertinere probatio ad curiositatem solet. 
Sed notandum, quod et is qui propter villam et is 
qui propter probanda juga boum a ccena sui invi- 
tatoris excusat, verba humilitatis permiscet, dicens : 

Rogo te, habe me excusatum.| Dum enim dicit 
rogo, et tamen venire contemnit, humilitas sonat 
in voce, superbia in actione. Et ecce hoc dijudicat 
pravus quisque cum audit, nec tamen ea que diju- 
dicat agere desistit. Nam dum cuilibet perverse 
agenti dicimus, convertere, Deum sequere, mundum 
relinque, ubi hunc nisi ad Dominicam coenam voca- 
mus? Sed cum respondet, ora pro me quia peccator 
sum, hoc facere non possum, quid aliud agit nisi - 
rogat et excusat? Dicens namque, peccator sum, 
humilitatem insinuat; subyungens autem, converti 
non possum, superbiam demonstrat. 

Et alius divit, Uxorem duxi, &c.| Quid per uxo- 
rem, nisi voluptas carnis accipitur? Nam quamvis 
bonum sit conjugium, atque ad propagandam sobo- 
lem providentia divina constitutum, nonnulli tamen 
non per hoc foecunditatem prolis, sed desideria ex- 
petunt voluptatis. Et ideo per rem justam signi- 
ficari potest non incongrue res injusta. Ad coenam 
nos ergo eterni convivil summus paterfamilias in- 
vitat, sed dum hunc terrena cura occupat, illum 
alieni actus sagax cogitatio devastat, alterius etiam 
mentem voluptas carnalis inquinat, fastidiosus quis- 
que ad eterne vitz epulas non festinat. 

Et reversus servus nuntiavit hee domino suo, &c.| 
Kece qui terrenz substantize plus justo incumbat, 
venire ad Dominicam ccenam recusat: qui labori 
curiositatis insudat, praeparata vite alimenta fastidit : 
qui carnalibus desideriis inheret, spiritualis con- 
vivii epulas respuit. Quia ergo venire superbi re- 
nuunt, pauperes eliguntur. Cur hoc? quia juxta 
Pauli vocem, Infirma mundi eligit Deus, ut con- 
fundat fortia. Pauperes autem et debiles dicuntur, 
qui judicio suo apud semetipsos infirmi sunt. Nam 
pauperes et quasi fortes sunt, qui et positi in pau- 
pertate superbiunt. Czci vero sunt, qui nullum 
ingenii lumen habent. Claudi quoque, qui rectos 
eressus In operatione non habent. Sed dum morum 
vitia in membrorum debilitate signantur, profecto 
liquet, quia sicut illi peccatores fuerunt qui vocati 
venire noluerunt, ita hi quoque peccatores sunt qui 
invitantur et veniunt, sed peccatores superbi re- 
spuuntur, et peccatores humiles eliguntur. Hos 
itaque eligit quos despicit mundus, quia plerumque 
ipsa despectio hominem revocat ad semetipsum. 
Pauperes, et debiles, czeci, et claudi vocantur quod 
veniunt, quia infirmi quique, atque in hoc mundo 
despecti, plerumque tanto celerius vocem Dei au- 
diunt, quanto et in hoc mundo non habent ubi delec- 
tentur. Sed ductis ad coonam pauperibus quid puer 
subjungat audiamus : 

Domine, factum est ut imperasti, et adhuc locus est. | 
Multi tales ad Dominicam ccenam ex Judea collecti 
sunt, sed multitudo que ex Israelitico populo cre- 
didit, locum superni convivii non implevit. Intravit 
jam frequentia Judzeorum, sed adhuc locus vacat in 
regno, ubi suscipi debeat numerositas gentium. 
Unde et eidem servo dicitur: 

Exi in vias et sepes, et compelle intrare, &e.| Cum 

de vicis et plateis ad coonam Dominus invitat, illum 
videlicet populum designat, qui tenere legem sub 
urbana conversatione noverat. Cum vero convivas 
suos colligi ex vis et sepibus precipit, nimirum 
agrestem populum colligere, id est, gentilem queerit. 
Notandum vero quod in hac invitatione tertia, non 
dicitur Invita, sed Compelle intrare. Nam sunt 
nonnulli qui bona facienda intelligunt, sed hec fa- 
cere desistunt. His, ut superius diximus, plerumque 
contingit, ut eos in carnalibus desideriis suis, mundi 
hujus adversitas feriat. Sape namque aut longa 
eeritudine tabescunt, aut afflicti injuris concidunt : 
aut percussi gravioribus damnis affliguntur, seque 
ipsos in suis desideriis reprehendentes, ad Dominum 
corda convertunt. Qui ergo hujus mundi adversi- 
tatibus fracti ad Dei amorem redeunt, atque a pre- 
sentis vite desideriis corriguntur, quid isti nisi com- 
pelluntur ut intrent? Sed valde est tremenda sen- 
tentia que protinus subinfertur: ait enim, 

Dico autem vobis, quod nemo virorum ilorum qui 
vocati sunt, gustabit cenam meam.| Jicce per se 
vocat, per angelos vocat, per patres vocat, per pro- 
phetas vocat, per apostolos vocat, per pastores vocat, 
plerumque per miracula vocat, plerumque per fla- 
gella vocat, aliquando per mundi hujus prospera 
vocat, aliquando per adversa, nemo contemnat ; ne, 
dum vocatus excusat, cum voluerit intrare non va- 
leat. 

Cap. uxi. Ibant autem turbe multe cum eo, et 
conversus dixit ad illos, Si quis venit ad me, et non odit 
patrem suum et matrem, &c.| Percontari libet, quo- 
modo parentes et carnaliter propinquos praecipimur 
odisse, qui jubemur et inimicos diligere. Et certe 
de uxore Veritas dicit, Quod Deus conjunxit, homo 
non separet. Et Paulus ait: Viri, diligite uxores 

vestras, sicut et Christus ecclesiam. Ecce disci- 
pulus uxorem diligendam precipit, cum magister 
dicat, Qui uxorem non odit, non potest meus esse 
discipulus. Numquid aliud judex nuntiat, aliud 
preco clamat? an simul et odisse possumus et dili- 
gere? Sed si vim precepti perpendimus, utrumque 
agere per discretionem valemus, ut eos qui nobis 
carnis cognatione conjuncti sunt, et quo proximos 
novimus, diligamus, et quo adversarios in via Dei 
patimur, odiendo et fugiendo nesciamus. Ut autem 
Dominus demonstraret, hoc erga proximos odium 
non de inaffectione procedere, sed de caritate, addidit 
protinus, dicens: Adhuc autem et animam suam. 
Tunc etenim bene animam nostram odimus, cum 
ejus carnalibus desiderlis non acquiescimus, cum 
ejus appetitum frangimus, ejus voluptatibus reluc- 
tamur. Que ergo contempta ad melius ducitur, 
quasi per odium amatur. Sic nimirum exhibere 
proximis nostris odii discretionem debemus, ut in 
eis et diligamus quod sunt, et habeamus odio quod 
in Dei nobis itinere obsistunt. Hoc ipsum vero 
anime odium qualiter exhiberi debeat subdendo 
Veritas manifestat, dicens : 

Et qui non bajulat crucem suam et venit post me, 
&c.| Crux quippe a cruciatu dicitur. Et duobus 
modis crucem Domini bajulamus, cum aut per abs- 
tinentiam carnem afficimus, aut per compassionem 
proximi necessitatem illius nostram putamus. Qui 
enim dolorem exhibet in aliena necessitate, -crucem 
portat in mente. Sciendum vero est, quod sunt non- 
nulli qui carnis abstinentiam non pro Deo, sed pro 
inani gloria exhibent; et sunt plerique qui compas- 
sionem proximo non spiritualiter, sed carnaliter im- 
pendunt, ut ei non ad virtutem, sed quasi miserando 
ad culpas faveant. Hi itaque crucem quidem viden- 


IN LUCA EVANG. CAP, XIV. 205 


tur ferre, sed Dominum non sequuntur. Unde et 
recte hec eadem Veritas dicit, Qui non bajulat cru- 
cem suam et venit post me, non potest meus esse 
discipulus. Bajulare etenim crucem et post Domi- 
num ire, est vel carnis abstinentiam vel compas- 
sionem proximo pro studio zternz intentionis ex- 
hibere. Nam quisquis hzc pro temporali intentione 
exhibet, crucem quidem bajulat, sed ire post Domi- 
num recusat. Quia vero sublimia precepta data 
sunt, protinus comparatio eedificande sublimitatis 
adjungitur, cum dicitur : 

Quis enim ex vobis volens turrem edificare, &c.?| In 
omnibus enim rebus finis aspiciendus est. Omne 
quod agimus prevenire per studium considerationis 
debemus. Ecce enim juxta Veritatis vocem qui tur- 
rem edificat sumptus parat. Si igitur humilitatis 
turrem construere cupimus, prius nos preparare ad 
adversa hujus seculi debemus. Hoc enim inter ter- 
renum et celeste exdificium distat, quod terrenum 
eedificium expensas colligendo construitur, cceleste 
autem zedificlum expensas dispergendo. Ad illud 
sumptus facimus, si non habita colligamus: ad istud 
sumptus facimus, si et habita relinquamus. Consi- 
derandum vero quod dicitur : 

Ne posteaquam posuerit fundamentum et non pote- 
rit perficere, &c.| Quia juxta Pauli vocem, Specta- 
culum facti sumus mundo, angelis, et hominibus. 
Et in omne quod agimus considerare occultos adver- 
sarios nostros debemus, qui semper nostris operibus 
intendunt, semper ex nostro defectu gratulantur. 
Quos propheta intuens ait: Deus meus, in te con- 
fido, non erubescam, neque irrideant me inimici mel. 
In bonis enim operibus intenti nisi contra malignos 
spiritus sollicite vigilemus, ipsos irrisores patimur 
quos ad malum persuasores habemus. Sed quia de 

construendo eedificio comparatio data est, nunc ex 
minori ad majus similitudo subditur, ut ex rebus 
minimis majora pensentur. Nam sequitur: 

Aut qui rex iturus committere bellum adversum 
alium regem, &c.| Rex contra regem ex aquo venit 
ad prelium, et tamen si se perpendit non posse 
sufficere, legationem mittit, et ea que pacis sunt, 
postulat. Quibus ergo nos lacrymis sperare veniam 
debemus, qui in illo tremendo examine cum Rege 
nostro ex zquo ad judicium non venimus, quos 
nimirum conditio, infirmitas, et causa inferiores 
exhibet? Sed fortasse jam mali operis culpas abs- 
cidimus, jam prava queque exterius declinavimus, 
numquid ad reddendam rationem cogitationis nostre 
suficimus? Cum duplo ergo exercitu contra sim- 
plum venit, qui nos vix in solo opere przeparatos, 
simul de opere et cogitatione discutit. Et ideo dum 
adhuc longe est, legationem mittamus, rogemus ea 
que pacis sunt. Longe enim esse dicitur, quia 
adhuc prezesens per judicium non videtur. Mittamus 
legationem lacrymas nostras, mittamus misericordiz 
opera, mactemus in ara ejus hostias placationis. 
Hzec est nostra legatio, qua regem venientem 
placat. 

Sic ergo omnis ex vobis qui non renuntiat omnibus 
que possidet, non potest meus esse discipulus.| Mani- 
festissime Dominus hac conclusione docet quid sit 
eedificare turrem, vel cum rege fortiore facere pacem, 
suum videlicet esse discipulum. Praparare autem 
sumptus ad perficiendam turrem, et mittere lega- 
tionem ad impetrandam pacem, non esse aliud 
quam renuntiare omnibus que possidemus. Inter 
quze omnia et amor proximorum, de quo predictum 
fuerat, et ipsa anima nostra, quam quidam pro 
temporali hac vita dictam putant, intelligatur, ne- 

cesse est, quam sic possidere ad tempus oportet, ut 
non nos impediat ab eterna, si quis eam fuerit 
auferre minatus. Distat sane inter renuntiare omni- 
bus et relinquere omnia; paucorum enim perfecto- 
rumque est relinquere omnia, curas mundi _post- 
ponere, solis desideriis zternis inhiare. Cunctorum 
autem fidelium est, renuntiare omnibus que possi- 
dent, hoc est, sic tenere que mundi sunt, ut tamen 
per ea non teneantur in mundo, habere rem tem- 
poralem in usu, zternam in desiderio, sic terrena 
gerere, ut tamen tota mente ad ccelestia tendant. 

Bonum est sal: si autem, &c.| Ad superiora respi- 
cit, ubi turrem virtutum non solum inchoandam sed 
etiam preceperat esse consummandam. Bonum 
quippe est, Dei verbum audire, frequentius sale 
sapientiz spiritualis cordis arcana condire, immo 
ipsum cum apostolis sal terre fieri, id est, eorum 
quoque qui adhuc terrena sapiunt imbuendis men- 
tibus sufficere. At si quis semel condimento veri- 
tatis illuminatus ad apostasiam redierit, quo alio 
doctore corrigitur, qui eam quam ipse gustavit 
sapientize dulcedinem, vel adversis seculi perterritus 
vel illecebris allectus abjecit? Juxta hoc quod 
quidam sapiens ait: Quis medebitur incantatori a 
serpente percusso? Qua sententia Jude Scariothis 
socios ipsumque designari non immerito credatur, 
qui phylargyria victus et gradum apostolatus pro- 
dere et Dominum tradere non dubitavit. 

Neque in terram neque in sterquilinium utile est, 
&c.| Sicut sal infatuatum cum ad condiendos cibos 
carnesque siccandas valere desierit, nullo jam usui 
aptum erit, (neque enim in terram utile est, cujus 
injectu germinare prohibetur, neque in sterquilinium 
agriculturse profuturum, quod vivacibus licet glebis 
immixtum non fcetare semina frugum, sed extin- 
guere solet,) sic omnis qui post agnitionem veritatis 

retro redit, neque ipse fructum boni operis ferre, 
neque alios excolere valet, sed foras mittendus, hoc 
est, ab ecclesiz est unitate secernendus, ut juxta 
premissam parabolam, irridentes eum inimici dicant, 
quia hic homo ceepit edificare, et non potuit con- 
summare. Et ideo multum utilis exhortatio sub- 
infertur, cum dicitur : 

Qui habet aures audiendi, audiat.| Id est, qui 
habet aures intelligentiz, quibus Dei verbum per- 
cipere possit, non contemnat, sed audiat, obediendo 
videlicet et faciendo que didicit. Non enim audi- 
tor obliviosus, sed factor operis, hic beatus in facto 
suo erit. Amen. 


IN -CAPROCVE 


Cap. uxit. Hrant autem appropinquantes ei pub- 
licani et peccatores, &c.]| Quia non solum justus 
peccare per inertiam, sed et peccator resipiscere 
per solertiam potest, postquam sal infatuatum foras 
mitti debere narratum est, mox pcenitentium cohors 
intus admissa describitur, qui ad audiendum Dei 
verbum appropinquantes non solum ad _ colloquen- 
dum, sed etiam ad convescendum recepti sunt. 
Quod videntes Phariszi dedignati sunt, quia vera 
justitia compassionem habet, et falsa justitia de- 
dignationem, quamvis et justi soleant recte pecca- 
toribus indignari. Sed aliud est, quod agitur typo 
superbie, aliud quod zelo discipline. Sed qui zgri 
erant ita ut egros se esse nescirent, quatenus quod 
erant agnoscerent, ccelestis eos medicus blandis 
fomentis curat, benignum paradigma objicit, et in 
eorum corde vulneris tumorem premit. Ait namque, 

Quis ex vobis homo qui habet centum oves, &c. ?| 
Ecce mira dispensatione pietatis similitudinem Veri- 
tas dedit, quam et in se ipse homo recognosceret, 

et tamen hee specialiter ad ipsum auctorem homi- 
num pertineret. Quia enim centenarius numerus 
est perfectus, ipse centum oves habuit cum angelo- 
rum substantiam et hominum creavit. Sed una 
ovis tunc periit, quando peccando homo pascua vitze 
dereliquit. Dimisit autem nonaginta novem oves in 
deserto, quia illos summos angelorum choros reliquit 
in celo. Cur autem cclum desertum vocatur, nisi 
quod desertum dicitur derelictum? Tunc autem 
coelum homo deseruit, cum peccavit. In deserto 
autem nonaginta novem oves remanserant, quando in 
terra Dominus unam querebat, quia rationabilis 
creature numerus angelorum, videlicet et hominum, 
que ad videndum Deum condita fuerat, pereunte 
homine erat imminutus, et ut perfecta summa ovium 
integraretur in coelo, homo perditus queerebatur in 
terra. 

Et cum invenerit illam, imponit in humeros suos 
gaudens.| Ovem in humeris suis imposuit, quia 
humanam naturam suscipiens, peccata nostra ipse 
portavit. 

Kt veniens domum convocat amicos et vicinos, &c.| 
Inventa ove ad domum rediit, quia Pastor noster, 
reparato homine, ad regnum cceleste redut. Ibi 
amicos et vicinos invenit, illos videlicet angelorum 
choros. Qui amici ejus sunt, quia voluntatem ejus 
continue in sua stabilitate custodiunt. Vicini quo- 
que ejus sunt, quia claritate visionis illius sua assi- 
duitate perfruuntur. Et notandum, quod non dicat 
congratulamini ovi inventz, sed mihi, quia videlicet 
ejus est gaudium vita nostra, et cum nos ad coelum 
reducimur, solennitatem lzetitice illius implemus. 

Dico vobis quod ita gaudium erit in celo super uno 
peccatore, &c.| Plus de conversis peccatoribus quam 
de stantibus justis gaudium erit in ccelo, quia ple- 

rumque hi qui nullis se oppressos peccatorum moli- 
bus sciunt, stant quidem in via justitie, nulla illicita 
perpetrant, sed tamen ad ccelestem patriam anxie 
non anhelant, tantoque sibi in rebus licitis usum 
preebent quanto se perpetrasse illicita nulla memi- 
nerunt, et plerumque pigri remanent ad exercenda 
bona preecipua, quia valde securi sunt, quod nulla 
commiserint mala graviora. At contra nonnunquam 
hi qui se aliqua illicita egisse meminerunt, ex ipso 
suo dolore compuncti inardescunt ad amorem Del, 
seseque in magnis virtutibus exercent. Majus ergo 
de peccatore converso, quam de stante justo gau- 
dium fit in ccelo, quia et dux in prcelio plus eum 
militem diligit, qui post fugam reversus hostem 
fortiter premit, quam illum qui nunquam terga 
prebuit et nunquam aliquid fortiter fecit. Sed 
inter heec, sciendum est, quia sunt plerique justi, 
in quorum vita tantum est gaudium, ut eis quelibet 
peccatorum peoenitentia preponi nullatenus possit. 
Nam multi et nullorum sibi malorum sunt conscii, 
et tamen in tanti ardoris afflictione se exercent, ac 
si peccatis omnibus angustentur, cuncta etiam licita 
respuunt, ad despectum mundi sublimiter accingun- 
tur, lamentis gaudent, in cunctis semetipsos humi- 
liant: et sicut nonnulli peccata operum, sic ipsi 
peccata cogitationum deplorant. Hine ergo colligen- 
dum est quantum Deo gaudium faciat quando humi- 
liter plangit justus, si facit in ccelo gaudium, quando 
hoc quod male gessit per pcenitentiam damnat 
injustus, 

Aut que mulier habens drachmas decem, &c.?| Qui 
signatur per pastorem, ipse et per mulierem. Ipse 
enim Deus, ipse et Dei sapientia. Et quia imago 
exprimitur in drachma, mulier drachmam perdidit, 
quando homo qui conditus ad imaginem Dei fuerat, 

peccando a similitudine sui Conditoris recessit. Sed 
accendit mulier lucernam, quia sapientia Dei appa- 
ruit in humanitate. Lucerna quippe lumen in testa 
est. Lumen vero in testa, est Divinitas in carne. 
Accensa autem lucerna evertit domum, quia mox 
ut ejus Divinitas per carnem claruit, omnis se nostra 
conscientia concussit. Domus namque evertitur, 
cum consideratione reatus sui humana conscientia 
perturbatur, eversa vero domo invenitur drachma, 
quia dum perturbatur conscientia hominis, reparatur 
in homine similitudo Conditoris. 

Et cum invenerit, convocat amicas et vicinas, &c.| 
Que amice vel vicine nisi ille potestates sunt 
ceelestes jam superius dicta? que tanto superne 
sapientiz juxta sunt, quanto el per gratiam con- 
tinuz visionis appropinquant. Sed intuendum cur 
ista mulier decem drachmas habuisse perhibetur. 
Angelorum quippe et hominum naturam ad cognos- 
cendum se Dominus condidit, quam dum consistere 
ad eternitatem voluit, eam proculdubio ad suam 
similitudinem creavit. Decem vero drachmas habuit 
mulier, quia novem sunt ordines angelorum, sed 
ut compleretur electorum numerus, homo decimus 
creatus est, qui a Conditore suo nec post culpam 
periit, quia hunc eterna Sapientia per carnem mira- 
culis coruscans ex lumine testz reparavit. 

Ita dico vobis, gaudium erit coram angelis Dei su- 
per uno peccatore peenitentiam agente.| Pcenitentiam 
agere est, et perpetrata mala plangere, et plangenda 
non perpetrare. Nam qui sic alia deplorat ut tamen 
alia committat, adhuc poenitentiam agere aut igno- 
rat, aut dissimulat. Quid enim prodest si peccata 
quis luxurie defleat, et tamen adhuc avaritiz astu- 
bus anhelet? aut quid prodest si ire culpas jam 
lugeat, et tamen adhuc invidie facibus tabescat ? 

Sed minus est valde, quod dicimus, ut qui peccata 
deplorat, ploranda minime committat. Nam cogi- 
tandum summopere est, ut qui se illicita meminit 
commisisse, a quibusdam etiam licitis studeat abs- 
tinere, quatenus per hoc Conditori suo satisfaciat, 
ut qui commisit prohibita, sibimetipsi abscindere 
debeat etiam commissa. 

Cap. uxt. Ait autem, Homo quidam habuit duos 
filios, et dixit adolescentior ex ulis patri, &c.| Mur- 
murantibus de peccatorum susceptione Scribis et 
Phariseis, tres ex ordine parabolas Salvator posuit; 
duabus primis de quibus disputatum est, quantum 
Ipse cum angelis de pcenitentium salute gaudeat 
imsinuans ; tertia vero que sequitur, non suum 
tantummodo suorumque gaudium demonstrans, sed 
et invidentium murmur reprehendens. Homo ita- 
que qui duos filios habuisse dicitur, Deus Pater 
intelligitur, duorum videlicet genitor populorum, et 
quasi duarum generis humani stirpium auctor atque 
creator. Major enim filius, eos qui in unius Dei 
permansere cultura: minor, eos qui usque ad co- 
lenda idola Deum deseruere, significat. Pars sub- 
stantiz que minorem filium contingit, ipse sensus 
in homine rationalis est. Vivere enim, intelligere, 
meminisse, ingenio alacri excellere, divini substantia 
muneris est. Quam minor filius expetiit a patre, 
cum homo sua potestate delectatus, per liberum 
sese arbitrium regere, atque a dominio quesiverit 
exuere Conditoris. Divisitque illis substantiam, fide- 
libus scilicet suze gratiz protectionem quam desi- 
derabant impertiendo, infidelibus vero naturalis so- 
lum ingenii quo contenti erant beneficium conce- 
dendo. 

Et non post multos dies, congregatis omnibus, adole- 
scentior filius peregre profectus est in regionem longin- 

guam, &c.| Longe profectus est, non locum mutando, 
sed animum. Quanto etenim quisque plus in pravo 
opere delinquit, tanto a Dei gratia longius recedit. 
Quod non post multos dies dixit factum, ut, congre- 
gatis omnibus, peregre proficisceretur in regionem 
longinquam: quia non multo post institutionem 
humani generis, placuit anime per liberum arbitrium 
ferre secum quandam velut potentiam nature sue, 
et deserere eum a quo condita est preesidens viribus 
suis. Quas vires tanto consumit citius, quanto eum 
deserit a quo date sunt. Itaque hanc vitam prodi- 
gam vocat, amantem fundere atque spatiari pompis 
exterioribus, intus imanescentem, cum ea quisque 
sequitur qu ab illa procedunt, et reliquit eum qui 
sibi est interior. 

Hi postquam omnia dissipasset, &c.| Omnia que 
dissipavit, ornamenta nature que consumpsit, signi- 
ficat. Fames in regione longinqua, indigentia verbi 
veritatis est, in oblivione Creatoris. De qua dictum 
est in prophetis: Quia mittit Dominus famem in 
terra, non famem panis, neque sitim aquz, sed audi- 
endi verbum Dei. 

Et ipse cepit egere, et abit, &c.| Merito egere 
coepit, qui thesauros sapientiz Dei, divitiarum ceeles- 
tiumque altitudinem dereliquit. Unus autem civium 
regionis illius cui egens adhesit, ille est utique, qui 
concupiscentiis terrenis merito sue  perversitatis 
preepositus, princeps hujus mundi a Domino vocatur. 
Et de quo apostolus: Deus (inquit) hujus seculi 
exceecavit mentes infidelium. 

Et misit illum in villam suam, ut pasceret porcos. | 
In villam mitti, est, substantize mundialis cupiditate 
subjugari. De qua in alia parabola quidam spiritu- 
ales epulas, ad quas invitabatur, fastidiens dixit: 
Villam emi, et necesse habeo exire, et videre illam. 

Porcos vero pascere est, ea quibus immundi spiritus 
gaudeant operari. 

Et cupiebat implere ventrem suum de siliquis quas 
porct manducabant.| Siliquze quibus porcos pascebat, 
sunt doctrine seculares, sterili suavitate resonantes, 
de quibus laudes idolorum fabularumque ad deos 
gentium vario sermone atque carminibus percrepant, 
quibus dzmonia delectantur. Unde cum iste satu- 
rari cupiebat, aliquid solidum et rectum quod ad 
beatam vitam pertineret, invenire volebat in talibus, 
et non poterat. Hoc est enim quod ait: 

Et nemo illi dabat. In se autem reversus.| Jam 
scilicet ab eis que forinsecus frustra illiciunt et 
seducunt, in conscientiz interiora reducem faciens 
intentionem suam. 

Dixit, Quanti mercenarii Patris mei abundant pa- 
nibus, &c.| Unde hoc scire poterat, in quo tanta erat 
oblivio Dei, sicut in omnibus idololatris fuit, nisi 
quia ista recogitatio jam resipiscentis sit cum evan- 
gelium preedicaretur? Mercenarili ergo patris abun- 
dant panibus, quia qui future mercedis intuitu digna 
operari satagunt, quotidianis supernee gratiz reficiun- 
tur alimoniis. At vero fame pereunt, qui extra patris 
zedes positi, ventrem cupiunt implere de siliquis. Id 
est qui sine fine viventes, vitam beatam inanis philo- 
sophie studiis inquirunt. Sicut enim panis, qui cor 
hominis confirmat, verbo Dei quo mentem reficiat 
assimilatur ;: ita siliqua, quee et ipsa intus inanis, foris 
mollis est, et corpus non reficit sed implet, ut sit 
magis oneri quam usui, seculari sapientiz non imme- 
rito comparatur, cujus sermo facundiz plausu sono- 
rus, sed virtute utilitatis est vacuus. 

Surgam et ibo ad patrem meum, et dicam illi, &c.} 
Quam misericordem piumque noverat patrem, qui 
nec offensus a filio, patris dedignetur audire voca- 

bulum. Surgam ergo (inquit) quia me jacere cog- 
novi. Kt ibo, quia longe recessi. Ad patrem meum, 
quia sub principe porcorum miserabili egestate ta- 
besco. Peccavi autem in ceelum, coram spiritibus 
angelicis sanctisque animabus, in quibus sedes est 
Dei, significat. Coram te vero, in ipso conscientiz 
interioris conclavi, qua Dei solius oculi penetrare 
valebant. 

Et gam non sum dignus vocari filius tuus, &c.| Ad 
filii quidem affectum, qui omnia que patris sunt, 
sua esse non ambigit, aspirare nequaquam presumit, 
sed mercenarli statum jam pro mercede serviturus 
desiderat. Verum ne hunc quidem, nisi paterna 
dignatione se mereri posse testatur. Ubi sunt ergo 
Pelagianistz, qui sua se virtute salvari posse confi- 
dant, contra apertissimam Veritatis sententiam, que 
ait, Sine me nihil potestis facere ? 

Kt surgens venit ad patrem suum.| Venire ad pa- 
trem est, in ecclesia constitui per fidem, ubi jam pos- 
sit esse peccatorum legitima et fructuosa confessio. 

Cum autem adhuc longe esset.| Et antequam intel- 
ligeret Deum, sed tamen cum jam pie quzreret. 

Vidit illum pater ipsius.| Impios enim et super- 
bos convenienter non videre dicitur, tanquam ante 
oculos non habere. Ante oculos enim haberi, non 
nisi qui diliguntur dici solent. 

Kt misericordia motus est, et occurrens, cecidit super 
collum ejus.| Non enim Pater unigenitum Filium de- 
seruit, in quo usque ad nostram longinquam etiam 
peregrinationem cucurrit, atque descendit. Quia 
Deus erat in Christo, mundum reconcilians sibi. Et 
ipse Dominus ait: Pater in me manens, ipse facit 
opera sua. Quid est autem cadere super collum 
ejus, nisi inclinare et humiliare in amplexum ejus 
brachium suum? Et brachium Domini cui revela- 

tum est, quod est utique Dominus noster Jesus 
Christus. 

Et osculatus est eum.] Consolari verbo gratiz Dei 
ad spem indulgentize peccatorum, hoe est post longa 
itinera remeantem, a patre mereri osculum caritatis. 

Dixitque ei filius, Pater, peccavi in celum et coram 
te, &c.| Incipit jam peccata constitutus in ecclesia 
confiteri, nec dicit omnia que dicturum se esse pro- 
miserat, sed usque ad illud, Non sum dignus vocari 
filius tuus. Hoc enim vult fieri per gratiam, quod 
se indignum esse per merita fatetur. Non addidit 
quod in illa meditatione dixerat, Fac me sicut unum 
de mercenariis tuis. Cum enim panem non haberet, 
vel mercenarius esse cupiebat. Quod post osculum 
patris, generosissime jam dedignatur. Intelligit nam- 
que inter fillum, mercenarium, et servum, non mini- 
mam esse distantiam. Servum videlicet esse eum, 
qui adhuc metu gehenne, sive prasentium legum, a 
vitiis temperat; mercenarium, qui spe atque desi- 
derio regni ceelorum; filium, affectu boni ipsius 
atque amore virtutum. In quarum virtutum trium 
consummatione, beatus apostolus omnem. salutis 
summam concludens, Nunc (inquit) manet fides, 
spes, caritas, tria hec: major autem his caritas. 
Fides namque est, que futuri judicii ac suppliciorum 
metu, vitiorum facit contagia declinare. Spes, que 
mentem nostram de prasentibus avocans universas 
corporis voluptates, ccelestium preemiorum expecta- 
tione, contemnit. Caritas, que nos ad mortem 
Christi et spiritualium virtutum fructum, mentis ar- 
dore succendens, quicquid illis contrarium est, toto 
facit odio detestari. Unde prodigus iste, postquam 
in semetipsum reversus dire famis supplicia formi- 
dabat, velut jam servus effectus, etiam mercenari 
statum, de mercede jam cogitans, concupiscit. Sed 

eum pater occurrens, non contentus minora conce- 
dere, utroque gradu sine dilatione transcurso, pris- 
tinee filiorum restituit dignitati, nec jam de mercede 
conductoris, sed de hzereditate fecit cogitare pa- 
rentis. 

Dizit autem pater ad servos suos, Cito proferte sto- 
lam primam, &c.| Stola prima est, vestis innocentiz, 
quam homo bene conditus accepit, sed male persua- 
sus amisit, quando post culpam preevaricationis cog- 
novit esse se nudum, gloriaque immortalitatis perdita, 
pelliceum, hoc est mortale sumpsit indumentum. 
Servi qui eam proferunt, reconciliationis praedicatores 
sunt. Proferunt enim stolam primam, quando mor- 
tales terrenosque homines ita sublimandos asseve- 
rant, ut non solum cives angelorum, sed et hzredes 
Dei et coheredes sint Christi futuri. 

Et date annulum in manu gus, &c.| Annulus est vel 
sincere fidei signaculum, qua cuncta promissa in 
credentium cordibus certa impressione signantur, 
vel nuptiarum pignus illarum, quibus ecclesia spon- 
satur. Kt bene annulus in manu datur, ut per opera 
fides clarescat, et per fidem opera firmentur. Cal- 
ceamenta autem in pedes, officium evangelizandi de- 
nuntiant, ut cursus mentis ad ccelestia tendens, a 
terrenarum contagio rerum inviolata servetur et 
munda, priorumque munitus exemplis, super ser- 
pentes et scorpiones securus incedat. Manus igitur 
et pedes, id est opus ornatur et cursus: opus ut 
recte vivamus; cursus, ut ad eterna gaudia prope- 
remus. Non enim habemus hic manentem civita- 
tem, sed futuram inquirimus. 

Et adducite vitulum saginatum, et occidite.| Vitulus 
saginatus, ipse item Dominus est, sed secundum 
carnem. Et bene saginatus, quia caro ejus adeo 
spirituali est opima virtute, ut pro totius mundi sa- 

lute sufficiat in odorem suavitatis, nidorem videlicet 
immolationis ad Deum mittere, et pro omnibus exo- 
rare. Adducere autem vitulum et occidere, est pre- 
dicare Christum, et mortem ejus insinuare. Tunc 
etenim cuique nostrum quasi recens occiditur, cum 
credit occisum. Tune caro ejus comeditur, cum ejus 
passionis sacramentum et ore ad emundationem per- 
cipitur, et corde ad imitationem cogitatur. 

Et manducemus et epulemur, quia hic filius meus 
mortuus erat, &c.| Non solum filius qui revixit et 
inventus est, verum pater et servi illius, sacrosancti 
vituli, qui propter filium occisus erat, carne refecti 
epulantur. Quia Patris cibus salus est nostra, et 
Patris gaudium nostrorum est remissio peccatorum ; 
nec tantum Patris, sed et Filii et Spiritus Sancti; 
quia sicut una in divinitate voluntas et operatio: ita 
et una est delectatio sanctz et individue Trinitatis. 
Unde beatus Abraham tres angelos hospitio recipiens, 
vitulum tenerrimum et optimum occidisse, eisque 
cum lacte, pane, et butyro epulandum legitur obtu- 
lisse. Quia qui beatam Trinitatem rectz devotionis 
officiis reficere, id est letificari desiderat, mortem 
quoque debet unigeniti Filii Dei in carne, que est una 
in eadem Trinitate Persona, pize confessionis sinceri- 
tate celebrare. Et notandum, quod ante stola prima, 
ante annulus, ante calceamenta prestantur, et sic 
deinde vitulus immolatur, quia nisi spem quisque 
prime immortalitatis induerit, nisi annulo fidei opera 
premunierit, nisi ipsam fidem pie confitendo praedi- 
caverit, non potest sacramentis interesse ccelestibus. 

Et ceperunt epulari.| Istz epule atque festivitas 
nune celebrantur, per orbem terrarum ecclesia dila- 
tata atque diffusa. Vitulus enim ille in corpore et 
sanguine Dominico, et offertur Patri, et pascit totam 
domum. 

Erat autem filius eyus senior inagro.| Filius senior, 
populus Israel est, qui licet in longinqua non abierit, 
non tamen domi, sed in agro dicitur esse moratus, 
quia populus idem neque usque ad colenda idola 
Creatorem deseruit, neque legis, quam acceperat, in- 
teriora penetravit, sed literee solum custodia con- 
tentus, exteriora magis et terrena operari simul et 
sperare solebat, audiens per prophetam, Si volueri- 
tis et audieritis me, bona terre comedetis. 

kt cum veniret et appropinquaret domui, audivit 
symphoniam et chorum.| Appropinquat filus domui, 
cum populus ille in quibuscunque Israelitis conside- 
ratioribus (nam multi tales inventi sunt in eis, et 
sezepe inveniuntur) labore servilis operis improbato, 
ex eisdem Scripturis, ecclesiz libertatem considerat. 
Audit symphoniam et chorum, scilicet Spiritu plenos 
vocibus consonis evangelium preedicare, quibus dic- 
tum est, Obsecro vos, fratres, ut id ipsum dicatis 
omnes, et concorditer conversantium, animam et 
cor unum in laudes Dei. 

Et vocavit unum de servis, et interrogavit que hec 
essent. Isque dixit uli.| Vocat unum de servis, cum 
sumit ad legendum aliquem prophetarum, et in eo 
quzerens, quodammodo interrogat unde ista in eccle- 
sia celebrentur, in quibus se esse non videt. Respon- 
deat ei servus patris, propheta : 

Frater tuus venit, et occidit pater tuus vitulum sagi- 
natum, &c.| In extremis enim terre fuit frater tuus, 
sed inde major exultatio cantantium Domino can- 
ticum novum, quia laus ejus ab extremis terre. Ht 
propter eum, qui absens erat, occisus est ille cui 
dictum est, Et holocaustum tuum pingue fiat. 

Indignatus est autem, et nolebat introire, &c.| Indig- 
natur etiam nunc, et adhuc non vult introire. Cum 
ergo plenitudo gentium intraverit, egredietur oppor- 

tuno tempore Pater ejus, ut etiam omnis Israel sal- 
vus fiat, ex cujus parte cecitas facta est, velut ab- 
sentia in agrum, donec plenitudo filii minoris longe 
in idololatria gentium constituti, redux ad mandu- 
candum vitulum intraret. rit enim quandoque 
aperta vocatio Judzorum in salute evangelil. Quam 
manifestationem vocationis, tanquam egressum patris 
appellat ad rogandum majorem filium. 

At ille respondens, dixit patri suo, Ecce tot annis 
servio tibi, &c.| Queritur, quomodo ille populus 
nunquam mandatum Dei preterisse dicatur. Sed 
facile illud occurrit, neque de omni mandato dictum 
esse, sed de uno maxime necessario, quo nullum 
alium Deum colere jussus est. Neque iste filius in 
omnibus Israelitis, sed in his intelligatur habere per- 
sonam, qui nunquam ab uno Deo ad simulacra con- 
versi sunt. Quamyvis enim tanquam in agro positus 
iste filius terrena. desideraret, ab uno tamen Deo 
ista desiderabat bona. Quod etiam patris ipsius 
testimonio comprobatur, cum dicit: Tu mecum es 
semper. Non enim quasi mentientem redarguit, sed 
secum perseverantiam ejus approbans, ad perfruc- 
tionem potioris atque jucundioris exultationis invitat. 

Et nunquam dedisti miht hedum, &c.| Peccator 
profecto hoedi nomine significari solet, sed absit 
ut Antichristum intelligam. Multum enim absur- 
dum est, eum cui dicitur, Tu mecum es semper, hoc 
a Patre optasse, ut Antichristo crederet. Neque 
omnino in eis Judeorum, qui Antichristo credituri 
sunt, istum filium fas est intelligi. Quomodo autem 
epularetur ex illo hoedo, si ipse est Antichristus, qui 
non ei crederet? Aut si hoc est epulari ex heedi 
occisione, quod est de Antichristi perditione leetari, 
quomodo dicit Filius, quem recipit Pater, hoc sibi 
non fulsse concessum, cum omnes filii Dei de illius 

adversarii damnatione letaturi sint? Nimirum ergo 
ipsum Dominum sibi negatum ad epulandum con- 
queritur, dum eum peccatorem putat: cum enim 
heedus est illi genti, id est, cum eum sabbati violato- 
rem et profanatorem legis existimat, jucundari epulis 
ejus non meruit; Ut quod ait, non unquam dedisti 
mihi hedum ut cum amicis meis epularer, tale sit ac 
si diceret, eum qui mihi heedus videbatur, nunquam 
mihi dedisti ad epulandum, eo ipso mihi illum ipsum 
non concedens, quo mihi hoeedus videbatur. Quod 
autem dicit, Cum amicis meis; aut ex persona prin- 
cipum, cum plebe intelligitur, aut persona populi 
Hierosolymitani, cum czeteris populis Jude. 

Sed postquam filius tuus hic, qui devoravit substan- 
tiam suam, &c.| Meretrices sunt gentilium super- 
stitiones, cum quibus substantiam dissipare est, re- 
licto uno connubio verbi Dei, cum turba demonum 
cupiditate turpissima fornicari. 

At wpse dixit ili: Fil, tu semper mecum es, et 
omnia mea tua sunt, &c.| Quod dicit, Et omnia mea, 
tua sunt; non putandum est ita dictum quasi non 
sint et fratris, ut tanquam in terrena heereditate 
patiaris angustias. Quomodo possint esse omnia 
majoris, si habet ibi etiam junior partem suam? Sic 
enim a perfectis et perpurgatis ac jam immorta- 
libus filiis habentur omnia, ut sint et omnium sin- 
gula, et omnia singulorum. Ut enim cupiditas nihil 
sine angustia, ita nihil cum angustia caritas tenet. 
Cum ergo beatitatem illam obtinuerimus, nostra erunt 
ad vivendum superiora, nostra erunt ad convivendum 
eequalia, nostra erunt ad dominandum inferiora. Si 
quem autem movet quomodo Patri supplicans Veritas 
dicat, Et mea omnia tua sunt, et tua mea: cui simil- 
limum videtur sonare quod huic filio dicitur, Et 

omnia mea tua sunt: sciat unigeniti Filii esse omnia 
quz Patris sunt, per hoc quod etiam ipse Deus 
est, et de Patre natus, Patri est equalis. Nam 
et illud quod de Spiritu Sancto loquens ait, Omnia 
quz habet Pater, mea sunt: propterea dixit, quia de 
meo accipiet, et adnuntiabit vobis: de his dixit, que 
ad ipsam Patris pertinent divinitatem, in quibus illi 
est zequalis omnia que habet Pater habendo. Neque 
enim Spiritus Sanctus de creatura que Patri est 
subjecta et Filio, erat accepturus quod ait, De meo 
accipiet, sed utique de Patre, de quo procedit Spi- 
ritus, de quo natus est Filius. Sive itaque duos 
filios hos ad utrumque populum, sive, ut quibusdam 
placet, ad duos quoslibet homines, pcenitentem vide- 
licet et justum, vel qui sibi justus videatur, referre 
voluerit, congaudeat major frater, quia frater junior 
mortuus erat et revixit, perierat et inventus est. 


LIBER QUINTUS. 


LEGE FELIX. 


PROG@MIUM. 


PostauAM murmurantes de peccatorum vel potius 
peenitentium receptione, eos qui sibi justi videbantur 
tribus continuis parabolis, de quibus supra disputa- 
tum est, Salvator redarguit, docens salutem resipis- 
centium Deo quidem et angelis gratissimam, sed 
invidis hominibus esse gravissimam: quartam mox 
quintamque de eleemosyna danda et parsimonia se- 
quenda subjungens, pia justaque discretione mani- 
festat eos qui bona terrena disperserint dederintque 

pauperibus, ab illis in eterna tabernacula recipi- 
endos. Illos autem qui in his soli luxuriari deside- 
rant, in inferno sepeliendos, et nec stillam aque per- 
modicam, que perennes tormentorum ardores vel ad 
momentum refrigerare queant, esse nacturos. Quia 
videlicet et ordo predicandi aptissimus est, ut post 
peenitentiam eleemosyna, id est, opus misericordiz 
suggeratur. Ille enim juste a Deo pcenitens ut sui 
misereatur impetrat, qui proximi indigentis quantum 
valet ipse misereri non tardat. At qui avertit aurem 
suam ne audiat pauperem, oratio ejus erit execrabilis. 
Unde et Joannes Baptista cum turbis suaderet, ne 
merito suz sterilitatis in ignem mitterentur, dignos 
peenitentize fructus esse faciendos, mox consilium 
salutis suze querentibus adjunxit, atque ait: Qui 
habet duas tunicas, det non habenti, et qui habet 
escas similiter faciat. Et iidem Phariszi ac Scribe, 
non minus avaritiz quam superbiz peste languentes, 
sicut poenitentibus veniam, sic et egentibus pecuniam 
dare negabant. Verum ille qui vult omnes homines 
salvos fieri, et ad agnitionem veritatis venire, nunc 
ad eos, nunc eis audientibus ad discipulos suos verba 
faciendo consuetz pietatis dona benignus impendere 
non cessat. Sed veniamus ad textum. 


IN CAP. XVI. 


Cap. uxiv. Dicebat autem et ad discipulos suos: 
Homo quidam erat dives, &c.| In villico hoc quem 
Dominus ejiciebat de villicatu, et laudavit eam quod 
in futurum sibi prospexerit, non omnia debemus ad 
imitandum sumere. Non enim aut Domino nostro 
facienda est in aliquo fraus, ut de ipsa fraude elee- 
mosynas faciamus, aut eos a quibus recipi volumus 

in tabernacula eterna, tanquam debitores Dei et 
Domini nostri fas est intelligi, cum justi et sancti 
significentur hoc loco, qui eos introducant in taber- 
nacula eterna, qui necessitatibus suis terrena bona 
communicaverint. De quibus etiam dicit, quod si 
quis alicui eorum calicem aque frigidz dederit tan- 
tum in nomine discipuli, non perdet mercedem suam. 
Sed etiam e contrario dicuntur istz similitudines, ut 
intelligamus si laudari potuit ille a Domino cui frau- 
dem faciebat, quanto amplius placeant Domino Deo, 
qui secundum ejus preceptum illa opera faciunt. 
Sicut etiam de judice iniquitatis qui interpellabatur 
a vidua, comparationem duxit ad judicem Deum, cui 
nulla ex parte judex iniquus conferendus est. Villici 
sane vocabulo discimus eos qui pecunias habent, non 
jam dominos suz, sed alienz potius rei dispensa- 
tores esse putandos. Qui si juxta hujus servi exem- 
plum sedulo finiendz villicationis ac rationis red- 
dendz tempus przeviderint, facile terrenorum om- 
nium delectatione simul et dilectione nudati, plus 
sibi de amicis conquirendis in futuro, quam divitiis in 
preesenti colligendis prospicere curabunt. Qui multa 
secum anxius pertractando, quid faciam? inquit. 
Fodere non valeo, mendicare erubesco. Ablata 
quippe villicatione fodere non valemus, quia finita 
hac vita, in qua tantum licet operari, nequaquam 
ultra bone conversationis fructum, ligone devote 
compunctionis licet inquirere. Mendicare, confu- 
sionis est. Illo scilicet pessimo genere mendicandi, 
quo virgines illz fatuz mendicasse referuntur, que 
ingruente tempore nuptiarum oleo virtutum defi- 
ciente, sapientibus dixerunt: Date nobis de oleo 
vestro, quia lampades nostre extinguuntur. Et de 
quo Salomon ait: Propter frigus piger arare noluit ; 
mendicabit ergo estate, et non dabitur ei. 

Convocatis itaque singulis debitoribus domini sui, 
dicebat primo, Quantum debes domino meo? &c.| 
Cadus Greca amphora est, continens urnas tres. 
Corus vero modios triginta complectitur. Quod 
autem de centum cadis olei quinquaginta scribi fecit 
a debitore, et de centum coris tritici octoginta, ad 
nihil aliud valere arbitror, nisi ut ea que similiter in 
sacerdotes atque in levitas Judzeus quisque operatur, 
in Christi ecclesia abundet justitia ejus super Scri- 
barum et Phariszorum, ut cum illi decimas darent, 
isti dimidias dent, sicut non de fructibus, sed de ipsis 
bonis suis fecit Zacchzus. Aut certe duplicet de- 
cimas, ut duas decimas dando, superet impendia Ju- 
dzorum. Nisi forte quis simpliciter accipiendum 
putet, quod omnis qui indigentiam cujuslibet pau- 
peris sanctorum, vel ex dimidia, vel certe ex quinta 
parte, quantum viginti vel quinquaginta ad centum 
sunt, adleviaverit, certa sua misericordiz sit mercede 
donandus. 

Et laudavit dominus villicum iniquitatis, &c.] 
Audiant sapientes hujus seculi, ut stultam sapien- 
tiam deserere, et sapientem Dei stultitiam discere 
queant, quanti eorum sapientiam divina zquitas 
zestimaverit, quos non vere prudentes, sed in genera- 
tione sua prudentes, esse commemorat: juxta hoc 
quod alibi dicitur, Vze qui sapientes estis in oculis 
vestris, et coram vobismetipsis prudentes. Necnon 
et amatores eterne vite filios lucis appellando, non 
aliud eos qui sapientes sunt ut faciant mala, bene au- 
tem facere nescierunt, quam filios arguit esse tenebra- 
rum. Filii autem lucis et fil hujus seculi vocan- 
tur, quomodo fili regni et fil perditionis. Cujus 
enim quisque agit opera, ejus cognominatur et 
filius. 

Et ego vobis dico, Facite vobis amicos de mammona 

iniquitatis, &c.| Mammonam iniquitatis ob hoc appel- 
lat istam pecuniam quam possidemus ad tempus, 
quia mammona divitiz interpretantur. Nec sunt iste 
divitiz nisi Iniquis, qui in eis constituunt spem 
atque copiam beatitudinis sue. A justis vero cum 
heec possidentur, est quidem ista pecunia, sed non 
sunt illis divitize, nisi coelestes et spirituales. Qui- 
bus indigentiam suam spiritualiter supplentes, ex- 
clusa egestate miseris, beatitudinis copia ditabuntur. 
Si autem hi qui prebent eleemosynam, de iniquo 
mammona faciunt sibi amicos a quibus in eterna 
tabernacula recipiantur, quanto magis hi qui spi- 
rituales largiuntur epulas, qui dant conservis cibaria 
in tempore suo, certissima debent spe summee re- 
tributionis erigi ? 

Qui fidelis est in minimo, et in majore fidelis est, 
&c.| Sunt qui viscera pietatis, et opera misericordiz 
quee proximis debentur ignorantes, merito se tamen 
castitatis, vigiiarum, longz orationis, plene fidei, 
jejuniorum, ceterarumque virtutum que Dei dilec- 
tio gignere solet, veraciter fideles existimant, sed 
ipso judice attestante, qui fidelis est in minimo, id 
est, In pecunia cum paupere participanda, et in 
majore fidelis est, illo videlicet actu, quo specialiter 
adhzrere Creatori, et unus cum eo spiritus effici 
desiderat. At qui temporalia que possidet recte 
dispensare dissimulat, zternorum sibi gloriam de 
qua tumet, evacuat. Qui enim non diligit fratrem 
suum quem videt, Deum quem non yvidet quomodo 
potest diligere? Et sicut idem dicit, Qui habuerit 
substantiam mundi, et viderit fratrem suum necesse 
habere, et clauserit viscera sua ab eo, quomodo cari- 
tas Dei manet in eo ? 

Si ergo in iniquo mammona fideles non fuistis, &c.| 
De iniquo mammona, quod divitias malorum signifi- 

cet, supra explanatum est. (Quarum mentionem 
Salvator faciens alibi dicit, quia fallacia divitiarum 
suffocat verbum. Veras autem divitias, vel ipsa 
eterne vite gaudia, de quibus scriptum est, Que 
divitie heereditatis ejus in sanctis, vel virtutum 
spiritualium, quibus ad vitam pervenitur, copiam 
significat. De quibus dicit Esaias, Divitiz salutis, 
sapientia et scientia. Timor Domini, ipse thesaurus 
ejus. 

Kt si in alieno fideles non fuistis, &c.| Alienze sunt 
a nobis hujus seculi facultates, id est, extra naturam 
site. Nihil enim intulimus in hunc mundum, haud 
dubium quia nec auferre quid possimus. Nostra 
autem possessio, regnum ccelorum. Nostra vita, 
Christus est. Nostra opes sunt spiritualium ope- 
rum fructus. De quibus Salomon ait: Redemptio 
animee viri, propriz divitiz eyus. Arguit ergo Pha- 
riseeos fraudis et avaritize, qui quoniam in facultati- 
bus suis fideles non fuerunt, communia Conditoris 
bona privatim habere malentes, nec Christum ac- 
cipere meruerunt, quem publicanus ille, cujus paulo 
ante memini, Zaccheus, ut acquirere posset, dimidiam 
partem bonorum suorum obtulit. 

Car. uxv. Nemo servus potest duobus dominis 
servire.| Quia non valet simul transitoria et zeterna 
diligere. Si enim eternitatem diligimus, cuncta 
temporalia in usu, non in affectu possidemus. 

Aut enim unum odiet, et alterum diliget, &c.| Heec 
verba diligenter consideranda sunt. Nam qui sint 
duo domini, consequenter exponit, dicens: 

Non potestis Deo servire et mammone.| Audiat hoc 
avarus, audiat qui censetur vocabulo Christiano, non 
posse simul mammone, hoc est, divitiis Christoque 
serviri. Et tamen non dixit, qui habet divitias, sed 
qui servit divitiis. Qui enim divitiarum servus est, 

divitias custodit ut servus. Qui autem servitutis 
excussit jugum, distribuit eas ut dominus. Sed qui 
servit mammone, illi utique servit, qui rebus istis 
terrenis merito suz perversitatis prapositus, prin- 
ceps hujus seculi a Domino dicitur. Ergo aut 
unum odiet, et alterum diliget, ut fieri debet. Odiet 
scilicet diabolum, diliget Deum. Aut uni adherebit, 
et alterum contemnet. Adherebit scilicet diabolo, 
cum quasi ejus premia temporalia sectatur. Con- 
temnet autem Deum, non dixit odiet: sed sicut 
solent minas ejus postponere cupiditatibus suis, qui 
de bonitate ejus ad impunitatem sibi blandiuntur. 
Quibus per Salomonem dicitur: Fili, ne adyjicias 
peccatum super peccatum, et dicas, Miseratio Dei 
magna est. 

Audiebant autem omnia hec Pharisei, &c.| Mone- 
bat quidem Dominus Scribas et Phariszeos, qui non 
superbe sapere, non de sua justitia preesumere, sed 
et peccatores publicanosque recipere pcenitentes, et 
sua que forte inciderent eleemosynis peccata redi- 
mere: sed illi preeceptorem misericordiz, humili- 
tatis, et parsimonie, duas maxime deridebant ob 
causas: quia scilicet vel minus utilia, neque un- 
quam facienda quasi noxius imperaret, vel certe 
utilia, sed a se jam facta superfluus ingereret. 

Kt at illis: Vos estis qui justificatis vos coram 
hominibus, &c.| Justificant se coram hominibus, qui 
peccatores quidem quasi infirmos desperatosque con- 
temnunt: se autem ipsos quasi perfectos in omnibus 
cuncteque fragilitatis expertes eleemosynarum re- 
medio opus habere non credunt. Sed hec noxii 
tumoris altitudo quam sit juste damnanda, videt 
ille qui illuminabit abscondita tenebrarum, et mani- 
festabit consilia cordium. 

Lex et prophete usque ad Joannem, &c.| Disputan- 

tem contra philargyriam Salvatorem Pharisezi de- 
ridebant, quasi contraria legi prophetisque preci- 
peret, ubi multi et ditissimi fuisse, et tamen Deo 
placuisse legerentur: sed et ipse Moyses populum 
quem regebat si legem sequeretur, omnibus que 
terra gignit bonis abundaturum: si autem negli- 
geret, peste, fame, inopia, cunctisque malis preedi- 
ceret esse feriendum. Quibus ille occurrens, osten- 
dit inter legem et evangelium, sicut promissionum, 
ita et praeceptorum non minimam debere esse dis- 
tantiam, et majora quidem propter regnum celorum, 
minora vero propter regnum terrarum imperari ab 
eodem uno Deo qui cclum fecit et terram. Ibi 
namque dictum est, Si volueritis et audieritis me, 
bona terre comedetis. Hic vero beati pauperes 
spiritu, quoniam ipsorum est regnum ccelorum. 
Ideoque recte cum diceret regnum Dei evangeli- 
zari, addidit, Et omnis in illud vim facit. Magna 
enim vis, et violentia grandis est, nos terra genitos 
coelorum sedem quzrere, possidere velle per virtu- 
tem quod non potuimus tenere per naturam, nec 
solum terrena contemnere, sed et linguas deriden- 
tium nos talia contemnentes. Hoc enim subdidit, 
cum de spernendis divitiis locutus a Phariszis esset 
derisus. 

Facilius est autem celum et terram preterire, 
quam de lege unum apicem cadere.| Ne putarent in 
eo quod dixit, Lex et prophetz usque ad Joannem, 
legis vel prophetarum ab eo destructionem preedi- 
cari, manifeste protestatur, facilius maxima mundi 
elementa quam minima legis dicta transire. Et 
revera, preterit enim figura hujus mundi. Et alibi: 
Ceelos autem novos, et terram novam, et promissa 
ipsius expectamus, in quibus justitia habitat. De 
longe autem ne unius quidem literee summitas, hoc 

est, nec minima quaque et que levia vel supersti- 
tiosa videntur, a sacramentis spiritualibus vacant, 
quin omnia recapitulentur in evangelio. Et tamen 
lex et propheta usque ad Joannem, quia non potuit 
ultra venturum prophetari quod Joannis przconio 
jam venisse clarebat. 

Omnis qui dimittit uxorem suam, et ducit alteram, 
meechatur, &c.| Quod de lege in perpetuum non 
violanda preedixerat, uno exempli gratia de illa 
sumpto testimonio confirmat, ut ex hoc uno dis- 
cerent, etiam in ceteris eum non ad solvenda, sed 
ad implenda legis decreta venisse: cujus expositio- 
nem testimonii, siqui plenius videre desiderat, non 
nostra, sed majorum monumenta scrutetur. Beatis- 
simi etenim patres, Augustinus in libro de Sermone 
Domini in monte, primo; Hieronymus et Ambro- 
sius in commentariis evangelistarum Matthzi et 
Luce; sed et alii quam plurimi in suis quisque 
opusculis de illo satis superque dixerunt. 

Cap. uxvi. Homo quidam erat dives, et indueba- 
tur purpura et bysso, &c.| Purpuram regi habitus 
esse colorem, marinis e conchyliis tinctam, nemo 
fere qui dubitet. Nam conchylia ferro circumcisa 
lacrymas purpurei coloris, quibus lana tingatur, 
emittunt. Byssum vero, genus est quoddam lini, 
nimium candidi et mollissimi, quod Greci wamarw 
vocant. Admonuerat ergo Dominus supra, facere 
amicos de mammona iniquitatis, qui cum ab hac vita 
defecerimus, recipiant nos in eterna tabernacula: 
quod audientes Phariszi deridebant. Verum ille 
quze preeposuerat exemplis adstruens, ostendit ideo 
divitem purpuratum irremediabiliter apud inferos 
tortum, quia pauperem Lazarum, a quo in vite 
tabernacula recipi posset, amicum sibi facere neg- 
lexerat. Nonnulli autem putant, przcepta veteris 

testamenti districtiora esse quam novi, sed hi nimi- 
rum improvida consideratione falluntur. In illo 
enim non tenacia, sed rapina multatur, ibi res in- 
juste sublata restitutione quadrupli punitur: hic 
autem dives iste non abstulisse aliena reprehenditur, 
sed propria non dedisse: nec dicitur quod ut quem- 
piam oppressit, sed quia in acceptis rebus se extulit. 
Hine ergo, hinc summopere colligendum est, qua 
pena multandus sit, qui aliena diripit, si inferni 
damnatione percutitur, qui propria non largitur. 
Et sunt nonnulli qui cultum subtilium pretiosarum- 
que vestium, non putant esse peccatum: quod si 
videlicet culpa non esset, nequaquam sermo Dei 
tam vigilanter exprimeret, quod dives qui torquetur 
apud inferos, bysso et purpura indutus fuisset. 
Nemo quippe vestimenta precipua, nisi ad inanem 
gloriam quzrit, videlicet ut honorabilior ceteris esse 
videatur: quam culpam possumus melius etiam ex 
diverso colligere, quia si abjectio vilis indumenti 
virtus non esset, evangelista vigilanter de Joanne 
non diceret, Erat indutus pilis camelorum. Sed 
notandum nobis magnopere est, in ore Veritatis de 
superbo divite, et de humili paupere, quantus sit 
ordo narrationis. Ecce enim dicitur: Homo qui- 
dam erat dives; et protinus subjungitur, 

Et erat qudam mendicus nomine Lazarus.| Certe 
in populo plus solent nomina divitum, quam paupe- 
rum sciri. Quid est ergo quod Dominus de paupere 
et divite verbum faciens, nomen pauperis dicit, et 
nomen divitis non dicit: nisi quod Deus humiles 
novit atque approbat, et superbos ignorat? Unde 
et quibusdam de miraculorum virtute superbienti- 
bus, in fine dicturus est: Nescio vos unde sitis: 
discedite a me, omnes operarii iniquitatis. At con- 
tra Moysi dicitur, Novi te ex nomine tuo. Ait ergo 

de divite, Homo quidam: ait de paupere, Egenus 
nomine Lazarus: ac si aperte dicat, Pauperem hu- 
milem scio, superbum divitem nescio. Illum cog- 
nitum per approbationem habeo, hunc per judicium 
reprobationis ignoro. 

Qui jacebat ad yanuam ejus ulceribus plenus, &c.| 
Plenus ulceribus mendicus Lazarus ante januas 
divitis jacet. Qua de re una, Dominus duo judicia 
explevit. Habuisset enim fortasse aliquam excusa- 
tionem dives, si Lazarus pauper et ulcerosus ante 
ejus januam non jacuisset, si remotus fuisset, si eyus 
inopia non esset oculis importuna. Rursus, si longe 
esset dives ab oculis ulcerosi pauperis, minorem tole- 
rasset tentationem pauper in animo. Sed dum ege- 
num et ulceratum ante januam divitis et deliciis 
affluentis posuit, in una eademque re, et ex visione 
pauperis non miserenti diviti cumulum damnationis 
intulit, et rursum ex visione divitis, tentatum quo- 
tidie pauperem probavit. Cui certe poterat ad pee- 
nam sufficere paupertas, etiam si sanus fuisset. Rur- 
sum suffecisset egritudo, etiam si subsidium adesset. 
Sed ut probaretur amplius pauper, simul hunc et 
paupertas et zgritudo tabefecit, atque insuper videbat 
procedentem divitem obsequentibus cuneis fulciri, 
et se in infirmitate et inopia a nullo visitari. Nam 
quia nemo ei ad visitandum aderat, testantur canes, 
qui licenter vulnera lingebant. Ex una ergo re, 
omnipotens Deus duo judicia exhibuit, dum Laza- 
rum pauperem ante januam divitis jacere permi- 
sit, ut et dives impius damnationis sibi augeret ul- 
tionem, et tentatus pauper cresceret ad remunera- 
tionem. 

Factum est autem ut moreretur mendicus, &c.| Sinus 
Abraham, requies est beatorum pauperum, quorum 
est regnum ccelorum, quo post hance vitam recipiun- 

tur. Sepultura inferni, poenarum profunditas, que 
superbos et immisericordes post hanc vitam vorat. 

Elevans autem oculos suos cum esset in tormentis 
videbat Abraham a longe, &c.| O quanta est subtilitas 
judiciorum Dei! o quam districte agitur bonorum 
actuum malorumque retributio! Certe superius dic- 
tum est, quia in hac vita Lazarus cadentes micas de 
mensa divitis querebat, et nemo illi dabat: nunc 
de supplicio divitis dicitur, quia de extremo digiti 
Lazari destillari aquam in os suum concupiscit. Qui 
ergo mensz sue vel minima dare voluit, in inferno 
positus, usque ad minima querenda pervenit. Sed 
notandum valde est, quid sit quod dives in igne posi- 
tus, linguam suam refrigerari petit. Mos quippe est 
sacri eloquii, ut aliquando aliud dicat, sed ex eodem 
dicto aliud innuat. Superius autem hunc superbum 
divitem Dominus non loquacitati vacantem dixerat, 
sed superflue convivantem. Neque hunc de loqua- 
citate narravit, sed cum elatione et tenacia, de edaci- 
tate peccasse. Sed quia abundare in conviviis loqua- 
citas solet, is qui hic male convivatus dicitur, apud 
inferos gravius in lingua ardere perhibetur. Sed 
cum gravi valde pavore pensandum est hoc quod 
sequitur : 

Kt dixit wl Abraham: Fili, recordare quia rece- 
pistt bona in vita tua, &c.] Ecce enim dum dicitur, 
Recepisti bona in vita tua, indicatur et dives iste 
boni aliquid habuisse, ex quo in hac vita bona reci- 
peret. Rursumque dum de Lazaro dicitur, quia re- 
cepit mala, profecto monstratur et Lazarum habuisse 
malum aliquod, quod purgaretur. Sed mala Lazari 
purgavit ignis inopiz, et bona divitis remunerayvit 
felicitas transeuntis vite. 

Et in his omnibus inter vos et nos chaos magnum 
firmatum est, &c.| Qua in re valde querendum est 

quomodo dicatur, Hi qui volunt ad vos transire non 
possint. Quod enim hi qui in inferno sunt, ad bea- 
torum sortem transire cupiunt, dubium non est. Qui 
vero jam in beatitudinis sortem suscepti sunt, quo 
pacto dicitur quia transire ad eos qui in inferno cru- 
ciantur, volunt ? Sed sicut transire reprobi ad electos 
cupiunt, id est a suppliciorum suorum afflictione 
migrare, ita ad afflictos atque in tormentis positos 
transire justorum est, mente ire per misericordiam, 
eosque velle liberare. Sed qui volunt de beatorum 
sede ad afflictos atque in tormentis positos transire 
non possunt, quia justorum anime quamvis in sue 
naturee bonitate misericordiam habeant, jam tunc 
Auctoris sul justitiz conjuncte, tanta rectitudine 
constringuntur, ut nulla ad reprobos compassione 
moveantur. Sed postquam ardenti diviti de se spes 
tollitur, ejus animus ad propinquos quos reliquerat 
recurrit, quia reproborum mentem pocena sua quan- 
doque inutiliter erudit ad caritatem, ut jam tunc 
etiam suos spiritualiter diligant qui hic dum peccata 
diligerent, nec se amabant. Unde nunc sequitur: 
Et ait, Rogo te ergo, pater, ut mittas eum in do- 
mum patris mei, &c.| Qua in re notandum est ar- 
denti diviti quanta ad supplictum cumulantur. Ad 
penam namque suam, ei et cognitio servatur et me- 
moria. Cognoscit enim Lazarum, quem dispexit, 
fratrum quoque suorum meminit, quos reliquit. Per- 
fecta quippe ei ultio de paupere non esset, si hunc in 
retributione non cognosceret. Et perfecta poena in 
igne non esset, si non hoc quod ipse patitur etiam 
suis timeret. Ut ergo peccatores amplius in sup- 
plicio puniantur, et eorum vident gloriam quos con- 
tempserunt, et de illorum etiam pcena torquentur 
quos inutiliter amaverunt. Credendum vero est 
quod ante retributionem extremi judicii, injusti in 

requie quosdam justos conspiciunt, ut eos videntes 
in gaudio, non solum de suo supplicio, sed etiam de 
illor'um bono crucientur. Justi vero in tormentis 
semper intuentur injustos, ut hinc eorum gaudium 
crescat, quia malum conspiciunt quod misericorditer 
evaserunt, tantoque majores ereptori sui gratias re- 
ferant, quanto evidentius vident in alis quid ipsi 
perpeti, si essent neglecti, potuerunt. Quia qui 
Creatoris sui claritatem vident, nihil in creatura agi- 
tur quod videre non possint. 

Et ait lh Abraham, Habent Moysen et prophetas ; 
audiant illos.| Sed qui verba Dei despexerat, hee 
audire non posse suos sequaces, zstimabat. Unde 
et respondit dives: 

Non, pater Abraham ; sed si quis ex mortuis, &c.| 
Cui mox veraci sententia dicitur : 

Si Moysen et prophetas non audiunt, &c.| Quia ni- 
mirum qui verba legis despiciunt, Redemptoris pre- 
cepta qui ex mortuis surrexit, quanto subtiliora sunt, 
tanto heec difficilius implebunt. Et nimirum constat, 
quia cujus implere dicta renuunt, ei proculdubio 
credere recusant. Quem vero juxta allegoriam, dives 
iste qui induebatur purpura et bysso, et epulabatur 
quotidie splendide, nisi Judaicum populum signifi- 
cat? qui cultum vite exterius habuit, qui acceptz 
legis deliciis ad nitorem usus est, non ad utilitatem. 
Quem autem Lazarus ulceribus plenus, nisi gentilem 
populum figuraliter exprimit ? qui dum conversus ad 
Deum, peccata sua confiteri non erubuit, huic vul- 
nus in cute fuit. In cutis quippe vulnere, virus a 
visceribus trahitur, et foras erumpit. Quid est ergo 
peccatorum confessio, nisi quedam vulnerum rup- 
tio? quia peccati virus salubriter aperitur in con- 
fessione, quod pestifere latebat in mente. Sed La- 
zarus vulneratus cupiebat saturari de micis que 

cadebant de mensa divitis, et nemo illi dabat, quia 
gentilem quemque ad cognitionem legis admittere 
superbus ille populus despiciebat, qui dum doctri- 
nam legis non ad caritatem habuit, sed ad elationem, 
quasi de acceptis opibus timuit, et quia ei verba de- 
fluebant de scientia, quasi micz cadebant de mensa. 
At contra jacentis pauperis vulnera lingebant canes. 
Nonnunquam solent in sacro eloquio per canes pre- 
dicatores intelligi. Canum et enim lingua, vulnus 
dum lingit curat, quia et doctores sancti dum in con- 
fessione peccati nostri nos instruunt, quasi vulnus 
mentis per linguam tangunt. Et quia nos loquendo 
a peccatis eripiunt, quasi tangendo vulnera ad salu- 
tem reducunt. Unde et bene Lazarus adjutus inter- 
pretatur, quia ipsi hune ad ereptionem juvant, qui 
ejus vulnera per linguze correptionem curant. Con- 
tigit vero ut uterque moreretur: dives qui indueba- 
tur purpura et bysso, sepultus in inferno; in sinu 
vero Abrahez, Lazarus ab angelis ductus est. Quid 
Abrahz sinus, nisi secretam requiem significat pa- 
tris? de qua Veritas, Multi (inquit) venient ab ori- 
ente et occidente, et recumbent cum Abrahaa, et 
Isaac, et Jacob in regno celorum. Filii autem regni 
hujus ejicientur in tenebras exteriores. Qui enim 
purpura indutus dicitur, recte filius regni vocatur. 
Qui de longinquo ad videndum Lazarum oculos levat, 
quia dum per damnationis suze supplicia infideles 
in imo sunt, fideles quosque ante diem extremi ju- 
dici, super se in requie attendunt, quorum post 
gaudia contemplari nullatenus possunt. Longe vero 
est quod conspiciunt, quia illuc per meritum non 
attingunt. In lingua autem amplius ardere ostendi- 
tur, cum dicit: Mitte Lazarum, ut intinguat extre- 
mum digiti sui in aquam, et refrigeret limguam meam, 
quia crucior in hac flamma. Infidelis populus verba 

legis in ore tenuit, que opere servare contempsit. 
Ibi ergo amplius ardebit, ubi se ostendit scire quod 
facere noluit. Ab extremo digiti se tangi desiderat, 
quia zternis suppliciis datus optat operatione justo- 
rum vel ultima participari. Cui respondetur, quod 
in hac vita bona receperit, quia omne suum gaudium, 
felicitatem transitoriam putavit. Habere hic etenim 
possunt et justi bona, nec tamen hee in recompen- 
satione recipere, quia dum meliora, id est eterna ap- 
petunt, eorum judicio queelibet bona adfuerint, cum 
sanctis desideriis estuant, bona minime videntur. 
Inter heec vero notandum est quod ei dicitur, Me- 
mento, fili. Ecce enim Abraham filium vocat, quem 
tamen a tormento non liberat, quoniam hujus infi- 
delis populi przecedentes patres fideles, quia multos 
a sua fide deviasse considerant, eos nulla compas- 
sione a tormentis eripiunt, quos tamen per carnem 
filios recognoscunt. In tormentis autem dives posi- 
tus, quinque fratres habere se perhibet, quia super- 
bus idem Judaicus populus, qui ex magna jam parte 
damnatus est, sequaces suos, quos super terram reli- 
quit, quinque sensibus corporis deditos novit. Qui- 
nario ergo numero fratres quos reliquerat exprimit, 
quia eos ad spiritualem intelligentiam non adsurgere, 
in inferno positus gemit. Petit ut ad eos Lazarus 
mittatur, cui quod Moysen et prophetas habeant, 
dicitur. Sed ait, quod non credunt, nisi quis ex 
mortuis resurrexerit. Cui protinus respondetur: 
Si Moysen et prophetas non audiunt, neque si quis a 
mortuis resurrexerit credent ei. Certe de Moyse 
Veritas dicit, Si crederetis Moysi, crederetis utique 
et mihi: de me enim ille scripsit. Impletur ergo 
quod per Abrahz responsionem dicitur. Ex mor- 
tuis enim Dominus resurrexit, sed Judaicus populus 
quia Moysi credere noluit, ei etiam qui resurrexit ex 

mortuis, credere contempsit: cumque Moysi verba 
spiritualiter intelligere renuit, ad eum de quo Moyses 
locutus fuerat, non pervenit. 

Cap. uxvit. Et ad discipulos suos ait, Impossibile 
est ut non veniant scandala, &c.| Dicit et apostolus: 
Oportet autem et hereses esse, ut qui probati sunt, 
manifesti fiant in vobis. Impossibile est ergo in ~ 
hoc mundo erroribus zrumnisque plenissimo, scan- 
dala szpissime non venire: sed ve illi, qui quod 
impossibile est non venire, suo vitio facit ut per se 
veniat. Ubi quamvis generali sententia vel aliquis 
falsus frater, vel ipse Judas qui proditioni animum 
preparabat, intelligi queat: tamen juxta consequen- 
tiam sermonis hic locus ad superiora respicit, ubi 
Dominus de eleemosyna danda locutus a Phariseis 
irridetur. Qui enim recta loquentem vituperat, 
scandalum profecto, id est offendiculum et ruinam, 
auditoribus preebet infirmis, maxime si et Phariszis 
legis videatur habere scientiam. Quem increpans 
apostolus ait: Et peribit infirmus in tua scientia 
frater, propter quem Christus mortuus est. 

Utilius est alli si lapis molaris imponatur circa 
collum ejus, &c.| Secundum morem provincie lo- 
quitur, quo majorum criminum ista apud veteres 
Judzos poena fuerit, ut in profundum ligato saxo 
demergerentur. Et revera utilius est, imnoxium 
pcena quamvis atrocissima, temporariam tamen vitam 
finire corpoream, quam fratri nocentem, mortem 
animze mereri perpetuam. Recte autem qui scanda- 
lizari potest, pusillus appellatur. Qui enim magnus 
est, quodcunque viderit, quodcunque passus fuerit, 

non declinat a fide. Qui autem pusillus est, animo 
et parvus, occasiones quzerit quomodo scandalizetur. 
Propterea denique oportet nos maxime iis consulere 
qui parvi sunt in fide, ne occasione nostri offendan- 
tur et recedant a fide, ac decidant a salute. Notan- 
dum sane, quod in nostro bono opere aliquando 
cavendum est scandalum proximi, aliquando vero 
pro nihilo contemnendum. In quantum enim sine 
peccato possumus, vitare proximorum scandalum 
debemus. Si autem de veritate scandalum sumi- 
tur, utilius permittitur scandalum nasci, quam veri- 
tas relinquatur. 

Aittendite vobis, Si peccaverit frater tuus, increpa 
illum, &c.| Tale quid et in Deuteronomio legimus : 
Ne oderis fratrem tuum in corde tuo, sed publice 
argue eum, ne habeas super illo peccatum. Quo 
igitur ordine scandala declinare et ve perpetuum 
vitare possimus, insinuat. Si nos videlicet ipsos, 
ne quem ledamus, attendimus. Si peccantem, zelo 
justitiz, corripimus. Si ex corde poenitenti, miseri- 
cordiz pietatisque viscera pandimus. Ubi caute 
intuendum est, quia non passim peccanti dimittere, 
sed poenitentiam agenti dimittere jubemur, et primo 
quidem peccantem misericorditer increpare, ut sit 
cul postmodum habeamus juste dimittere. Qui ergo 
fratrem videns peccare tacuerit, non minus Domi- 
nicl preecepti transgressor est, quam is qui eidem 
peenitenti veniam dare noluerit. Quia qui dixit, si 
penituerit dimitte: pramisit, si peccaverit increpa. 
Itaque venia fratri post increpationem largienda est, 
sed illi utique qui se poenitendo ab errore convertit, 
ne vel difficilis venia, vel remissa sit indulgentia. 

Kit si septies in die peccaverit in te, &c.| Septena- 
rio numero non venize dande terminus ponitur, sed 
vel omnia peccata dimittenda, vel semper pcenitenti 

dimittendum precipitur. Solet enim spe per sep- 
tem, cujuscunque rei aut temporis universitas indi- 
cari. Unde quod in Psalmo canitur, Septies in die 
laudem dixi tibi, nil est aliud quam semper laus 
ejus in ore meo. Nam et alibi Petro interroganti 
quoties peccanti in se fratri dimittat, an usque sep- 
ties, respondit Dominus: Non dico tibi usque septies, 
sed usque septuagies septies, id est, quadringentis 
nonaginta vicibus. Ut toties peccanti fratri dimit- 
teret in die, quoties ille peccare non posset. Pec- 
canti igitur in te fratri si pcenitentiam egerit, dimit- 
tendi habes potestatem, immo necessitatem, ut et tibi 
peenitenti ac veniam flagitanti Pater qui est in ccelis 
ignoscat. At si increpatus conyerti et pcenitentiam 
agere neglexerit, quid super hoc Veritatis sententia 
decernat intuere. Si peccaverit in te frater tuus, 
vade et corripe eum, et cetera usque quo ait: Si 
autem et ecclesiam non audierit, sit tibi sicut eth- 
nicus et publicanus. Et merito, quia sub nomine 
fidelis, egit opera infidelium. Aliter sane veniam 
fratri petenti, aliter inimico persequenti dare pre- 
cipimur. Huic videlicet, ut accepta remissione pec- 
cati, quo nos insontes nocuit, socia nobis caritate 
communicet: illi vero, ut cum nobis malum yult, 
et si potest facit, nos semper bonum velimus, faci- 
amusque quod possimus: neque enim Dayid eun- 
dem veniz modum persecutoribus suis pcenitentize 
remedio privatis, quamvis misericorditer eos lugens, 
prestare potuit, quem fratribus, salubri compunc- 
tione castigatis, Joseph benevole cognoscendus ex- 
hibuit. 

Cap. yxvill. Et direrunt apostoli Domino, Adauge 
nobis fidem.| Dixerat supra Dominus: Qui fidelis 
est In minimo, et in majore fidelis est. Et si in 
alieno fideles non fuistis, quod vestrum est quis 

dabit vobis? Et ideo apostoli qui in alieno ac 
minimo, hoc est, in terrenorum contemptu jam fuere 
fideles, in suo sibi ac majore fidem postulant augeri. 
Nemo enim repente fit summus, sed in bona con- 
versatione a minimis quisque inchoat, ut ad magna 
perveniat. Alia namque sunt virtutis exordia, aliud 
profectus, aliud perfectio. Quam magnopere que- 
rentes ailunt Domino, Adauge nobis fidem. 

Dixit autem Dominus, Si haberetis fidem  sicut 
granum sinapis, &c.| Fidem perfectam grano sina- 
pis comparat, que sit videlicet et ad faciem humilis, 
et in pectore fervens, vilis quidem passim contuen- 
tibus, nullarumque virium apparens, sed pressuris 
attrita quid perfectionis intus gerat ostendens. Sed 
et hoc notandum, quia granum sinapis ad _ purgatio- 
nem capitis saluberrime prodest. Nam si optime 
tritum, et cribellatum tepide pingui mulsz admis- 
ceas, et hoc jeyunus contra solem calidum vel in 
balneo gargarizes, omnem humorem noxium etiam 
si crassior fuerit de capite purgat, et imminentium 
quoque imbecillitatum facit pericula vitari. Sic 
profecto fides tentationum pistillo probata, ab omni 
levium cogitationum superficie cribro discretionis 
castigata, et perfecte dilectionis melle dulcorata, 
omnes de corde, quod est interioris nostri hominis 
caput, vitiorum sentinas non solum ad presens ex- 
haurit, sed et in futurum ne recolligi valeant prz- 
cavet. Arbor autem morus eradicanda et in mare 
transplantanda, vel simpliciter posita potest intel- 
ligi, quia videlicet consummate fidei indicium sit 
verbo elementis imperare, ut quod de uno specialiter 
dictum est, hoc generaliter de omnibus sentiendum 
credatur. Denique alibi Dominus arefacta verbo 
ficulnea discipulis mirantibus ait: Si habueritis 
fidem et non hesitaveritis, non solum de ficulnea 

facietis, sed et si monti huic dixeritis, Tolle et jacta 
te in mare, fiet. Vel certe per morum, cujus colore 
sanguineo fructus et virgulta rubent, unde et a La- 
tinis rubus appellatur, evangelium crucis exprimi- 
tur, que per fidem apostolorum de gente Judzorum, 
in qua velut in stirpe generis tenebatur, verbis pree- 
dicationis eradicata, et in mare gentium translata 
est atque plantata. Cui sententiz subjuncte quo- 
que parabolz quz de verbi ministris agit, sensus 
astipulatur. Juvat et illud, quod folia mori serpenti 
superjecta necem inferunt, quia verbum crucis ut 
cuncta salutaria confert, cuncta noxia tollit. 

Quis autem vestrum habens servum arantem aut 
pascentem ?| Heee parabola docet ut fides quo vir- 
tutibus foris excellentior, eo in ipsa conscientia fiat 
intus humilior. Servus quippe arans aut pascens, 
quilibet ecclesize doctor intelligitur. De quo Domi- 
nus ait: Nemo mittens manum suam in aratrum, et 
aspiciens retro, aptus est regno Dei. Et alteri sese 
amare testanti tertio respondit, Pasce oves meas. 

Qui regresso de agro dicet illi statim, Transit, re- 
cumbe, &c.] Servus de agro regreditur cum inter- 
misso ad tempus opere prezedicandi ad conscientiam 
doctor recurrit, atque a publico locutionis ad curiam 
cordis rediens, sua secum secretus acta vel dicta re- 
tractat. Cui non statim Dominus, Transi, recumbe, 
dicit, id est, transi de hac vita mortali, et in eternz 
vite beata sede refovere. Hzec enim postea dic- 
turus, interim post pastum atque agriculturam domi 
sui jubet parare quod ccenet, hoc est laborem apertz 
locutionis, humilitatem quoque propriz considera- 
tionis exhibere. Talis namque conscientiz templum 
Dominus dignatur ingredi, tali ccena libentissime 
pasci desiderat. Ecce enim ego, inquit, ad janu- 
am et pulso; si quis surrexerit et aperuerit mihi, 

intrabo ad illum, et coenabo cum illo, et ipse me- 
cum. 

Et precinge te et ministra mihi donec manducem 
et bibam.| Precingi est, mentem humiliatam ab 
omnibus fluitantium cogitationum finibus, quibus 
operum gressus impediri solet, constringere. Nam 
qui vestimenta precingit, hoc agit utique, ne ince- 
dens involvatur ad lapsum. Ministrare vero Deo 
est, minimum se per omnia et absque gratiz ejus 
auxilio nihil virlum habentem profiteri. Minister 
enim a minori statu, id est, subjectione, sicut et 
magister a majori vocabulum sumpsit. Ministrat 
ergo Conditori, qui ejus naturam considerans, ejus 
judicia pertimescens, de suis se virtutibus  hu- 
miliat. 

Et post hec tu manducadis, et bides.| Postquam 
(inquit) ipse tuze preedicationis opere delectatus, 
tuzeque compunctionis epulis fuero refectus, tunc 
demum tu transies et recumbes, eternisque mez 
sapientiz dapibus in eternum reficieris. 

Numqud gratiam habet servo ih, qua fecit que 
sibi imperaverat ? &c.| Si homo (inquit) ab homine 
servo non uniforme sed multiplex ministerium exi- 
git, nec tamen ei gratiam habet, quanto magis vos, 
qui sine me nihil potestis facere, non temporum 
longitudine laborum merita pensare debetis, sed 
amore et famulatu spontaneo novis semper studiis 
augere priora? Itaque dicite, servi inutiles sumus. 
Servi quidem, quia pretio empti estis. Inutiles vero, 
quia Dominus bonorum vestrorum non indiget. Si 
autem inutilis est qui fecit omnia, quid de illo di- 
cendum est, qui explere que precepta sunt vel in- 
firmitate non potuit, vel quod pejus est, superbia 
despexit? Aliter. Servi imutiles sumus, quia non 
sunt condignz passiones hujus temporis ad super- 

venturam gloriam que revelabitur in nobis, et alibi: 
Qui coronat me in miseratione et misericordia. Non 
ait in meritis et operibus tuis, quia cujus misericor- 
dia prevenimur ut humiliter Deo serviamus, ejus 
munere coronamur, ut sublimiter cum illo regne- 
mus. 

Quod debuimus facere, fecimus.| Revera debuimus, 
quia qui non venit ministrari, sed ministrare, debi- 
tores sibi nos fecit, ne nostris videlicet operibus 
confidentes, sed de ejus semper examine paventes, 
cum propheta dicamus, Quid retribuamus Domino 
pro omnibus que retribuit nobis? Qui ut fidem 
se grano sinapis similandam, humilem scilicet et 
ferventem habuisse monstraret, przemisit dicens: 
Credidi propter quod locutus sum, ego autem hu- 
miliatus sum nimis. Ut quam suis se viribus mi- 
nime credidisset ostenderet, in ecstasi locutus ad- 
junxit: Omnis homo mendax, ut inutilem se servum 
etiam calice pretiosz mortis accepto significaret, excla- 
mavit, O Domine, ego servus tuus, ego servus tuus, 
et filrus ancille tuze, disrupisti vincula mea. Non 
ait ipse disrupi, ipse mihi salvando sufficio, sed tu 
disrupisti vincula mea, tibi sacrificabo hostiam laudis. 
Heec est igitur in hominibus sola fidei perfectio, si 
omnibus que praecepta sunt impletis imperfectos 
esse se noverint, et quamdiu peregrinantur, a Do- 
mino semper inesse sibi mala que defleant, semper 
meminerint deesse bona ad que gratia ejus juvante 
proficiant. 

Cap. Lx1x. Et factum est, &c. occurrerunt ei decem 
virt leprost.| Leprosi, non absurde intelligi possunt, 
qui scientiam verze fidei non habentes, varias doctrinas 
profitentur erroris. Non enim vel abscondunt imperi- 
tiam suam, sed pro summa peritia proferunt in lucem, 
et jactantiam sermonis ostentant. Nulla porro falsa 

doctrina est, quze non aliqua vera intermisceat. Vera 
ergo falsis inordinate permixta, in una disputatione vel 
narratione hominis, tanquam in unius corporis colore 
apparentia, significant lepram veris falsisque colorum 
locis humana corpora variantem, atque maculantem. 
Hi autem tam vitandi sunt ecclesiz, ut, si fieri potest, 
longius remoti, magno clamore Christum interpel- 
lent. Unde et apte subjungitur: 

Qui steterunt a longe, et levaverunt vocem, dicentes, 
Jesu preceptor, miserere nostri.| Et bene ut sal- 
ventur Jesum preceptorem nominant. Quia enim 
in ejus verbis se errasse significant, hunc salvandi 
humiliter preceptorem vocant, cumque ad cogni- 
tionem preceptoris redeunt, mox ad formam salutis 
recurrunt. Nam sequitur: 

Quos ut vidit, dixit, Ite, ostendite vos sacerdotibus, 
&c.| Nullum Dominus eorum quibus hec corporalia 
beneficia preestitit, invenitur misisse ad sacerdotes 
nisi leprosos, quia videlicet sacerdotium Judzorum 
figura erat futuri sacerdotii regalis, quod est in 
ecclesia, quo consecrantur omnes pertinentes ad cor- 
pus Christi summi et veri principis sacerdotum. Et 
quisquis vel heretica pravitate, vel superstitione 
gentili, vel Judaica perfidia, vel etiam schismate 
fraterno, quasi vario colore per Domini gratiam ca- 
ruerit, necesse est ad ecclesiam veniat, coloremque 
fidel verum quem acceperit ostendat. Cetera vero 
vitia, tanquam valetudinis et quasi membrorum 
anime atque sensuum, per seipsum interius in con- 
scientia et intellectu Dominus sanat et corrigit. De- 
nique et Paulus, voce Domini audita: Quid me per- 
sequeris? et, Ego sum Jesus quem tu persequeris: 
ad Ananiam tamen missus est, ut illo sacerdotio 
quid in ecclesia constitutum est, sacramentum doc- 
trinz fide perciperet, et verus approbaretur color: 

non quia non potest per seipsum Dominus omnia 
facere, (nam quis alius heec facit etiam in ecclesia ?) 
sed ut ipsa societas congregatorum fidelium appro- 
bando in invicem atque communicando vere fidei 
doctrinam, in omnibus que dicuntur verbis vel sig- 
nantur sacramentis, tanquam unam = speciem veri 
coloris obducat. Cornelius etiam, cum et eleemo- 
syne ejus accept et preces ejus audite illi ab 
angelo nuntientur, propter doctrines tamen sacra- 
mentorumque unitatem ad Petrum jubetur mittere, 
tanquam illi et suis diceretur, ite ostendite vos sacer- 
dotibus: nam et cum irent, mundati sunt. Jam 
enim ad eos venerat Petrus, sed tamen ipsi, nondum 
accepto baptismatis sacramento, nondum spiritualiter 
ad sacerdotes pervenerant, et tamen infusione Spi- 
ritus Sancti, et admiratione linguarum, eorum mun- 
datio declarata est. 

Unus autem ex ills, &c.| Unus iste qui magni- 
ficans Deum regressus est, unius ecclesiz devotam 
Christo humilitatem significat. Qui bene cadens 
ante pedes Domini gratias egit. Ille enim vere Deo 
gratias agit, qui repressis preesumptionis suze cogi- 
tationibus, quam in semetipso infirmus sit, humiliter 
videt, qui nihil sibi virtutis tribuit; qui bona que 
agit, esse de misericordia Conditoris agnoscit. Unde 
et recte subjungitur : 

Et hic erat Samaritanus.| Samaritanus quippe 
interpretatur custos. Quo nomine ille populus ap- 
tissime significatur, qui gratias agendo ei a quo acce- 
pit, tribuit omne quod accepit, quodam modo can- 
tans illud de Psalmo, Fortitudinem meam ad te 
custodiam, quia tu, Deus, susceptor meus es, Deus 
meus, misericordia ejus preveniet me. Cadit autem 
in faciem, quia ex malis que se perpetrasse meminit, 
erubescit. Ibi enim cadit homo, ubi confunditur. 

Unde ct Paulus quasi quibusdam in facie jacentibus 
dicebat: Quem ergo fructum habuistis tunc in illis, 
in quibus nunc erubescitis? At contra de ascensore 
equi, id est, de eo qui in hujus mundi gloria elatus 
est, dicitur: Ut cadet ascensor ejus retro. Rursum- 
que de persecutoribus Domini scriptum est: Ab- 
ierunt retrorsum, et ceciderunt in terram. Quid est 
hoc quod electi in faciem et reprobi retrorsum 
cadunt, nisi quod omnis qui post se cadit, ibi pro- 
culdubio cadit ubi non videt: qui vero ante se ceci- 
derit, ibi cecidit ubi videt? Iniqui ergo quia in 
invisibilibus cadunt, post se cadere dicuntur, quia 
ibi corruunt ubi quid eos tunc sequatur, modo videre 
non possunt. Justi vero quia istis visibilibus semet- 
ipsos sponte dejiciunt, ut in invisibilibus erigantur, 
quasi in faciem cadunt, quia timore compuncti vi- 
dentes humiliantur. 

Respondens autem Jesus dixit, Nonne decem mun- 
dati sunt ? &c.| Unum si addatur ad novem, quedam 
effigies unitatis impletur. Quo fit tanta completio 
ut ultra, non progrediatur numerus, nisi rursus ad 
unum redeatur, ut hc per infinitatem numeri regula 
custodiatur. Novem itaque indigent uno, ut qua- 
dam unitatis forma coagulentur, et decem _ sint. 
Unum autem non eis indiget, ut custodiat unitatem. 
Quamobrem ut unus ille qui gratias egit, unicz 
ecclesiz significatione approbatus atque laudatus est, 
ita illi novem qui gratias non egerunt, reprobi effecti, 
a consortio unitatis exclusi sunt. Ideoque tales in 
novenario numero tanquam imperfecti remanebunt. 
Et merito eos Salvator quasi ignotos, ubi sunt in- 
quirit: scire enim Dei, eligere; nescire, reprobare 
est. 

Non est inventus qui rediret et daret gloriam Deo, 
nisi hic alienigena.| Secundum corpus quidem facile 

est videre, posse hominem non habere lepram, et 
tamen animi esse non boni: secundum significa- 
tionem autem hujus miraculi, conturbat conside- 
rantem, quomodo mundus dici possit ingratus. Sed 
jam facile est etiam illud videre, fieri posse ut quis- 
que in ecclesiz societate doctrinam integram ve- 
ramque assequatur, et omnia secundum Catholicz 
regulam disserat, distinguat a Creatore creaturam, 
eoque manifestetur varietate mendaciorum tanquam 
lepra caruisse, et tamen ingratus sit Deo et Domino 
mundatori suo, quia elatus superbia, gratiarum agen- 
darum pia humilitate non sternitur, similisque effi- 
citur eis, de quibus dicit Apostolus: Qui cum 
cognovissent Deum, non ut Deum magnificaverunt, 
aut gratias egerunt. Quod enim dicit eos Deum 
cognovisse, ostendit quidem a lepra fuisse mundatos, 
sed tamen statim accusat ingratos. 

Et ait illi, Surge, vade, quia fides tua te salvum 
fecit.| Qui devotus ante Dominum cecidit, surgere 
et ire preecipitur, quia qui infirmitatem suam sub- 
tiliter cognoscens humiliter jacet, per divini verbi 
consolationem surgere ad fortia opera, et crescen- 
tibus quotidie meritis ad perfectiora passim proficere 
jubetur. Si autem fides salvum fecit eum, quem ad 
agendas Salvatori et emundatori suo gratias incli- 
navit, ergo perfidia perdidit eos qui de acceptis bene- 
ficiis Deo gloriam dare neglexerunt. (Quapropter et 
heec lectio superiori ea ratione conjungitur, quod ibi 
fidem per humilitatem augeri debere parabola data 
decernitur, hic autem manifestius ipsis rebus osten- 
ditur, non fidei tantum agnitam rationem, sed ex- 
secutam fidei operationem esse, que salvum faciat 
credentem, detque gloriam Patri qui est in ceelis. 

Cap. uxx. Interrogatus autem a Phariseis quando 
venit regnum Dei, &c.| Interrogant de tempore regni 

Dei, quia, sicut infra Lucas aperuit, existimabant 
quod veniente Hierosolymam Domino confestim reg- 
num Dei manifestaretur, ita ut et psi apostoli, hac 
opinione ducti, post resurrectionem ejus interrogantes 
eum aierent: Domine, si in tempore hoc restitues 
regnum Israel? et alibi Cleopas: Nos autem spera- 
bamus quia ipse esset redempturus Israel. Non 
venit autem regnum Dei cum observatione. 

Neque dicent, Ecce hic.| Quia quando veniat, neque 
ab angelis neque ab hominibus potest observari, 
sicut tempus dominic incarnationis certissimis et 
prophetarum vaticiniis prefixum, et angelorum est 
manifestatum przeconiis, adeo ut conceptus, natus, et 
baptizatus, preedicans, et jam moriens et resurgens, 
atque ad ccelos rediens, comitantibus indesinenter 
vel angelorum vel hominum vel certe miraculorum 
sit declaratus indiciis. 

Ecce enim regnum Dei intra vos est.) Regnum Dei 
selpsum dicit, intra illos positum, hoc est in cordibus 
eorum ubi credidere regnantem. Unde scriptum est, 
Prope est verbum in ore tuo et in corde tuo: hoc 
est autem verbum fidei quod predicamus. 

Et ait ad discipulos, Venient dies quando desideretis 
videre unum diem Filii hominis, et non videbitis.| Hoc 
est regnum Dei quod venturum speramus, diem 
videlicet Christi videre. Et bene unum diem, quia 
in illa beatitudinis gloria de qua propheta suspirans 
alebat, Quia melior est dies una in atriis tuis super 
millia, tenebrarum interruptio nulla est, nulla sal- 
tem memoria miseriz vel doloris, que prima ab- 
ierunt, lucem perpetue pacis obnubilat. Hujus ergo 
diei bonum est desiderare presentiam, nec tamen 
magnitudine desiderii nobis omnia fingere quasi 
instet dies Domini. Unde et apte Dominus ventura 
preenuntiando subjunxit : 

Et dicent vobis, Ecce hic, ecce illic, nolite ire, neque 
festinemini.| Quamvis hee sententia non solum ad 
tempus, sed etiam ad personam possit intelligi. Et 
ad tempus quidem, quia extitere nonnulli qui curri- 
cula computantes etatum, certum se consumma- 
tionis seculi annum, diem, et horam dicerent inve- 
nisse, contra auctoritatem Domini dicentis, Non est 
vestrum nosse tempora vel momenta. Ad personam 
vero, quia multi contra ecclesiam venere, multi ven- 
turl sunt heeretici qui se Christos asseverent, quorum 
primus Simon Magus, extremus autem ille major 
ceteris est Antichristus. Si qui ergo dixerint, Ecce 
hic, ecce illic, id est in hac vel illa persona vel hora 
venire vel venturum esse regnum Dei, non sunt se- 
quendi, qui altiora se querere, et infanda dicere non 
timent. 

Nam sicut fulgur coruscans de sub celo, &c.| Hoc 
est quod Psalmus ait: Deus manifestus veniet, Deus 
noster, et non silebit: quia videlicet secundus Sal- 
vatoris adventus non in humilitate ut prius, sed in 
gloria sit et majestate futurus. Et pulchre ait, Co- 
ruscans de sub ccelo: quia discrimen sub ceelo, hoe 
est In aeris medio geretur, teste apostolo, qui ait, 
Simul rapiemur cum illis in nubibus obviam Do- 
mino in aera. Si autem Dominus in judicio sicut 
fulgur apparebit; nullus tune in sua mente latere 
permittitur, quia ipso Judicis fulgore penetratur. 
Non ejus ergo venturi tempus aut locus potest a 
mortalibus observari, qui fulguris instar omnibus 
coruscus videlicet et repentinus adveniet. Potest 
autem heec Domini responsio et de illo ejus adventu 
quo quotidie venit in ecclesia, non incongruenter 
accipl: regnum quippe Dei intra nos est, quia qui 
quandoque Judex venturus est omnium, nunc etiam 
preesens in corde fidelium regnat. In tantum vero 

seepe turbaverunt ecclesiam heeretici, dicendo in suo 
singuli dogmate manere fidem Christi, ut fideles qui- 
que temporum illorum desiderent Dominum vel uno 
die si fieri posset redire ad terras, et per semetipsum 
quomodo se habeat fidei veritas intimare. Et non 
videbitis, inquit, quia non opus est hoc corporali vi- 
sione Dominum redhibere, quod semel disperso per 
universum mundum evangelii sui fulgore spiritualiter 
exhibuit, et contra omnes apocryphorum venias, in- 
divisibili caritatis suze luce firmavit. 

Primum autem oportet illum multa pati et reprobare 
a generatione hac.| Loquens multa Dominus de ad- 
ventus sul gloria, terrorem quoque passionis paucis 
-Toserere curavit, ut cum morientem cernerent quem 
glorificandum audierant, dolorem passionis spe pro- 
miss clarificationis mitigarent, simulque se ipsi 
pararent, si gloriam regni diligerent, mortis non hor- 
rere periculum. Generationem autem non tantum 
Judzorum, verum omnium reproborum appellat, a 
quibus etiam nunc Filius hominis in corpore suo, 
hoc est in ecclesia multa patitur, et reprobatur. 
Nam quamvis caput hujus corporis quod videlicet 
nos sumus, jam sese super omnia liberum exerit, 
reproborum tamen vulnera adhuc per suum quod 
deorsum retinet corpus, sentit. 

Et sicut factum est in diebus Noe, &c.] Subitum 
adventus sui diem plurimis adfirmatexemplis. Nam 
quem fulguri cito omnia transvolanti comparaverat, 
eundem diebus Noe vel Loth, quando repentinus 
mortalibus supervenit interitus, zequiparat. 

Edebant et bibebant, uxores ducebant, &c.| Non hic, 
juxta veesanum Marcionis, et Manicheei, et Tatiani 
principis Encratitarum dogma, conjugia vel alimenta 
damnantur, cum in his successionis, in illis nature 
sint posita subsidia; sed juxta quod apostolus ait, 

Omnia mihi licent, sed non omnia expediunt, immo- 
deratus potius licitorum usus arguitur. Neque enim 
quia his se totos dedendo Dei judicia contemnebant, 
aqua vel igne perierunt. 

Usque in diem qua intravit Noe in arcam, &c.| 
Noe arcam edificat, cum Dominus ecclesiam de viris 
fidelibus, quasi lignis levigatis adunando construit. 
Quam perfecte consummatam ingreditur, cum hance 
in die judicii praesentia suze visionis zternus habita- 
tor illustrat. Sed cum arca edificatur, iniqui luxuri- 
antur: cum vero intratur, intereunt : quia qui sanctis 
hic certantibus insultant, eis illic coronatis eterna 
damnatione plectentur. 

Similiter sicut factum est in diebus Loth, edebant et 
bibebant, &c.| Praetermisso Dominus illo maximo et 
infando Sodomorum scelere, sola ea que levia vel 
nulla putari poterant delicta commemorat, ut intelli- 
gas illicita quali pcena feriantur, si licita, et ea sine 
quibus hee vita non ducitur, immoderatius acta, 
igne et sulphure puniuntur. Merito ergo beatus 
Augustinus visis noxiz consuetudinis illecebris, ac 
justo dolore commotus, exclamat: Vz peccatis ho- 
minum, que sola inusitata inhorrescimus, usitata 
vero pro quibus abluendis Filii Dei sanguis effusus 
est, quamvis tam magna sint ut omnino claudi contra 
se faciant regnum Dei, seepe videndo omnia tolerare, 
seepe tolerando nonnulla etiam facere cogimur. At- 
que utinam, o Domine, non omnia quz non potueri- 
mus prohibere, faciamus. 

Qua die autem exit Loth a Sodomis, pluit ignem et 
sulphur, &c.| Hactenus Loth in Sodomis, id est, 
electorum populus inter reprobos ut advena moratur, 
et ipse aspectu et auditu justus, et juxta interpreta- 
tionem nominis Loth, eorum flagitia quantum valet 
declinans. Exeunte autem Loth, Sodoma peribit. 

Quia in consummatione seculi, exibunt angeli, et 
separabunt malos de medio justorum et mittent eos 
in caminum ignis. Ubi notandum, quod ignis et 
sulphur quee de ccelo pluisse commemorat, non ip- 
sam perennis supplicii flammam, sed subitaneum diei 
illius. significant adventum. Neque enim ignis ille 
perpetuus superveniens impios puniet, sed ipsi potius 
a conspectu Judicis ejecti, in ignem mittentur eeter- 
num: quamvis et eidem igni sulphur non dubitemus 
inesse, testante Joanne, qui, utrumque ignem et 
subitze scilicet correptionis et sempiterne concrema- 
tionis describens, ait: Et descendit ignis a Deo de 
coelo, et devoravit eos; et diabolus, qui seducebat eos, 
missus est in stagnum ignis et sulphuris, ubi et bestia 
et pseudo-prophetz cruciabuntur die ac nocte in 
secula seculorum. 

Secundum hec erit qua die Filius hominis revelabi- 
tur.| Pulchre revelabitur, quia qui interim non ap- 
parens omnia videt, tunc apparens omnia judicabit. 
Apparebit autem judicaturus eo maxime tempore, 
quo cunctos judiciorum ejus oblitos, huic seculo con- 
spexerit esse mancipatos. Quia licet mundi terminus 
olim preefinito sit venturus in tempore, frigente 
tamen circa finem caritate multorum, tanta crebescet 
humani generis iniquitas, ut merito debeat cum ipso 
quem inhabitat orbe deleri. Nam et nunc quidem 
innumeros adeo comessationi et ebrietati, emptioni et 
venditioni, czeterisque mundi rebus inherere vide- 
mus, ut palam districti Judicis iram eos provocare 
non lateat, sed tamen quod sine gravi mcerore sapiens 
quisque saltem cogitare non valet, pejora jamjamque 
superventura formidamus. Quod enim de una quon- 
dam peccatrice gente delenda dictum est, Necdum 
completa sunt peccata Amorrhzorum, de tota pro- 

culdubio pravorum massa damnanda constat esse 
sentiendum. 

In illa hora qui fuerit in tecto, et vasa ejus in domo, 
ne descendat tollere illa.| Hactenus de eo quod reg- 
num Dei, id est Christus non cum observatione, sed 
insperatus adveniat, nunc a qualibus idem adventus 
expectari debeat, ostenditur. In tecto ergo est, qui 
excedens carnalia, tanquam in aura libera spirituali- 
ter vivit. Vasa ejus in domo, concupiscentiz sunt 
carnales, quas nimis amaverat, sed superna petens 
in hoc mundo reliquerat, quas imminente judicio 
necesse est nullatenus repetat. Illam enim horam, 
non eam qua Judex venit, sed qua venturus est dicit, 
non qua ignis Sodomam descendit, sed qua Loth 
exire cogitur, vel potius ipse dissimulans ab angelis 
apprehensus extrahitur. Neque enim veniente et 
apparente jam Judice quisquam in hunc mundum ut 
aliquid inde rapiat poterit descendere velle. Sed 
hee hora hodieque agitur, cum venturum Judicem 
sollicitis praestolamur excubiis, quando veniat incerti. 
De qua Joannes ait, Filioli, novissima hora est. 

Et qui in agro, similiter non redeat retro.| Qui 
operatur in ecclesia, et sicut Paulus et Apollo plantat 
et rigat, non respiciat spem secularem cui renun- 
tiavit. 

Memores estote uxoris Loth.| Uxor Loth significat 
eos qui in tribulatione retro respiciunt et se ab spe 
divine promissionis avertunt. Et ideo statua salis 
facta est, ut admonendo homines ne hoc faciant, 
tanquam condiant cor eorum ne sint fatul. 

Quicungue quesierit animam suam salvam facere, 
perdet iallam.| Duobus modis hee sententia recte 
potest intelligi, sed ad unum omnino finem uterque 
intellectus refertur, ut videlicet adversa pro Christo 

pati, immo ipsam mortem non timeamus obire. Qui 
enim minante mortem persecutore, si non negaverit 
Christum, magis eligit ad tempus salvare animam 
suam negando, zternz hanc proculdubio perditioni 
preeparat. Item qui salutem anime suze querit 
eeternam, temporaliter eam inter persecutorum ma- 
nus perdere, hoc est in mortem dare non dubitat. 
Utrique autem sensui congruit apte quod sequitur : 

Et quicunque perdiderit illam, vivificabit eam.| Id 
est, qui hic perdiderit, illic vivificabit, qui propter 
Christum morti tradiderit, tota die zstimans eam ut 
ovem occisionis, exurgente tunc et adjuvante Christo, 
liberam eam inveniet propter nomen Christi. 

Dico vobis, lla nocte erunt duo in lecto uno.| Dixe- 
rat supra Dominus, eum qui in agro sit, retro redire 
non debere, quod ne de us tantum qui aperte de agro 
redituri, hoc est palam Dominum negaturi sunt, 
dictum esse putares ; pergit ostendere nonnullos, qui 
cum faciem in anteriora tenere videantur, animo 
tamen ac mente retro respiciant. In illa ergo nocte 
dixit, in illa tribulatione tam tenebrosa ut in errorem 
inducantur si fieri potest etiam electi, duo erunt in 
lecto, illi videlicet qui otium et quietem eligunt, ne- 
que negotiis secularibus neque negotiis ecclesias- 
ticis occupati, quze illorum quies lecti nomine signi- 
ficata est. 

Unus assumetur, et alter relinquetur.| Non quasi 
de duobus hominibus dictum est, sed de duobus 
generibus affectionum. Qui enim propter Deum 
continentize studuerit, ut sine sollicitudine vivens 
cogitet que Dei sunt, assumetur a Deo: qui vero vel 
humane laudis amore, vel alia qualibet vitiorum cor- 
ruptione statum monastice vite quo imbutus est 
leeserit: hic ubi relinquendus sit, Hieremiz Lamen- 
tationes insinuant, qui otiosz cujuslibet et peccatricis 

anime sub Judzz specie lapsum describens, ait : 
Viderunt eam hostes, et deriserunt sabbata ejus. 

Due erunt molentes in unum.| Molentes appellat 
eos, qui in plebibus constituti reguntur a doctioribus, 
agentes ea que sunt hujus seculi, quos et foeminarum 
nomine significavit, quia consiliis ut dixi peritorum 
regi eis expedit. Et molentes dixit, propter tempo- 
ralium negotiorum orbem atque circuitum. Quas 
tamen in unum molentes dixit, in quantum de ipsis 
rebus et negotiis suis preebent usibus ecclesiz. Una- 
quzeque enim hujus mundi actio mola est, quae dum 
multas curas congerit, humanas mentes quasi per 
gyrum vertit, atque ex se velut farinas projicit, quia 
inquieto cordi semper minutissimas cogitationes 
gienit. 

Una assumetur, et altera relinquetur.| Assumetur 
ea pars quee connubia propter amorem tantum gene- 
ris exercuerit, terrenamque substantiam ob acqui- 
renda ccelestia dispensaverit, relinquetur autem que 
conjugiis ob illecebras carnis servierit, terrena vero 
siqua ecclesize vel pauperibus obtulerit, ideo fecerit, 
ut quasi redempto Domino his amplius abundet. 

Duo in agro, unus assumetur, et alter relinquetur. | 
Sicut supra in lecto uno, et molentes in unum posuit, 
sic et hic in agro uno reor intelligendum. Significat 
autem eos qui operantur ecclesiz ministerio, tan- 
quam in agro Dei, cui suus agricola dicebat, Dei 
agricultura estis. Assumetur autem ille, qui non 
adulterans verbum Dei, sed sicut ex Deo coram Deo 
in Christo locutus fuerit. Qui vero Christum adnun- 
tiaverit non caste, sed ex occasione, relinquetur ab eo. 
Nec puto alia genera esse hominum quibus constat 
ecclesia, quam ista tria habentia binas differentias 
propter assumptionem et relictionem, quamvis in 
singulis mult studiorum voluntatumque diversitates 

ad concordiam tamen unitatemque concurrentes pos- 
sint inveniri. Unde et Jezechiel propheta tres libe- 
ratos vidit, Noe, Daniel, et Job; in quibus videlicet 
tribus, preedicatores, continentes, atque conjugati 
signat1 sunt. Nam Noe arcam in undis rexit, 
atque ideo figuram rectorum tenuit. Daniel et in 
aula regia abstinentiz deditus fuit, et idcirco vitam 
continentium signavit. Job vero in conjugio positus 
et curam domus propriz exercens placuit, per quem 
digne bonorum conjugum ordo figuratur. 

Respondentes dicunt wh, Ubi, Domine? &¢.| Duo 
Salvator interrogatus, ubi scilicet boni assumendi, et 
ubi sint mali relinquendi, unum dixit, aliud subintel- 
ligendum reliquit. Sanctos enim secum futuros asse- 
verando, reprobos nimirum a sua visione secernen- 
dos, et ideo non alibi quam cum diabolo damnandos 
insinuat. Ubicumque ergo fuerit Dominus corpore, 
illo congregabuntur electi, qui ejus passionem humi- 
litatemque imitando, tanquam de ejus carne saturan- 
tur, quorum per resurrectionem renovabitur ut aquile 
juventus. Concinit etiam studiis eorum qui gloriam 
superne majestatis tota mente contemplari sitiunt, 
quod aquila czteras aves volatu transgrediens, in 
ipsum solis radium oculos gaudet infigere. Congruit 
et illud, quod zetiten lapidem veniens resistentem suis 
nidis solet adferre, ne forte serpens accedere vel pul- 
los aut ova sua tangere presumat. Quia videlicet 
omnis sapiens, ut actus cogitatusque suos ab antiqui 
serpentis valeat irruptione defendere, illum necesse 
est lapidem qui praecisus de monte sine manibus dia- 
boli regnum stravit, hoc est fidem dilectionemque 
Christi, suo semper in pectore servet. 

Cap. uxxi. Dicebat autem et parabolam ad illos, 
quoniam oportet semper orare et non deficere.| Dicit et 
apostolus, Semper gaudete, sine intermissione orate. 
Quis autem potest ita semper orare, et sine defectu 
vel intermissione precibus insistere, ut nec alimentum 
sumendi, aut dormiendi tempus habeat? Aut ergo 
dicendum est, eum semper orare et non deficere, qui 
canonicis horis quotidie juxta ritum ecclesiastice 
traditionis psalmodiis precibusque consuetis Domi- 
num laudare et rogare non desistit, et hoc esse quod 
Psalmista dicebat, Benedicam Dominum in omni 
tempore ; semper laus ejus in ore meo. Aut certe 
omnia que justus secundum Deum gerit et dicit, ad 
orationem esse reputanda. Quia enim justus sine 
intermissione, que justa sunt, agit; per hoc sine 
intermissione justus orabit, nec unquam ab oratione 
cessabit, nisi Justus esse desistat. 

Judex quidam erat in quadam civitate, qui Deum non 
timebat, &c.| Parabolas Dominus aut secundum 
similitudinem aliquam ponit, sicut de homine qui 
habebat duos filios, majorem in agro sibi propin- 
quantem, minorem autem in longinquo luxuriantem : 
aut ex ipsa dissimilitudine aliquid probat, veluti est 
illud: Quod si foenum agri, quod hodie est et cras in 
clibanum mittitur, Deus sic vestit, quanto magis vos 
modicee fidei? Itaque illud superius genus, his verbis 
adjungi potest: Sicut illud, ita et illud. Hoc autem 
posterius, his verbis: Si illud, quanto magis illud? 
Aut si illud, quanto minus illud? Sed alicubi obscure, 
alicubi aperte ista ponuntur. Hic ergo iniquus ju- 
dex non ex similitudine sed ex dissimilitudine ad- 
hibitus est. Non enim ullo modo ille injustus judex 

personam Dei allegorice sustinet, sed tamen quan- 
tum Deus, qui bonus et justus est, curet deprecantes 
se, hine conjici Dominus voluit, quod nec injustus 
homo eos qui illum assiduis precibus tundunt, vel 
propter tadium devitandum potest contemnere. Nam 
hoc est quod ait, Ne veniens sugillet me. Ipsa vero 
vidua potest habere similitudinem ecclesia, quod 
desolata videtur donec veniat Dominus, qui tamen 
in secreto etiam nunc curam ejus gerit. 

Ait autem Dominus, Audite quid judex iniquitatis 
dicit, &c.| Si quem movet, cur electi Dei se vindi- 
cari deprecentur, quod etiam in Apocalypsi Joannis 
de martyribus dicitur, cum apertissime moneamur, 
ut pro nostris inimicis et persecutoribus oremus, 
intelligendum est, eam vindictam esse justorum, ut 
omnes mali pereant. Pereunt autem duobus mo- 
dis, aut conversatione ad justitiam, aut amissa per 
supplictum potestate, qua nunc adversus bonos, 
quamdiu hoc ipsum bonis expedit, vel temporaliter 
aliquid valent. Quem finem justi cum venire deside- 
rant, quamvis pro inimicis suis orent, tamen non 
absurde vindictam desiderare dicuntur. 

Verumtamen Filius hominis veniens, putas inveniet 
fidem im terra?| Quamvis Omnipotens Conditor 
semper electos suos ad se clamantes sit vindicare 
paratus, in die tamen judicii quod trementi est corde 
retinendum, cum idem Conditor in forma Filii homi- 
nis apparuerit, tanta erit raritas electorum, ut non 
tam ob clamorem fidelium injuste damnatorum, 
quam ob eorum torporem juste damnatorum, totius 
jam mundi sit acceleranda ruina. Quod autem Do- 
minus quasi dubitative dicit, Putas inveniet fidem ? 
non dubitat, sed arguit. Verbo quippe dubitationis 
increpatur infidelitas, non opinatur divinitas. Nam 
et nos aliquando de rebus quas certas habemus, in- 

crepative verbum dubitationis ponimus, cum corde 
non dubitemus. Velut si indigneris servo tuo et 
dicas: Contemnis me, considera forsitan, dominus 
tuus sum. Et apostolus ad quosdam contemptores 
suos: Puto autem (inquit) et ego Spiritum Dei ha- 
beo. Qui dicit puto, dubitare videtur. Sed ille 
increpabat, non dubitabat. Ita ergo et Dominus 
scit quidem omnia per quem facta sunt omnia, et 
tamen dubitando increpat infidelium corda. 

Cap. Lxxit. Dixit autem et ad quosdam qui in se 
confidebant tanquam justi, &c.| Quia parabolam Do- 
minus qua semper orare et non deficere docebat, ita 
conclusit ut diceret, veniente Judice, difficile fidem in 
terra reperiendam, ne quis sibi forte de supervacua 
fide cognitione vel etiam confessione blandiretur, mox 
altera juncta parabola diligentius ostendit a Deo, 
fidei non verba examinanda, sed opera: inter que 
nimirum opera, maxime regnat humilitas. Unde et 
supra, cum fidem grano sinapis minuto quidem, sed 
ex contritione flagranti compararet, quasi exponens 
subjunxit: Cum feceritis omnia que preecepta sunt 
vobis, dicite, servi inutiles sumus. Cui contra su- 
perbi, cum nequaquam omnia, sed modicum quid 
eorum que precepta sunt, faciant, non solum mox 
de sua justitia praesumunt, sed et infirmos quosque 
despiciunt, atque ideo quasi fide vacui cum oraverint, 
non exaudiuntur. 

Duo homines ascenderunt in templum ut orarent, &c.| 
Publicanus humiliter orans ad illa preefate vidue, 
hoc est ecclesiz, membra pertinet, de quibus supra 
dicitur: Deus autem non faciet vindictam electorum 
suorum clamantium ad se? Phariszeus autem merita 
jactans, ad ea de quibus terribilis in conclusione 
sententia subditur: Verumtamen Filius hominis 
veniens, putas inyeniet fidem in terra? 

Phariseus stans, hec apud se orabat, &c.| Quatuor 
sunt species, quibus omnis tumor arrogantium de- 
monstratur, cum bonum aut a semetipsis habere se 
zestimant, aut si sibi datum desuper credunt, pro suis 
se hoc accepisse meritis putant, aut certe cum jac- 
tant se habere quod non habent, aut, despectis cete- 
ris, singulariter videri appetunt habere quod habent. 
Qua Phariszeus iste jactantiz peste laborasse depre- 
henditur, qui idcirco de templo absque justificatione 
descendit, quia bonorum operum merita sibi quasi 
singulariter tribuens, oranti publicano se preetulit. 

Jejuno bis in sabbato, decimas do omnium que possi- 
deo.| Jezechiel propheta de ostensis sibi cceli ani- 
malibus scribit: Et totum corpus plenum oculis, 
in circuitu 1psorum quatuor. Corpora quippe ani- 
malium idcirco plena oculis describuntur, quia sanc- 
torum actio ab omni parte circumspecta est, bona 
desiderabiliter providens, mala solerter cavens. Sed 
nos seepe dum aliis rebus intendimus, fit ut alia 
negligamus. Et ubi negligimus, ibi proculdubio 
oculum non habemus. Nam ecce Phariszeus ad ex- 
hibenda abstinentiam, ad impendendam misericor- 
diam, ad referendas Deo gratias oculum habuerat, 
sed ad humilitatis custodiam non habebat. Et quid 
prodest quod contra hostium insidias pzene tota civi- 
tas caute custoditur, si unum foramen apertum relin- 
quitur, unde ab hostibus intretur ? 

Et publicanus a longe stans, nolebat nec oculos ad 
celum levare, &c.| Quantum venie fiduciam digne 
peenitentibus preebet, quod publicanus qui reatum 
suze nequitiz perfecte cognovit, flevit, confessus est, 
et si injustus ad templum venit, justificatus a tem- 
plo rediit. Typice autem Phariszeus Judzorum est 
populus, qui ex justificationibus legis extollit merita 
sua. Publicanus vero gentilis est, qui longe a Deo 

positus confitetur peccata sua. Quorum unus su- 
perbiendo recessit humiliatus, alter lamentando ap- 
propinquare meruit exaltatus. 

Quia omnis qui se exaltat humilabitur, &c.| Et 
de utroque populo preefato, et de omni superbo vel 
humili recte potest intelligi, sicut et illud quod alibi 
legimus: Ante ruinam exaltatur cor, et ante gloriam 
humiliatur. Quapropter et de verbis elati Phariszi 
quibus humiliari meruit, possumus ex diverso for- 
mam humilitatis qua sublimemur, adsumere: ut 
sicut ille consideratis et pejorum vitiis et suis virtu- 
tibus est elatus ad ruinam, ita nos non nostra solum 
pigritia, sed et meliorum virtutibus inspectis, humi- 
liemur ad gloriam, quatenus unusquisque nostrum 
heec apud se supplex ac summissus obsecret: Deus 
omnipotens, miserere supplici tuo, quia non sum sicut 
innumeri servi tui, contemptu seculi sublimes, jus- 
titiz merito gloriosi, castitatis laude angelici, velut 
etiam multi illorum qui post flagitia publica poeni- 
tendo tibi meruerunt esse devoti: qui etiam si quid 
boni tua gratia largiente fecero, quo fine hoc faciam, 
quave a te districtione pensetur, ignoro. 

Cap. Luxx. Afferebant autem ad illum et infantes, 
ut eos tangeret, &c.| Et heec humilitatis magisterio 
lectio plena micat, quee videlicet innocentes ac sim- 
plices ad Domini gratiam pertingere posse demon- 
strat: increpabant autem offerentes discipuli, non 
quia nollent infantibus Salvatoris et manu et voce 
benedici, sed quod necdum habentes plenissimam 
fidem, putarent eum in similitudinem hominum offe- 
rentium importunitate lassari. 

Jesus autem convocans illos dixit: Sinite pueros 
venire ad me, &c.| Significanter dixit talium, non 
istorum, ut ostenderet non etatem regnare, sed 
mores, et his qui similem haberent innocentiam et 

simplicitatem, premium repromitti. Apostolo quo- 
que in eandem sententiam congruente: Fratres, nolite 
pueri fieri sensibus, sed malitia parvuli estote. Sensu 
autem, ut perfecti sitis. 

Amen dico vobis, quicunque non acceperit regnum Dei 
sicut puer, &c.| Sicut puer non perseverat in iracun- 
dia, non lesus meminit, non videns pulchram mulie- 
rem delectatur, non aliud cogitat, aliud loquitur: sic 
et vos, nisi talem habueritis innocentiam et animi 
puritatem, regnum ccelorum non poteritis intrare. 
Aliter. Regnum Dei, id est doctrinam evangelii, 
sicut puer accipere jubemur, quia puer in discendo 
neque contradicit doctoribus, neque rationes et verba 
componit adversum eos resistens, sed fideliter sus- 
cipit quod docetur, et cum metu obtemperat, et 
quiescit. 

Cap. Lxxiv. Ht interrogavit eum quidam princeps, 
dicens, Magister bone, quid faciens vitam eternam 
possidebo ?| Audierat credo iste princeps a Domino, 
tantum eos qui puerorum velint esse similes regnum 
Dei intraturos; atque ideo tractatus certioris sollici- 
tus poscit sibi non parabolatim sed palam, quibus 
operum meritis vitam eternam consequatur, ex- 
pon. 

Dixit autem et Jesus, Quid me dicis bonum? &c.] 
Quia magistrum vocaverat bonum, et non Deum, vel 
Dei Filium confessus erat, discit quamvis sanctum 
hominem, comparatione Dei non esse bonum. De 
quo dicitur: Confitemini Domino quoniam bonus. 
Solus autem Deus bonus, non Pater solus intelli- 
gendus est, sed et Filius qui dicit: Ego sum pastor 
bonus: sed et Spiritus Sanctus, quia Pater de ccelo 
dabit Spiritum bonum petentibus se: id est, ipsa 
una et individua Trinitas, Pater, Filius, et Spiritus 
Sanctus, solus et unus Deus bonus est. Non igitur 

Dominus se bonum negat, sed esse Deum significat. 
Non se magistrum bonum non esse, sed magistrum 
absque Deo nullum bonum esse testatur. 

Mandata nosti, Non occides, non mechaberis, &c.} 
Heec est puerilis innocentiz castitas, que nobis 
imitanda proponitur, si regnum Dei volumus ingredi. 
Notandum sane, quia justitia legis suo tempore 
custodita, non solum bona terre, sed et vitam con- 
fert zternam. 

Qui ait, Hec omnia custodiwi a juventute mea, &c.] 
Non est putandus hic princeps cum legis se mandata 
custodisse dicebat, esse mentitus, sed simpliciter ut 
vixerit, esse confessus. Quia si mendacii noxia 
reus teneretur, nequaquam Marcus evangelista de 
illo scribens adjiceret: Jesus autem intuitus eum, 
dilexit eum: et dixit ili, Unum tibi deest: vade, 
et queecunque habes vende, et cetera. Diligit enim 
Dominus eos, qui legis mandata quamvis minora 
custodiunt, sed nihilominus quod in lege minus 
fuerat, lis qui perfecti esse desiderant ostendit. 

Omnia quecunque habes vende, et da pauperibus, &c.] 
Quicunque perfectus esse voluerit, debet vendere, 
sicut Ananias fecit et Sapphira, sed totum vendere : 
et cum vendiderit, dare omne pauperibus, et sic sibi 
preparare thesaurum in regno celorum. Nec hoc 
ad perfectionem sufficit, nisi post contemptas divi- 
tias Salvatorem sequatur, id est, relictis malis faciat 
bona. Facilius enim sacculus contemnitur, quam 
voluntas. Multi divitias relinquentes, Dominum 
non sequuntur. Sequitur autem Dominum, qui 
imitator ejus est, et per vestigia illius graditur. 
Qui enim dicit se in Christo credere, debet quomodo 
ille ambulavit et ipse ambulare. 

His ille auditis contristatus est, quia dives erat 
valde.| Heec est seculi tristitia, quae mortem opera- 

tur. Hee divitize fallaces, que spinarum instar se- 
mentem suffocavere Dominicam. 

Videns autem illum Jesus tristem factum, dixit, 
Quam difficile qui pecunias habent, &c.| Claret qui- 
dem quia qui hic multiplicandis divitiis incumbunt, 
alterius vite gaudia querere contemnunt: sed inter 
pecunias habere, et pecunias amare, nonnulla distan- 
tia est. Multi enim habentes, non amant: multi 
non habentes, amant. Item alii et habent et amant, 
alii nec habere nec amare se divitias seculi gaudent, 
quorum tutior status est, cum apostolo dicentium, 
Nobis mundus crucifixus est, et nos mundo. Unde 
et Salomon non ait, Qui habet, sed qui amat divitias, 
fructus non capiet ex eis. Et ipse Dominus secun- 
dum Marcum, obstupescentibus in verbis hujusce 
sententia discipulis, exponendo subjunxit: Filioli, 
quam difficile est confidentes in pecunus regnum 
Dei introire. Et notandum quod non ait impossi- 
bile, sed difficile: hoc est, maximi laboris esse, 
pecunias habentes, vel in pecuntis confidentes exutis 
philargyriz retinaculis, aulam regni ccelestis in- 
trare. 

Facilius est enim camelum per foramen acus trans- 
ire, &c.| Si facilius est, camelum ingentibus mem- 
bris enormem angustum foramen acus penetrare, 
quam divitem intrare in regnum Dei, nullus ergo 
dives intrabit in regnum Dei. Et quomodo vel in 
Evangelio Matthzus, Zaccheus, et Joseph, vel in 
veteri testamento, quam plurimi divites Dei intrave- 
runt in regnum? nisi forte quia divitias, vel pro 
nihilo habere, vel ex toto relinquere Domino inspi- 
rante didicerunt. Numquid enim David in regni 
divitiis confidebat, qui et de semetipso canit, Quo- 
niam unicus et pauper sum ego. Et alios hortatur, 
Divitiz si affluant, nolite cor apponere. Credo non 

ausus dicere, nolite suscipere. Numquid Abraham 
Domino substantiam preetulisse credibile est, pro 
quo unicum ferire non dubitavit heredem? Alltiori 
autem sensu, facilius est, Christum pati pro dilec- 
toribus seculi, quam dilectores seculi ad Christum 
posse converti. Cameli enim nomine se intelligi 
voluit, quia sponte humiliatus, infirmitatis nostra 
onera sustulit. In quo enim manifestius intelligi- 
tur, quam in ipso, quod scriptum est: Quanto mag- 
nus es, humilia te in omnibus? Per acum autem, 
punctiones significat. Per punctiones, dolores in 
passione susceptos. Foramen ergo acus dicit, an- 
gustias passionis. Qua scissa, nostra quasi vesti- 
menta nature quodammodo resarcire, id est, recu- 
perare dignatus est, quatenus post lapsum melius 
reformati, gaudeamus ad testimonium apostoli di- 
centis: Quicunque enim in Christo baptizati estis, 
Christum induistis. 

Et dixerunt qui audiebant, Et quis potest salvus 
fieri ?| Quo pertinet ista responsio, cum incompara- 
biliter major sit turba pauperum que divitibus per- 
ditis potuerit salvari, nisi quia intellexerunt omnes 
qui divitias amant, etiam si adipisci nequeant, in 
divitum numero deputari? 

Ait illis, Que impossibilia sunt apud homines, &c.| 
Non ita accipiendum est, quod cupidi et superbi 
qui nomine illius divitis significati sunt, in regnum 
celorum sint intraturi cum suis cupiditatibus et 
superbia, sed possibile est Deo ut per verbum (sicut 
etiam factum esse, et quotidie fieri videmus) a cupi- 
ditate temporalium ad caritatem eternorum, et a 
perniciosa superbia ad humilitatem saluberrimam 
convertantur. 

Ait autem Petrus: Ecce nos dimisimus omnia, et 
secuti sumus te.| Grandis fiducia. Petrus piscator 

erat, dives non fuerat, cibos manu et arte querebat, 
et tamen loquitur confidenter, Dimisimus omnia. 
Kt quia non sufficit tantum dimittere, jungit quod 
perfectum est, Et secuti sumus te. Fecimus quod 
jussisti, quid igitur nobis dabis praemii ? 

Qui dixit eis: Amen dico vobis, nemo est qui re- 
liquit domum aut parentes, &c.| Quidam ex occa- 
sione hujusce sententiz, Judaicam mille annorum 
fabulam post resurrectionem justorum eedificant, 
quando omnia que propter Deum dimisimus, mul- 
tiplici nobis sint foenore reddenda, insuper et vita 
eterna donanda. Nec vident inepti, quod etsi in 
ceteris digna sit repromissio, in uxoribus tamen 
juxta alios evangelistas centenis appareat turpitudo. 
Preesertim cum Dominus et in resurrectione nuben- 
dum non esse testetur, et juxta evangelistam Mar- 
cum ea que dimissa fuerint in hoc tempore, cum 
persecutionibus accipienda confirmet: quas utique 
persecutiones, illi chiliastz sicut et cetera contraria, 
mille annis suis Inmcommodis abesse dogmatizant. 
Sensus igitur iste est: Qui propter regnum Dei ac- 
quirendum omnes affectus contempserit, omnes se- 
culi delicias luxusque calcaverit, multo plura in 
preesenti recipiet, quia a fratribus atque consortibus 
propositi sui qui ei spirituali glutino colligantur, 
multo gratiorem etiam in hac vita recipiet caritatem. 
Hanc siquidem quam inter parentes, ac filios, atque 
germanos, conjuges vel propinquos, sive societas 
copulz seu consanguinitatis necessitudo conjungit, 
satis brevem esse constat ac fragilem. Denique in- 
terdum etiam honesta causa interveniente divellitur. 
Soli perpetuze conjunctionis retinent unitatem, atque 
indiscrete possident universa, qui omnia sua esse 
que fratrum, omnia fratrum credunt esse que sua 
sunt. Lege Actus Apostolorum, quia multitudinis 

credentium erat cor et anima una, et erant illis 
omnia communia, nullusque egens erat inter eos, 
qui sua pro Domino reliquerunt. De quibus et 
Paulus ait: T’anquam nihil habentes, et omnia pos- 
sidentes. Recipietur sane etiam de continentia con- 
jugali multo major suavitas illa que eis invicem 
per commixtionem sexuum prebebatur. Uxorem 
ante in lasciva passione desiderii possideam, hanc 
eandem in honore sanctificationis et vera Christi 
dilectione possideo. Una est mulier, sed centuplum 
crevit meritum castitatis. Nam quod secundum 
Marcum dicitur, accipiet centies tantum nunc in 
tempore hoc, domos, et fratres, et sorores, et matres, 
et filios, et agros cum persecutionibus, potest altius 
accipl. Centenarius quippe numerus de _ sinistra 
translatus ad dexteram, licet eandem in flexu digito- 
rum videatur tenere figuram, nimium tamen quan- 
titatis magnitudine supercrescit, Quia videlicet uni- 
versi, qui propter regnum Dei temporalia sper- 
nunt, etiam in hac vita persecutionibus plenissima 
ejusdem regni gaudia fide certa degustant, atque in 
expectatione patriz ccelestis, omnium pariter elec- 
torum sincerissima dilectione fruuntur. 

Cap. uxxv. Tradetur enim gentibus, et inludetur, 
et flagellabitur, et conspuetur, &c.| Praevidens Sal- 
vator ex passione sua discipulorum animos_per- 
turbandos, eis longe ante et ejusdem passionis poe- 
nam, et resurrectionis suz gloriam preedicit, ut eum 
morientem, sicut predictum esset, cernerent, etiam 
resurrecturum non dubitarent. Praevidens etiam 
quosdam heereticos in ecclesia futuros qui Christum 
dicerent legi prophetisque docuisse contraria, alium- 
que veteris testamenti atque alium novi Deum esse 
credendum, ostendit prophetarum presagia non alio 
magis quam ad su dispensationis quam pro nobis 


IN LUCA EVANG. CAP. XVIII. 269 


temporarie suscepit intendisse mysterium, adeo ut 
consummatio sit prophetiz, suz passionis et poste- 
rioris glorize celebrata perfectio. Necnon et paga- 
norum dementiam, qua ejus crucem derident, aper- 
tissime confutat, quando proxime sue passionis et 
tempus quasi futurorum prescius ostendit, et locum 
quasi mortis intrepidus adiit. 

Et wpsi nihil horum intellexerunt: et erat verbum 
astud absconditum ab eis, &c.| Legimus in Evangelio 
secundum Joannem dicente Domino, Si exaltatus 
fuero a terra, omnia traham ad me ipsum, respon- 
disse turbam atque dixisse: Nos audivimus ex lege, 
quia Christus manet in eternum: et quomodo tu 
dicis, oportet exaltari Filium hominis? Quid est 
ergo quod discipuli toties sibi replicatum Dominicze 
passionis arcanum intelligere nequeunt, et Judei 
ad unum verbum, et tam obscure positum, ut hoc 
expositione dignum evangelista ducat, Hoc autem 
dicebat, (inquit,) significans qua morte esset mori- 
turus, mox quia crucis exaltatio significetur intelli- 
gunt, nisi quia discipuli cujus vitam maxime videre 
desiderabant, ejus mortem audire non _ poterant? 
Quem non solum hominem innocentem, sed et Deum 
verum sciebant, hunc nullatenus mori vel posse 
putabant. Et quia per parabolas eum szpe loquen- 
tem audire consueverant, quoties aliquid de sua 
passione dicebat, hoc non ita ut sonabat intelligen- 
dum, sed amore dictante ad aliud quid allegorice 
referendum esse credebant. Judzei vero quia in ejus 
necem conspiraverant, quicquid de sua passione vel 
cruce loquebatur, intelligebant : hoc enim loquebatur, 
quod ipsi summopere et fieri optabant, et perficere 
ire satagebant. Sicque miro et inusitato modo, idem 
subeunde crucis sacramentum, quod fidelibus amor 
abscondit, infidelibus invidia pandit. 

Cap. txxvi. Factum est autem, cum appropin- 
quaret HMiericho, cecus quidam sedebat secus viam men- 
dicans, &c.| Czecus iste per allegoriam genus huma- 
num significat, quod in parente primo a paradisi 
gaudiis expulsum claritatem superne lucis ignorans, 
damnationis suz tenebras patitur; sed cum Hieri- 
cho appropinquare Jesus dicitur, ceecus illuminatur. 
Hiericho quippe interpretatur Luna. Luna autem 
in sacro eloquio pro defectu ponitur carnis, quia 
dum menstruis momentis decrescit, defectum nostrz 
mortalitatis designat. Dum igitur Conditor noster 
appropinquat Hiericho, czcus ad lumen redit, quia 
dum Divinitas defectum nostrz carnis suscipit, hu- 
manum genus lumen quod amiserat recipit. Qui 
videlicet caecus recte et juxta viam sedere et mendi- 
cans esse describitur. Ipsa enim Veritas dixit, Ego 
sum via. Ergo qui eterne lucis claritatem nescit, 
ceecus est: sed si jam in Redemptorem credit, juxta 
viam sedet. Si autem jam credit, sed ut zeternam 
lucem recipiat, rogare dissimulat, atque a precibus 
cessat, ceecus quidem juxta viam sedet, sed minime 
mendicat. Si vero et credit et exorat, et juxta viam 
sedet czecus et mendicat. 

Et clamavit dicens, Jesu, Fili David, miserere mei, 
&c.] Quid isti designant qui Jesum venientem pre- 
cedunt, nisi desideriorum carnalium turbas tumul- 
tusque vitiorum, qui priusquam Jesus ad cor nos- 
trum veniat, tentationibus suis cogitationem nostram 
dissipant, et voces cordis in oratione perturbant? 
Szpe namque dum converti ad Deum post perpe- 
trata vitia volumus, dum contra hec eadem exorare 
vitia quae perpetravimus conamur, occurrunt cordi 
phantasmata peccatorum que fecimus, mentis nos- 
tre aciem reverberant, confundunt animum, et 
vocem nostre deprecationis premunt. Sed quem 

turba increpat ut taceat, magis ac magis clamat, 
quia quanto graviori tumultu cogitationum carna- 
lium premimur, tanto orationi insistere ardentius 
debemus. 

Stans autem Jesus jussit illum adduci ad se.| Ecce 
stat qui ante transibat: quia cum adhuc turbas 
phantasmatum in oratione patimur, Jesum aliqua- 
tenus transeuntem sentimus: cum vero oration 
vehementer insistimus, stat Jesus et lucem restituit, 
quia Deus in corde figitur, et lux amissa reparatur. 

Lit cum appropinquasset interrogavit illum, dicens, 
Quid tibi vis faciam ? &c.| Numquid qui lumen 
reddere poterat, quid vellet czecus ignorabat? Sed 
peti vult hoc quod et nos petere et se concedere pre- 
noscit. Importune namque ad orationem nos admo- 
net, et tamen dicit: Scit namque Pater vester quid 
opus sit vobis antequam petatis eum. Ad hoc ergo 
requirit ut petatur: ad hoc requirit, ut cor ad ora- 
tionem excitet. Unde et cecus protinus adjungit, 
Domine, ut videam. Ecce cecus a Domino non 
aurum, sed lucem querit, parvipendit extra lucem 
aliquid quzrere. Quia etsi habere cacus quodlibet 
potest, sine luce non potest videre quod habet. Imi- 
temur ergo eum, quem et corpore audivimus et 
mente salvatum, non falsas divitias, non terrena 
dona, non fugitivos honores a Domino, sed lucem 
queramus; illam lucem videlicet, quam videre cum 
solis angelis possumus, quam nec initium inchoat, 
nec finis angustat. Ad quam profecto lucem via 
fides est. Unde recte et illuminando ceco protinus 
subjungitur : 

Ki Jesus dixit illi, Respice, fides tua te salvum 
fecit, &c.| Videt et sequitur, qui bonum quod intelligit 
operatur. Videt autem, sed non sequitur, qui bonum 
quidem intelligit, sed bona operari contemnit. Je- 
sum enim sequitur, qui imitatur. Hinc namque 

dicit: Si quis mihi ministrat, me sequatur. Consi- 
deremus ergo qua graditur, ut sequi mereamur. 
Sicque fit ut non solum nostra vita in Deum pro- 
ficiat, sed heec ipsa nostra conversio ad laudem Dei 
et alios accendat, unde illic subditur : 

Et omnis plebs, ut vidit, dedit laudem Deo.| Dedit 
enim plebs laudem Deo, non solum pro impetrato 
munere lucis, sed et pro merito fidei impetrantis. 
Dedit laudem Deo, quia et Jesum vidit misericor- 
diter ac potenter lucem restituisse roganti, et obsti- 
nate fidei clamorem que juste quesierit, mox con- 
sequi posse cognovit. Unde notandum, quia Domi- 
nus in carne apparens, omnia que verbis docuit, 
exemplis firmavit. Qui enim nobis precepit: Sic 
luceat lux vestra coram hominibus, ut videant opera 
vestra bona, et glorificent Patrem vestrum qui in 
ceelis est; et 1pse in universis que ccepit facere et 
docere, non suam ab hominibus, sed Patris gloriam 
queerebat. 

Cap. Lxxvil. Ht ingressus perambulabat Miericho, 
et ecce vir nomine Zaccheus, &c.| Que impossibilia 
sunt apud homines, possibilia sunt apud Deum. 
Ecce enim camelus, deposita gibbi sarcina, perfora- 
men acus transit, hoc est dives et publicanus relicto 
onere divitiarum, contempto sensu fraudium, angus- 
tam portam arctamque viam que ad vitam ducit 
ascendit. Qui mira devotione fidei ad videndum 
Salvatorem, quod natura minus habuerat, ascensu 
supplet arboris; atque ideo juste quamvis ipse rogare 
non audeat, benedictionem Dominice susceptionis 
quam desiderabat accepit. Mystice autem Zaccheus, 
qui interpretatur justificatus, credentem ex gentibus 

populum significat; qui quanto curis secularibus 
occupatior, tanto flagitiis deprimentibus erat factus 
humilior. Sed ablutus est, sed sanctificatus, sed 
justificatus in nomine Domini nostri Jesu Christi, et 
in Spiritu Dei nostri, qui intrantem Hiericho Salva- 
torem videre querebat, sed pre turba non poterat ; 
quia gratiz fidei, quam mundo Salvator attulit, par- 
ticipare cupiebat, sed inolita vitiorum consuetudo, ne 
ad votum perveniret, obsistebat. Eadem namque 
turba noxiz consuetudinis que supra czcum cla- 
mantem ne lumen peteret increpabat, etiam suspi- 
cientem publicanum, ne Jesum videat, tardat. Sed 
sicut ceecus turbarum voces magis ac magis clamando 
devicit, ita pusillus necesse est turbz nocentis obsta- 
culum altiora petendo transcendat, terrena relinquat, 
arborem crucis ascendat. Sycomorus namque, que 
est arbor foliis moro similis, sed altitudine prestans, 
unde et a Latinis celsa nuncupatur, ficus fatua dici- 
tur. Et eadem Dominica crux que credentes alit ut 
ficus, ab incredulis irridetur ut fatua. Nos enim 
predicamus Christum crucifixum, Judzis quidem 
scandalum, gentibus autem stultitiam. Ipsis vero 
vocatis Judzis atque gentibus Christum Dei vir- 
tutem et Dei sapientiam. Quam videlicet arborem 
pusillus statura Zacchzus, quo exaltari possit, ascen- 
dit, dum quilibet humilis et proprize conscius infir- 
mitatis, confidens in Domino, proclamat: Mihi au- 
tem absit gloriari, nisi in cruce Domini nostri Jesu 
Christi. Ascensa autem sycomoro transeuntem prope 
Dominum cernit, quia per hanc laudabilem fatuita- 
‘tem, et si necdum ut est solide, jam tamen raptim et 
quasi in transitu luci sapientize ccelestis intendit. 

Et cum venisset ad locum, suspiciens Jesus vidit 
illum.| Perambulans Hiericho Salvator, venit ad lo- 
cum ubi precurrens Zacchzeus sycomorum conscen- 

derat, quia missis per mundum sui verbi preconibus, 
in quibus ipse nimirum et loquebatur et ibat, venit 
ad populum nationum, qui passionis ejus fide jam 
sublimis existens etiam divinitatis ejus ardebat agnita 
facie beari. Suspiciens vidit illum, quia per gratiam 
fidei a terrenis cupiditatibus elevatum turbisque infi- 
delibus preeeminentem elegit. Videre enim Dei, eli- 
gere vel amare est. Unde est illud, Oculi Domini 
super justos. Nam et nos que amamus videre, ab 
his que execramur intuitum festinamus avertere. 
Vidit ergo Jesus videntem se, quia elegit eligentem 
se et amavit amantem. Hunc sane ordinem pro- 
ficiendi, hoc est per fidem Dominic incarna- 
tionis ad cognitionem divinitatis perveniendi, quasi 
sycomorum Jesu faciem speculandi doctor egregius 
ostendit ; cum ait, Non enim judicavi scire me ali- 
quid inter vos, nisi Christum Jesum, et hune cruci- 
fixum. Itemque aliis exprobrans: Facti estis (in- 
quit) quibus lacte opus sit, non solido cibo. Lace 
infirma temporariz dispensationis, solidum cibum 
ardua perpetuze majestatis appellans. 

Et dicit ad eum, Zacchee, festinans descende, quia 
hodie in domo tua, &c.| Manebat aliquando Dominus 
in domo principis Phariszeorum, hoc est, in Judzo- 
rum synagoga docebat: sed quia non baptizatum 
ante prandium sabbato curantem, publicanos et pec- 
catores recipientem, contra avaritiam disputantem, et 
cetera digna Deo gerentem, lingua venenata carpe- 
bant, pertazesus eorum facinora discessit, et aufugit, 
dicens: Relinquetur vobis domus vestra deserta. 
Hodie autem in domo pusilli Zacchzei oportet illum 
manere, hoc est nove lucis gratia coruscante in hu- 
mili credentium nationum corde quiescere. Quod 
autem descendere de sycomoro Zaccheeus, et sic in 
domo sua Christo mansionem preparare jubetur, 

hoc est, quod apostolus ait: Quia et si cognovimus 
secundum carnem Christum, sed jam nunc non novi- 
mus. Et si enim mortuus est ex infirmitate, sed vivit 
ex virtute Dei. 

Et cum viderent omnes murmurabant, dicentes, &c.| 
Manifestum est, Judzos semper gentium odisse sa- 
lutem; scriptum est enim, Sequenti vero sabbato 
pzene universa civitas convenit audire verbum Do- 
mini. Videntes autem turbas Judzi, repleti sunt 
zelo. Et contradicebant iis que a Paulo dicebantur. 
Et alibi, fideles etiam fratres adversus apostolorum 
principem disceptabant, dicentes: Quare introisti ad 
viros preeputium habentes, et manducasti cum illis? 

Stans autem Zaccheus dxit ad Dominum: Ecce 
dimidium bonorum meorum, &c.| Alus calumniantibus 
hominem peccatorem, ipse Zaccheus stans, id est, 
in ea quam cceperat fidei veritate persistens, non 
solum se ex peccatore conversum, sed etiam inter 
perfectos probat esse conversatum. Dicente enim 
Domino: Si vis perfectus esse, vade, vende omnia 
quee habes, et da pauperibus; quisquis ante conver- 
sionem innocenter vixit, omnia conversus potest 
dare pauperibus. Atqui aliqua fraude sustulit, primo 
heec juxta legem reddere, deinde quod sibi reman- 
serit debet dare pauperibus. Ac sic et ipse, quia 
sibi nil retinet, omnia sua dispergit, dat pauperibus, 
justitia ejus manet in seculum seculi. Et hec est 
sapiens illa stultitia, quam de sycomoro publicanus, 
quasi fructum vite legerat, rapta videlicet reddere, 
propria relinquere, visibilia contemnere, pro invisi- 
bilibus etiam mori desiderare, seipsum abnegare, et 
ejus qui necdum videatur Domini vestigia sequi con- 
cupiscere. 

Ait Jesus ad eum, Quia hodie salus domui huic facta 
est, &c.| Filius Abrahe dicitur Zaccheeus, non quia de 

ejus stirpe generatus, sed quia ejus est fidem imi- 
tatus. Ut sicut Abraham terram, cognationem, 
domumque paternam, ob spem future heereditatis, 
Domino jubente, deseruit ; ita et ille quo thesaurum 
in ccelis acquireret, bona sua pauperibus partienda 
relinqueret. Et pulchre dicit, Et ipse; ut non solum 
eos qui justi perseverant, sed et eos qui ab injustitia 
resipiscunt, ad filios promissionis pertinere declaret. 
Aliter. Salus quee olim Judzorum domum implebat, 
hodie populo nationum illuxit, eo quod et ipse po- 
pulus filius sit Abrahz credendo in eum. De quo 
dicit apostolus: Si autem vos Christi, ergo Abrahz 
semen estis. Et sicut alibi dicit, Ipse Abraham sit 
pater circumcisionis, non his tantum qui sunt ex 
circumcisione, sed et his qui sectantur vestigia fidei, 
que est in preputio patris nostri Abrahe. 

Venit enim Filius hominis querere et salvare quod 
perierat.| Hoc est quod alibi dicit: Non veni vocare 
justos, sed peccatores. Pius sane magister, qui mur- 
murantibus turbis sua mysteria non dedignetur expo- 
nere, adeo scilicet peccatorum peenitentiam non esse 
respuendam, ut ipse Dei Filius ob hanc maxime 
quzrendam sit destinatus ad terras: qui ut pietatis 
suze nobis dispensationem inculcet, sapissime se 
Filium hominis appellat, commendans sollicite nobis 
quod factus est benigne pro nobis. 

Cap. uxxvill. Hec illis audientibus adjiciens dixit 
parabolam, eo quod esset prope Hierusalem, &c.| Mo- 
ris est Domino, preemissum sermonem parabolis ad- 
firmare subjectis. Suscepta igitur et commendata 
peenitentia publicani divitis, adjiciens parabolam do- 
cet sibi peenitentiam magis peccatorum quam justi- 
tiam placere superborum, latiusque se in gentibus de 
ignorantia legis humilibus, quam in Judzis de jus- 
titia que ex lege est elatis, esse regnaturum. Et 

quia discipuli supra audita Domini passione vel 
resurrectione Hierosolymis implenda, non intellige- 
bant que dicebantur, existimantes continuo regnum 
Dei esse venturum, hane eorum ignorantiam illumi- 
minans ostendit se primo sui regni fidem toto orbe 
dispersurum, ac sic in fine mundi judicem omnium 
seculorum regemque venturum. 

Dixit ergo: Homo quidam nobilis abiit in regionem 
longinquam, &c.| Homo nobis ille est, cui caecus su- 
pra clamabat: Fili David, miserere mei. Et venienti 
Hierosolymam concinebant, Osanna Filio David, 
benedictus qui venit in nomine Domini, rex Israel. 
Longinqua regio, ecclesia est ex gentibus. De qua 
eidem homini nobili qui loquitur, Ego autem consti- 
tutus sum rex ab eo, dicitur a Patre, Postulaa me, 
et dabo tibi gentes hereditatem tuam, et possessio- 
nem tuam terminos terre. Quz videlicet hereditas 
ac possessio, bifaria ratione regio longinqua vocatur, 
vel quia a finibus terree clamat ad Dominum, vel quia 
longe est a peccatoribus salus. Et cum Deus ubique 
sit preesens, longe tamen ab eorum sensu qui idola 
colunt, Deus verus abest. Sed qui erant longe, facti 
sunt prope in sanguine Christi. 

Vocatis autem decem servis suis, dedit illis decem 
minas.| Denarius numerus ad legem pertinet, prop- 
ter decalogum. Vocat itaque paterfamilias decem 
servos, quia eligit discipulos per lteram legis imbu- 
tos. Dat illis decem minas, quia legis dicta spiritu- 
aliter intelligenda revelat. Post passionem quippe 
resurrectionemque suam, aperuit illis sensum, ut 
intelligerent Scripturas. Mina namque, quam Greci 
mnan yocant, centum drachmis appenditur. Kt om- 
nis Scripture sermo, quia vitz ccelestis perfectio- 
nem suggerit, quasi numeri centenarii pondere ful- 
gescit. 

Et ait illis, Negotiaminit dum venio.| Verba (in- 
quit) legis ac prophetarum mystica interpretatione 
discussa populis offerte, atque ab eis fidei confessio- 
nem morumque probitatem recipite. Juxta quod 
Psalmista suis auditoribus precipit, dicens: Sumite 
psalmum, et date tympanum. Hoc est, laudem pre- 
dicationis in cordis intentione percipite, et devotio- 
nem operis in carnis castigatione redhibete. Tym- 
panum quippe, est pellis in ligno extenta. Pellis 
vero in ligno extenta, caro est nostra ad exemplum 
Dominice crucis afflicta. 

Cives autem ejus oderant illum: et miserunt lega- 
tionem post illum, &c.| Cives, impios Judzos dicit ; 
de quibus alibi protestatur: nunc autem et vide- 
runt, et oderunt, et me et Patrem meum. Qui non 
solum presentem usque ad mortem crucis oderant, 
sed etiam post resurrectionem ejus miserunt perse- 
cutionem apostolis, et praedicationem regni ccelestis 
spreverunt. 

Et factum est ut rediret, accepto regno.| Significat 
tempus, quando in manifestissima et eminentissima 
claritate venturus est, qui eis humilis apparuit cum 
diceret, Regnum meum non est de hoc mundo. 

Kit gussit vocari servos quibus dedit pecuniam ; ut 
sciret, &c.| Ut sciret, inquit, non quod eum quid 
lateat, cui verissime dictum est, Domine, tu omnia 
scis: sed sciret dicit, scire omnes faceret. Tune 
enim omnium opera et cogitationes palam omnibus 
ostenduntur. Quomodo in Deuteronomio: Tentat 
(inquit) vos Dominus Deus vester, ut sciat si diligitis 
eum: hoc est, sciri faciat. Nemo sane arbitretur 
eos solummodo, quibus gratia predicandi data est, 
non autem et eos quibus predicatum est, ad judicium 
tunc esse vocandos. Ipsi sunt enim pecunia, quam 
boni servi acquisiere mercando, Quinetiam sciat eos 

quoque quibus nunquam est predicatum, ibidem 
adesse damnandos, de quibus infra dicemus, 

Venit autem primus, dicens, Domine, mina tua de- 
cem minas adquiswvit.| Primus servus, ordo doctorum 
est in circumcisionem missorum, qui unam minam 
negotiaturus accepit, quia unum Dominum, unam 
fidem, unum baptisma, unum Deum preedicare jus- 
sus est. Sed hac eadem mina decem minas acqui- 
sivit, quia populum sub lege constitutum, sibimet 
docendo sociavit. 

Et ait ill, Huge, bone serve: quia in modico fidelis, 
&c.| In modico servus est fidelis, qui non adulterat 
verbum Dei, sed sicut ex Deo coram Deo in Christo 
loquitur. Quicquid enim in presenti percipimus 
donorum, in comparatione futurorum perpaucum 
est et modicum, quia ex parte cognoscimus, et ex 
parte prophetamus. Cum autem venerit quod per- 
fectum est, evacuabitur quod ex parte est. Civitates 
autem decem sunt anime per legis verbum ad gra- 
tiam evangelii venientes. (Quibus tunc jure glorifi- 
candus ille preponitur, qui eis pecuniam verbi digne 
Deo commodaverit. Unde quidam negotiator egre- 
gius, civitates quibus preerat, hoc est animas quas 
regendas acceperat, alloquens: Que est, ait, nostra 
spes aut gaudium, aut corona glorie? nonne vos 
ante Dominum Jesum ? 

Kit alter venit, dicens, Domine, mina tua fecit quinque 
minas.| Servus iste coetus est eorum qui przputio 
evangelizare missi sunt, cui Dominus ad preedican- 
dum eunti, unam minam, hoc est unam eandemque 
fidem quz et circumcisioni credita est prestiterat, 
sed hec quinque minas fecit, quia gentes corporis 
sensibus antea mancipatas ad fidei evangelice gra- 
tiam convertit. 

Et huic at, Et tu esto supra quinque civitates.]| 

Hoc est, ex earum quas imbuerat animarum fide et 
conversione, magnus sublimisque fulgeto. De qui- 
bus mystice dicit Ksaias: In die illa erunt quinque 
civitates in terra Aigypti, loquentes lingua Chanaan. 
Quinque enim civitates in terra Aigypti, quinque 
sunt corporis sensus, quibus in hoc mundo utimur, 
videlicet visus, auditus, gustus, olfactus, et tactus. 
Et qui viderit mulierem ad concupiscendum eam, 
qui avertit aures suas ne audiat pauperem, qui in- 
ebriatur vino in quo est luxuria, qui coronare se 
gaudet rosis antequam marcescant, cujus sanguine 
plenz manus et dextera est repleta muneribus, hujus 
quinque civitates loquuntur lingua Atgypti, id est 
universi sensus faciunt opera tenebrarum. Aigyptus 
enim tenebras sonat. At qui obturat aures suas ne 
audiat sanguinem, et claudit oculos suos ne videat 
malum, qui gustat et videt quam suavis est Dominus, 
qui castigat corpus suum et servituti subjicit, qui 
potest dicere cum apostolo, Christi bonus odor su- 
mus Deo, hujus civitates loquuntur lingua mutata, 
quod interpretatur Chanaan. Et qui eas a tenebris 
docendo commutaverat, recte quinque civitatibus 
preefici memoratur, quia non de suis tantum, sed et 
de auditorum suorum quos ad lucem vocavit profec- 
tibus honoratur. 

Kit alter venit, dicens, Domine, ecce mina tua, quam 
habui repositam in sudario, &c.| Servus qui negotiari 
jussus acceptam Domini pecuniam in sudario repo- 
suit, ostendit eos, qui ad praedicandum idonei, pre- 
dicationis officlum, jubente Domino, per ecclesiam, 
vel saltem suscipere, vel susceptum digne gerere 
detrectant. Pecuniam quippe in sudario ligare est, 
percepta dona sub otio lenti torporis abscondere. 
Sunt enim homines hac sibi perversitate blandientes, 
ut dicant, sufficit ut de se unusquisque rationem 

reddat. Quid opus est aliis praedicare, ut etiam de 
ipsis rationem reddere quisque cogatur, cum apud 
Dominum etiam illi sint inexcusabiles, quibus lex 
data non est, neque audito evangelio dormierunt, 
quia per creaturam poterant Creatorem cognoscere? 
Hoc est enim quasi metere ubi non seminavit, id est 
etiam eos impietatis reos tenere, quibus verbum legis 
aut evangelii non ministratum est. Hoc autem 
veluti periculum judicii devitantes, pigro languore a 
verbi ministratione conquiescunt: et hoc est quasi 
in sudario ligare quod acceperunt. 

Dicit eit, De ore tuo te judico, serve nequam.| Ser- 
vus nequam vocatur, quia et piger ac deses est ad 
exercendum negotium, et precax ac superbus ad 
accusandum Domini judicium. 

Sciebas quod ego austerus homo sum, &c.] Quod 
putaverat se pro excusatione dixisse, in_culpam pro- 
priam vertitur. Sic (inquit) durum et crudelem esse 
me noveras, et aliena sectari, ibique metere ubi non 
severim, quare non tibi istiusmodi cogitatio incussit 
timorem ut scires me mea diligentius quesiturum, 
et dares pecuniam meam sive argentum ad mensam? 
Utrumque enim apyvpiy Grecus sermo significat. 
Eloquia Domini (inquit) eloquia casta, argentum igne 
examinatum. Pecunia ergo et argentum predicatio 
evangeli est, et sermo divinus, qui dari debuit ad 
mensam, hoc est promptis paratisque fidelium cordi- 
bus intimari. Ad quam videlicet mensam, id est 
mentem auditorum, non alia quam dominica est de- 
ferenda pecunia, ut omnis sermo docentis Scripture 
sensum sequatur. Nam quod hic Dominus non 
quamlibet pecuniam, sed suam dicit nummulariis 
esse foenerandam, exponit apostolus, dicens: Si quis 
loquitur quasi sermones Dei. 

Et ego veniens cum usuris utique exegissem illud. | 

Qui verbi pecuniam a doctore percipit, emitque cre- 
dendo, necesse est eam cum usuris solvat operando, 
ut quod auditu didicit, exsequatur et actu. In usura 
quippe pecunia etiam non data recipitur. Vel certe 
de accepto verbi foenore usuras solvit, qui ex eo quod 
audit, etiam alia studet intelligere, que necdum ex 
preedicatoris ore didicit. 

Et adstantibus dicit, Auferte ab illo minam, et date, 
&c.| Recte amittit collatam gratiam, quam predi- 
cando aliis communicare neglexit, ut ei augeatur 
qui inde laboravit. Juxta quod angelo Ephesi ec- 
clesiz dicitur, Et movebo candelabrum tuum de loco 
suo, nisi peenitentiam egeris. Et cum regium chris- 
ma quod superbiendo Saul amisit, David obediendo 
promeruit, Spiritus (inquit) Domini discessit a Saul, 
et dilectus est in David a die illa et deinceps. Quod 
vero ablata a nequam servo mina ei qui decem minas 
habebat dari jussa est, mystice ut reor indicat, in- 
trante plenitudine gentium, omnem Israel salyum 
futurum, et tunc abundantiam gratiz spiritualis, 
quam modo nos repente exercemus, illius populi 
doctoribus esse conferendam. 

Dico autem vobis, quia omni habenti dabitur, &c.} 
Hec ad superiora sententia respicit, docens et illum 
posse amittere munus Dei qui habens non habet, id 
est, non utitur, et in eo augeri qui habens habet, hoc 
est bene utitur. Que gratiarum mutatio, quoniam 
in hac vita geri solet, notandum quod illud Domini 
redeuntis examen etiam nunc ex parte celebratum, 
sed tunc est universaliter implendum. Quotidie 
namque accepto a Patre regno redit, quia peregri- 
nantis in terra ecclesiz statum conspicit. Quotidie 
in tanto fidelium servorum numero huic pecuniam 
negotiaturo commodat, in altero modum consum- 
mati operis examinat, hunc fideliter prudenterque 

laborantem amplioris gratize munere donat, illum 
desidias molles et marcida luxu otia sectantem, et eo 
quod dederat privat. Verum universali manifestato 
judicio, quod dictu quoque terribile est: multi qui 
ad docendum videbantur idonei, ob negligentiz suze 
noxam inter indoctos reputabuntur. At alii simpli- 
ciores fratres et elementorum penitus ignari, ob con- 
versationis tamen eximiz devotionem inter apostoli- 
cos doctores preemia summa percipient. Qui enim 
recipit prophetam in nomine prophets, mercedem 
prophetee accipiet. 

Verumtamen inimicos meos illos qui noluerunt me 
regnare super se, adducite huc, &c.| Impietatem Ju- 
dezeorum vel omnium reproborum ad Christum con- 
verti nolentium significat in die judicii puniendam, 
ut per duos servos fideles, utriusque populi doctores, 
per decem et quinque minas, idem credentes populi, 
per servum nequam, mali catholici, per inimicos qui 
eum super se regnare noluerunt, impietas eorum qui 
verbum fidei aut nunquam audire aut male interpre- 
tando corrumpere maluerunt, per messionem ruris 
non seminati, eorum etiam quos verbum Dei nec 
audire contigit discussio signetur. Quibus quinque 
personis omne genus humanum quod in die judicii 
futurum est, exprimitur. i 

Et his dictis, precedebat, ascendens HMierosolyma. | 
Finita parabola ascendit Hierosolyma, ut ostendat 
de ejusdem maxime civitatis eventu parabolam fuisse 
premissam, que non longo post tempore et ipsum 
occisura, et ob odium regni ejus hostili sit clade 
peritura. 

Cap. Lxxtx. Ht factum est cum appropinquasset 
ad Bethphage et Bethaniam, &c.| Bethphage erat 
viculus sacerdotum in monte Oliveti. Bethania 
quoque villula sive civitas in latere montis eyusdem, 

quasi stadiis quindecim ab Hierusalem, sicut Jo- 
annes Evangelista manifestat, ubi Lazarus est, sus- 
citatus a mortuis. Cujus et monumentum ecclesia 
nunc ibidem constructum demonstrat. Bethphage 
autem domus buceze, Bethania domus obedientiz 
dicitur. (Quas Hierosolyma venturus Salvator pre- 
sentiz suz dignatione sublimavit, quia multos ante 
passionem suam docendo, donis pie confessionis et 
obedientiz spiritualis implevit. Que pulchre civi- 
tates in monte Oliveti posite referuntur, hoc est in 
ipso Domino, qui nos unctione spiritualium carisma- 
tum, et scientiz pietatisque luce refovet. Unde 
cum alibi diceret, Non potest civitas abscondi supra 
montem posita, continuo subjecit: Neque accendunt 
lucernam, et ponunt eam sub modio: quia idem 
mons Oliveti, id est, summus spiritualium distribu- 
tor gratiarum, qui civitatem suam ut emineat exal- 
tat, hane quoque oleo exultationis ut lucere possit 
inflammat. Et quia idem lumen sub modio poni 
noluit, misit discipulos in castellum quod contra 
eos erat, id est, doctores, qui indocta ac barbara 
totius orbis litora, quasi contra positi castelli moenia 
evangelizando penetrarent, destinare curayit. Recte 
autem duo mittuntur, sive propter scientiam veri- 
tatis et munditiam operis, seu propter geminz 
dilectionis, Dei videlicet et proximi, sacramentum, 
toto orbe predicandum. 

In quod introeuntes, invenietis pullum asine alli- 
gatum, &c.| Introeuntes mundum predicatores in- 
venerunt populum nationum perfidiz vinculis irre- 
titum. Funiculis enim peccatorum suorum unus- 
quisque constrictus erat, nec solum nationum, sed 
et Judzorum. Omnes enim peccaverunt, et egent 
gloria Dei. Unde bene apud Mattheum asina 
quoque cum pullo alligata reperitur. Asina quippe 

que subjugalis fuit, et edomita jugum legis traxerat, 
synagogam significat : pullus asine lascivus et liber, 
populum nationum demonstrat. Cui nemo unquam 
hominum sedit, id est, nemo rationabilium doctorum 
frenum correptionis, quo vel linguam a malo cohi- 
bere, vel in arctam vite viam ire cogeretur, nemo 
indumenta salutis, quibus spiritualiter calefieret, 
utilia suadendo contulerat. Sederet namque illi 
homo, si qui ratione utens ejus stulta deprimendo 
corrigeret. Unde non immerito possunt duo disci- 
puli ad exhibenda Domino animalia destinati, juxta 
parabolz superioris exemplum, duo predicatorum 
ordines, unus in gentes, alter in circumcisionem 
directus, intelligi. Et notandum quod tres evange- 
listee, qui Graeco sermone scripsere, pullum tantum- 
modo commemorant: Matthzeus vero solus, qui He- 
breeis Hebreeoque suum Evangelium descripsit elo- 
quio, asinam quoque solutam et Domino refert 
adductam, ut ejusdem etiam gentis Hebree, si 
peenituerit, non desperandam monstret esse salutem. 
Solvite (inquit) et adducite. @Quacunque enim 
solveritis super terram, erunt soluta et in ccelis. 

Abierunt autem qui missi erant, et invenerunt, &c.| 
Marcus scribit, pullum ante januam foris in bivio 
inventum. Janua autem ipse qui ait: Ego sum 
janua ovium: per me si quis introierit, salvabitur, 
et ingredietur et egredietur, et pascua inveniet. 
Quibus vitz pascuis iste pullus, id est, populus 
gentium carebat, quando adhuc extra hance januam 
in bivio ligatus stabat. Et recte in bivio, quia non 
unam certus vitz fideique viam tenebat, sed plures 
dubiosque sectarum calles sequebatur erroneus. De 
quibus apte subjungitur : 

Solventibus autem illis pullum, dixerunt domine 
ejus ad illos, Quid solvitis pullum?| Multos quippe 

habebat dominos, qui non uni dogmati et supersti- 
tioni deditus, sed pro libitu immundorum spirituum 
ad varios diversosque miser raptabatur errores, ad 
simulacra muta prout ducebatur incedens. Deni- 
que vernacula quadam Scripture consuetudine com- 
mune esse dicitur quod immundum est, sicut et ad 
Petrum vox de celo dicit, Quod Deus mundavit, 
tu commune ne dixeris. Quia qui sanctus est, solius 
Dei est, et cum nullo ei communis est. Qui autem 
peccator est et immundus, multorum est. Multi 
enim dzmones possident eum, et ideo communis 
appellatur. 

At illi dixerunt, Quia Dominus eum necessarium 
habet, &c.| Qui solvendo pullo contradixerant, au- 
dito Domini nomine quiescunt, quia magistri erro- 
rum qui venientibus ad salutem gentium doctoribus 
obsistebant, eatenus suas tenebras defendere, donec 
miraculis attestantibus veri possessoris ac Domini 
virtus emicuit. At postquam fidei Dominic po- 
testas apparuit, cedentibus passim adversariorum 
querelis, liber credentium ccoetus qui Deum corde 
portet adducitur. 

Et jactantes vestimenta sua supra pullum imposue- 
runt Jesum.| Vestimenta apostolorum vel doctrina 
virtutum, vel edissertio Scripturarum, vel certe ec- 
clesiasticorum dogmatum varietates intelligi possunt, 
quibus illi corda hominum ante nuda et frigida, quo 
Christo sessore digna fiant, operiunt. 

Eunte autem illo substernebaunt vestimenta sua in 
via.| Portante Dominum asino, discipuli vestimenta 
in via sternunt, quia proprii se corporis exuentes 
amictu viam simplicioribus Dei famulis suo sanguine 
parant, ut videlicet inoffenso gressu mentis, Hiero- 
solyma, quo Jesus ducit, incedant. Jesus enim 
asellum sedens Hierusalem tendit, quando vel unius- 

cujusque fidelis animam regens, videlicet jumen- 
tum suum ad pacis intimeze visionem ducit, vel etiam 
cum sanctee ecclesiz universaliter presidet, eamque 
in superne pacis desiderium ascendit. Quia vero 
juxta alios evangelistas, non discipuli tantum, sed et 
plurimi de turba sternebant vestimenta sua in via, 
possunt per eos etiam hi designari qui exempla 
martyrum secuti corpora sua per abstinentiam edo- 
mant, ut Domino iter ad mentem parent, vel exem- 
pla bona sequentibus preebeant. 

Et cum appropinquaret jam ad descensum montis 
Oliveti, ceperunt omnes turbe, &c.| Descendente de 
monte Olivarum Domino, gaudentes laudantesque 
turbee simul et ipsze descendunt, quia humiliato sua 
sponte misericordiz auctore, necesse est, eos qui 
misericordia plurimum indigent, humilitatis ejus 
vestigia quantum prevalent imitari. Necesse est, 
inquam, nos intuentes quomodo Jesus de monte 
Oliveti descendit, id est, cum in forma Dei esset, 
humiliavit semetipsum, factus obediens usque ad 
mortem, mortem autem crucis, humiliemur et ipsi 
sub potenti manu ejus, ut exaltarl mereamur in 
tempore visitationis. 

Super omnibus quas viderant virtutibus dicentes, 
Benedictus qui venit rex in nomine Domini.) Multas 
quidem virtutes Domini viderant, sed maxime La- 
zari resuscitationem que nuper facta erat stupe- 
bant, testimonium perhibente turba que erat cum 
eo quando illum vocavit de monumento et suscitavit 
a mortuis. Nam et propterea obviam venit ei turba, 
quia audierunt eum fecisse hoc signum. Notandum 
est enim, non nunc primum venientem de Galilea 
Salvatorem, id est, ante quinque dies pasche Hie- 
rusalem adesse, sed anno preterito mense septimo 
illic ad diem festum scenopegiz venisse, sicut Jo- 

annes memorat, et exinde sex mensibus continuis, 
hoc est, usque ad diem pasche quo passus est, 
modo Hierosolymis signa fecisse, et docuisse, modo 
montem Olivarum ascendisse, modo Judea expul- 
sum trans Jordanem abisse, modo in civitate deserti 
que dicitur Effrem, mansisse cum discipulis, nun- 
quam tamen id temporis Galileam fuisse reversum. 
Super omnibus ergo, quas eum tanto tempore fecisse 
viderant, virtutibus turbe Deum laudant, dicentes : 
Benedictus qui venit rex in nomine Domini; pax in 
celo, &c.] Benedictus autem qui venit rex in nomine 
Domini, sic potius accipiendum est, ut m nomine 
Domini, in nomine Dei Patris intelligatur, quamvis 
possit intelligi etiam in nomine suo, quia et ipse 
Dominus est. Unde alibi scriptum est, Pluit Do- 
minus a Domino. Sed verba ejus melius nostrum 
dirigunt intellectum, qui ait, Ego veni in nomine 
Patris mei, et non suscepistis me; alius veniet in 
nomine suo, hunc suscipietis. Humilitatis enim 
magister est Christus, qui humiliavit semetipsum, 
factus obediens usque ad mortem. Non _ itaque 
amittit divinitatem, quando nos docet humilitatem. 
Non autem rex Israel Christus ad exigendum tribu- 
tum, vel ferro exercitum armandum hostesque visi- 
biliter debellandos, sed rex Israel, quod mentes regat, 
quod in zternum consulat, quod in regnum ccelorum 
credentes, sperantes, amantesque perducat. Dei ergo 
Filius zqualis Patri, Verbum per quod facta sunt 
omnia, quod rex esse voluit Israel, dignatio est non 
promotio, miserationis indiclum est non _ potestatis 
augmentum. Qui enim appellatus est in terra Rex 
Judzorum, in celis est Dominus angelorum. Ve- 
rum quia Christus in carne totius mundi propitiatio 
et hominum videlicet et angelorum illuxit, pulchre 
sibi invicem in ejus laude dispensationis ccelestia 

simul et terrena concinunt. Quo enim nascente 
coelestium virtutum agmina, Deum laudantia, decan- 
tant: Gloria in excelsis Deo, et in terra pax homi- 
nibus, eo de mundi principe triumphaturo, moxque 
se coelis reddituro, mortales vicem laudis reponunt, 
Pax in ceelo, et gloria in excelsis. 

Et quidam Phariseorum de turbis dixerunt ad illum, 
Magister, increpa discipulos tuos.| Mira mvidorum 
dementia, quem magistrum appellandum non dubi- 
tant, quia vera docentem noverant, hujus ipsi disci- 
pulos quasi melius edocti redarguendos autumant, 
eumque corrigere quos instituit suadent, quem signis 
approbantibus Deum clarescere vident. 

Quibus ipse ait, Dico vobis, quia si hi tacuerint, lapi- 
des clamabunt.| Crucifixo Domino stabant omnes 
noti ejus a longe, Deum confiteri timebant quem 
fixum ligno videbant; sed his tacentibus lapides et 
saxa regem qui venit in nomine Domini magno cla- 
more canebant. Emisit enim Spiritum, et ecce terra 
mota est, et petrze scissee sunt, et monumenta aperta 
sunt: quemque homines vel timore vel perfidia con- 
fiteri trepidant, hunc durissima etiam elementa Deum 
mundi ac Dominum aperto ore predicant. Verum 
altiorl mysterio gentium nationes incredulas ali- 
quando ac duricordes, lapidum nomine demonstrat, 
quibus ablato corde lapideo dedit cor carneum, hoc 
est sensibile et humanum quo Deum Creatoremque 
suum credere, laudare, et cernere possent. Et si 
ergo turbe tacuerint hominum, lapides clamabunt, 
quia czcitas ex parte contigit in Israel, donec pleni- 
tudo gentium intraret, et sic omnis Israel salvus 
fieret. 

Cap. xxx. Ki ut appropinquavit, videns civitatem 
flevit super illam, dicens, &c.| Quod flente Domino 
illa Hierosolymorum subversio describatur que a 

VOL. XI. U 


290 EXPOSITIO 


Vespasiano et Tito Romanis principibus facta est, 
nullus qui historiam eversionis ejusdem legit ignorat. 
Sed querendum prius est quid sit quod dicitur: 
Videns civitatem flevit super illam, dicens, quia si 
cognovisses et tu. Flevit etenim pius Redemptor 
ruinam perfide civitatis, quam ipsa civitas non cog- 
noscebat esse venturam. Cui a flente Domino recte 
dicitur, Quia si cognovisses et tu (subaudis fleveras) ; 
quze modo quia nescis quod imminet exultas. Unde 
et subditur : 

Et quidem in hac die tua que ad pacem tibi.| Cum 
enim carnis voluptatibus se daret, ventura mala non 
prospiceret, in die sua qua ad pacem ei esse pote- 
rant habebat. Cur vero bona presentia ad pacem 
habuerit, manifestatur, cum subditur : 

Nunc autem abscondita sunt ub oculis tuis.| Si enim 
cordis ejus oculis mala que imminerent abscondita 
non essent, lata in preesentibus prosperis non fuis- 
set. Cujyus mox etiam poena que de Romanis sicut 
preedixi principibus imminebat, adjuncta est cum 
dicitur : 

Quia venient dies in te, et circumdabunt te inimici 
tui vallo.| Et circumdabunt te et coangustabunt te 
undique, et ad terram prosternent te, et filios tuos 
qui in te sunt. Hoc quoque quod additur, Et non 
relinquent in te lapidem super lapidem. Etiam ipsa 
jam ejusdem civitatis transmigratio testatur, quia 
dum nunc in eo loco constructa est ubi extra portam 
Dominus crucifixus fuerat, prior illa Hierusalem 
funditus est eversa. Cui ex qua culpa eversionis 
sue poena fuerit illata subjungitur : 

Eo quod non cognoveris tempus visitationis tue.] 
Creator quippe omnium per incarnationis mysterium 
hanc visitare dignatus est, sed ipsa timoris et amoris 
illius recordata non est. Unde etiam per prophetam 

increpatione cordis humani aves ceeli ad testimonium 
deducuntur dum dicitur, Milvus in ccelo cognovit 
tempus suum, turtur et hirundo et ciconia custodie- 
runt tempus adventus sui, populus autem meus non 
cognovit judicium Domini. 

Kt ingressus in templum ceepit ejicere vendentes in 
allo et ementes, &c.| Qui enarravit mala ventura, et 
protinus templum ingressus est, ut de illo vendentes 
et ementes ejiceret, profecto innotuit, quia ruina po- 
puli maxime ex culpa sacerdotum fuit. Hversionem 
quippe describens, sed vendentes et ementes in tem- 
plo feriens, in ipso effectu sui operis ostendit unde 
radix prodit perditionis. 

Vos autem fecistis illam speluncam latronum.| Qui 
ad accipienda munera in templo residebant, profecto 
quia quibusdam non dantibus lesiones exquirerent 
dubium non erat. Domus ergo orationis spelunca 
latronum facta fuerat, quia ad hoc in templo ad- 
sistere noverant, ut aut non dantes munera stude- 
rent corporaliter persequi, aut dantes spiritualiter 
necare. Quia vero Redemptor noster preedicationis 
verba nec indignis et ingratis subtrahit, postquam 
disciplinze vigorem ejiciendo perversos tenuit, donum 
mox gratiz ostendit: nam subditur, 

Et erat docens quotidie in templo.| Wee juxta his- 
toriam breviter tractando transcurrimus, nunc eadem 
morali intellectu discutienda repetamus. Videns civi- 
tatem flevit super illam, dicens: Quia si cognovisses 
et tu. Hoc semel egit cum perituram civitatem esse 
nuntiavit. Hoc quotidie Redemptor noster per 
electos suos agere nullatenus cessat, cum quosdam 
ex bona vita ad mores reprobos pervenisse conside- 
rat. Plangit enim eos, qui nesciunt cur plangantur, 
quia, juxta Salomonis verba, letantur cum malefece- 
rint, et exultant in rebus pessimis. Qui si damna- 

U2 


292 EXPOSITIO 


tionem suam que els imminet agnovissent, semet- 
ipsos cum lacrymis delictorum plangerent. Et qui- 
dem in hac die tua, que ad pacem tibi. Suam hic 
diem habet anima perversa, que transitorio gau- 
det in tempore. Cui ea que adsunt, ad pacem 
sunt, quia dum ex rebus temporalibus letatur, 
dum honoribus extollitur, dum in carnis volun- 
tate resolvitur, dum nulla venture pcene formi- 
dine terretur, pacem habet in die sua, que grave 
damnationis suze scandalum in die habebit aliena. 
Ibi enim affligenda est, ubi justi letabuntur. Nunc 
autem abscondita sunt ab oculis tuis. Perversa 
anima, rebus preesentibus dedita, in terrenis volup- 
tatibus resoluta, abscondit sibi mala sequentia, quia 
preevidere futura refugit, que prasentem leetitiam 
perturbent. Dumque in presentis vite oblecta- 
tione se deserit, quid aliud quam clausis oculis ad 
ignem vadit? Quia venient dies in te, et circum- 
dabunt te inimici tui vallo. Qui unquam sunt hu- 
manz anime majores inimici, quam maligni spiritus ? 
qui hance a corpore exeuntem obsident, quam in car- 
nis amore positam deceptorus delectationibus fovent. 
Quam vyallo circumdant, quia ante mentis ejus oculos 
reductis iniquitatibus quas perpetravit, hance ad so- 
cietatem suze dammationis trahentes coarctant. Et 
circumdabunt te, et coangustabunt te undique. Ma- 
ligni spiritus undique animam coangustant, quando 
ei non solum operis, verumetiam locutionis, atque 
insuper cogitationis iniquitates replicant, ut que 
prius se per multa dilatavit in scelere, ad extremum 
de omnibus angustetur in retributione. Et ad ter- 
ram consternent te et filios tuos qui in te sunt. 
Tune anima per cognitionem reatus sui ad terram 
consternitur, cum caro quam vitam suam credidit, 
redire ad pulverem urgetur. Tunc in morte filn 

illius cadunt, cum cogitationes illicitae quee modo ex 
illa prodeunt, in extrema vite ultione dissipantur, 
sicut scriptum est: In illa die peribunt omnes cogi- 
tationes eorum: quz scilicet dure cogitationes in- 
telligi etiam per lapidum significationem valent. 
Nam sequitur: Et non relinquent in te lapidem 
super lapidem. Perversa etenim mens cum perverse 
cogitationi adhuc perversiorem adjicit, quid aliud 
quam Japidem super lapidem ponit? Sed in de- 
structa civitate super lapidem lapis non relinquitur, 
quia cum ad ultionem suam anima deducitur, omnis 
ab illa cogitationum suarum constructio dissipatur. 
Ko quod non cognoveris tempus visitationis tue. 
Perversam quoque animam omnipotens Deus modis 
multis visitare consuevit. Nam assidue hanc visitat 
precepto, aliquando autem flagello, aliquando vero 
miraculo, ut et vera que nesciebat audiat, et tamen 
adhuc superbiens atque contemnens, aut dolore com- 
puncta redeat, aut beneficiis devicta malum quod 
fecit, erubescat. Sed quia visitationis suze tempus 
minime cognoscit, illis in extremo vite inimicis tra- 
ditur, cum quibus in eterno judicio, damnationis 
sue societate colligatur. Et mgressus in templum 
ceepit ejicere vendentes in illo et ementes. Sicut 
templum Dei in civitate est, ita in plebe fideli vita 
religiosorum. Et sepe nonnulli religionis habitum 
sumunt, sed dum sacrorum ordinum locum percipi- 
unt, sanctz religionis officlum in commercium ter- 
rene negotiationis tribuunt. Vendentes quippe in 
templo sunt, qui hoc quod quibusdam jure competit, 
ad premium largiuntur. Justitiam enim vendere 
est, hanc pro premii acceptione servare. HKmentes 
vero in templo sunt, qui dum hec persolvere proxi- 
mo quod justum est nolunt, dumque rem jure debi- 
tam facere contemnunt, dato patronis preemio, emunt 

peccatum. Quibus bene dicitur: Domus mea, do- 
mus orationis est: vos autem fecistis eam spelun- 
cam latronum. Quia dum nonnunquam perversi 
homines locum religionis tenent, ibi malitiz sue 
gladiis occidunt, ubi vivificare proximos orationis 
suz intercessione debuerunt. Templum quoque et 
domus Dei, est ipsa mens atque conscientia fidelium, 
quze siquando in lesione proximi perversas cogita- 
tiones profert, quasi in spelunca latrones resident, et 
simpliciter gradientes interficiunt, quando in eos qui 
in nullo rei sunt, lesionis gladios defigunt. Mens 
enim fidelium non jam domus orationis, sed spelunca 
latronis est, quando relicta innocentia et simplicitate 
sanctitatis, illud cogantur agere unde valeat proximis 
nocere. Sed quia contra perversa hzc omnia verbis 
Redemptoris nostri per sacras paginas indesinenter 
instruimur, nunc usque hoc agitur quod factum fu- 
isse perhibetur, cum dicitur: 

Et erat docens quotidie in templo.| Cum enim 
mentem fidelium ad cavenda mala subtiliter erudit, 
quotidie Veritas in templo docet. 

Principes autem sacerdotum, et scribe, et principes 
plebis querebant illum perdere, &c.| Vel quia quotidie 
docebat in templo, vel quia latrones ejecerat de tem- 
plo, vel quia veniens ille quasi rex et Dominus a 
tanta credentium turba laudem hymni ccelestis acce- 
pit, imvidi principes eum perdere quzerebant. 

Omnis enim populus suspensus erat audiens illum. | 
Duobus modis potest intelligi, quia vel timentes 
populi tumultum non inveniebant quid facerent Jesu 
quem perdere disposuerunt: vel ideo Jesum perdere 
queerebant, quia suo magisterio neglecto plures ad 
eum audiendum confluere cernebant. Libet interea 
paucis intueri quam pulchre legalis umbra pasche, 
nostro vero pasche in quo immolatus est Christus, 

non tantum mysteril, sed et temporis ratione con- 
cordet. Decima (inquit) die mensis primi tollat 
unusquisque agnum per familias domus sue. Juxta 
quem ritum tolletis et hcoedum, et servabitis eum us- 
que ad quartumdecimum diem ejusdem mensis. De- 
cima enim die mensis primi, id est ante quinque dies 
pasche, sicut Joannes Evangelista testatur, egre- 
diens omnis populus in montem Olivarum, tulit inde 
Dominum. Qui agnus est, quia venit ut peccata 
tolleret, et peccatum in eo non est. Hoedus, quia 
peccati insimulatus est. Agnum domi intulerunt, 
qui gaudentes canebant. Benedictus qui venit Rex 
in nomine Domini. Hcedum, qui contra zelantes 
alebant: Magister, increpa discipulos tuos. Agnum, 
populus omnis qui suspensus erat audiens illum. 
Hoedum, principes qui eum perdere cupiebant. 
Quingque autem dies ante pascha, id est a decima 
luna usque ad quartamdecimam, agnum sive heedum 
immolaturi servabant. Quia licet etiam tunc ejus 
sanguinem sitirent, nemo tamen in eum misit manus, 
quia necdum venerat hora ejus. Agnum servabant, 
qui libenter ejus dictis auscultabant.. Hoedum, qui 
insidiantes queerebant capere aliquid ex ore ejus ut 
accusarent eum. At vero quartadecima die completa, 
id est declinata in vesperam, postquam corporis et 
sanguinis sui celebranda discipulis sacramenta con- 
tradidit, venientibus qui eum comprehensum vinci- 
rent, coepit impleri quod sequitur, Kt immolabit eum 
omnis multitudo filiorum Israel ad vesperam. Sta- 
bant enim juxta crucem Jesu non solum impli qui 
mortem ejus deriderent, sed etiam sancti qui luge- 
rent. Hzeec paucis perstrinxisse libuit, quo monere- 
mus lectorem omnia que deinceps ad passionem 
usque Domini sequuntur, ad agni in domo retenti et 
ad occisionem parati pertinere figuram. 

Cap. uxxx1. Dicentes ad illum, Dic nobis in qua 
potestate hec facis?| Diversis modis eandem quam 
‘supra calumniam struunt, quando dixerunt: In 
Beelzebub principe demoniorum ejicit damonia. 
Quando enim dicunt, In qua potestate hee facis ? 
de Dei dubitant potestate, et subintelligi volunt dia- 
boli esse quod faciat. Addentes quoque, 

Aut quis est qui dedit tibi hanc potestatem ?] Mani- 
festissime Dei Filum negant, quem putant non suis, 
sed alienis viribus signa facere. 

Respondens autem dixit ad illos, Interrogabo vos et 
ego unum verbum, &c.| Poterat Dominus aperta re- 
sponsione tentatorum calumniam confutare, sed pru- 
denter interrogat ut suo vel silentio vel sententia 
condemnentur. 

At illi cogitabant imter se dicentes, Quia si dixeri- 
mus, de colo, &c.| (Quem confitemini de ccelo habuisse 
prophetiam mihi testimonium perhibuit, et ab illo 
audistis in qua ergo ista faciam potestate. 

St autem dixerimus, ex hominibus, &c.] Viderunt 
ergo quodlibet horum respondissent, in laqueum se 
casuros, timentes lapidationem, sed magis timentes 
veritatis confessionem. 

Et responderunt se nescire unde esset, &c.| Justis- 
sime repulsi utique confusi abscesserunt, et imple- 
tum est quod in Psalmo per prophetam dicit Deus 
Pater: Paravi lucernam Christo meo, id est, ipsum 
Joannem. Inimicos ejus induam confusione. No- 
tandum autem quia duas ob causas maxime scientia 
veritatis est occultanda querentibus, cum videlicet 
is qui querit aut minus capax est ad intelligendum 
quod quzrit, aut odio vel contemptu ipsius veritatis 

indignus est cui debeat aperiri quod querit. Quo- 
rum propter unum Dominus ait, Adhuc multa habeo 
vobis dicere, sed non potestis illa portare modo. 
Propter aliud vero discipulus precipit: Nolite dare 
sanctum canibus, neque mittatis margaritas vestras 
ante porcos. 

Cap. uxxx1l. Cepit autem dicere ad plebem para- 
bolam hanc: Homo plantavit vineam, &c.| Docente Do- 
mino populum et evangelizante, convenerunt prin- 
cipes sacerdotum et scribze cum senioribus, et interro- 
gaverunt, tentantes in qua potestate signa faceret. 
Quibus sua arte superatis, Dominus que cceperat 
exsequitur. Siquidem et illis audientibus, plebem ma- 
gis quod verba sua libentius audiat alloquitur. Para- 
bolam scilicet inferens qua et illos impietatis arguat, et 
ad gentes regnum Dei doceat transferendum. Homo 
ergo qui plantavit vineam, ipse est qui juxta aliam 
parabolam conduxit operarios in vineam suam. Vi- 
nea enim Domini Sabbaoth, domus Israel est. Co- 
loni idem sunt operarii, qui ad excolendam vineam, 
hora prima, tertia, sexta, et nona dicuntur esse con- 
ducti. Ipse autem peregre fuit, non loci mutatione. 
Nam Deus unde abesse potest, qui loquitur, Colum 
et terram ego impleo; et alibi, Kgo Deus appropin- 
quans, et non de longinquo dicit Dominus? Sed 
abire dicitur a vinea, ut vinitoribus liberum operandi 
arbitrium derelinquat. Cui simile est, quod locata 
colonis vinea per Esaiam dicit: Et expectavi ut 
faceret uvas, et fecit labruscas. 

Et in tempore misit ad cultores servum ut de fructu 
vinee darent wh, &c.| Bene tempus fructuum posuit, 
non proventuum. Nullus enim fructus extitit Ju- 
dzorum, nullus hujus vinez proventus, tametsi cre- 
bro ac sollicite quereretur, inventus est. Servus 
ergo qui primo missus est, ipse legifer Moyses intel- 

ligitur ; qui quadraginta annos continuos, fructum 
aliquem legis quam dederat a cultoribus inquirebat, 
sed ceesum eum dimiserunt inanem. Irritaverunt 
enim Moysen in castris, et Aaron sanctum Domini. 
Et vexatus est Moyses propter eos, quia exacerbave- 
runt spiritum ejus: qui et ipse servus quid de fructu 
vineze sentiat, palam carmine declarat dicens: Ex 
vinea enim Sodomorum vitis eorum, et propago 
eorum ex Gomorra. Uva eorum uvya fellis, botrus 
amaritudinis ipsis. Furor draconum vinum eorum, 
et furor aspidum insanabilis, 

Et addidit alterum servum mittere.| Ulli autem 
hune quoque cedentes et afficientes contumelia, 
dimiserunt inanem. Servus alter David prophetam 
regemque significat; qui post Moysen missus est, 
ut colonos vinee post edicta legalia, psalmodiz 
modulatione, et dulcedine cithare, ad exercitium 
boni operis excitaret. Nam et ipse David quo cor 
populi ad superna suspenderet, interitus carnalium 
victimarum, laudes Domini continuas suavi melodia 
decantari constituit. Sed et hune affectum con- 
tumelia dimiserunt inanem. Dicentes enim, que 
nobis pars in David, aut que heereditas in filio Isai? 
regnum simul David ignobili stirpe, et religionem 
impietate mutarunt. Attamen ille pro hac vinea, 
que de Aigypto translata Palestine montes sua 
umbra protexit, ne funditus exterminetur exorat: 
Domine Deus virtutum, converte nunc, respice de 
ceelo, et vide, et visita vineam istam, et dirige eam 
quam plantavit dextera tua. Ubi pariter exponit 
qui sit homo ille qui hane vineam plantavit, Domi- 
nus scilicet Deus virtutum. 

Kt addidit tertium mittere, qui et illum vulneran- 
tes gecerunt.| 'Tertium servum, prophetarum cho- 
rum intellige, qui continuis attestationibus populum 

convenerint, et quz huic vinez ventura imminerent 
mala, preedixerint. Sed quem prophetarum non 
sunt persecuti? et occiderunt eos qui prenuntiabant 
de adventu Justi. Et hi autem multa de hujus 
vineee sterilitate dixerunt, sed unius Hieremiz planc- 
tum ponere sufficiat: Ego autem (inquit) plantavi 
te vineam electam, omne semen verum: quomodo 
ergo conversa es In pravum, vinea aliena? Pro cujus 
vinee tuitione, ne videlicet in ea sive pro ea fragilis 
et infirmze citoque periturze suavitatis olus nasce- 
retur, Naboth Iezraeliten non modo vulneratum, 
verum etiam legimus extinctum. Cujus etsi nullum 
propheticum dictum accipimus, tamen propheticum 
factum, quia multos pro hac vinea futuros martyres 
proprio sanguine prophetavit. His sane tribus ser- 
vorum gradibus omnium sub lege doctorum figuram 
posse comprehendi, Dominus alibi manifeste prodit, 
dicens: Quoniam necesse est impleri omnia quz scrip- 
ta sunt in lege Moysi, et prophetis, et psalmis de me. 

Dixit autem dominus vinee, Quid faciam ? mittam 
filtum meum dilectum, &c.| Quod dominus vineze 
dubitative et non deliberativo modo loqui dicitur, 
non de ignorantia venit. Quid enim nesciat dominus 
vineze qui hoc loco Deus Pater intelligitur? sed sem- 
per ambigere dicitur Deus, ut libera voluntas homini 
reservetur. 

Quem cum vidissent coloni, cogitaverunt inter se 
dicentes, Hic est heres, occidamus illum, &c.| Mani- 
festissime Dominus probat Judzeorum principes non 
per ignorantiam, sed per invidentiam crucifixisse 
Filtum Dei. Intellexerunt enim hunc esse cui dic- 
tum est: Postula a me, et dabo tibi gentes hzeredi- 
tatem tuam. Et propterea quasi sibi consulentes 
alebant: Kcce mundus totus post eum abit, et si 
dimittimus eum sic, omnes credent ineum. Here- 

ditas ergo Fil, ecclesia est cunctis ei data degenti- 
bus, quam non moriens illi Pater reliquit, sed ipse 
sua morte mirabiliter acquisivit, quia resurgendo 
possedit. Hanc autem occiso eo mali coloni pre- 
ripere moliebantur, cum crucifigentes eum Judei 
fidem que per eum est extinguere, et suam magis 
quze ex lege est justitiam preeferre, ac gentibus im- 
buendis conabantur inserere. 

Et ejectum illum extra vineam occiderunt.| Extra 
vineam heres vine trucidatur, quia Jesus ut sancti- 
ficaret per suum sanguinem populum, extra portam 
passus est. Sive ejectus extra vineam et occisus est, 
quia prius ab incredulorum corde repulsus, ac deinde 
cruci addictus est. In cujus figuram, Moyses altare 
holocausti in quo victimarum sanguis funderetur, 
non intra tabernaculum, sed ad ostium posuit, mys- 
tice docens, quia et Dominice crucis altare extra 
Hierosolymorum portam ponendum, et ipse vera 
Patris hostia Christus, a domo Judeorum quam 
sanctificaturus adierat, non intimo corde recipiendus, 
sed foris esset suo cruore tinguendus. Quod vero 
secundum Marcum mutato ordine dicitur, Et appre- 
hendentes eum occiderunt, et ejecerunt extra vineam: 
notat eos pertinacia, qui nec crucifixo et resuscitato 
a mortuis Domino predicantibus apostolis credere 
voluerunt, sed quasi cadaver vile projecerunt. Quia 
quantum in se erat, a suis eum finibus excludentes, 
gentibus suscipiendum dederunt. 

Quid ergo faciet illis dominus vinee? Veniet et 
perdet colonos istos, &c.| Contradixerunt sententiz 
Domini, quia contra suam perfidiam esse cognove- 
runt. Intelligebant enim parabolam non _ merito 
sanctitatis ad capienda mysterii verba jam parati, 
sed malitize flammis ad agenda que dicebantur ac- 
censi, atque ideo que in mente habuerant, quamvis 

in parabolis dicta, quasi jam olim meditata cognos- 
cere parati. Negantibus ergo Judzis justum fore 
scientiam divine legis quam ipsi spernebant, ad 
gentes transferri, quid Salvator respondeat intuere : 

Ille autem aspiciens eos ait, Quid est ergo hoc quod 
scriptum est, Lapidem quem reprobaverunt edifici- 
cantes hic factus est in caput anguli 2| Quomodo (in- 
quit) implebitur hac prophetia, quee lapidem ab eedi- 
ficantibus reprobatum, in caput anguli dicit esse 
ponendum, nisi quia Christus a vobis reprobatus et 
occisus, credituris est gentibus pradicandus? ut 
quasi lapis angularis duos condens in semetipsum, 
ex utroque populo unam sibi fidelium civitatem, 
unum templum edificet. Eosdem enim synagoge | 
magistros quos supra colonos dixerat, nunc eedifi- 
cantes appellat, quia qui subditam sibi plebem ad fe- 
rendos vite fructus quasi vineam excolere, ipsi hanc 
Deo inhabitatore dignam quasi domum construere 
et ornare jubebantur. Unde et apostolus fidelibus 
scribens ait: Dei agricultura, Dei edificatio estis. 
Sed qui vinea Dei fructum negare quasi agricole 
mali, idem quasi mali cementarii domui Dei lapidem 
pretiosum electum, qui vel in fundamentis vel in 
angulo ponendus erat subtrahere, hoc est fidem 
Christi auditoribus suis conabantur eripere. Sed 
illis licet nolentibus, idem lapis caput anguli firma- 
vit, quia de utroque populo, quotquot ipse voluit, 
sua fide conjunxit. 

Omnis qui ceciderit supra illum lapidem conquassa- 
bitur, &c.| Aliud est offendere Christum per mala 
opera, aliud negare per impietatem. Qui peccator 
est, et tamen illi credit, cadit quidem super lapidem 
et conquassatur, sed non omnino comminuitur, re- 
servatur enim per sapientiam ad salutem. Supra 
quem vero ille ceciderit, hoc est cui lapis ipse irrue- 

rit, et qui Christum penitus negarit, comminuet eum, 
ut ne testa quidem remaneat in qua hauriatur aque 
pusillum. Sive de us dicit quod cadunt super eum, 
qui illum modo contemnunt vel injuriis afficiunt. 
Ideo nondum penitus intereunt, sed tamen con- 
quassantur, ut non recti ambulent. Supra quos 
autem cadit, veniet illis desuper in judicio cum poena 
perditionis. Ideo dixit comminuet eos, ut sint impii 
tanquam pulvis quem projicit ventus a facie terre. 
Cap. uxxxi. Ht querebant principes sacerdotum 
et scribe mittere in illum manus, &c.| Cognoverunt 
enim quod ad ipsos dixerit similitudinem istam. 
Principes sacerdotum et scribe quasi mentientem 
contra se Dominum querebant interficere, sed hoc 
idem querendo docebant vera esse que dicebat. 
Ipse quippe est heres, cujus injustam necem aiebat 
esse vindicandam. Illi nequam coloni, qui ab occi- 
dendo Dei Filio ad modicum quidem timore humano 
retardar1 donec veniret hora ejus, nunquam vero 
divino amore potuere cohiberi. Morali sane intel- 
lectu, cuique fideltum cum mysterium baptismi quod 
exerceat operando committitur, quasi vinea quam 
excolat locatur. Mittitur servus unus, alter, et 
tertius, qui de fructu accipiant, cum lex, psalmodia, 
prophetia, quarum monitionem bene agendo sequa- 
tur, legitur. Sed missus servus contumeliis affectus 
vel czesus ejicitur, cum sermo auditus vel contem- 
nitur, vel quod pejus est etiam blasphematur. Mis- 
sum insuper heredem quantum in se est occidit, 
qui et Filum Dei conculcaverit, et Spiritui gratiz 
quo sanctificatus est contumeliam fecerit. Perdito. 
malo cultore vinea dabitur alteri, cum dono gratiz 
quod superbus sprevit, humilis quisque ditabitur. 
Sed et hoc quod principes sacerdotum et scribe 
manum mittere querentes in Jesum terrore populi 

retinentur, quotidie geritur in ecclesia, cum quilibet 
solo de nomine frater eam quam non diligit ecclesi- 
asticze fidei ac pacis unitatem, propter cohabitantium 
fratrum bonorum multitudinem vel erubescit vel 
timet impugnare. Qui tamen, sicut de stultissima 
avium struthione Dominus ait, cum tempus fuerit, 
in altum alas eriget, quia persequendo ecclesiam, 
quasi Dominum cruci addicere, et ostentuil gaude- 
bit habere. 

Et observantes miserunt insidiatores, qui se justos 
simularent, &c.| Quzrentes Dominum comprehen- 
dere principes sacerdotum et scribe, timuerunt 
populum, atque ideo quod per se non _ poterant, 
preesidis manibus efficere tentabant, ut velut ipsi a 
morte ejus viderentur immunes. Nuper enim sub 
Cesare Augusto Judea subjecta Romanis, quando 
in toto orbe est celebrata descriptio, stipendiaria 
facta fuerat, et erat in populo magna seditio, dicen- 
tibus aliis pro securitate et quiete, qua Romani pro 
omnibus militarent, debere tributa persolvi. Pha- 
riseis vero qui sibi applaudebant justitiam, e con- 
trario nitentibus, non debere populum Dei qui de- 
cimas solveret, et primitiva daret, et catera, que 
in lege scripta sunt, humanis legibus subjacere. 
Cujus seditionis adeo fomes invaluit, ut post Domini 
passionem insistentibus sibi1 Romanis, patriam, gen- 
tem, et regnum, nobile illud cum sua religione tem- 
plum, imo ipsam lucem perdere quam tributa pen- 
dere maluerint. 

Kit interrogaverunt illum, dicentes, Magister, scimus 
guia recte dicis et doces, &c.| Blanda et fraudulenta 
interrogatio illum provocat respondentem, ut magis 
Deum quam Cesarem timeat, et dicat non debere 
tributa solvi, ut statim audientes ministri presidis, 

qui juxta alios evangelistas adfuisse leguntur, sedi- 
tionis contra Romanos principem teneant. 

Consideras autem dolum illorum, dixit ad eos, 
Quid me tentatis ? ostendite mihi denarium, &c.| Sa- 
pientia semper sapienter agit, ut suis potissimum 
tentatores sermonibus confutentur. Ostendite mihi 
(inquit) denarium. Hoc est genus nummi, quod 
pro decem nummis imputabatur, et habebat imagi- 
nem Cesaris. Qui autem putant interrogationem 
Salvatoris ignorantiam esse, et non dispensationem, 
discant ex presenti loco, quod utique potuerit scire 
Jesus, cujus Imago esset in nummo. Sed interro- 
gat, ut ad sermonem eorum competenter respon- 
deat. 

Respondentes dixerunt, Cesaris. Et ait illis, Red- 
dite ergo que Cesaris sunt, &c.| Czsarem non pute- 
mus Augustum, sed Tiberium significari privignum 
ejus, qui in loco successerat vitrici, sub quo et 
passus est Dominus. Omnes autem reges Romani 
a primo Caio Cesare qui imperium arripuerat, 
Czsares appellati sunt. Porro quod ait, Reddite 
que sunt Czsaris Czsari, nummum, tributum, et 
pecuniam ; et que sunt Dei Deo, decimas, primitias, 
oblationes, ac victimas sentiamus. Quomodo et ipse 
reddit tributa pro se et Petro, et Deo reddit que 
Dei sunt, Patris faciens voluntatem. Aliter. Red- 
dite que Cesaris sunt Cezsari, et que Dei sunt 
Deo. Quemadmodum Cesar a vobis exigit impres- 
sionem imaginis suz, sic et Deus, ut quemadmo- 
dum ili redditur nummus, sic Deo anima lumine 
vultus ejus illustrata atque signata. Unde Psal- 
mista: Signatum est (inquit) in nobis lumen vultus 
tul, Domine. Hoc quippe lumen est totum hominis, 
et verum bonum, quod non oculis sed mente con- 

spicitur. Signatum autem dixit in nobis, tanquam 
denarius signatur regis imagine. Homo enim factus 
est ad imaginem et similitudinem Dei, quam pec- 
cando corrupit. Bonum ergo ejus est verum atque 
zternum, si renascendo signetur. 

Et non potuerunt verbum ejus reprehendere coram 
plebe, &c.| Qui credere debuerant ad tantam sapien- 
tiam, mirati sunt quod calliditas eorum insidiandi 
non invenisset locum. 

Cap. Lxxxiv. Accesserunt autem quidam Saddu- 
ceorum gui negant esse resurrectionem.| Duze erant 
hereses in Judeis; una Phariseorum, et altera 
Sadduceorum. Pharisei traditionum et observa- 
tionum, quas illi deuterosis vocant, justitiam pre- 
ferebant. Unde et divisi vocabantur a populo. 
Sadduczi autem, qui interpretantur justi, et ipsi 
vindicabant sibi quod non erant. Prioribus et cor- 
poris et anime resurrectionem credentibus, confiten- 
tibusque angelos et spiritus, sequentes juxta Acta 
Apostolorum omnia denegabant. 

Et interrogaverunt eum dicentes, Magister, Moyses 
scripsit nobis, si frater alicujus mortuus fuerit habens 
uxorem, &c.| Vide distantiam literee et spiritus. 
Juxta literam nubere cogitur in vita, ut defuncti 
semen excitet frater, spiritus autem magister est 
castitatis. 

Septem ergo fratres erant, et primus accept uxorem, 
et mortuus est, &c.] Qui resurrectionem corporum 
non credebant, animam judicantes interire cum cor- 
poribus, recte istiusmodi fingunt fabulam, que de- 
liramenti arguat eos qui resurrectionem asserant 
mortuorum. Potest autem fieri, ut vere in gente 
eorum aliquando hoc acciderit. 

In resurrectione ergo cujus eorum erit uxor? &c.| 
Turpitudinem fabulz opponunt, ut resurrectionis 

denegent veritatem. Verum mystice septem hi 
fratres sine fils defuncti reprobis quibusque con- 
eruunt, qui per totam hujus seculi vitam, que sep- 
tem diebus volvitur, a bonis operibus steriles exis- 
tunt. Quibus viritim morte misera prereptis, ad 
ultimum et ipsa mundana conversatio, quam illi sine 
vitali opere transegerant, quasi uxor infoecunda trans- 
ibit. 

Et ait illis Jesus, Filu seculi hyjus nubunt, et 
traduntur ad nuptias.| Cum Dominus dicat, Nolite 
dare sanctum canibus, neque mittatis margaritas 
vestras ante porcos, quod ipse queedam vel hic de 
gloria resurrectionis, vel alibi de dispensationis aut 
etiam divinitatis sue mysterio dixisse invenitur, que 
multi qui aderant vel resistendo vel contemnendo 
non acceperunt, non putandus est, sanctum dedisse 
canibus, aut margaritas misisse ante porcos. Non 
enim eis dedit qui capere non poterant, quos prop- 
ter aliorum immunditiam negligi non oportebat. 
Et enim cum tentatores interrogabant, respondebat- 
que illis ita ut quid contradicerent non haberent, 
quamvis venenis suis contabescerent potius quam 
illus cibo saturarentur, alii tamen qui poterant 
capere, ex illorum occasione multa utiliter audiebant. 

Titi autem qui digni habebuntur seculo illo et resur- 
rectione ex mortuis, neque nubunt, neque ducunt ux- 
ores.| Non ita intelligendum est, quasi digni tan- 
tum vel resurrecturi, vel sine nuptiis futuri sint, 
indigni autem, id est, peccatores vel minime resur- 
recturi, vel ad nuptias resurrecturi sint credendi: 
sed ita potius sentiendum quod omnes et resurrec- 
turi, et absque nuptiis sint in seculo illo mansuri. 
Dominus autem Salvator ut ad gloriam resurrec- 
tionis animos excitaret inquirendam, de electis so- 
lummodo voluerit facere sermonem. Si autem in 

resurrectione neque nubunt neque ducunt uxores, 
resurgunt ergo corpora quz possunt nubere et 
ducere uxores, hoc est foeminarum et virorum certis 
discreta membra speciebus, sed nulla concumbendi 
voluptate vel necessitate mancipata. Nemo quippe 
dicit de lapide et arbore et his rebus que non 
habent membra genitalia, quod non nubant neque 
ducant uxores, sed de his qui cum possunt nubere, 
tamen alia ratione non nubunt. 

Neque enim ultra mori poterunt.| Quia connubia 
propter filios; filii propter successionem; succes- 
sio propter mortem: ubi ergo mors non est, neque 
connubia. 

Aiquales enim angelis sunt, et filit sunt Dei, &c.| 
fEquales angelis et filii sunt Dei, qui gloria resur- 
rectionis innovati, sine ullo mortis metu, sine ulla 
labe corruptionis, sine ullo terreni status actu, per- 
petua Dei visione fruuntur, ad quam necesse est 
angelice dignitatis equalitatem quisquis tunc ascen- 
dere desiderat, nunc minimis fratribus condescendat. 

Quia vero resurgant moriui, et Moyses ostendit secus 
yubum, &c.| Ad comprobandam resurrectionis veri- 
tatem multo aliis manifestioribus exemplis uti potuit, 
e quibus est illud: Suscitabuntur mortul, et resur- 
gent qui in sepulchris sunt. Queritur itaque, quid 
sibi voluerit Dominus hoc proferre testimonium, 
quod videtur ambiguum vel non satis ad resurrec- 
tionis pertinet veritatem. Sed Sadduczei quinque 
tantum libros Moysi recipiebant, prophetarum vati- 
cinia respuentes. Stultum ergo erat inde proferre 
testimonia, quorum auctoritatem non sequebantur. 
Porro ad eternitatem animarum probandam, de 
Moyse ponit exemplum: Ego sum Deus Abraham, 
et Deus Isaac, et Deus Jacob; statimque infert, 

Deus autem non est mortuorum, sed vivorum.| Ut 

cum probaverit animas permanere post mortem, quod 
ill inter cetera negabant, (neque enim poterat fieri, 
ut eorum esset Deus qui nequaquam subsisterent,) 
consequenter introduceretur et corporum resurrectio, 
quze cum animabus bona malave gesserunt. 

Omnes enim vivunt ei.| Omnes videlicet illi quorum 
Dominus est Deus. Vivunt ei, vita utique vera, qua 
justi vivunt etiam quando corpore moriuntur. De 
qua alibi Dominus ait: Qui credit in me, etiamsi 
mortuus fuerit, vivet. Crede ergo, etsi mortuus 
fueris vives. Si autem non credis, et cum vivis mor- 
tuus es. Vidua enim que in deliciis est, vivens 
mortua est. 

Respondentes autem quidam Scribarum dixerunt, 
Magister, bene dixisti, &c.| Principes sacerdotum, 
Sadduczi, et Scribze queerentes occasionem calumnie, 
et verbum aliquod invenire quod pateret insidiis, 
quia in sermonibus confutati sunt, ultra non inter- 
rogant, sed apertissime comprehensum Romane tra- 
dunt potestati. Ix quo intelligimus venena inyidiz 
posse quidem superari, sed difficile conquiescere. 

Cap. Lxxxv. Dixit autem ad illos, Quomodo dicunt 
Christum filium David esse, &c.?| Interrogatio Jesu 
nobis proficit usque hodie contra Judzos. Et hi 
enim qui confitentur Christum esse venturum, homi- 
nem simplicem et sanctum virum adserunt de genere 
David. Interrogemus ergo eos docti a Domino, si 
simplex homo est, et tantum filius David, quomodo 
David vocet eum Dominum suum? Non autem re- 
prehenduntur, quia Dayid filium dicunt, sed quia 
Dei Filtum non credunt. $i quidem ipse et Domi- 
nus David est, Deus ante tempora manendo, et filius 
David apparuit homo in temporum fine nascendo. 
Quod autem a Patre subjiciuntur inimici, non infir- 
mitatem Filu,sed unitatem nature qua in altero alter 

operatur significat. Nam et Filius subjicit inimicos 
Patri, quia Patrem clarificet supra terram. 

Audiente autem omni populo, dixit discipulis suis, 
Attendite a Scribis qui volunt ambulare in stolis, &c.] 
Ambulare in stolis, cultioribus vestimentis indutos 
ad publicum procedere significat. In quo inter ce- 
tera dives ille qui epulabatur quotidie splendide, pec- 
casse describitur. Notandum autem, quod non sa- 
lutari in foro, non primos sedere vel discumbere 
vetat eos, quibus hoc officii ordine competit, sed eos 
nimirum, qui hec sive habita, seu certe non habita, 
indebite amant, a fidelibus quibusque quasi reprobos 
docet esse cavendos, animum videlicet, non gradum, 
justa districtione redarguens, quamvis et hoc culpa 
non careat, si idem in foro litibus mteresse, qui in 
cathedra Moysi synagogz magistri desiderant appel- 
lari. Duplici sane ratione a vane gloriz cupidis 
attendere jubemur, ne scilicet eorum vel simulatione 
seducamur, zstimantes bona esse que faciunt, vel 
zmulatione inflammemur, frustra gaudentes in bonis 
laudari que simulant. 

Qui devorant domos viduarum, &c.| Non tantum 
ait, Accipient damnationem; sed adjunxit, majorem : 
ut insinuet etiam illos qui in angulis stantes orant, 
ut videantur ab hominibus, damnationem mereri. 
Sed eos qui hec prolixius, quasi religiosiores agendo, 
non solum laudes ab hominibus, sed et pecunias 
queerunt, prolixiori damnatione plectendos. Sunt 
enim qui se justos, et magni apud Deum meriti 
simulantes, ab infirmis quibuslibet et peccatorum 
suorum conscientia turbatis, quasi patroni pro eis in 
judicio futurl pecunias accipere non dubitant. Et 
cum porrecta manus pauperi preces juvare soleat, 
illi ob hoc, maxime in precibus, ut pauperi num- 
mum tollant, pernoctant. Quibus illa Judz male- 

dictio non immerito congruit: Cum judicatur, exeat 
condemnatus, et oratio ejus fiat in peccatum. Con- 
demnatus quippe cum judicatur exit, et orationem 
suam in peccatum recipit, qui magnze nunc estima- 
tionis apud homines habitus, in divino nunc examine, 
non solum non pro aliis se intervenire, sed nec sua 
sibi merita sufficere posse deprehendit, imo ipsarum 
quibus humanum judicium fefellit precum inter cri- 
mina poenas luit. 


IN CAP. XXI. 


Cap. Lxxxvi. Respiciens autem vidit eos qui mitte- 
bant munera sua in gazophylacium divites| Quia ser- 
mone Greco ¢vAdooerv servare dicitur, et gaza lingua 
Persica divitize vocantur, gazophylacium locus ap- 
pellari solet, quo divitize servantur. EKrat autem arca, 
foramen habens desuper, posita juxta altare ad dex- 
teram ingredientibus domum Domini, in quam mitte- 
bant sacerdotes, qui custodiebant ostia, omnem pe- 
cuniam, que deferebatur ad templum Domini, atque 
instaurationem ejusdem templi, servatur. Lege Verba 
dierum. Etiam nunc autem qui orantes in domum 
Domini discurrunt, ipse quogue dona ferentes respi- 
cit, et quem dignum viderit laudat, quem reprobum 
damnat. 

Vidit autem et quandam viduam pauperculam mit- 
tentem era minuta duo, &c.| Hic nobis locus moraliter 
quidem intimat, quam sit acceptabile Deo quicquid 
bono animo obtulerimus, qui cor nimirum et non 
substantiam pensat, nec perpendit quantum in ejus 
sacrificiis, sed ex quanto proferatur. Juxta vero 
leges allegoriz, divites qui in gazophylacium mu- 
nera mittebant, Judzos de justitia legis elatos, porro 

vidua pauper ecclesiz simplicitatem designat. Que 
recte paupercula vocatur, quia vel superbie spiritum, 
vel peccata tanquam mundi divitias abjecit. Vidua 
vero, quia vir ejus pro ea mortem pertulit, et nunc in 
coeli penetralibus ab ejus oculis occultus, quasi in 
parte alterius regionis vivit. Heec in gazophylacium 
era minuta duo mittit, quia in conspectum divine 
majestatis, qua nostri operis oblationes quasi certo 
numero conscripta et consignata servantur, sive di- 
lectionem Dei et proximi, seu fidei orationisque sue 
munera defert, quz consideratu propriz fragilitatis 
minuta, sed merito pize devotionis accepta, cunctis 
superborum Judzorum operibus prestant. 

Nam omnes hi ex abundanti sibi miserunt, &c.] Ex 
abundanti sibi Judzus mittit in munera Dei, qui 
de justitia sua preesumens, heec apud se orat: Deus, 
gratias ago tibi, quia non sum sicut czteri hominum, 
raptores, injusti, &c. Omnem autem victum suum 
ecclesia in Dei munera mittit, que omne quod vivit, 
non sui meriti, sed Dei esse muneris intelligit, di- 
cens: Deus propitius esto mihi peccatori! Et alibi: 
Fortitudinem meam ad te custodiam, quia tu, Deus, 
susceptor meus es; Deus meus; misericordia ejus 
preeveniet me. 

LIBER SEXTUS. 
FELICITER LEGE. 


UM‘sapientissimus regum Salo- 
mon, in figuram Christi, et ec- 
clesiz templum Domino con- 
deret, hoc quoque inter cetera 
non in decentibus figurarum 
| preemonebat exemplis, quod ad- 
veniente tandem, et apparente 
rerum illarum, que tune umbra- 
tice signabantur, veritate ac luce, mox omnis illa 
umbratilis, ut ita dicam, et imaginaria compositio 
typorum esset penitus auferenda. Post factam nam- 
que de lapide, ligno, et auro incomparandi operis 
domum, misit, et in figuram credituri de gentibus 
populi tulit Hiram de Tyro, filium mulieris vidue : 
haud dubium quin illius, que supra duos nummos in 
gazophylacium mittendo, plus omnibus misisse lau- 
datur. De tribu (inquit) Neptalim, patre Tyrio, 
artificem zrarium, et plenum sapientia et intelligen- 
tia et doctrina. Omnia autem vasa que fecit Hiram 
regi Salomoni in domo Domini, de aurichalco erant. 
In campestri regione Jordanis fudit ea rex in argil- 
losa terra. Qui enim omnia sua vasa non ductili, 
sed fusili opere fecit, prius nimirum ad similitudinem 
cujusque vasis figmentum luti formabat, necessarium 
quidem, donec opus vasis expleretur: verum postea 
non modo nullis usibus aptum, sed etiam ut profec- 
tio vasis appareret, absque ulla dubietate frangen- 
dum. Quasi ergo forma de argilla cerimoniz le- 
gales antecedunt, ut dona veritatis evangelice quasi 

vasa de aurichalco succedant. Composita pro tem- 
pore testa vilis atteratur, ut fulgor ornamenti per- 
mansibilis qui latebat ostendatur. Cinis vitule qui 
inquinatos sanctificabat tollatur, et crux Christi, que 
mundum redimat, preedicetur. Incumbente tempore, 
quo mare zneum, cujus unda vivificatrice cuncti 
ecclesiam intraturi baptizentur, quo columnez legis 
geminz, que lilia pro capite gestantes Christo devo- 
tarum januam hinc inde firment ovium, quo bis 
quini luteres operum nostrorum abluendis hostiis 
parati, quo innumera denique vasorum electionis 
millia ad montem templi deferantur, solvitur argillosa 
terra, que in campestri regione diutius hc occulta 
tegebat. Hoc est imminente praconio Dominice 
passionis, per quam recondita dudum litterz vela- 
mento ecclesiz sacramenta patescerent, labat paula- 
tim, et destrui jam incipit illa coelestium occultatrix 
umbra secretorum. Unde recte post oblationem 
viduze pauperis, id est ecclesie fidem Domini ore 
laudatam, evangelista sequutus adjunxit : 

Cap. Lxxxvil. Ht quibusdam dicentibus de templo 
quod lapidibus bonis et donis exornatum esset, &c.| 
Krat namque prius Hierusalem urbs illa magna rega- 
lis, ubi templum famosissimum Deo fuerat extruc- 
tum. Postea vero quam venit ille qui erat verum 
templum Dei, et ceelestis Hierusalem coepit aperire 
mysteria, deleta est illa terrena, ubi ccelestis appa- 
ruit, et in templo illo non remansit lapis super lapi- 
dem. Erat prius pontifex, sanguine taurorum et 
hircorum purificans populum, sed ex quo venit verus 
pontifex, qui sanguine suo purificaret credentes, nus- 
quam est ille pontifex prior, nec ullus ei relictus est 
locus. Altare fuit prius, et sacrificia celebrabantur, 
sed ut venit verus agnus qui seipsum obtulit hostiam 
Deo, cuncta illa velut pro tempore posita cessave- 

runt. Propterea sane divina dispensatio procuravit, 
ut et civitas ipsa, et templum, et omnia illa pariter 
subverterentur, ne qui forte adhuc parvulus et lac- 
tens in fide, si viderit illa constare, dum sacrificiorum 
ritum, dum ministeriorum ordinem attonitus stupet, 
ipso diversarum formarum raperetur intuitu. Sed 
providens Deus infirmitati nostra, et volens multi- 
plicari ecclesiam suam, omnia illa subverti fecit, et 
penitus auferri, ut sine ulla cunctatione illis cessanti- 
bus, hzec esse vera, pro quibus in illis typus preces- 
serit, crederemus. 

Interrogaverunt autem illum, dicentes, Preceptor, 
quando hec erunt ? &c.| Quia laudantibus quibusdam 
eedificationes templi, Dominus palam_ responderat 
heec omnia fore destruenda, discipuli secreto sedente 
eo super montem Oliveti, sicut Mattheus Marcusque 
testantur, tempus et signa preedicte destructionis 
interrogant. 

Qui diwit, Videte, ne seducamin. Multi enim ve- 
nient in nomine meo, &c.| Multi imminente Hiero- 
solymorum excidio principes extitere, qui se esse 
Christos, tempusque libertatis jamjamque appropin- 
quare referent. Multi in ecclesia ipsis etiam tem- 
poribus apostolorum heresiarche prodiere, qui inter 
alia plurima veritati contraria, diem Domini instare 
preedicarent ; quos apostolus in Epistola ad Thessa- 
lonicenses damnat. Multi in nomine Christi venere 
Antichristi, quorum primus est Simon Magus, cui, 
sicut in Actis Apostolorum legimus, auscultabant 
omnes qui in Samaria erant, a minimo usque ad 
maximum dicentes: Hie est virtus Dei, que vocatur 
magna: eo quod multo tempore magicis suis de- 
mentasset eos. 

Cum autem audieritis prelia et seditiones, nolite 
terreri, &c.| Prelia ad hostes pertinent ; seditiones, 

ad cives: que utraque a tempore Dominice pas- 
sionis in populo Judzorum, qui sibi pro Salvatore 
seditiosum latronem elegit, satis superque constat 
abundasse. Sed his preecurrentibus, apostoli ne ter- 
reantur, ne Hierosolyma Judzamque deserant, ad- 
monentur. Quia videlicet non statim finis, qui in 
quadragesimum potius differendus sit annum, id est 
desolatio patriz, supremumque urbis ac templi se- 
quatur excidium. 

Tune dicebat illis, Surget gens contra gentem, &c.]| 
Constat hzec ante finem desolationis templi, hoc est 
tempore Judaic seditionis, ad literam contigisse. 
Potest autem regnum contra regnum, et pestilentia 
eorum, quorum sermo serpit, ut cancer, et fames 
audiendi verbum Dei, et commotio universe terre, 
et a vera fide separatio, etiam in heereticis intelligi, 
qui contra se invicem dimicantes, ecclesiz victoriam 
faciunt. 

Terroresque de ceelo, et signa magna erunt.| Et 
heec tempore eodem completa, quisque Josephi his- 
toriam legerit, inveniet. Nam et stella gladio similis 
ut perhibet, per annum totum supra Hierosolyma 
pendens, infausto trepidos cives portento terrebat. 
Kt curris itidem equitesque armati, per aera discur- 
rere, ac morem bellantium imitari per dies quadra- 
ginta sunt visi. Sed et vitula sacrificiis admota, 
inter immolantium manus enixa est agnam. Quo 
autem hzc merito contigerint, protinus subinfertur, 
cum dicitur : 

Sed ante hec omnia, injicient vobis manus suas, et 
persequentur, &c.| Hzec quippe Judaice genti, vel 
sola, vel maxima causa exitii fuerat, quia post Do- 
mini Salvatoris occisionem, nominis quoque ejus 
precones simul et confessores impia credulitate 
vexavit. 

Continget autem vobis in testimonium.| Testimonium 
videlicet quorum, nisi eorum qui aut persequendo 
mortes inferunt, aut videndo non imitantur? Mors 
quippe justorum, bonis in adjutorium est, malis in 
testimonium, ut inde perversi sine excusatione per- 
eant, unde electi exemplum capiunt, ut vivant. Sed 
auditis tot terroribus, turbari poterant infirmorum 
corda, atque ideo consolatio adjungitur, cum proti- 
nus subinfertur : 

Ponite ergo in cordibus vestris, non premeditari 
guemadmodum respondeatis, &c.| Ac si aperte mem- 
bris suis infirmantibus dicat: Nolite terreri, nolite 
pertimescere. Vos ad certamen acceditis, sed ego 
prelior. Vos verba editis, sed ego sum qui loquor. 

Trademini autem a parentibus, et fratribus, et cog- 
natis, &c.| Minorem dolorem mala ingerunt, que ab 
extraneis inferuntur: plus vero in nobis ea tormenta 
seeviunt, quz ab illis patimur de quorum mentibus 
presumebamus, quia cum damno corporis mala nos 
cruciant amiss caritatis. Sed quia dura sunt que 
preedicuntur de afflictione mortis, protinus consolatio 
subditur de gaudio resurrectionis, cum dicitur : 

Et capillus de capite vestro non peribit.| Scimus, 
quia caro incisa dolet, capillus non dolet incisus. Ait 
ergo martyribus suis: Capillus de capite vestro non 
peribit, videlicet aperte dicens: Cur timetis, ne 
pereat quod incisum dolet, quando et illud in vobis 
perire non potest quod incisum non dolet? Aliter. 
Capillus de capite discipulorum Domini non peribit, 
quia non solum fortia queque gesta vel dicta sanc- 
torum, de quibus dicitur, Dominus custodit omnia 
ossa eorum, sed et volatilis (ut ita dicam) ac tenuis- 
sima cogitationum fidelium superficies, que de oc- 
culta cordis radice, quasi de cerebro czsaries exit, 
apud justum Judicem conservata digna mercede 

donabitur. Unde recte Propheta, ut bonorum etiam 
cogitatuum merita Domino quam sint accepta, de- 
monstret, Et reliquiz (inquit) cogitationum, diem 
festum agent tibi. Unde etiam Nazareni, in lege, 
tempore consecrationis comam nutrire jubentur, et 
novacula super caput Samuel non ascendisse perhi- 
betur. At contra mulier captiva ut viro Israelite 
nubere queat, mundatus a lepra ut ecclesia commu- 
nicare mereatur, omnes sui corporis pilos preecipiun- 
tur eradere. Quia videlicet omnis sapientium cogi- 
tatio, que bona placens et perfecta est, salvatur 
in perpetuum, et apud Dominum est merces ejus. 
Stultorum vero pravorumque, quasi Dei aspectibus 
indigna radix, operum cogitatio poenitendo debet 
excidi. 

Ei in patientia vestra possidebitis animas vestras. | 
Idcirco possessio anime in virtute patientie ponitur, 
quia radix omnium custosque virtutum, patientia est. 
Per patientiam vero possidemus animas nostras, quia 
dum nobis ipsis dominari discimus, hoc ipsum inci- 
pimus possidere quod sumus: sic enim conditi mira- 
biliter sumus, ut ratio animam, et anima possideat 
corpus. Jus vero anime a corporis possessione re- 
pellitur, si non prius anima a ratione possidetur. 
Custodem igitur conditionis nostrz patientiam Do- 
minus esse monstravit, qui in ipsa nos possidere 
nosmetipsos docuit. Patientia autem vera est, aliena 
mala squanimiter perpeti, contra eum quoque qui 
mala irrogat, nullo dolore moveri. Nam qui sic 
proximi mala portat, ut tamen tacitus doleat, et tem- 
pus dignz retributionis querat, patientiam non ex- 
hibet, sed ostendit. 

Cap. Lxxxvilt. Cum autem videritis circumdari ab 
exercitu. Hierusalem, tunc scitote quia appropinquavit 

desolatio ejus.| Hactenus ea que per quadraginta 
annos necdum fine adveniente futura erant ; hinc ipse 
finis desolationis, que a Romano exercitu facta est, 
Domini verbis exponitur : 

Tune qui in Judea sunt, fugiant in montes.| Eccle- 
siastica narrat historia, cunctos, qui in Judea erant 
Christianos, imminente Hierosolymorum excidio, 
commonitos a Domino loco decessisse, et trans Jor- 
danem in civitate quadam Pella nomine, donec deso- 
latio Judzeze compleretur, habitasse. 

Et qui in medio ejus, discedant : et qui in regioni- 
bus, &c.| Videtur quidem ad congruam pertinere ad- 
monitionem, ut qui extra sunt non in eam intrent, 
qui autem in medio sunt, quomodo discedent ab 
exercitu jam civitate circumdata? nisi forte quod 
preemisit tunc, id est tune qui in Judea sunt, fugiant, 
non ad ipsum tempus obsidionis, sed ad proximum 
ante obsidionem tempus, cum se primo miles Roma- 
nus per Galilee vel Samarize fines coepisset diffun- 
dere, pertinere dicimus, ut tunc fugere quisque, cum 
fugze adhuc tempus esset, acceleraret. Dies autem 
ultionis hi sunt, Dominici videlicet sanguinis ultio- 
nem petentes. 

Ve autem pregnantibus et nutrientibus in illis die- 
bus.| Vee presente captivitate pregnantibus et nu- 
trientibus, sive mammantibus, ut quidam interpretan- 
tur. Quarum vel uteri, vel manus, filiorum sarcina 
preegravate, fugae necessitatem non minimum impe- 
diunt. Lege Regum historiam, ubi uxor Jonathe 
malum captivitatis preepropera fuga vitando, lapsum 
sinu filium perpetuo claudum recepit. 

Erit enim pressura magna supra terram, et ira 
populo huic.| Heee pressura, et ira populo illi, usque 
hodie per omnes gentes disperso, individua comes 

adheeret, non tamen in zternum adhesura credenda 
est. Nam postquam ordinem ejusdem pressure vel 
ire Dominus ostendit, dicens: 

Kit cadent in ore gladii, et captivi ducentur in omnes 
gentes, &c.| Protinus juxta prophetiam quze canit, In 
ira misericordiz memor eris, subjunxit atque ait : 

Donec impleantur tempora nationum.| Tempora 
quippe nationum, illasunt quae commemorat Aposto- 
lus, dicens: Quia cecitas ex parte facta est in Israel, 
donec plenitudo gentium introiret, et sic omnis Israel 
salvus fieret. (Qui cum promissa salute fuerit poti- 
tus, patrrum quoque rediturus ad solum, et metro- 
polis quondam suz possessione atque inhabitatione 
gavisurus esse, forsitan non temere speratur, quia 
non in perpetuum, sed donec tempora nationum im- 
pleantur, ita premendus esse narratur. Quid autem 
impletis nationum temporibus, et sic omni Israel 
salvato sequatur, Dominus ex ordine manifestat. 
Nam et hoc secundum Matthezum discipuli inter- 
rogabant, non solum templi evertendi tempus, sed et 
signum adventus ejus, et consummationis seculi 
queerendo. | 

Et erunt signa in sole, et luna, et stellis, &c.| Quia 
ergo sicut Dominus in sequentibus intimat, apparente 
universali judicio ccelum et terra transibunt, et sicut 
in Joannis Apocalypsi legimus, mare jam non erit, 
merito eodem incumbente judicio, sonitus maris et 
fluctuum confunditur, terrarum orbis prementibus se 
invicem colonis inficitur, maxima cceli luminaria per- 
cussis horrore novo radiis turbatam faciem velant. 
Et quomodo impulse ad casum arbores fragoris 
motusque sui przmittere solent indicia, sic termino 
appropiante quasi paventia nutant ac tremunt ele- 
menta. Ergo quod ait Matthzeus, Sol obscurabitur, 
et luna non dabit lumen suum, et stelle cadent 

de ccelo, ipsam judicii preesentiam significat, quando 
apparente vere gloria lucis, omnia mundi lumina 
tenebris umbrisque comparantur. Quod vero dicit 
Lucas, Erunt signa in sole, et luna, et stellis, pre- 
cursores vicini ejusdem judicii quasi nuntios indicat. 
E quibus est et illud prophete, Sol vertetur in 
tenebras, et luna in sanguinem, antequam veniat 
dies Domini magnus et manifestus. Item quod Lucas 
ait: Et in terris pressura gentium, ipsum esse reor, 
quod Antichristi tempora describens Matthzus di- 
cit: Erit enim tunc tribulatio magna, qualis non fuit 
ab initio mundi, usque modo, neque fiet. Quod 
autem Lucas subjungit, pre confusione sonitus ma- 
ris et fluctuum, preco est illius quod inter cetera 
mutabilia seculi Joannes mare habiturum conspexit. 

Arescentibus hominibus pre timore et expectatione, 
que supervenient universo orbi, &c.| Credo ipsum Ju- 
dicis adventum hac sententia designari, quando juxta 
alterius loci parabolam omnes, hoc est et prudentes 
et fatuze virgines insolito clamore suscitate, lam- 
pades ornant, id est, sua secum opera numerant, pro 
quibus maximo cum timore jamjamque instantem 
zeterni discriminis expectant eventum. Nam eatenus 
absque ullo timore Judicis, universus pzene orbis ac- 
turus est, Apostolo attestante, qui ait: Cum enim 
dixerint, pax et securitas, tunc repentinus eis super- 
veniet interitus. Tunc itaque superveniente universo 
orbi timore et expectatione districti examinis, multi 
qui in hoc mundo florere videbantur, cum se sine 
fructu conspexerint, arescent. Tunc fides quz sine 
operibus viruerat, probante se justi Judicis inarescet. 
Nec mirum homines, hoc est vel natura vel sensu 
terrestres, ad ejus judicium turbari, cujus aspectum 
et ipse ccelorum virtutes, hoc est angelice trement 
potestates, beato quoque Job attestante, qui ait: 

Columne cceli contremiscunt, et pavent ad nutum 
ejus. Quid ergo faciunt tabule, quando tremunt 
column? Quid virgula deserti patitur, cum cedrus 
Paradisi concutitur ? 

Et tune videbunt Filium hominis venientem in nube 
cum potestate magna et maestate.| In potestate et 
majestate visuri sunt, quem in humilitate positum 
audire noluerunt, ut virtutem ejus tanto tunc distric- 
tius sentiant, quanto nunc cervicem cordis ad ejus 
patientiam non inclinant. Sed quia hec contra re- 
probos dicta sunt, mox ad electorum consolationem 
verba vertuntur: nam subditur, 

Cap. uxxxix. His autem fiert incipientibus, re- 
spicite et levate capita vestra, &c.| Cum plage (inquit) 
mundi crebrescunt, cum terror judicii virtutibus 
commotis ostenditur, levate vos capita, id est exhila- 
rate corda. Quia dum finitur mundus, cui amici 
non estis, prope fit redemptio quam queritis. In 
scriptura etenim sacra, sepe caput pro mente poni- 
tur: quia sicut capite reguntur membra, ita cogita- 
tiones mente disponuntur. Levare itaque capita, est 
mentes nostras ad gaudia patriz ccelestis erigere. 
Quod autem calcari mundus ac despici debeat, pro- 
vida Dominus comparatione manifestat: nam se- 
quitur, 

Et dixit illis similitudinem, Videte ficulneam et 
omnes arbores, &c.| Aperte ergo docet, quia sicut 
ex fructu arborum ventura estas agnoscitur, ita ex 
ruina mundi prope esse cognoscitur regnum Dei. 
Quibus profecto verbis ostenditur, quia fructus 
mundi ruina est. Ad hoc enim crescit, ut cadat: 
ad hoc germinat, ut quecunque germinaverit, cla- 
dibus consumat. Bene autem regnum Dei estati 
comparatur, quia tunc meeroris nostri nubila trans- 
eunt, et vitz dies zterni solis claritate fulgescunt. 

VOU XI. Y 

Amen dico vobis, quia non preterilit generatio hec, 
donec omnia fiant.| Multum quippe commendat Do- 
minus, quod ita pronuntiat. Quodammodo (si dici 
fas est) juratio ejus est: Amen dico vobis. Amen 
enim interpretatur verum, et tamen non est interpre- 
tatum, cum potuisset dici, verum dico yobis, nec 
Grzcus hoc interpres ausus est facere, nec Latinus. 
Sic mansit, non est interpretatum, ut honorem habe- 
ret velamento secreti, non ut esset negatum, sed ne 
vilesceret nudatum. Igitur, verum dico vobis, Ve- 
ritas dicit, quz utique etsi non diceret, mentiri 
omnino non posset. Tamen commendat, inculcat, 
dormientes quodammodo excitat, intentos facit, con- 
temni non vult, Amen, inquiens, dico vobis, quia non 
preeteribit generatio hzec, donec omnia fiant. Gene- 
rationem autem aut omne hominum genus dicit, aut 
specialiter Judeeorum. 

Celum et terra transibunt, verba autem mea non 
transient] Coelum quod transibit non zthereum sive 
sidereum, sed aereum, a quo et aves cceli et nubila 
ceeli cognominantur, intelligere debemus, Petro at- 
testante, qui dicit, Quod cceli erant prius, et terra de 
aqua, et per aquam consistens verbo Dei, per que 
ille tune mundus perit. Coeli autem qui nunc sunt 
et terra, eodem verbo repositi sunt igni reservati in 
die judicii et perditionis hominum impiorum. Aperte 
docens quia non alii cceli sunt igne perituri, quam 
qui aqua perditi; hoc est, inania hec, et nubilosa 
ventosi aeris spatia. Neque enim aqua diluvii, que 
quindecim tantum cubitis montium cacumina tran- 
scendit, ultra aeris etherisque confinia pervenisse 
credenda est. Quocunque autem pervenire potuit, 
eo nimirum juxta preefatam beati Petri sententiam et 
ignis judicii perveniet. Si autem ccelum et terra 
transibunt, movere potest quomodo dicat Ecclesi- 

astes: Generatio preterit, et generatio advenit ; terra 
vero in zternum stat. Sed aperta ratione ccelum et 
terra per eam quam nunc habent imaginem, trans- 
eunt: attamen, per essentiam, sine fine subsistunt. 
Preeterit enim figura hujus mundi. Et ad Joannem 
angelus: Erit (inquit) coelum novum et terra nova. 
Quze quidem non alia condenda sunt, sed hec ipsa 
renovantur. Ccelum igitur et terra et transibit et 
erit, quia et ab ea quam nunc habet specie per ignem 
tergetur, et tamen in sua semper natura servabitur. 
Unde per Psalmistam dicitur: Mutabis ea, et muta- 
buntur. Quam quidem ultimam commutationem 
suam, iIpsis nobis nunc vicissitudinibus nuntiant, 
quibus nostris usibus indesinenter alternant. Nam 
terra a sua specie, hyemali ariditate deficit, vernali 
humore viridescit. Coelum quotidie caligine noctis 
obducitur, et diurna claritate renovatur. Hinc ergo, 
hine fidelis quisque colligat, et interire hac, et tamen 
per innovationem refici, que constat nunc assidue 
velut ex defectu reparari. 

Attendite autem vobis, ne forte graventur corda 
vestra in crapula et ebrietate, &c.| O stultam pre- 
sumptionem cordis humani, que lamentabilem finem 
cupiditatis, ebrietatis, et crapulz, nec ipso Judice 
contestante preevideat; sed edictum Regis eterni 
more servi nequam, postquam didicerit, spernat. Et 
certe si qui nobis peritus ac sapiens medicus preci- 
peret, Attendite (inquiens) vobis ne qui (verbi gratia) 
de illius vel illius herbe succo avidius sumat, quod 
si fecerit, repentinus ei superveniet interitus, quanto 
quisque studio pramonentis medici mandata serva- 
ret, ne videlicet vetitum gustando periret? At nunc 
animarum simul et corporum Salvator ac Dominus 
jubet ebrietatis herbam et crapule vitandam, nec- 
non et curarum secularium, velut mortiferos succos 

esse cavendos, et quanti tamen nostrum, his non 
solum sauciari, sed etiam consumi non _ timent? 
Nulla credo alia causa, nisi quia fidem, quam medici 
prebent dictis, Domini preebere contemnunt. Si 
enim credidissent, credendo utique timerent, timendo 
autem impendens periculum caverent. Sed illi e con- 
tra torpendo, quam juste dictum sit, probant: Filius 
hominis veniens, putas inveniet fidem in terra ? 

Vigilate itaque omni tempore, orantes, ut digni 
habeamini fugere ista omnia, &c.] Qui ante Filium 
hominis stare, eique, juxta Apocalypsin Joannis, die 
noctuque in templo ejus servire desiderat; nec ab 
ejus aspectibus in ignem eternum maledictus abjici ; 
non solum ab illecebris secularibus castigari, sed et 
orare, et vigilare, et hoc non certis quibusdam die- 
bus, sed omni tempore facere debet, juxta quod 
Psalmus ait: Benedicam Dominum in omni tem- 
pore, semper laus ejus in ore meo. Sic namque 
merebitur habitare in domo Domini, in seculum 
seculi laudare illum. 

Erat autem diebus docens in templo, noctibus vero 
exiens morabatur in monte, &c.| Que verbis pre- 
cipit Dominus, suis confirmat exemplis. Nam qui 
nos ante repentinum judicii universalis adventum, 
ante incertum singulorum nostrum exitum, deliciis 
simul et curis hujus vite neglectis ad vigilandum 
hortatur et orandum, et ipse impendente suze tem- 
pore passionis, doctrina, vigillis, et precibus instat, 
pariter et exemplo insinuans, hoc esse digne Deo 
vigilare, vel dicto vel facto proximis quibusque viam 
veritatis ostendere, et eos pro quibus passurus erat, 
vel verbo ad fidem provocans, vel Patri oratione com- 
mendans. Et nos quoque cum inter prospera sobrie, 
et juste, et pie conversamur, inter adversa vero nun- 
quam de divine misericordiz celsitudine despera- 

mus, diebus profecto cunctis in templo docemus, 
quia fidelibus operis boni formam prebemus. Noc- 
tibus vero, in monte Oliveti moramur: quia in tene- 
bris angustiarum gaudii spiritualis consolatione re- 
spiramus: juxta eum qui dixit: Ego autem sicut 
oliva fructifera in domo Domini, speravi in miseri- 
cordia Dei mei. Id est, sicut is qui misericordiz 
fructum, quibus valuit, impendit, mei a Domino 
miserendum esse non ambigo. Et ad nos quoque 
audiendos omnis populus manicat, cum vel discussis 
operibus tenebrarum, vel evictis Dei gratia nebulis 
pressurarum, sicut in die honeste ambulantes, non in 


comessationibus et ebrietatibus, nos filii lucis imi- 
tantur. . 


IN CAPUT XXII. 


Cap. xc. Appropinquabat autem dies festus azymo- 
yum, qui dicitur pascha.| Pascha, quod Hebraice 
dicitur phase, non a passione ut plerique arbi- 
trantur, sed a transitu nominatur, eo quod extermi- 
nator videns sanguinem in foribus Israelitarum, per- 
transierit, nec percusserit eos, vel ipse Dominus 
prebens auxilium populo suo, desuper ambularit. 
Cujus sacramentum vocabuli, sublimius exquirens 
evangelista Joannes ait: Sciens Jesus quia venit ejus 
hora, ut transeat ex hoc mundo ad Patrem. Ubi 
manifeste declarat, ideo festivitatis hujus diem per 
legem mystice transitum vocari, quod Agnus Dei, 
qui peccata mundi tolleret, in eo de hoc mundo vel 
ipse esset transiturus, vel nos salubri transitu, quasi 
de Aigyptia servitute, ducturus.. Hoc sane juxta 
Veteris Testamenti litteram inter. pascha et azyma 
distat, quod pascha ipse solus dies appellatur, in 
quo agnus occidebatur ad vesperam, hoc est, quarta- 

decima luna primi mensis. Quintadecima autem 
luna, quando egressum est de Adgypto, succedebat 
festivitas azymorum: cujus septem diebus, id est 
usque ad vicesimam primam ejusdem mensis diem, 
ad vesperam, est statuta solennitas. Werum Evan- 
gelil scriptura indifferenter, et diem azymorum pro 
pascha, et pro diebus azymorum pascha _ ponere 
solet. Dicit enim Lucas: Dies festus azymorum, 
qui dicitur pascha. Item Joannes, quum primo 
azymorum die, id est, quintadecima luna res age- 
retur, ait: Et ipsi non introierunt in pretorium, ut 
non contaminarentur, sed manducarent pascha. Quia 
videlicet et paschze dies in azymis panibus est cele- 
brari praceptus, et nos quasi pascha perpetuum fa- 
cientes, semper ex hoc mundo transire preecipimur. 
Una quippe die agno immolato ad vesperam, sep- 
tem ex ordine dies sequuntur azymorum. Quia 
Christus Jesus semel pro nobis in plenitudine tem- 
porum passus in carne, per omne nobis hujus seculi 
tempus quod septem diebus agitur, in azymis sin- 
ceritatis et veritatis, przecipit esse vivendum: toto- 
que semper nisu desideria seculi, quasi A%gypti reti- 
nacula fugere, et quasi a mundana conversatione secre- 
tam solitudinem, inter nos admonet subire virtutum. 

Et querebant principes sacerdotum et scribe, quo- 
modo eum interficerent : timebant vero plebem.| Hee 
ante biduum paschee, congregatis principibus sacer- 
dotum, et senioribus populi, ac scribis in atrium 
Caiphe, Matthzus acta testatur. Timebant vero 
plebem, non seditionem metuentes, sed caventes, ne 
auxilio populi de suis manibus tolleretur. 

Cav. xor. Intravit autem Satanas in Judam qui 
vocatur Scarioth, &c.| Scribit in Evangelio suo Jo- 
annes, quia cum intinxisset Dominus panem, dedit 
Judz Simonis Scariothis, et post buccellam, tune 
introivit in illum Satanas. Sed non est contrarium 

Luce, qui eum et ante buccellam a Satana invasum 
jam esse commemorat, quia quem nunc intravit ut 
deciperet, postmodum intravit ut sibi jam traditum 
plenius possideret. Nunc intravit, ut quasi adhuc 
alienum tentaret, tunc ut quasi proprium ad que- 
cunque vellet agenda noxia traheret. 

Ht abut, et locutus est cwm principibus sacerdotum 
et magistratibus, &c.| Quod dixit, Abit et locutus 
est; ostendit non a principibus invitatum, non ulla 
necessitate constructum, sed sponte propria scele- 
rate mentis inisse consilium. 

Et pactt sunt ul pecuniam dare, &c.| Multi hodie 
Jude scelus, quod Dominum ac magistrum De- 
umque suum pecunia vendidit, velut immane et 
nefarium exhorrent, nec tamen cavent. Nam cum 
pro muneribus falsum contra quemlibet testimonium 
dicunt, profecto quia veritatem pro pecunia negant, 
Dominum pecunia vendunt. Ipse enim dixit: Ego 
sum Veritas. Cum societatem fraternitatis aliqua 
discordiz peste commaculant, Dominum produnt, 
quia Deus caritas est: qui, etiamsi nullus pecu- 
niam det, Dominum argenteis vendunt, quia prin- 
cipis seculi imaginem, id est, exempla hostis antiqui, 
neglecta Conditoris ad quam creati sunt imagine, 
sumunt. Nam sicut Joannes Baptista, qui non pro 
Christi confessione, sed pro defensione veritatis 
occubuit, ideo tamen pro Christo quia pro veritate 
martyrium suscepit, ita e contrario, qui caritatis et 
veritatis jura spernit, Christum utique qui est veri- 
tas et caritas prodit. Maxime cum non infirmitate 
vel ignorantia subripiente peccat, sed in similitudi- 
nem Jude querit opportunitatem, ut arbitris absen- 
tibus veritatem mendacio, virtutem crimine mutet. 

Venit autem dies azymorum, in qua necesse erat 
occidi pascha, &c.| Diem azymorum paschz, quar- 
tamdecimam primi mensis appellat, quando fer- 

mento abjecto pascha, id est, agnus occidi consue- 
verat ad vesperam, ut supra jam dictum est. Quod 
exponens Apostolus ait: Et enim pascha nostrum 
immolatus est Christus. Hoc etenim pascha tune 
necesse erat occidi, hoc est paterno consilio ac de- 
finitione sancitum. Qui licet die sequente, hoc est, 
quintadecima sit luna crucifixus, hac tamen nocte 
qua agnus immolabatur, et carnis sanguinisque suis 
discipulis tradidit mysteria celebranda, et a Judzis 
tentus ac ligatus, ipsius immolationis, hoc est pas- 
slonis suze sacravit exordium. 

At ili dixerunt, Ubi vis paremus ?} Non _ habe- 
mus domicilium, non habemus tabernaculum. Au- 
diant quibus edificandarum domorum cura est, et 
ambitiosarum porticuum cogitatur instructio, quos 
pretiosorum marmorum pompa, et distincta auro 
laquearia delectant, cognoscant Christum omnium 
Dominum, qui locum ubi caput inclinaret non ha- 
buit. Et idcirco eum discipuli interrogant: Ubi 
vis paremus tibi manducare pascha? 

Et dixit ad eos, Ecce introeuntibus vobis in civita- 
tem, occurret vobis homo amphoram aque portans, 
&c.| Indicium quidem preesciz divinitatis est, quod 
cum discipulis loquens, quid alibi futurum sit, no- 
vit. Pulchre autem paraturis pascha discipulis, 
homo amphoram aque portans occurrit, ut ostenda- 
tur hujus pasche mysterium pro ablutione perfecta 
mundi totius esse celebrandum. Aqua quippe lava- 
crum gratiz, amphora mensuram perfectam signifi- 
cat. Parant ergo pascha, ubi aque infertur am- 
phora, quia tempus videlicet adest, quo veri paschze 
cultoribus typicus de limine cruor auferatur, et ad 
tollenda crimina vivifici fontis baptisma conse- 
cretur. 

Et dicetis patrifamilias domus, Dicit tibi magister, 
Ubi est diversorium, &c.?| Consulte vel aque bajuli 

vel Domini domus sunt pretermissa vocabula, ut 
omnibus pascha celebrare volentibus, hoc est Christi 
sacramentis imbui, Christum suze mentis hospitio 
suscipere querentibus, facultas danda signetur. 

Lit wpse vobis ostendet cenaculum magnum stratum, 
et ibt parate, &c.| Coenaculum magnum, lex spiri- 
tualis est, que de angustiis litera egrediens, in 
sublimi loco recipit Salvatorem. Nam qui adhuc 
occidentem literam servaverit, qui non aliud in agno 
quam pecus intellexerit, iste nimirum in imis pascha 
facit, quia spiritus majestatem comprehendere nec- 
dum dicit. At qui aque bajulum, hoc est gratize 
preconem in domum ecclesiz fuerit secutus, hic 
per Spiritum vivificantem tectum literz transcen- 
dendo, in alto mentis diversorio Christo mansionem 
preparat, quia cuncta vel paschz sacramenta, vel 
cetera legis decreta de eo scripta intelligit. 

Et cum facta esset hora, discubuit, et duodecim 
apostoli cum eo.| Horam manducandi pasche de- 
signat, que, ut szepius inculcatum est, quartadecima 
die mensis primi perducta ad vesperam, et quinta- 
decima luna jam terris apparente, juxta edicta legis 
instabat. 

Ki ait allis, Desiderto desideravi hoc pascha man- 
ducare vobiscum antequam patiar.| Desiderat primo 
typicum pascha cum discipulis manducare, et sic 
passionis suze mundo mysteria declarare, quatenus 
et antiqui legalisque pasche probator existat, et hoc 
ad sue dispensationis figuram pertinuisse docendo, 
carnaliter ultra vetet exhiberi, immo umbra trans- 
eunte, verl jam pasche lumen advenisse, demon- 
stret. Quod pulchre temporibus Josue consum- 
mandi manne tempus et ordo preefigurat, ubi scrip- 
tum est: Et fecerunt paschze quartadecima die 
mensis ad vesperum in campestribus Hiericho, et 

comederunt de frugibus terre altero die azymos 
panes, et polentam ejusdem anni. Defecitque manna 
postquam comederunt de frugibus terre, nec usi 
sunt ultra cibo illo filii Israel. Siquidem Josue 
susceptum defuncto Moyse populum, solitis ali- 
quamdiu trans Jordanem manne refecit alimentis, 
quibus et ipse quamvis agnito olimque gustato terre 
repromissionis fructu, reficitur. Exin Jordanem tra- 
jicit, cultris petrinis circumcidit, et tres semis menses 
usque ad diem scilicet paschz completam consue- 
tum manna non tollit. Moyse quippe mortuo, Jo- 
sue dux ordinatur, quia lege traditionibus Pharisz- 
orum corrupta, Christus incarnatur. Josue trans 
Jordanem manna pascit et pascitur, quia Dominus 
usque ad tempus sui baptismatis ceerimonias legis et 
ipse servat, et a cunctis servari desiderat. ‘Traduc- 
tam plebem Jordanem Josue petra circumcidit, quia 
baptismi gratia celebrata, Salvator etiam cogitati- 
onum, quod lex nequiverat, illecebras fidei severitate 
precidit. Kt tres semis annos quasi solito manna 
nutriri, sacramenta legis, quamvis ad ceelestia pro- 
missa paulatim provocans, observare non cessat, 
donec tempore prefixo desideratum pascha cum 
discipulis manducans, ita demum mane illucescente 
mundissima sui corporis et sanguinis mysteria in 
crucis altarl consecrata, quasi azyma terre repro- 
missionis imbuendis fidelibus offerat. Denique quod 
sequitur : 

Dico enim vobis, quia ex hoc non manducabo illud 
donec impleatur in regno Dei.| Quantum Josue ver- 
bis consonat, qui ait, Nec usi sunt ultra cibo illo 
fil Israel, sed comederunt de frugibus terrae Cha- 
naan. Ego non manducabo, inquit, illud, donec 
impleatur in regno Dei, id est, nequaquam ultra 
Mosaicum pascha celebrando, donec in ecclesia spiri- 

tualiter intellectum compleatur. Ipsa est enim reg- 
num Dei. De quo alibi discipulis ait, Regnum Dei 
intra vos est. In quo regno Dominus hodieque 
vetus pascha impletum manducat, quando ea que 
Moyses rudi populo carnaliter observanda precepit, 
in membris suis, hoc est in ipsa ecclesia spiritualiter 
exercet. 

Kt accepto calice, gratias egit et dixit, Accipite et 
dividite inter vos.| Et hic calix ad vetus illud pascha, 
cul finem desiderabat imponere, pertinet. Quo ac- 
cepto, gratias egit, ob hoc nimirum, quia vetera 
transitura, et ventura fuerant omnia nova. 

Dico enim vobis, quod non bibam de generatione 
vitis donec regnum Dei veniat.| Potest quidem hic 
versiculus et simpliciter accipi, quod ab hac hora 
coehe, usque ad tempus resurrectionis, quo in regno 
Dei erat venturus, vinum bibiturus non esset. Post- 
ea namque illum, cibum potumque sumpsisse, tes- 
tatur Apostolus Petrus, qui ait: Qui manducavimus 
et bibimus cum illo postquam resurrexit a mortuis. 
Sed multo consequentius, ut sicut supra typicum 
agni esum, sic etiam potum pasche typicum neget 
se ultra gustaturum, donec ostensa et manifestata 
resurrectionis sue gloria, regni Dei fides mundo 
adveniat. Ut per duo maxima legis edicta, esum 
videlicet potumque paschalem, spiritualiter immu- 
tata, disceres omnia legis sacramenta vel jussa, que 
carnaliter sonare videbantur, ad spiritualem jam 
nunc observantiam fuisse transferenda. 

Et accepto pane, gratias egit, et fregit, et dedit eis, 
&c.| Finitis paschz veteris solenniis, que in com- 
memorationem antique de Aigypto liberationis age- 
bantur, transiit ad novum, quod in sue redemp- 
tionis memoriam ecclesia frequentare desiderat. Ut 
videlicet pro carne agni vel sanguine, sue carnis 

sanguinisque sacramentum in panis ac vini figura 
substituens, ipsum se esse monstraret, cui juravit 
Dominus et non peenitebit eum, Tu es sacerdos in 
zternum, secundum ordinem Melchisedech. Fran- 
git autem ipse panem quem porrigit, ut ostendat 
corporis sui fractionem non sine sua sponte futuram, 
sed, sicut alibi dicit, potestatem se habere ponendi 
animam suam, et iterum sumendieam. Et sicut de 
veteribus terminandis egerat, sic et de novis inci- 
piendis Patri gratias agit, nobis pariter exemplum 
tribuens, in omni boni operis inchoatione vel perfec- 
tione, Patrem qui est in ceelis esse glorificandum. 
Quod autem dicit: Hoc facite in meam commemo- 
rationem, exponit Apostolus Paulus; qui cum 
verba ipsius poneret dicentis: Hoc facite in meam 
commemorationem, hoc est corpus meum quod pro 
vobis confringitur ; et iterum, Hic est calix novum 
testamentum in meo sanguine, hoc facite quoties- 
cunque bibetis in meam commemorationem, sub- 
junxit exponendo.et ait, Quotiescunque enim mandu- 
catis panem hunc, et calicem bibitis, mortem Do- 
mini adnuntiate donec veniat. 

Similiter et calicem postqguam cenavit, &c.] Quod 
dicit, Similiter et calicem, subauditur azé xowwov 
dedit eis ; ut sit plena sententia: Similiter et calicem, 
postquam ccenavit, dedit eis. Quia ergo panis car- 
nem confirmat, vinum vero sanguinem operatur in 
carne, hic ad corpus Christi mystice, illud refertur 
ad sanguinem. Verum quia et nos in Christo, et 
in nobis Christum manere oportet, vinum Dominici 
ealicis aqua miscetur. Attestante enim Joanne, 
aquz populi sunt. Et neque aquam solam, neque 
solum vinum, sicut nec granum frumenti solum sine 
aquz admixtione et confectione in panem, cuiquam 
licet offerre, ne talis videlicet oblatio quasi caput a 

membris secernendum esse significet, et vel Chris- 
tum sine nostree redemptionis amore pati potuisse, 
vel nos sine Christi passione salvari, ac Patri offerri 
posse confingat. Quod si quem movet, cum cenatis 
Salvator apostolis suum corpus ac sanguinem tra- 
diderit, quare non universalis ecclesia consuetudine 
jejunii doceamur eadem sacramenta percipere, bre- 
viter audiat ideo tune ccenatos communicasse apos- 
tolos, quia necesse erat pascha illud typicum antea 
consummari, et sic ad veri pasche sacramenta trans- 
iri. Nunc in honorem tanti tamque terribilis sacra- 
menti placuisse magistris ecclesiz, primo nos Do- 
minice passionis participatione muniri, primo spiri- 
tualibus epulis interius exteriusque sacrari, ac deinde 
terrenis dapibus corpus et vilibus escis reficl. Quod 
autem dicit, Hic est calix novum testamentum in 
sanguine meo, ad distinctionem veteris testamenti 
respicit, quod hircorum et vitulorum est sanguine 
dedicatum, dicente inter aspergendum legis latore, 
Hic est sanguis testamenti, quod mandavit ad vos 
Deus. Necesse est enim exemplaria quidem cceles- 
tium his mundari, ipsa autem ccelestia melioribus 
hostiis quam istis, juxta quod Apostolus per totam 
ad Hebrzeos Epistolam inter legem distinguens et 
evangelium, pulcherrima expositione et plenaria 
ratione declarat. 

Verumtamen ecce manus tradentis me, mecum est in 
mensa, &c.| Qui de passione preedixerat, et de pro- 
ditore pradicit, dans locum peenitentiz, ut cum 
intellexisset sciri cogitationes suas et occulta con- 
silia, poeniteret eum facti sui. Et tamen non desig- 
nat specialiter, ne manifeste correptus impudentior 
fieret. Mittit crimen in numero, ut agat conscius 
penitentiam. Predicit et poenam, ut quem pudor 
non vicerat, corrigant denuntiata supplicia. Sed et 

hodie quoque et in sempiternum, ve illi homo, qui 
ad mensam Domini malignus accedit, qui imsidiis 
mente conditis, qui preecordiis aliquo scelere pol- 
lutis, mysteriorum Christi secretis participare non 
metuit. Et ile enim in exemplum Jude Filium 
hominis tradit, non quidem Judeis peccatoribus, sed 
tamen peccatoribus membris videlicet suis, quibus 
illud inzstimabile et inviolabile Domini corpus vio- 
lare presumit. Ile Dominum vendit, qui ejus 
amore ac timore neglecto, terrena et caduca, immo 
etiam criminosa plus amare et curare convincitur. 
Vee, inquam, illi homini, de quo Jesus qui altaribus 
sacrosanctis inter immolandum, utpote proposita 
consecraturus, adesse non dubitatur, adstantibus sibi 
ministris ccelestibus queri cogitur, Ecce (inquiens) 
manus tradentis me, mecum est in mensa. 

Et ipsi ceeperunt querere inter se, quis esset ex 
eis, &c.| Et certe noverant undecim apostoli quod 
nihil tale contra Dominum cogitarent, sed plus 
credunt Magistro quam sibi, et timentes fragilitatem 
suam, tristes querunt de peccato, cujus conscien- 
tiam non habebant. Querit et Judas impudens, 
sicut Mattheus Marcusque commemorant, ut au- 
dacia bonam conscientiam mentiretur. 

Cap. xcr. Facta est autem et contentio inter eos, 
quis eorum videretur esse major.| Sicut bonis esse 
moris solet in Scripturis semper exempla patrum 
preecedentium, quibus ad meliora proficiant, quibus 
agnitis de suis actibus humilientur, inquirere, sic 
e contrario reprobi si quid forte in electis reprehen- 
sibile reperiunt, quasi suas ex eo nequitias obtecturi, 
aut pro justo defensuri, libentissime solent amplecti. 
Ideoque multo ardentius legunt, quod facta est con- 
tentio inter discipulos Christi quis eorum videretur 
esse major, quam quod multitudinis credentium erat 

cor et anima una. Multo recolunt tenacius quod facta 
est dissensio inter Barnabam et Paulum, ita ut disce- 
derent ab invicem, quam quod idem Paulus ait, Cum 
enim sit inter vos zelus et contentio, nonne carnales 
estis ? nonne homines estis? quasi nobis infirmitas 
sanctorum imitanda proponatur, et non illud potius, 
quia convaluerunt de infirmitate, fortes facti sunt in 
bello, hoc maxime in loco, ubi et ipsa contentionis eo- 
rum causa est nobis incognita. Neque enim incredi- 
bile est, quia juxta hoc quod alibi preecipitur : Con- 
tendite intrare per angustam portam, honore se invi- 
cem preveniendo certarint. Verum qualibet ex causa 
contenderint, nos potius non carnales adhuc dis- 
cipuli quid gesserint, sed spiritualis Magister quid 
jusserit videamus. 

Dixit autem eis, Reges gentium dominantur eorum, 
&c.] Certantibus de prioratu discipulis, pius Magis- 
ter eos non inite contentionis arguit, sed formam 
quam sequantur humilitatis modesta ratione descri- 
bit. In qua tamen forma obtinenda, majores et 
preecessores, id est, doctores ecclesiz non minima 
discretione opus habent, ne videlicet regum gentium 
instar dominari subjectis, seque ab eis gaudeant 
supervacuis laudibus attolli, sed ad exemplum regis 
presint, efficiantur ac ministri. Quia nimirum ne- 
cesse est, ut sic agentibus per humilitatem sint soci, 
quatenus contra delinquentium vitia per zelum jus- 
titi sint erecti, ut et bonis in nullo se preeferant, 
et cum pravorum culpa exigit potestatem protinus 
sui prioratus agnoscant. Ne enim preesidentis ani- 
mus ad elationem potestatis suze delectatione ra- 
piatur, recte per quendam sapientem dicitur: Ducem 
te constituerunt ; noli extolli, sed esto in illis quasi 
unus ex illis. Hine etiam Petrus ait: Non domi- 
nantes in clero, sed forma facti gregi. Et tamen 

nonnunquam gravius delinquitur, si inter perversos 
plus equalitas quam disciplina custodiatur: quia 
enim falsa pietate superatus ferire Eli delinquentes 
filios noluit, apud districtum judicem semetipsum 
cum filiis crudeli damnatione percussit. Unde ne- 
cesse est, ut rectorem subditis et matrem pietas, 
et patrem exhibeat disciplina. Atque inter heec 
sollicita circumspectione providendum, ne aut dis- 
trictio rigida, aut pietas sit remissa. 

Nam quis major est, qui recumbit, an qui ministrat ? 
&c.] Ad verba exhortationis, suimet adjungit exem- 
pla, que Joannes Evangelista plenius commemorans 
inter cetera scribit, Si ego lavi vestros pedes Do- 
minus et Magister, et vos debetis alter alterius 
lavare pedes. Quamvis etiam verbo ministrandi 
possint omnia que Deus in carne gessit intelligi. 
Nam et ipsum sui sanguinis sacramentum immi- 
nistrandum nobis se effundere significat, cum dicit, 
Sicut Filius hominis non venit ministrari, sed mini- 
strare, et dare animam suam redemptionem pro 
multis: et hoc quoque majoribus ecclesiz preci- 
puum ministrandi genus imitandum ostendens, ut 
non solum misericordiis eleemosyne doctrine salu- 
taris, spiritualis exempli ministeria fratribus impen- 
damus, verum etiam sicut ille pro nobis animam 
suam posuit, ita et nos pro invicem animas ponere 
discamus. 

Vos autem estis qui permansistis mecum in tenta- 
tiontbus meis, &c.| Non inchoatio patientiz, sed per- 
severantia coelestis regni gloria donatur. Quia nimi- 
rum perseverantia, que alio nomine constantia voca- 
tur, robur quoddam et fortitudo mentis, cunctarum- 
que (ut ita dixerim) est columna virtutum. Que 
cum bene recta et firma consistit, nihil est certius, 
nihil tutius bonis moribus. Quod si aliquo dejicia- 

tur, impulsa turbine non sola labitur: omnia enim 
prorsus animi bona simul corruunt. Sicut ergo 
Pater disposuit Filio regnum, quem factum obedien- 
tem usque ad mortem, mortem autem crucis, exal- 
tavit, et donavit illi nomen quod est super omne 
nomen; sic et Filius idem permanentes secum in 
tentationibus, eternum ducet ad reenum. Si enim 
complantati facti sumus similitudini mortis ejus, 
simul et resurrectionis erimus: a cujus sublimitate 
promissi, Judas infelix excipitur: nam et ante- 
quam hec Dominus diceret, exisse credendus est; 
qui non modo permanere cum illo in tentationibus 
sprevit, verum ipsos tentationum ejus juvit auctores. 
Kixcipiuntur et ill, qui auditis incomprehensibilis 
sacramenti verbis abierunt retro, et jam non cum 
illo ambulabant. Non enim recedentes a Domino, 
nisi quotquot poenitendo redierunt, potuere salvari. 

Ut edatis et bibatis super mensam meam in regno.| 
Mensa hee proposita omnibus sanctis ad fruendum, 
celestis est gloria vite. Cibus potusque, ille de 
quo alias dicitur, Beati qui esuriunt et sitiunt jus- 
titiam, quoniam ipsi saturabuntur: fruendo scilicet 
olim desiderato et amato gaudio veri et inconcussi 
bon. 

Et sedeatis super thronos, judicantes duodecim 
tribus Israel.| Hee est illa quam Psalmus canit 
immutatio dexter excelsi, ut qui nunc humiles 
gaudent ministrare conservis, tunc super Domini 
mensam sublimes vite perpetue dapibus alantur: 
qui hic in tentationibus injuste judicati cum Domino 
permanent, illic cum eo super tentatores suos justi 
judices veniant, et quanto huic mundo magna hu- 
militate despecti sunt, tanto nunc acceptis sedibus 
majore culmine potestatis excrescant. 

Ait autem Dominus, Simon, Simon, ecce Satanas 

expetivit vos, ut cribraret sicut triticum, &c.| Ne 
gloriarentur undecim apostoli, suisve viribus tribue- 
rent, quod soli pzene inter tot millia Judzorum dice- 
rentur in tentationibus permansisse cum Domino, 
ostendit, et eos si non juvantis se Domini essent 
opitulatione protecti, eadem procella cum ceteris 
potuisse conteri. Verum cum Satanas expetit eos 
tentare, et velut qui triticum purgat ventilando con- 
cutere, docet nullius fidem a diabolo nisi Deo per- 
mittente tentari. Satanz quippe ad cribrandum 
bonos expetere est, ad afflictionem eorum malitize 
cestibus anhelare. Quo enim eorum tentationem 
invidens appetit, eo illorum quasi probationem de- 
precans perit. Cum vero pro Petro rogans Salvator 
non ut non tentetur, sed ut non deficiat fides ejus 
obsecrat, hoc est, ut post lapsum negationis ad 
statum pristinum peenitendo resurgat, insinuat utile 
sanctis esse, tentationum flammis examinari, ut vel 
tentari quia fortes fuerint appareant, vel cognita 
per tentationes sua infirmitate fortiores discant, et 
sic cum probati fuerint, accipiant et ipsi coronam 
vite, quam repromisit Deus diligentibus se. 

kt tu aliquando conversus, confirma fratres tuos. | 
Sicut ipse tuam (inquit) fidem, ne Satana tentante 
deficiat, orando protexi, ita et tu infirmiores quosque 
fratres exemplo tuze pcenitentiz, ne de venia forte 
desperent, erigere et confortare memento. Quod 
idem et post resurrectionem exhortatur, cum ei tertio 
sese amare profitenti, (decebat enim ut timorem 
terne negationis, ternze confessionis amor elueret,) 
tertio nihilominus pascendas suas oves commendat. 

Qui dixit ei, Domine, tecum paratus sum et in car- 
cerem et in mortem ire, &c.| Quia dixerat se Domi- 
nus pro Petri fide rogasse, conscius ille preesentis 
affectus fideique ferventis, sed futuri casus nescius, 

non credit se ullatenus ab eo posse deficere. Verum 
qui solus novit quid sit in homine, ne qui fidelium 
suo vel de statu incaute confidat, vel de casu incau- 
tius diffidat, et quasi Deus modum, tempus, ac nu- 
merum negationis ejus preedicit, et quasi misericors 
auxilium suz defensionis promittit. 

Quando misi vos sine sacculo, et pera, et calcea- 
mentis, numquid aliquid defuit vobis? &c.| Quam juste 
discretionem matrem cunctarum nutricemque virtu- 
tum patrum sententia definiat, et ex hoc Domini 
sermone probatur, qui non eadem vivendi regula 
persecutionis, qua pacis tempore discipulos informat. 
Sunt namque virtutes que semper obnixeque te- 
nendz, sunt que pro tempore locoque provida sunt 
discretione mutande. Quis etenim nesciat viscera 
misericordiz, benignitatem, humilitatem, patientiam, 
modestiam, castitatem, fidem, spem, caritatem, et his 
similia, sine ulla temporum intercapedine fidelibus 
esse servanda? At vero famem, sitim, vigilias, nu- 
ditatem, lectionem, psalmodiam, orationem, laborem 
operandi, doctrinam, silentium, et cetera hujusmodi, 
Sl qui semper exsequenda putaverit, non modo se 
horum fructu privabit, sed et notam indiscretz obs- 
tinationis, immo stultitize pervicacis incurret. Ma- 
gister itaque Dominusque virtutum ut modum dis- 
cretionis insinuet, missis ad przedicandum. discipulis 
ne quid tollerent in via precipit, videlicet ordinans, 
ut qui evangelium annuntiant, de evangelio vivant. 
Mortis vero instante periculo, et tota simul gente 
pastorem pariter gregemque persequente, congruam 
tempori regulam decernit, pecuniam scilicet victui 
necessariam, donec sopita persecutorum insania tem- 
pus evangelizandi redeat, tollere permittendo. Ubi 
nobis quoque dat exemplum justa nonnunquam 
causa instante, quedam de nostri propositi rigore 

posse sine culpa intermitti. Verbi gratia, cum per 
inhospitales porro regiones iter agimus, plura viatici 
causa, quam domi habebamus, licere portare. Gla- 
dium quoque vel habitum sumere, vel non habitum 
jubet emere, ut sciant legentes non facultatem re- 
sistendi deesse discipulis, sed magistro amorem po- 
tius inesse patiendi. Ubi etsi nulla esset alia causa 
evaginandi’ gladii, suffecerat illa, ut amputata servo 
auricula tactu Domini sanaretur, et beneficia virtus 
Salvatoris, etiam percussores suos, ne iram percussi 
sustinere, sed fidem resurgentis suscipere mallent, 
admoneret. 

Dico enim vobis, quoniam adhuc hoc quod scriptum 
est, oportet wmpleri in me, &c.| Ecce quare discipuli 
sacculum, peram, et gladium tollere monentur, vide- 
licet quia Dominus cum injustis erat deputandus, 
quod passionem ejus describens inter cetera ponit 
Ksaias, vel latrones utique, in quorum medio crucifi- 
gendus, vel inferos ad quos per mortem erat descen- 
surus, Insinuans. Et tunc enim deputatus est cum 
injustis, cum descendit ad inferos, et quos suos ibi 
reperit, revocavit ad superos. Juxta quod eidem 
alius propheta decantat: Tu quoque in sanguine 
testamenti tui emisisti vinctos tuos de lacu, in quo 
non est aqua. 

At ili dixerunt, Domine, ecce gladii duo hic, &c.] 
Duo gladii suffictunt ad testimonium sponte passi 
Salvatoris: unus qui et Apostolis audaciam pro Do- 
mino certandi, et evulsa ictu ejus auricula Domino 
etiam morituro pietatem virtutemque doceret inesse 
medicandi: alter qui nequaquam vagina exemptus, 
ostenderet eos, nec totum quod potuere pro ejus de- 
fensione facere permissos. 

Et egressus, ibat secundum consuetudinem in mon- 
tem Olhvarum, &c.| Tradendus a discipulo Dominus, 

consueti secessus locum, quo facillime reperiri possit, 
adit. Ubi sunt ergo qui eum mortem timuisse, invi- 
tumque contemnunt esse crucifixum ? Et pulchre sui 
corporis et sanguinis mysteriis imbutos in montem 
Olivarum discipulos educit, ut omnes in morte sua 
baptizatos altissimo Sancti Spiritus chrismate con- 
firmandos esse designet, qui dicere possint cum 
Psalmista: Signatum est super nos lumen vultus tui, 
Domine ; dedisti letitiam in corde meo. Et de qui- 
bus ante subjungitur: A tempore frumenti, vini et 
olei sui, multiplicati sunt. 

Et cum pervenisset ad locum, dixit illis, Orate ne 
mtretis in tentationem.| Impossibile est humanam 
animam non tentari. Unde et in oratione Dominica 
dicimus, Ne nos inducas in tentationem; non tenta- 
tionem penitus refutantes, sed vires sustinendi in 
tentationibus deprecantes. Ergo et inpreesentiarum, 
non ait, Orate, ne tentemini, sed ne intretis in ten- 
tationem, hoc est, ne tentatio vos superet ultima, 
intra suos casses teneat; verbi gratia, martyr qui pro 
confessione Domini sanguinem fundit, tentatus qui- 
dem est, sed tentationis retibus non ligatus; qui 
autem negat, in plagas intentationis incurrit. 

Et ipse avulsus est ab eis, quantum jactus est lapidis, 
&c.| Dato apostolis praecepto orandi, et ipse avulsus 
ab eis solus orat pro omnibus, significans tantum 
orationem suam, quantum et passionem a nostra 
distare, et positis genibus orat, ut humilitatem men- 
tis habitu carnis ostendat. Avulsus est autem ab 
eis quantum jactus est lapidis, tanquam hoc eos ty- 
pice admonuerit, ut in eum dirigerent lapidem, id 
est, usque ad ipsum perducerent intentionem legis, 
quee scripta erat in lapide. Usque ad illum enim 
potest pervenire ille lapis, quoniam finis legis est 
Christus ad justitiam omni credenti. 

Pater, si vis, transfer calicem istum a me, §c.] 
Transferri a se calicem postulat, non quidem timore 
patiendi, sed misericordiam prioris populi, ne ab illo 
bibat calicem propinatum. Unde et signanter non 
dixit, transfer a me calicem, sed calicem istum, hoc 
est populi Judzorum, qui excusationem ignorantiz 
habere non potest si me occiderit, habens legem et 
prophetas, qui me quotidie vaticinantur. Et tamen 
revertens in semetipsum, quod ex hominis persona 
trepidanter tenuerat, ex Dei Fill potestate con- 
firmat. 

Verumtamen non mea voluntas, sed tua fiat.| Non 
(inquit) hoc fiat quod humano affectu loquor, sed 
propter quod ad terras tua voluntate descendi. Si 
ergo (inquit) fieri potest, ut sine interitu Judeorum 
credat gentium multitudo, passionem recuso: sin 
autem illi exczecandi sunt, ut omnes gentes videant, 
non mea, Pater, voluntas, sed tua fiat. Aliter. Ap- 
propinquans passioni Salvator, infirmantium in se 
vocem sumpsit, dicens: Pater, si vis, transfer calicem 
istum a me; eorumque timorem ut abstraheret, sus- 
cepit. Et rursus per obedientiam, fortitudinem 
mentis ostendens, ait, Verumtamen non mea volun- 
tas, sed tua fiat. Ut cum hoc imminet quod fieri 
nolumus, sic per infirmitatem petamus ut non fiat, 
quatenus per fortitudinem parati simus ut voluntas 
Conditoris nostri etiam contra nostram voluntatem 
fiat. 

Apparuit autem uli angelus de celo, confortans 
eum.| Alibi legimus, quia angeli accesserunt et 
ministrabant ei. In documento ergo utriusque na- 
ture, et ei angeli ministrasse, et eum angelus con- 
fortasse describitur, quoniam qui Deus ante secula 
extitit, homo factus est in fine seculorum. Qui et 
priusquam per resurrectionis exaltaretur gloriam, 

divinitate super angelos fuit, sed tamen ab angelis, 
ut scriptum est, humanitate minoratus, ex qua et 
morti subjacuit. At postquam mortem resurgendo 
calcavit, humanitatem suam etiam majestatibus arch- 
angelorum superposuit. Certe si quid sibi heresis 
ex hoc blanditur, ut infirmum adfirmet, cui opus 
fuerit, angeli confortantis auxilio, meminerit Creato- 
rem angelorum creaturz suze non eguisse presidio. 
Quippe qui, si vellet, duodecim millia legionum de 
coelis angelorum deduceret. Tum deinde necessario 
eo modo eum confortatum, quo et tristem esse: nam 
si nobis tristis est, id est, propter nos tristis est, ne- 
cesse est ut et propter nos sit confortatus et nobis. 

Et factus in agonia, prolixius orabat.| Quid pro se 
ille cum agonia peteret, qui in terris positus ccelestia 
cum potestate tribuebat ? Sed appropinquante morte, 
nostre mentis in se certamen expressit, qui vim 
quandam terroris ac formidinis patimur, cum per 
solutionem carnis eterno judicio propinquamus. 
Neque enim tunc cujuslibet anima immerito terretur, 
quando post pusillum hoc invenit, quod in zeternum 
mutare non possit. 

Et factus est sudor ejus sicut gulte sanguinis decur- 
rentis in terram.| Nemo sudorem hunc infirmitati 
deputet, quia et contra naturam est sudare sangui- 
nem. Neque ad heresim infirmitatis pertinere ullo 
modo poterit, quod adversus heresim phantasma 
mentientem proficit, per sudorem sanguinis ad. cor- 
poris veritatem. Sed potius intelligat per irrigatam 
sacratamque ejus sanguine terram, non sibi qui 
noverat, sed nobis aperte declaratum, quod effectum 
jam sue precis obtineret, ut fidem videlicet discipu- 
lorum quam terrena adhuc fragilitas arguebat, suo 
sanguine purgaret: et quicquid illa scandali de ejus 

morte pertulisset, hoc ipse totum moriendo deleret, 
imo universum late terrarum orbem peccatis mor- 
tuum sua morte innoxia, ccelestem resuscitaret ad 
vitam. 

Et cum surrexisset ab oratione, et venisset ad dis- 
cipulos suos, &c.| Id est, ne in vos calix mez passio- 
nis incumbat. Ubi liquido demonstrat, quia et pro 
illis oraverit, quos et ipsos sedulo monet, orationum 
suarum vigilando et orando existere participes. 

Adhuc eo loquente, ecce turba, et qui vocabatur Judas, 
unus de duodecim, antecedebat eos, &c.| Quare oscu- 
letur, alii evangelistee manifestant, hoc est, ut hoc 
indicio dignoscere possint, ipsum esse quem traderet. 
Suscipit autem Dominus osculum traditoris, non quo 
simulare nos doceat, sed ne proditionem fugere vide- 
atur, simul et illud Davidicum complens: Cum his 
qui oderunt pacem, eram pacificus. 

Jesus autem dixit et, Juda, osculo Filium hominis 
tradis?| Filium, inquit, hominis tradis, quia caro 
non divinitas comprehenditur. Llud tamen plus 
confutat ingratum, quod eum tradiderit, qui cum 
esset Dei Filius, propter nos tamen Filius hominis 
esse voluit. Et quasi dicat, propter te suscepi in- 
grate, quod tradis. Interrogative sane pronuntian- 
dum puto, quasi amantis affectu corripiat proditorem. 
Juda, osculo Filium hominis tradis? hoe est amoris 
pignore vulnus infligis, et caritatis officio sanguinem 
fundis, et pacis instrumento mortem irrogas, servus 
Dominum, discipulus prodis magistrum, electus 
Auctorem. 

Videntes autem hi qui circa ipsum erant quod futu- 
rum erat, dixerunt ei, Domine, si percutimus in gladio, 
&c.] Petrus hoc fecit, ut Joannes evangelista docet, 
eodem nimirum mentis ardore quo cetera fecerat. 

Sciebat enim quomodo Phinees puniendo sacrilegos 
mercedem justitiz: et sacerdotii perennis acceperit. 
Quod vero sequitur, 

Respondens autem Jesus ait, Sinite usque huc.| Non 
ita sentiendum est quasi placuerit ei usque huc 
factum, sed amplius fieri noluerit, in verbis que 
Mattheus ponit dixisse Dominum, Converte gla- 
dium tuum in locum suum; omnes enim qui accepe- 
rint gladium, gladio peribunt: intelligebatur potius 
totum factum quo usus est gladio Petrus Domino 
displicuisse. T[llud enim verius est, quod cum eum 
interrogassent, dicentes, Domine, si percutimus in 
gladio? tunc respondit: Sinite usque huc, id est, 
non vos moveat quod futurum est, permittendi sunt 
hucusque progredi, hoc est, ut me apprehendant, 
et impleantur quz de me scripta sunt. Sed inter 
moras verborum interrogantium Dominum et illius 
respondentis, Petrus, defensionis aviditate, majore 
pro Domino commotione percussit. Sed non potue- 
runt etiam simul dici, que simul fieri potuerunt. 
Non enim diceret, Respondens autem Jesus; nisi 
ilorum interrogationi responderet. Nam de facto 
Petri quid judicaverit, Matthzeus solus dicit. Ubi 
etiam non dixit Matthzus, respondit Jesus Petro, 
Converte gladium tuum; sed dixit, Tunc ait illi 
Jesus, Converte gladium, quod post factum apparet 
dixisse Dominum. 

Et cum tetigisset auriculam ejus, sanavit eum.| 
Nunquam pietatis sue Dominus obliviscitur, qui 
etiam hostes suos non patitur vulnerari. Illi justo 
mortem inferunt, ille persecutorum vulnera sanat : 
mystice docens et ipsos si convertantur posse sanari, 
qui in sue sunt mortis consensione vulnerati. Juxta 
allegoriam servus iste populus est Judaorum, prin- 
cipibus sacerdotum indebito mancipatus obsequio, 

adeo ut illorum suasu Barabbam dimitti, Jesum vero 
quem paulo ante Osanna concinentes filium David 
regemque clamabant, peterent crucifigi. Qui in 
Domini passione dexteram auriculam, id est, spiri- 
tualem legis intelligentiam perdidit, sinistra tantum, 
hoc est, utilitate literee contentus. Que videlicet 
auris Petri gladio deciditur, non quod ille sensum 
intelligendi audientibus tollat, sed divino ablatum 
judicio negligentibus pandat. Verum eadem dextera 
auris in iis qui ex eodem populo credere maluerunt, 
divine dignatione pietatis, pristino est restituta 
officio. Aliter. Auris pro Domino amputata, et a 
Domino sanata, significat auditum ablata vetustate 
renovatum, ut sit in novitate spiritus, et non in ve- 
tustate literee. Quod cui prestitum fuerit a Christo, 
preestabitur et regnare cum Christo. Unde bene et 
Malchus, quo nomine servus ille vocabatur, rex sive 
regnaturus interpretatur. Quod autem servus in- 
ventus est, et hoc pertinet ad illam vetustatem que 
in servitutem generat, quod est Agar. Sed cum 
accessisset sanitas, figurata est et libertas. 

Dixit autem Jesus ad eos qui venerant ad se prin- 
cipes sacerdotum, &c.| Queritur quomodo Jesus 
principes sacerdotum, magistratus templi, et seniores 
qui ad se venerint alloqui dicatur, qui apud alios 
evangelistas non ipsi venisse, verum in atrio Caiphz 
expectantes, ministros misisse perhibentur. Sed 
quia pontifices, Phariszei, et seniores ita de Domini 
nece agebant, ut velut ipsi a sanguine ejus vide- 
rentur innoxil, Non tradatur per nos, sed per dis- 
cipulum suum, non comprehendatur a nobis, sed a 
tribuno turbisque, non a nobis pro illo Barabbas, sed 
eligatur a populis, ad extremum non a nobis, sed a 
preside damnetur, neque nostra, sed Romane mili- 
tiz manu cruci adfigatur: volens Evangelista, eos 

maxime quorum cuncta consilio gerebantur, sangui- 
nis ejus ostendere reos, dicit principes sacerdotum et 
magistratus templi et seniores ad comprehendendum 
venisse Salvatorem, ut hinc conjici daretur, quia 
sicut illi non per seipsos, sed per eos quos miserunt 
apprehendendum Christum, quid aliud quam ipsi 
in sue jussionis potestate venerunt? sic omnes qui 
crucifigendum eum impiis vocibus clamaverunt, non 
quidem per seipsos, eum: sed tamen per illum qui 
eorum clamore ad hoc nefas impulsus est, occiderunt. 

Quasi ad latronem existis cum gladus et fustibus ? 
&c.| Stultum est (inquit) eum cum gladiis et fus- 
tibus quzerere, qui ultro se vestris tradat manibus: 
et in nocte quasi latitantem et vestros oculos decli- 
nantem per proditorem investigare, qui quotidie in 
templo doceat. Sed ideo adversum me in tenebris 
congregamini, quia potestas vestra, qua contra lucem 
mundi armamini, in tenebris est. 

Comprehendentes autem eum duxerunt ad domum 
principis sacerdotum.| Principem sacerdotum Cai- 
pham significat, qui erat pontifex anni illius, sicut 
Joannes Evangelista testatur. 

Petrus vero sequebatur a longe.| Merito a longe 
sequebatur, qui jam proximus erat negaturo. Ne- 
que enim negare posset, si Christo proximus ad- 
heesisset. Verum in hoc maxima nobis est admira- 
tione venerandus, quod Dominum non reliquit, etiam 
cum timeret. Quod enim timet, nature est; quod 
sequitur, devotionis; quod negat, obreptionis ; quod 
poenitet, fidei. Aliter. (Quod ad passionem euntem 
Dominum a longe sequitur Petrus, significabat ec- 
clesiam secuturam quidem, hoc est, imitaturam pas- 
siones Domini, sed longe differenter. Ecclesia enim 
pro se patitur, at ille pro ecclesia. 

Accenso autem igni in medio atrio et circumseden- 


348 EXPOSITIO 


tibus illis, erat Petrus in medio eorum.| Est dilectio- 
nis ignis ; est et cupiditatis. De hoc dicitur, Ignem 
veni mittere in terram, et quid volo nisi ut ardeat? 
De illo, Ecce vos omnes accendentes ignem, ac- 
cincti flammis, ambulate in lumine ignis vestri, et 
flammis quas succendistis. Iste super credentes in 
coenaculo Sion de ccelo descendens, variis linguis 
Deum laudare docuit. Tle terrena materia Caiphz 
fotus in atrio, flammis negandi Dominum turbas 
accendit. Hoc Moyses aureum idoli caput, illo 
Sedechias Hieremie prophetantis scripta consump- 
sit. Quicunque vitiosum noxiumque in se extinguit 
incendium, potest Domino cantare: Quia_ factus 
sum sicut uter in pruina, justificationes tuas non 
sum oblitus. At qui flammam virtutum perdidit, 
audit a Domino, Quoniam abundavit iniquitas, re- 
frigescit caritas multorum. Quo frigore torpens ad 
horam Apostolus Petrus persecutorum prunis cale- 
fierl cupiebat, quia temporalis commodi solatium 
perfidorum societate queerebat. Sed non mora, re- 
spectus a Domino, cum ignem eorum corpore, tum 
infidelitatem corde reliquit. 

Quem cum vidisset ancilla quedam sedentem ad 
lumen, et eum fuisset intuita, dixit, Et hic cum illo 
erat.| Quid sibi vult quod prima eum prodit ancilla, 
cum viri utique magis eum potuerint recognoscere, 
nisi ut et iste sexus peccasse in necem Domini vide- 
retur, et iste sexus redimeretur per Domini passio- 
nem? Et ideo mulier resurrectionis accepit prima 
mysterium, et mandata custodit, ut veterem preevari- 
cationis aboleret errorem. 

At ille negavit eum, dicens, Mulier, non novi illum. | 
Quidam pio erga Apostolum Petrum affectu locum 
hunc ita interpretantur, quasi bene dixerit se illum 
non nosse. quem mens humana nescit comprehen- 

dere, quia nemo sciat Filium nisi Pater. Iterum 
quoque inquisitus dixerit; O, homo non sum, malens 
se negare quam Christum. Sed et tertio interroga- 
tus, cum ait, Homo, nescio quid dicis, significaverit 
se sacrilegia illorum nescire, hoc est reprobando et 
execrando damnare. Sed hee quam frivola sit ex- 
positio, et Dominus, qui se veridica contestatione, 
ter negandum a Petro preedixerat, et ipse Petrus 
insinuat, qui se hee non de industria, sed de sub- 
reptione locutum, subsequentibus lacrymis mani- 
festat. 

Et post pusillum alius videns eum dixit, Et tu de 
illis es.| Petrus vero ait: O, homo non sum. In 
hac negatione beati Petri, disctmus non solum ab 
eo negari Christum, qui dicit eum non esse Chris- 
tum, sed ab illo etiam qui, cum sit, negat se esse 
Christianum ; Dominus autem non ait Petro, Dis- 
cipulum meum te negabis, sed me negabis. Ne- 
gavit ergo ipsum, cum se negavit ejus esse disci- 
pulum. 

Kt intervallo facto quasi hore unius, alius quidam 
affirmabat, &c.| Non quod alia lingua Galilei atque 
alia loquerentur Hierosolymitz, qui utrique fuerunt 
Hebrei, sed quod unaquzeque provincia et regio 
suas habendo proprietates vernaculum loquendi so- 
num vitare non possit. Unde in Actibus Apostolo- 
rum, cum hi quibus Spiritus Sanctus insederat, om- 
nium gentium linguis loquerentur, inter alios qui de 
diverso mundi climate convenerant, etiam qui habi- 
tabant Judzeam mirantes dixisse referuntur: Nonne 
ecce omnes isti qui loquuntur, Galilei sunt? et quo- 
modo nos audivimus unusquisque linguam nostram 
in qua nati sumus? 

Et ait Petrus, Homo, nescio quid dicis, &c.| Solet 
Scriptura Sacra seepe meritum causarum, per statum 

designare temporum. Unde Petrus, qui media nocte 
negavit, ad galli cantum peenituit. Qui etiam post 
resurrectionem, diurna sub luce, Dominum quem 
ter negaverat, tertio se amare professus est, quia 
nimirum quod in tenebris oblivionis erravit, et spe- 
rate jam lucis rememoratione correxit, et eyusdem 
vere lucis adepta presentia plene totum quicquid 
nutaverat, erexit. Hune opinor gallum aliquem 
doctorum intelligendum, qui nos jacentes excitans, 
et somnolentos increpans dicat: Evigilate, justi, et 
nolite peccare. 

Et conversus Dominus respexit Petrum. Et recor- 
datus est Petrus verbi Domini, &c.| Respiciente Do- 
mino Petrus ad cor reversus, maculam negationis 
poenitentize lacrymis tergit, quia non solum cum 
agitur poenitentia, verum ut agatur, Dei misericordia 
necessaria est. Respicere namque ejus, misereri 
est. Unde Psalmista: Usquequo (inquit) exaltabi- 
tur Inimicus meus super me? respice et exaudi me, 
Domine Deus meus, id est miserere et adjuva. 
Quam nociva sane alloquia perfidorum! Petrus 
inter Judzeos vel hominem se nosse negavit, quem 
inter condiscipulos Dei Filium confessus erat. Sed 
nec in atrio Caiphe retentus, poterat agere poeni- 
tentiam. Egreditur foras, ut ab impiorum concilio 
secretus, pavidz negationis sordes liberis fletibus 
abluat. 

Et viri qui tenebant illum illudebant et cedentes, et 
velaverunt eum, &c.| Impleta est hoc loco prophetia 
que ait: In virga percutient maxillam judicis Israel. 
Sed qui tune czsus est colaphis Judzorum, cedi- 
tur etiam nunc blasphemiis falsorum Christianorum. 
Velaverunt autem eum, non ut eorum ille scelera 
non videat, sed ut a seipso, sicut quondam Moysi 
fecerunt, faciem ejus abscondat. $i enim crederent 

Moysi, crederent forsitan et Domino. Quod vela- 
mentum usque hodie manet super cor eorum non 
revelatum, nobis autem in Christum credentibus ab- 
latum est. Neque enim frustra, eo moriente, velum 
templi scissum est medium. 

Et interrogaverunt eum, dicentes, Prophetiza quis 
est qui te percussit.| Et alia multa blasphemantes, 
dicebant in eum. Hee quasi in contumeliam facie- 
bant ejus, qui se a populis prophetam voluerit ha- 
beri: sed ipso dispensante qui patitur; omnia pro 
nobis fiunt; ut sicut Petrus hortatur, Christo in 
carne passo, nos eadem cogitatione armemur. Et 
heeretici autem vel Judzei usque hodie qui Jesum 
Deum negant; et mali catholici, qui eum reprobis 
actibus exacerbantes, videri ab illo suas cogitationes 
et opera tenebrarum non autumant, quasi ei illu- 
dentes aiunt, Prophetiza quis est qui te percussit. 

Et ut factus est dies, convenerunt seniores plebis, 
&c.| Non veritatem desiderabant, sed calumniam 
preparabant. Siquidem Christum hominem tan- 
tummodo de stirpe David venturum sperantes, sic- 
ut ei interroganti alias ipsi responderunt, hoc pro 
magno ab eo queerebant, ut si diceret, Ego sum 
Christus (secundum quod illi solum sapiebant) de 
semine David, calumniarentur quod sibi arrogaret 
regiam potestatem. 

Kit ait illis, Si vobis dixero, non credetis mihi, &c.| 
Seepe illis dixerat, Christum se esse, videlicet quando 
aiebat, Ego et Pater unum sumus: et iterum, Opera. 
quze ego facio in nomine Patris mei, hac testimonium 
perhibent de me, sed vos non creditis, et caetera talia. 
Interrogaverat quoque quomodo dicerent Christum 
filtum esse David, cum ipse David in spiritu Domi- 
num suum illum vocaverit, ut tali nimirum interro- 

gatione provocati discerent eum non solum yerum 
hominem, quia fiium David, sed etiam verum Deum, 
quia Dominum esse David. Verum illi neque di- 
centi credere sequendo, neque interroganti respon- 
dere quzrendo, neque eum qui innoxius approbatus 
est, immunem dimittere volebant. Qui autem semen 
David calumniari querebant, plus est quod audiunt. 

Ex hoc autem erit Filius hominis sedens a dextris 
virtutis Dei.| Si ergo tibi in Christo, o Judze pagane, 
et heretice, contemptus, infirmitas, et crux, contu- 
melia est, vide quia per hee Filius hominis ad dexte- 
ram Dei Patris sessurus, et ex partu virginis homo 
natus, in sua cum cceli nubibus est majestate ventu- 
rus. Unde et Apostolus, cum crucis abjecta descrip- 
sisset, adjunxit, dicens, Propter quod et Deus illum 
exaltavit, et donavit illi nomen quod est super omne 
nomen, ut in nomine Jesu omne genu flectatur ce- 
lestium, terrestrium, et infernorum, et omnis lingua 
confiteatur, quia Jesus Christus in gloria est Dei. 

Dixerunt autem omnes, Tu ergo es Filius Dei, &e.} 
Ita responsionem temperat suam ut et verum dicat, 
et sermone ejus calumniz non pateat. Maluit enim 
se Christum Filium Dei probare, quam dicere, ut 
condemnandi causa tolleretur his qui quod objiciunt, 
hoc ipsi fatentur. 

At illi dixerunt, Quid adhuc desideramus testimo- 
monium? &c.| Testimonium Domini quod ipse Chris- 
tum et Filtum dixerit Dei, in eo acceperunt quod ait, 
Erit Filius hominis sedens a dextris virtutis Dei: et 
interrogantibus, Tu ergo es Filius Dei, respondit, 
Vos dicitis quia ego sum. Sua se ergo sententia 
condemnant, qui cum morti tradunt, quem et oris et 
operis sui testimonio Deum esse cognoscunt. Con- 
demnant et Arrianos; qui verba divine majestatis 

nuntia, clarificato jam post mortem Domino, nolint 
intelligere, que eo vincto adhuc, flagellatoque, et 
urisoO, Ipsi qui crucifixuri erant intellexere carni- 
fices. 

Cap. xcii. Ht surgens omnis multitudo eorum duxe- 
runt illum, &c.| Ut sermo Jesu compleretur, quem de 
sua morte predixit. Tradetur enim gentibus, et 
illudetur, et flagellabitur, et conspuetur; et post- 
quam flagellaverint, occident eum. Gentibus quippe 
Romanos significat: nam Pilatus Romanus erat, 
eumque in Judzam Romani presidem miserant, cui 
crucifigendum tradunt Dominum Judei, qui se isto 
modo ab ejus interfectione velut alienos facere cupi- 
unt, non ut eorum innocentia, sed ut dementia mon- 
stretur. 

Ceperunt autem accusare illum, dicentes, Hunc in- 
venimus subvertentem gentem nostram, &c.| Arguun- 
tur impietatis Judzei, quod accusantes Salvatorem ne 
falso quidem aliquid verisimile quod ei objicere pos- 
sint, inveniunt. Et ideo, sicut Marcus dicit, conve- 
nientia eorum testimonia non erant. Verum ipse ut 
nobis patientiz preebeat exemplum, sicut ante verbe- 
ratus, sic et modo accusatus silet ac recitet. 

Pilatus autem interrogavit eum, dicens, Tu es rex 
Judeorum ? &c.| Eodem verbo presidi, quo et prin- 
cipibus sacerdotum respondet, ut propria sententia 
condemnentur. Et notandum, quod duobus Domino 
objectis, videlicet quod et tributa Czsari dare prohi- 
beret, et se Christum regem diceret, Pilatus de uno 
regni verbo interrogandum putavit. Potuit enim 
fieri ut illud Domini judicium, quod ait: Reddite 

VOL. XI. Aa 


354: EXPOSITIO 


Ceesari quae Ceesaris sunt, et que Dei sunt Deo, etiam 
Pilatum audisse contigerit, ideoque causam hance, 
quasi apertum invidorum mendacium nihili pendens, 
solum hoc quod nesciebat, queesitu dignum duxerit. 

Ait autem Pilatus ad principes sacerdotum et turbas, 
Nihil invenio cause in hoc homine.| Hoc est quod 
ipse pridie quam pateretur inter alia discipulis ait: 
Venit enim princeps mundi hujus, et in me non 
habet quicquam. Sed quia princeps mundi, hoc est 
Pilatus, eum absolvit, in quo nihil cause quam dam- 
naret invenit, vide quid agant Judeei, qui non equi- 
tatis amore verum investigare, sed invidiz stimulo 
justum damnare satagunt. 

At uli imvalescebant, dicentes, Commovet populum, 
&c.| Hic accusantium sermo magis et eum qui accu- 
satur innoxium, et eos qui accusant docet esse per- 
versos. Docuisse enim populum, et a pristini tem- 
poris ignavia docendo commovisse, talique actu a 
Galilazea usque ad Judzeam, hoc est totam, a fine us- 
que ad finem, terram repromissionis pertransisse, 
non criminis, sed indicium constat esse virtutis. 
Potuit namque aliquis amator Domini, sicut etiam 
fecit, eandem sententiam laudis loco ponere, dicendo 
auditoribus bonis: Vos scitis quod factum est ver- 
bum per universam Judzam. Jncipiens enim a 
Galilzea post baptismum, quod preedicavit Joannes, 
Jesum a Nazareth, quomodo unxit eum Deus Spiritu 
Sancto et virtute, qui pertransiut benefaciendo, et 
sanando omnes oppressos a diabolo, quoniam Domi- 
nus erat cum illo. Denique Pilatus, neque interro- 
gandum de hoc ratus Salvatorem, se magis ipsum 
nacta occasione cupit ab eo judicando liberum red- 
dere. Nam sequitur: 

Pilatus autem, audiens Galileam, interrogavit, si 
homo Galileus esset, &c.| Pilatus quidem, ne contra 

eum, quem insontem et propter invidiam traditum 
cognoverat, sententiam dare cogeretur, Herodi eum 
misit audiendum, ut ipse potius eum, qui ejus patria 
tetrarches existebat, vel absolveret, vel puniret: ve- 
rum Divina providentia, ne qua Judeis excusatio 
remaneret, quasi non ipsi, sed Romani Christum 
crucifixerint, Herodes quoque qui natu et religione 
erat Judzus, cum exercitu suo quid de illo senserit, 
est ostentare permissus. Simul et impietas utrius- 
que provincie, Judzeee scilicet, in qua natus, et Gali- 
lez, in qua nutritus est et conversatus, in ejus 
necem conspirantis ostenditur. 

Herodes autem viso Jesu gavisus est valde, &c.| Ta- 
cuit et nihil fecit, quia nec illius crudelitas merebatur 
videre divina, et Dominus jactantiam declinabat. Et 
fortasse in Herode omnes impii significantur, qui si 
legi non crediderint et prophetis, mirabilia Christi 
opera in evangelio quoque videre non possint. 

Stabant etiam principes sacerdotum et scribe con- 
stanter accusans eum.| Accusantibus se principibus 
sacerdotum et scribis, Dominus apud Pilatum pauca, 
apud Herodem nulla respondit, ne videlicet crimen 
diluens dimitteretur a przeside, et crucis utilitas dif- 
ferretur. Nam et justum profecto erat, ut Pilato, qui 
invitus ferebat sententiam, aliqua in parte respon- 
deret: Herodem vero ceterosque Judzorum opti- 
mates, quia contra legis suze decreta innoxium con- 
demnabant, indignos per omnia suo sermone duceret. 
Propter illa ergo, quamvis respondere noluit, ad hoc 
data est de agno similitudo, ut in suo silentio non 
reus, sed innocens haberetur. Ubi enim tacebat, 
quasi agnus toto pro grege immolandus patientiam 
preestabat: ubi vero respondebat, quasi pastor bonus 
pro creditis sibi ovibus contra luporum latronumque 
insidias pugnabat. 

Aag2 

Sprevit autem illum Herodes cum exercitu suo, &c.| 
Quod veste alba induitur, immaculate dat indicia 
passionis, quoniam Agnus Dei immaculatus, totius 
mundi sit peccata ablaturus. Qui enim in veste alba 
spretus et illusus, ipse in casta carne est passus et 
sepultus. Aliter quod hic alba, juxta vero alios 
evangelistas purpurea vel coccinea veste indutus, 
illuditur, gemimum martyril genus, quo per sanctz 
ecclesiz passiones adornatur, exprimit. Que et in- 
nocuam ejusdem Domini ac sponsi sui mortem mi- 
rata, Dilectus (inquit) meus, candidus et rubicundus. 
Candidus, scilicet actione, rubicundus sanguine. Et 
ipse variis membrorum suorum flosculis vernans, in 
pace lilia gignit, in bello rosas. 

Et facti sunt amici Herodes et Pilatus in ipsa die, 
&c.| Hoc nefandissimum Herodis et Pilati foedus, 
quod in occidendo Christo pepigerunt, hactenus 
eorum velut hzereditario jure successores custodiunt, 
quando Gentiles et Judzei sicut genere et religione, 
ita etiam mente dissidentes, in Christianis tamen per- 
sequendis, Christique in eis fide perimenda, con- 
sentiunt. 

Pilatus autem, convocatis principibus sacerdotum, et 
magistratibus, et plebe, dixit ad eos.| Quantum dimit- 
tendi Jesu studium gerat Pilatus, attende. Primo 
accusantibus sacerdotum principibus, nihil se in eo 
causze dicit invenisse. Deinde illis in ccepto persis- 
tentibus, mittit ad Herodem, ut si vel ille quid in eo 
sceleris invenire possit, an forte dimittendum de- 
cernere velit, exploret. Postremo et ejus agnita 
voluntate, nec invento in Jesu facinore etiam plebis, 
cui unum dimittere per pascha consueverat, senten- 
tiam querit. Iterum quoque ac tertio dimittere illum 
volens, interrogat. Sed quo curiosius auxiliatorem 
dimittendi Jesum, quem non reperit, quzrit; eo 

criminiosiores eos quos unanimiter ejus mortem de- 
siderantes reperit, arguit : 

Obtulistis miht hunc hominem, quasi avertentem 
populum, &c.| Heec dicendo Pilatus absolvit quidem 
Jesum, quem probavit insontem; sed, ut implerentur 
Scripturze, quem absolvit judicio, crucifixit mysterio. 

Sed neque Herodes; nam remisi vos ad illum, &c.| 
Audi, ceece Judzee; audi, crudelis pagane. Pilatus 
ipse fatetur, neque se, neque Herodem dignum quid 
morte in Christo reperisse, sed tantum in occidendo 
vel illudendo innoxio alienz crudelitatis obtempe- 
rasse clamoribus. Pereant ergo scripta, que tanto 
post tempore contra Christum composita, non illum 
apud Pilatum magic artis accusatum, sed vos apud 
Dominum perfidiz et falsitatis accusandos esse de- 
monstrant. 

Eimendatum ergo illum dimittam.| Flagris illum et 
ludibriis, quantum ipsi jubetis, dummodo innoxium 
sanguinem non sitiatis, afficiam. 

Necesse autem habebat dimittere eis per diem festum 
unum.| Necesse habebat, non imperialis legis sanc- 
tione, sed annua gentis, cui per talia placere gau- 
debat, consuetudine devinctus. 

Exclamavit autem simul universa turba, dicens, 
Tolle hunc, et dimitte nobis Barabbam, &c.| Heret 
Judzis usque hodie sua petitio, quam tanto labore 
impetrarunt. Quia enim data sibi optione, pro Jesu 
latronem, pro Salvatore interfectorem, pro datore 
vitee elegerunt ademptorem, merito salutem vitam- 
que perdiderunt, et latrociniis se ac seditionibus in 
tantum submerserunt, ut et patriam regnumque 
suum, quod plus Christo amavere, perdiderint, et 
hactenus eam quam vendidere, vel anime vel cor- 
poris libertatem recipere non meruerint. 

Iterum autem Pilatus locutus est ad illos, volens 

dimittere Jesum. At ilh, &c.| Quanta perfidorum 
crudelitas, quae non solum occidere innocentem, sed 
et pessimo genere mortis occidere, hoc est crucifigere, 
desiderant! Pendentes enim in ligno crucifixi, clavis 
ad lignum pedibus manibusque confixi, producta 
morte necabantur; et diu vivebatur in cruce, non 
quia longior vita eligebatur, sed quia mors ipsa pro- 
tendebatur, ne dolor citius finiretur. Verum ipse 
de morte pessima occidit omnem mortem. Pessima 
enim erat, non intelligentibus Judzis; nam a Do- 
mino electa erat. Ipsam enim crucem suam signum 
habiturus erat, ipsam crucem de diabolo superato 
tanquam tropzeum in frontibus fidelium positurus, 
ut diceret Apostolus: Mihi autem absit gloriari, nisi 
in cruce Domini nostri Jesu Christi, per quem mihi 
mundus crucifixus est, et ego mundo. 

Iile autem tertio dixit ad illos, Quid enim mak fecit 
aste ? &c.| Hance correptionem qua populo satisfacere, 
ne usque ad crucifigendum Salvatorem szevirent, sum- 
mopere quzrebat, non modo eum obtulisse rogi- 
tando, sed etiam deridendo et flagellando nefandorum 
desideriis exhibuisse, et verba Evangelista Joannis, 
et ipsa testatur columna cui alligatur. Ile qui sol- 
vere compeditos solet, plena Deo membra verberibus 
subdidit. Que videlicet columna in ecclesia montis 
Sion posita Dominici cruoris usque hodie cernenti- 
bus vestigia certa demonstrat. Sed hee licet agat 
Pilatus, quid insatiabilis sacrilegorum furor concu- 
piscat, attende. 

At ili instabant vocibus magnis, postulantes ut cru- 
figeretur, &c.| Quia totam accusationem quam adver- 
sus Dominum detulerant, crebra ac sollicita Pilati 
interrogatione videbant evacuatam, tandem impudici 
ad solas se preces convertunt, ut quod criminando et 
quasi ratiocinando nequiverant, jam postulando et 

vociferando perficiant. (Quem exinde ordinem szvi- 
endi, etiam beatorum martyrum persecutores tenu- 
isse, Satis ecclesiastica demonstrat historia. 

kt Pilatus adjudicavit fiert petitionem eorum: di- 
misit autem illis eum qui propter homicidium, &c.] 
Latro seditiosus et homicidiorum auctor dimissus est 
populo Judzorum, id est, diabolus, qui jam olim patria 
lucis ob culpam superbize depulsus, et in tenebrarum 
fuerat carcerem missus; atque ideo Judai pacem 
habere non possunt, quia seditionum principem, 
quam Dominum, eligere maluerunt. Quia vero Ba- 
rabbas, filius patris vel filius magistri eorum inter- 
pretatur, potest Antichristi typum gerere, quem illi 
quibus dicitur, Vos ex patre diabolo estis; vero Dei 
Filo sunt prelaturi. Filius autem diaboli Anti- 
christus, non ab ipso nascendo, sed sicut czteri pec- 
catores illum imitando vocatur. 

kit cum ducerent eum, apprehenderunt Simonem 
guendam Cyrenensem, &c.| Joannes Evangelista nar- 
rat, ipsum Dominum sibi bajulasse crucem. Unde 
intelligitur primo a Domino crucem portatam, ac 
deinde Simoni, quem forte exeuntes obvium habue- 
runt, impositam, congruo satis ordine mysterii: quia 
ipse passus est pro nobis, relinquens nobis exem- 
plum ut sequamur vestigia ejus: qui bene crucem 
post Jesum portasse describitur, juxta quod ipse 
preecipit, Et tollat crucem suam, et sequatur me. 
Et quia Simon iste non Hierosolymita, sed Cyre- 
neeus esse perhibetur, Cyrene enim Libye civitas 
est, sicut in Actibus Apostolorum legimus, recte per 
eum populi gentium designantur: qui quondam 
peregrini, et hospites testamentorum, nunc obe- 
diendo fidei, cives sunt et domestici Dei. Et sicut 
alibi dicitur, Heredes quidem Dei, coharedes autem 
Christi. Unde pulchre Simon obediens, Cyrene 

heres interpretatur. Nec pretereundum quod Si- 
mon de villa venisse refertur: villa enim Greece 
mayo¢ vocatur, a qua Pagani nomen trahunt, eo quod 
a civitate Dei alieni, et quasi urbane sint conver- 
sationis ignari. Sed de pago Simon egrediens, cru- 
cem portat post Jesum, cum populus nationum, pa- 
ganis ritibus derelictis, vestigia Dominice passionis 
obedienter amplectitur. 

Sequebatur autem illum multa turba populi, &c.} 
Multa simul turba crucem Domini, sed non una 
eademque mente, sequebatur: nam populus quidem, 
ut, cujus mortem impetraverat, morientem leetus aspi- 
ceret; mulieres vero, ut quem vivere desiderabant, 
moriturum, morientem, et mortuum plorarent. Non 
autem ideo solus mulierum planectus eum sequebatur, 
quia non innumerus etiam credentium virorum ccetus 
de ejus erat passione meestissimus, sed quia foemi- 
neus quasi contemptibilior sexus, liberius poterat, 
presentibus sacerdotum principibus et magistra- 
tibus, quid contra eos senserit ostentare. Verum 
quia novit Dominus qui sunt ejus, preetermissa jam 
furentis populi turba, ad amantes plangentesque se 
foeminas oculos et ora convertit, dicens : 

Filie HMierusalem, nolite flere super me, &c.| Ne 
me (inquit) moriturum lamentemini, cujus cita resur- 
rectio mortem solvere potest, cujus mors et omnem 
mortem et ipsum mortis destructura est auctorem. 
Vos potius ipsas vestramque progeniem, ne in mez 
crucis ultionem cum perfidis eterna morte damne- 
mini, dignis lacrymarum fontibus abluite. Notan- 
dumque, cum filias Hierusalem appellat, quod non 
sola quze cum eo venerant a Galilza, sed et eyusdem 
urbis cives ei mulieres adheserint. Et nunc quoque 
quasi immolandum Jesum duplex turba prosequitur, 
cum ejus passionis historiam ali tanquam risu dig- 

nas fabulas, alii lacrymantibus ut decet oculis legunt, 
audiunt, recolunt: ejus carnis sanguinisque mysteria 
hi quasi viles communesque escas, illi pectore tanta 
re digno percipiunt. Sed Dominus ubi cor contri- 
tum et humiliatum respicit, mox addita salutiferze 
compunctionis gratia, unde gratius, dulcius, uberius 
flere debeat magister, sedulus et blandus conso- 
lator irrogat. 

Quia ecce venient dies, in quibus dicent, Beate ste- 
riles et ventres qui non genuerunt, &c.| Dies venture 
a Romanis obsidionis et captivitatis significat: de 
quibus superius inter alia discipulis ait, Tunc qui in 
Judzea sunt, fugiant in montes. Et paulo post, Ve 
autem pregnantibus et nutrientibus in illis diebus. 
Quia et naturale est, imminente captivitate, hostilique 
per agros urbesque clade fervente, cunctos qui eva- 
dere queant alta quzeque vel abdita, quibus abscon- 
dantur, refugia conquirere. Et specialiter refert Jose- 
phus, insistentibus sibi Romanis Judzos cavernas 
certatim montium, colliumque petisse speluncas. Ita 
ut semetipsum testetur, munitiore quodam destructze 
urbis Lotapate in speleo cum quadraginta comiti- 
bus proditum, inventum, atque ab hostibus captum. 
Potest autem et ex superfluo, quod beatificandos 
dicit steriles et non parientes, de his intelligi, qui se 
ipsos in utrolibet sexu castraverunt propter regnum 
celorum. Montibus et collibus dici, Cadite super 
nos, et operite nos: cum quilibet suz fragilitatis 
memores ingruente tentationum articulo, sublimium 
quorumque vel ipsa virginitate, vel martyrio, vel qua- 
cunque alia virtute virorum quesierint exemplis, 
monitis, et precibus defendi. 

Quia si viridi ligno hec faciunt, in arido quid fiet ? | 
Viride lignum, seipsum suosque electos; aridum 
vero, impios et peccatores significat. Si ergo ipse, 

inquit, qui peccatum non feci, qui lignum vite me- 
rito appellatus, fructus gratiz duodenos per singulos 
menses affero, sine igne passionis a mundo non 
exeo; quid putas eos manere tormenti, qui fructibus 
vacul, ipsum insuper vite lignum flammis dare non 
timent? Si nunc est tempus ut incipiat judicium de 
domo Dei, et omnes qui volunt pie vivere in Christo 
persecutionem patiuntur, qui finis eorum qui non 
credunt evangelio Dei? 

Ducebantur autem et ali duo nequam cum eo, ut 
interficerentur, &c.| Sed ille cum iniquis deputatus 
est in morte, ut iniquos justificaret in resurrectione, 
qui cum in forma Dei esset, propter homines homo 
factus est, ut hominibus potestatem daret filios Dei 
fier. 

Et postquam venerunt in locum qui vocatur Cal- 
varie, bi crucifiverunt eum.| Extra urbem Hieru- 
salem et extra portam loca erant in quibus trunca- 
bantur capita damnatorum, et Calvarie, id est, decol- 
latorum sumpsere nomen. Propterea autem ibi cru- 
cifixus est Dominus, ut ubi prius erat area damnato- 
rum, erigerentur vexilla martyrii. Et quomodo pro 
nobis maledictum crucis factus est, et flagellatus, et 
crucifixus, sic pro omnium salute quasi noxius inter 
noxios crucifigitur, ut ubi abundavit peccatum, su- 
perabundet gratia. Qualiter sane Dominus in cruce 
sit positus, quidve eadem sacratissimi corporis po- 
sitio regalis 1 in se typi contineat, Sedulius in paschas 
carmine pulchre versibus dixit : 


Neve quis ignoret speciem crucis esse colendam, 
Quz Dominum portavit ovans ratione potenti, 
Quatuor inde plagas quadrati colligit orbis. 
Splendidus auctoris de vertice fulget eous, 
Occiduo sacre lambuntur sidere plantze. 

Arcton dextra tenet, medium leva erigit axem, 

Cunctaque de membris vivit natura Creantis, 

Kt cruce complexum Christus regit undique mun- 

dum. 

Moralem quoque sacrosancte crucis figuram de- 
scribit Apostolus, ubi ait, In caritate radicati et fun- 
dati ut possitis comprehendere cum omnibus sanctis 
que sit latitudo et longitudo, altitudo et profundum, 
cognoscere etiam supereminentem scientie caritatem 
Christi. In latitudine quippe, bona opera caritatis 
significat. In longitudine, perseverantiam sancte 
conversationis usque in finem. In altitudine, spem 
ceelestium premiorum. In profundo, inscrutabilia 
judicia Dei, unde ista gratia in homines venit. Et 
heec ita coaptantur sacramento crucis, ut in latitudine 
accipiatur traversum lignum quo extenduntur manus, 
propter operum significationem. In longitudine ab 
ipso usque in terram, ubi totum corpus crucifixum 
stare videtur, quod significat persistere, hoc est long- 
animiter permanere. In latitudine, ab ipso traverso 
ligno sursum versus, quod ad caput eminet, propter 
expectationem supernorum, ne illa opera bona atque 
in eis perseverantia propter beneficia Dei terrena ac 
temporalia facienda credantur, sed potius propter illud 
quod desuper sempiternum sperat fides, que per 
dilectionem operatur. In profundo autem pars illa 
ligni quee in terrze abdita defixa latet, sed inde con- 
surgit illud omne quod eminet, sicut ex occulta Dei 
voluntate vocatur homo ad participationem tantz 
gratiz, alius sic, alius autem sic, supereminentem 
vero scientiz caritatem Christi, eam profecto ubi pax 
illa est quee preecellit omnem intellectum. 

Et latrones, unum a dextris, et alium a sinistris. | 
Latrones qui cum Domino sunt hinc inde crucifixi, 
significant eos qui sub fide et confessione Christi vel 

agonem martyr, vel que continentiz arctioris insti- 
tuta subeunt. Sed quotquot hee pro eterna solum 
ceelestique gloria gerunt, hi profecto dextri latronis 
merito et fide designantur. At qui vel humane 
laudis intuitu, vel qualibet minus digna intentione 
seculo abrenuntiant, non immerito blasphematoris et 
sinistri latronis mentem et actus imitantur. De qua- 
libus dicit Apostolus: Si tradidero corpus meum ut 
ardeam, si dedero omnes facultates meas in cibo pau- 
perum, si alia multa fecero, caritatem autem non 
habeam, nihil mihi prodest. At vero beati qui per- 
secutionem patiuntur propter justitiam, quoniam 
ipsorum est regnum ccelorum. 

Cap. xciv. Jesus autem dicebat, Pater, dimitte illis, 
non enim sciunt quid faciunt.| Quia Lucas per vituli 
typum sacerdotium Christi scribere disposuit, recte 
apud eum Dominus et pro persecutoribus suis jure 
sacerdotis intercedit, et eodem munere latroni confi- 
tenti paradisi januam pandit. Neque enim putan- 
dum est eum hec Patrem frustra orasse, sed in eis 
nimirum qui post ejus passionem credidere quod 
orabat impetrasse. Notandum sane, quod non pro 
eis qui livoris ac superbiz stimulis accensi, quem 
Filuum Dei intellexere, crucifigere quam confiteri 
maluerunt, sed pro eis utique, qui zelum Dei ha- 
bentes, sed non secundum scientiam, nesciere quod 
fecerunt, Patri preces obtulerit. Sed et Joannes 
Apostolus dicit: Est peccatum ad mortem, non pro 
illo dico ut roget quis. Imitare ergo Dominum 
tuum, pro inimicis intercede, et si necdum potes, 
saltem cave ne contra illos orare prasumas. Sic 
enim quotidianis profectibus auctus, et ad illud 
quandoque Domino juvante pervenies, ut etiam pro 
illis intercedere possis. 

Dividentes vero vestimenta ejus, miserunt sortes, &c. | 

Hec Evangelista Joannes plenius exponit, quia scili- 
cet milites cetera in quatuor partes juxta suum nu- 
merum dividentes, de tunica, que inconsutilis erat 
desuper contexta per totum, sortem miserunt. Qua- 
dripertita autem vestis Domini, quadripertitam ejus 
figuravit ecclesiam, toto scilicet qui quatuor parti- 
bus constat terrarum orbe diffusam, et omnibus eis- 
dem partibus, zqualiter, id est concorditer distri- 
butam. Tunica vero illa sortita, omnium partium 
significat unitatem que caritatis vinculo continetur. 
Si enim caritas juxta apostolum, et supereminenti- 
orem habet viam, et supereminet scientiz, et super 
omnia przcepta est, merito vestis qua significatur 
desuper contexta, perhibetur. In sorte autem quid 
nisi Dei gratia commendata est? Sic quippe in uno 
ad omnes pervenit, cum sors omnibus placuit, quia 
et Dei gratia in unitate ad omnes pervenit, et cum 
sors mittitur, non personz cujusque vel meritis, sed 
occulto Dei judicio ceditur. 

it deridebant illum principes, cum eis dicentes, Alios 
salvos fecit, &c.| Etiam nolentes confitentur principes 
et populi Judzorum quod alios salvos fecerit. Ita- 
que vestra vos condemnat sententia. Qui enim alios 
salvos fecit, utique si vellet seipsum salvare poterat. 
Se salvum faciat (inquiunt) si hic est Christus Dei 
electus. Imo ideo se salvum facere de cruce descen- 
dendo noluit, quia ipse est Christus Dei electus. 
Nam qui ideo venit, ut pro nobis crucifigeretur, ideo 
seipsum salvare de cruce descendendo neglexit, quia 
cum ceteris peccatoribus etiam illos qui crucifixere, 
salvare moriendo curavit. 

Illudebant autem et milites accedentes, et acetum 
offerentes illi, &c.| Acetum ipsi erant Judzi, degene- 
rantes a vino patriarcharum et prophetarum. (Quo 
videlicet aceto milites Dominum potaverunt, quem 

eorum suggestione morti tradiderunt. Et notandum, 
quod Judzi vocabulum Christi et Filii Dei Scripturze 
sibi auctoritate creditum blasphemantes irrident ; 
milites vero, utpote Scripturarum nescii, non Christo 
Dei electo, sed regi Judzeorum insultant. 

Erat autem et superscriptio scripta, &c.| Pulchre 
titulus qui Christum regem testetur, non infra sed 
supra crucem ponitur, quia licet in cruce pro nobis 
hominis infirmitate dolebat, super crucem tamen 
regis majestate fulgebat. Qui apte etiam, quia rex 
simul et sacerdos est, cum eximiam Patri sue carnis 
hostiam in altari crucis offerret, regis quoque qua 
preeditus erat titulo dignitatem preetendit, ut cunctis 
legere, hoc est audire et credere volentibus innotescat, 
quia suum per crucem non perdiderit, sed confirma- 
rit potius et corroborarit imperium. Unde et aposto- 
lus cum ignominiam crucis descripsisset, adjunxit : 
Propter quod et Deus illum exaltavit, et donavit illi 
nomen quod est super omne nomen, &c. Nam quod 
hoc nomen Hebraice, Greece, et Latine scriptum 
erat, hoc est quod idem apostolus subsecutus adnec- 
tit: Et omnis lingua confiteatur, quia Jesus Christus 
in gloria est Dei Patris. (Quantum vero ad literam, 
hee tres linguee ibi pre ceteris eminebant. Hebreea 
propter Judzos in lege gloriantes, Graeca propter 
gentium sapientes, Latina propter Romanos multis 
ac pene omnibus jam tunc gentibus imperantes. 
Velint nolint ergo Judzi, omne mundi regnum, om- 
nis mundana sapientia, omnia divine legis sacra- 
menta testantur, quia Jesus rex Judeorum est, hoc 
est imperator credentium et confitentium Deum. 

Unus autem de his qui pendebant latronibus blas- 
phemabat eum, &c.| Movet forte aliquos, quomodo 
alii evangelistee dicant latrones qui crucifixi erant 
cum eo, conviciatos ei: unus quidem eorum quando 

conviciatus est, secundum Luce testimonium, alter 
et conspexit eum et in Deum credidit. Sed intelli- 
gamus eos breviter perstringentes hunc locum, plu- 
ralem numerum pro singulari posuisse. Sicut in 
Epistola ad Hebreos legimus pluraliter dictum, Clau- 
serunt ora leonum, cum solus Daniel significari intel- 
ligatur. Et pluraliter dictum, Secti sunt, cum de 
solo Esaia tradatur. In Psalmo etiam quod dictum 
est, Adstiterunt reges terrze, et principes convenerunt 
in unum, pluralem numerum pro singulari positum, 
in Actibus Apostolorum invenitur. Nam reges prop- 
ter Herodem, principes propter Pilatum intellexe- 
runt, qui testimonium ejusdem Psalmi adhibuerunt. 
Quid autem usitatius (verbi gratia) quam ut dicat 
aliquis, et rustici mihi insultant, etiam si unus in- 
sultet ? 

Respondens autem alter imerepabat illum, dicens, 
Neque tu times Deum, &c.?| Quis hujus latronis ani- 
mum non miretur? imo juvantis eum Domini gra- 
tiam quis digne miretur? digna gratiarum actione 
veneretur? In cruce clavi manus ejus pedesque liga- 
verant, nihil in eo a peenis liberum nisi cor et lingua 
remanserat, inspirante Deo totum illi obtulit quod in 
se liberum invenit, ut juxta hoc quod scriptum est, 
Corde crederet ad justitiam, ore confiteretur ad salu- 
tem. In corde autem fidelium tres summopere ma- 
nere virtutes testatur Apostolus, dicens, Nunc autem 
manet fides, spes, caritas: quas cunctas subita re- 
pletus gratia et accepit latro et servavit in cruce. 
Fidem namque habuit, qui regnaturum Dominum 
credidit, quem secum pariter morientem vidit. Spem 
habuit, qui regni ejus aditum postulavit. Caritatem 
quoque in morte sua vivaciter tenuit, qui fratrem et 
conlatronem pro simili scelere morientem et de ini- 
quitate sua arguit, et ei vitam quam cognoverat pre- 

dicavit. Ille qui talis ad crucem venit ex culpa, ecce 
qualis a cruce recedit ex gratia. Confitebatur Domi- 
num, quem videbat secum humana infirmitate mori- 
entem, quando negabant apostoli eum quem mira- 
cula viderant divina virtute facientem. 

Et dixit uh Jesus, Amen dico tibi, Hodie mecum 
eris in paradiso.| Pulcherrimum affectandze conver- 
sionis exemplum, quod tam cito latroni venia relaxa- 
tur, et uberior est gratia quam precatio: semper 
enim plus Dominus tribuit quam rogatur. Ile enim 
rogabat ut memor sui fuisset Dominus cum venisset 
in regnum suum. Dominus autem ait: Amen dico 
tibi, Hodie mecum eris in paradiso. Vita est enim 
esse cum Christo, quia ubi Christus ibi regnum. 
Quidam duos latrones cum Domino crucifixos, duo- 
bus baptizatorum generibus coaptant. Quicunque 
enim baptizati sumus in Christo Jesu, in morte ip- 
sius baptizati sumus. Ambo namque similes cruci- 
fixi, sed unus in cruce blasphemiis pejor, alter est 
confessione martyr effectus. Quia per baptismum 
quo cum peccatores essemus abluimur, alii dum 
Deum in carne passum, fide, spe, et caritate laudant, 
coronantur: alii dum aut fidem aut opera baptismi 
habere renuunt, dono quod accepere privantur. 

Erat autem fere hora sexta, et tenebre facte sunt 
m universa terra, &c.| Clarissimum mundi lumen 
retraxit radios suos, ne aut pendentem videret Domi- 
num, aut impi blasphemantes sua luce fruerentur. 
Kt notandum quod Dominus sexta hora, hoc est 
recessuro a centro mundi sole crucifixus sit: diluculo 
autem, hoc est oriente jam sole resurrectionis sue 
mysteria celebrarit. Statu enim temporis signavit, 
quod effectu operis exhibuit. Quia mortuus est 
propter peccata nostra, et resurrexit propter justifi- 
cationem nostram. Nam et Adam peccante scrip- 

tum est, quod audierit vocem Domini Dei deambu- 
lantis in paradiso ad auram post meridiem. Post 
meridiem namque, inclinata luce fidei. Ad auram 
vero, refrigescente fervore caritatis. Deambulans 
autem audiebatur, quia ab homine peccante recesse- 
rat. Rationis igitur ordo poscebat, ut eodem tem- 
poris articulo quo tune Adz _ peccanti occluserat, 
nunc latroni pcenitenti Dominus paradisi januam 
panderet. 

Ki velum templi scissum est medium.] Hoc expi- 
rante Domino factum est, sicut Mattheus Marcus- 
que contestantur, sed Lucas przeoccupando narravit. 
Volens enim miraculum miraculo adjungere, cum 
dixisset sol obscuratus est, continuo subjungendum 
existimavit, Et velum templi scissum est medium. 
Scinditur autem velum templi, ut arcana testamenti 
et omnia legis sacramenta, que prius tegebantur, 
appareant, atque ad populum transeant nationum. 
Ante etenim dictum fuerat, Notus in Judza Deus, in 
Israel magnum nomen ejus. Nunc autem exaltare 
super coelos Deus, et super omnem (inquit) terram 
gloria tua. Et in evangelio prius dixit, In viam gen- 
tium ne abieritis. Post passionem vero, Kuntes 
docete omnes gentes. 

Et clamans voce magna Jesus ait, Pater, in manus 
tuas commendo spiritum meum, &c.| Patrem invo- 
cando, Filium Dei se esse declarat. Spiritum vero 
commendando, non defectum suze virtutis, sed confi- 
dentiam ejusdem cum Patre potestatis insinuat. Amat 
enim dare gloriam Patri, ut nos zdificet gloriam dare 
Creatori. Commendat itaque Patri spiritum, juxta 
hoc quod delectato corde et exultantibus spe resur- 
gendi labiis, in alio Psalmo loquitur, Quoniam non 
derelinques animam meam in inferno, nec dabis 
sanctum tuum videre corruptionem. 

VOL. XI. Bb 

Videns autem centurio quod factum fuerat, glorifi- 
cavit Deum, &c.| Non solus centurio glorificavit 
Deum, sed et milites qui cum eo erant custodientes 
Jesum (sicut Matthzeus scribit), viso terrae motu 
et his que fiebant, timuerunt valde, dicentes, Vere 
Dei Filius erat iste. Quanta ergo cecitas Judzo- 
rum, qui tot per Dominum virtutibus factis, tantis 
in morte ejus apparentibus signis, credere respue- 
runt, et insensibiliores gentilibus Deum glorificare 
vel timere contempserunt. Unde merito per cen- 
turionem fides ecclesiz designatur, quz velo myste- 
riorum ccelestium per mortem Domini reserato, con- 
tinuo Jesum et vere justum hominem, et vere Dei 
Filium synagoga tacente confirmat. Nam et ipsa 
summa centenaria, que in flexu digitorum, sicut et 
supra memoratum est, de sinistra transit in dexte- 
ram, ecclesiz sacramentis et fidei aptissime con- 
eruit, cul pro lege evangelium creditum, pro terre 
divitiis regnum est coeleste promissum. 

Et omnis turba eorum qui simul aderant ad spec- 
taculum istud, et videbanit que fiebant, percutientes 
pectora sua revertebantur.| Quod percutiebant pec- 
tora, quia peenitentize est et luctus indicium, potest 
dupliciter intelligi. Sive enim eum cujus vitam 
dilexerunt, injuste occisum dolebant: seu cujus 
mortem se impetrasse meminerant, hunc in morte 
amplhus glorificatum tremebant. Sed sive hec, sive 
illa, sive utraque causa diversas in turba dissidentes- 
que personas pectus tundere coegerit, notanda dis- 
tantia’ gentis et gentis. Gentiles quippe moriente 
Christo Deum timentes apertz confessionis voce glo- 
rificant, Judzi percutientes solum pectora, silentes 
domum redeunt. 

Stabant autem omnes noti ejus a longe, &c.| Hoe 
est quod ipse Dominus in Psalmo explicita suz pas- 

sionis serie Patri queritur, dicens: Elongasti a me 
amicum et proximum, et notos meos a miseria. 

it ecce vir nomine Joseph, qui erat decurio, vir 
bonus et justus, &c.| Decurio vocatur quod sit de 
ordine curiz, et offictum curiz administret, qui etiam 
curialis a procurando munera civilia solet appellari. 

Ab Arimathia civitate Judee, &c.| Ab Arimathia, 
ipsa est Ramathaim civitas Helcane et Samuelis in 
regione Thannitica juxta Diospolim. 

Mie accessit ad Pilatum et petit corpus Jesu.| 
Magnz quidem Joseph iste dignitatis ad seculum, 
sed majoris apud Deum meriti fuisse laudatur, ut 
et per justitiam meritorum sepeliendo corpori Domi- 
nico dignus foret, et per nobilitatem potentiz secu- 
laris idem corpus accipere posset. Non enim qui- 
libet ignotus ad przesidem accedere, et crucifixi 
corpus poterat impetrare. 

Et depositum involvit sindone, &c.] Et ex simplici 
sepultura Domini, ambitio divitum condemnatur, qui 
ne in tumulis quidem possunt carere divitiis. Pos- 
sumus autem juxta intelligentiam spiritualem et hoc 
sentire, quod ille in sindone munda involvat Jesum 
qui pura eum mente susceperit. In novo autem 
ponitur monumento, ne post resurrectionem, ceteris 
corporibus remanentibus, surrexisse alius fingeretur. 
Quod bene monumentum de petra excisum fuisse 
memoratur; ne si ex multis lapidibus zdificatum 
esset, suffossis tumuli fundamentis ablatus furto 
diceretur. Aliter. Solus tumulo Dominus inclu- 
ditur, ut specialis illius sepultura, id est, nostrz dis- 
similis, sicut et catera dispensationis ejus arcana 
a nostre nature fragilitate discrepavere, specialis 
et resurrectio designetur. Nam et verus homo ap- 
paruit, sed ex virgine matre conceptus et natus. It 
tentatus est per omnia, sed pro similitudine absque 

peccato. Et mortuus est, sed quomodo ipse voluit. 
Et sepultus est, sed quamdiu voluit. Et suscitatus 
est, sed quando voluit. Hoc est ergo quod ait: 
Singulariter sum ego donec transeam. Et alibi de 
singulari sepultura: In pace in id ipsum obdormiam 
et requiescam, quoniam tu, Domine, singulariter in 
spe constituisti me; id est, ceeterorum mortalium in 
fine, resurrectione servata me singulari dono a mor- 
tuis die tertia resurgere promisisti. 

Et dies erat parasceues, et sabbatum illucescebat. | 
Parasceue, preeparatio interpretatur, quo nomine Ju- 
dei qui inter Grzcos conversabantur, sextam sab- 
bati, que nunc a nobis sexta feria vocatur, appel- 
labant, quod eo videlicet die quz in sabbatum forent 
necessaria przpararent. Juxta quod de manna 
quondam erat preceptum: Sexta autem die colli- 
getis duplum, &c. Qui vero inter Romanos vitam 
ducunt Judei, usitatius eum Latine cenam puram 
cognominant. Quia ergo sexta die homo factus, et 
tota mundi est creatura perfecta, septima autem 
Conditor ab opere suo requievit, unde et hance sab- 
batum, id est, requiem vocari przcepit, recte Domi- 
nus eadem die sexta crucifixus, humanz reparationis 
implevit arcanum. Unde cum accepisset acetum, 
dixit, Consummatum est: id est, sexti diei, quod 
pro mundi refectione suscepi, totum est opus per- 
fectum. Sabbato autem in sepulcro requiescens, re- 
surrectionis que octava die ventura erat, expectabat 
eventum. Ubi nostre simul devotionis prelucet 
exemplum quos in hac quidem sexta mundi estate 
pro Domino pati, et velut mundo crucifigi necesse 
est: in septima vero etate, id est, cum leti quis 
debitum solvit, corpora quidem in tumulis, animas 
autem secreta in pace cum Domino manere, et post 
bona oportet opera quiescere: donec octava tandem 

veniente ztate, etiam corpora ipsa resurrectione glo- 
rificata, cum animabus simul incorruptionem eter- 
ne hereditatis accipiant. Unde pulchre septima 
dies in Genesi vesperam habuisse non legitur, quia 
requies animarum que illo in seculo nunc est, non 
ullo consumenda meerore, sed pleniore gaudio future 
est resurrectionis adaugenda. 

Subsecute autem mulieres que cum ipso venerant 
de Galilea, viderunt monumentum, &c.| Supra legi- 
mus, quia stabant omnes noti ejus a longe, et mu- 
lieres quee secutz erant eum. His ergo notis Jesu 
post depositum ejus cadaver ad sua remeantibus, 
solz mulieres que arctius amabant, funus subsecutz 
quod poneretur inspicere cupiebant, ut ei tempore 
congruo munus possent suze devotionis offerre. Sed 
et hactenus sanctz mulieres faciunt idem die para- 
sceues, cum anime humiles, et quo majoris sibi con- 
sciz fragilitatis eo majori Salvatoris dilectione fer- 
ventes, passionis ejus vestigiis in hoc seculo, quo 
requies est praparanda futura, diligenter obsequun- 
tur, et si forte valeant imitari, sedula curlositate quo 
ordine sit eadem passio completa perpendunt. 

Et revertentes paraverunt aromata et unguenta, &c.| 
Mandatum erat ut sabbati silentium a vespera usque 
ad vesperam servaretur, et ideo religiosee mulieres 
sepulto Domino, quamdiu licebat operari, id est, 
usque ad solis occasum in unguentis preeparandis 
erant occupate. Quod non solum in die parasceues 
egerant, verum transacto sabbato, id est, sole occi- 
dente, mox ut operandi licentia remeabat, emerunt 
aromata ut mane venientes ungerent corpus ejus, 
sicut Marcus Evangelista testatur. Neque enim 
vespere sabbati, pracoccupante jam noctis articulo, 
monumentum adire valuerunt. Inspecta autem Do- 
mini sepultura revertentes parant aromata et un- 

guenta, qui lecta, audita, recordata passione Dominica, 
mox ad patranda se opera virtutum quibus Christus 
delectetur convertunt: et sabbato quidem paratis 
aromatibus silent venturi post sabbatum cum mune- 
ribus ad Dominum, cum finita przesentis vitze para- 
sceue, beata in requie gaudentes expectant, quan- 
do tempore resurrectionis apparente, redolentibus 
Christo spiritualium actionum quasi aromatibus 
occurrant. 


IN CAP. XXIV. 


Cap. xcv. Una autem sabbati valde diluculo vene- 
runt ad monumentum, &c.| Una sabbati, sive prima 
sabbati, prima est dies a sabbato, quam diem Do- 
minicam propter Domini resurrectionem mos Chris- 
tianus appellat. Quod autem valde diluculo mu- 
lieres venerunt ad monumentum, juxta historiam 
quidem magnus querendi et inveniendi Dominum 
fervor caritatis ostenditur, juxta intellectum vero 
mysticum nobis datur exemplum illuminata facie 
decussisque vitiorum tenebris ad sacrosanctum Do- 
mini corpus accedere. Nam et sepulchrum illud 
venerabile figuram Dominici habebat altaris, in quo 
carnis ejus ac sanguinis solent mysteria celebrari- 
Unde ecclesiastica tenet eadem mysteria, non in 
serico, non in panno tincto, sed instar sindonis, qua 
eum Joseph involvit, in linteo puro debere con- 
secrari. Ut sicut ipse veram terrene mortalisque 
_nature substantiam pro nobis morti obtulit, ita 
et nos in commemorationem ejusdem tremendi et 
venerabilis sacramenti purum de terre germine, 
candidumque, et multimodo quasi mortificationum 
genere castigatum altari1 linum imponamus. Aro- 

mata autem que mulieres deferunt, odorem virtu- 
tum, et orationum quibus altari appropinquare de- 
bemus, suavitatem significant: unde Joannes in 
Apocalypsi sua cum phialas in manu angelorum 
aureas, id est, mundas in electorum corde conscien- 
tias, plenas odoramentorum descripsisset, subjunxit 
exponens, atque ait: Que sunt orationes sanc- 
torum. 

kit invenerunt lapidem revolutum a monumento, &c.}: 
Quomodo lapis per angelum revolutus sit, Mat- 
thus sufficienter exposuit. Sed revolutio lapidis 
mystice, reserationem sacramentorum que velamine 
literee tegebantur, insinuat. Lex enim in lapide 
scripta est. Cujus ablato tegmine, corpus Domini 
mortuum non invenitur, sed vivum evangelizatur. 
Quia etsi cognovimus secundum carnem Christum, 
sed jam nunc non novimus. 

Et factum est dum mente consternate essent de isto, 
ecce duo viri steterunt secus illas in veste fulgenti. | 
Mente consternatz erant, quia et lapidem tam im- 
mens magnitudinis revolutum stupebant, et corpus 
tam eximiz venerationis non inventum dolebant. 
Sicut autem tentato in solitudine Domino mox im- 
pleta victoria accedentes ei angeli ministrant, ita 
eodem passo in carne Salvatore, post devicte cer- 
tamina mortis veniunt angeli, qui non solum verbo 
consolante, sed et fulgente habitu gloriam trium- 
phantis adnuntient. Quomodo autem posito in se- 
pulchro corpori Salvatoris angeli adstitisse leguntur, 
ita etiam celebrandis ejusdem sacratissimi corporis 
mysteriis tempore consecrationis adsistere sunt cre- 
dendi, monente apostolo, mulieres in ecclesia vela- 
men habere propter angelos. 

Cum timerent autem et declinarent vultum in ter- 
ram, dixerunt ad illas, Quid queritis viventem cum 

mortuis ? &c.| Nolite (inquiunt) cum mortuis, hoc 
est in monumento, qui locus est proprie mortuorum, 
querere eum qui ad vitam jam resurrexit a mortuis. 
Et nos autem exemplo devotarum Deo fceminarum 
quoties ecclesiam intramus, mysteriis ccelestibus ap- 
propinquamus, sive propter angelice praesentiam 
virtutis, seu propter reverentiam sacre oblationis, 
cum omni humilitate et timore debemus ingredi. 
Ad conspectum quippe angelorum vultum declina- 
mus in terram, cum supernorum civium que sint 
gaudia eterna contemplantes, humiliter nos cinerem 
esse terramque recolimus. Sicut beatus Abraham: 
Loquar, inquit, ad Dominum meum cum sim pulvis 
et cinis. Et notandum quod sanctz mulieres ad- 
stantibus sibi angelis non in terram cecidisse, sed 
vultum dicuntur in terram declinasse. Nec quem- 
piam sanctorum legimus tempore Dominicz resur- 
rectionis, vel ipso Domino, vel angelis sibi visis, 
terre: prostratum adorasse. Unde mos obtinuit ec- 
clesiasticus, ut vel in memoriam Dominice, vel in 
nostre spem resurrectionis, et omnibus Dominicis 
diebus, et toto quinquagesime tempore non flexis 
genibus, sed declinatis in terram vultibus oremus. 
Recordamini qualiter locutus est vobis, cum adhuc in 
Galilea esset, &c.| Die tertia Dominus, sicut ipse 
(quod ex hoc loco discimus) inter discipulos viros 
etiam foeminis que eum sequebantur preedixit, resur- 
rectionis sue triumphum celebravit. Die namque 
parasceues hora nona spiritum tradens, vespere se- 
pultus, mane prima sabbati surrexit, sicut aperte 
Marcus evangelista designat. Non ergo immerito 
uno die in sepulchro et duabus noctibus jacuit, quia 
videlicet lucem suze simple mortis tenebris duple 
nostre mortis adjunxit. Ad nos quippe venit, qui in 
morte spiritus carnisque tenebamur, unam ad nos 

suam, id est carnis mortem detulit, et duas nostras 
quas recepit, solvit. Si enim ipse utramque suscipe- 
ret, nos a nulla liberaret, sed unam misericorditer 
accepit, et juste utramque damnavit. Simplam suam 
duple nostrz contulit, et duplam nostram moriens 
subegit. 

Et recordate sunt verborum ejus.| Mulieres que in 
monumento Domini stantes, verborum que de sua 
dispensatione preefatus est recordantur, formam nobis 
prebeant, ut inter ipsa Dominicz passionis mysteria 
celebranda, non solum ejusdem beatz passionis, sed 
et ab inferis resurrectionis, necnon et in. ccelos glo- 
rlose ascensionis, digna semper veneratione recor. 
demur. 

Et egresse a monumento nuntiaverunt hec omnia 
ulis undecim et ceteris omnibus.| Sicut in principio 
mulier auctor culpz viro fuit, vir executor erroris, 
ita nune que prior mortem gustaverat, resurrectio- 
nem prior vidit, et ne perpetui reatus apud viros 
opprobrium sustineret, quze culpam viro transfuderat, 
transfudit et gratiam. 

Erat autem Maria Magdalene, et Joanna, et Maria 
Jacobi, &c.| Maria Magdalene ipsa est soror Lazari, 
que unxit Dominum unguento: Joanna uxor Chuzz 
procuratoris Herodis, de quibus supra lectum est. 
Maria Jacobi mater est Jacobi minoris et Joseph, ut 
Marcus evangelista dicit, soror matris Domini, unde 
et ipse Jacobus frater Domini meruit vocari. 

Et visa sunt ante illos sicut deiramentum verba ista, 
et non credebant illis.| Quod resurrectionem Domi- 
nicam discipuli tarde crediderunt, non tam iulorum 
infirmitas quam nostra (ut ita dicam) futura firmitas 
fuit. Ipsa namque resurrectio illis dubitantibus per 
multa argumenta monstrata est: qua dum nos 

legentes agnoscimus, quid aliud quam de illorum 
dubitatione solidamur ? 

Petrus autem surgens cucurrit ad monumentum, &c. | 
Lucas breviter de cursu Petri commemorat: sed hoc 
quomodo gestum sit plenius exsequitur Joannes, 
dicens etiam illum discipulum quem diligebat Jesus 
cucurrisse cum Petro, se videlicet insinuans. Unde 
quzeritur quomodo Lucas de Petro dicat, Et procum- 
bens vidit linteamina sola posita, cum Joannes se 
potius hoc fecisse significet, Petrum vero introeun- 
tem in monumentum vidisse non solum linteamina, 
sed et sudarium quod fuerat super caput ejus. Sed 
intelligendum est Petrum primo procumbentem vi- 
disse, quod Lucas commemorat, Joannes tacet: post 
autem ingressum, ut diligentius interiora dignosceret, 
ingressum tamen antequam Joannes intraret. 

Cap. xovi. Et ecce duo ex ulis ibant ipsa die in 
castellum, &c.| Stadium, quo Greeci, auctore (ut 
dicunt) Hercule, viarum spatia mensurant, octava est 
pars milliarii, et ideo sexaginta stadia, septem millia 
passuum, et quingentos significant. Quod bene 
spatium itineris congruit eis, qui de morte ac sepul- 
tura Salvatoris certi, dubii de resurrectione gradie- 
bantur. Nam resurrectionem que post septimam 
sabbati facta est, octavo numero concinere quis ambi- 
get? Discipuli ergo qui de Domino loquentes ince- 
debant, et sextum ccepti itineris milliarium compleve- 
runt, quia illum sine querela viventem usque ad 
mortem, quam sexta sabbati subiit pervenisse dole- 
bant, compleverunt et septimum, quia hunc in sepul- 
chro quievisse non dubitabant. Verum de octavo 
dimidium tantum peregerunt, quia gloriam celebratz 
jam resurrectionis nondum perfecte credebant. Em- 
maus autem ipsa est Nicopolis civitas insignis Pales- 

tine que post expurgationem Jude, sub Marco 
Aurelio Antonino principe restaurata, cum statu 
mutavit et nomen. 

Et factum est dum fabularentur, et secum quererent, 
&c.| Loquentes de se Dominus appropinquans comi- 
tabitur, ut et fidem suze resurrectionis eorum menti- 
bus incendat, et occulta praesentia majestatis semper 
se quod promisit impleturum designet. Ubi enim 
sunt duo vel tres congregati in nomine meo, ibi (ait) 
sum in medio eorum. 

Ocult autem illorum tenebantur, ne eum agnoscerent, 
&e.| Apparuit quidem Dominus, sed eis speciem 
quam recognoscerent non ostendit. Hoc ergo egit 
foris Dominus in oculis corporis; quod apud ipsos 
agebatur intus in oculis cordis. Ipsi namque apud 
semetipsos intus et amabant et dubitabant: eis au- 
tem Dominus foris et preesens aderat, et quis esset 
non ostendebat. De se ergo loquentibus, przesen- 
tiam exhibuit, sed de se dubitantibus cognitionis suze 
speciem abscondit. 

Et respondens unus, cut nomen Cleopas, dixit et, 
Tu solus peregrinus es in Hierusalem, &c.| Peregri- 
num putabant eum, cujus vultum non agnoscebant. 
Sed et revera peregrinus erat eis, a quorum nature 
fragilitate, percepta jam resurrectionis gloria, longe 
distabat. Peregrinus erat eis, a quorum adhuc fide, 
utpote resurrectionis ejus nescia, manebat extraneus. 

Quibus ille dixvit, Que? Et dixerunt ec: De Jesu 
Nazareno, &c.| Prophetam et magnum fatentur, Fi- 
lium Dei tacent, vel scilicet nondum perfecte cre- 
dentes, vel solliciti ne inciderent in manus Judzo- 
rum persequentium, quia nesciebant quis esset cum 
quo loquebantur, quod verum credidere, celantes. 

Et quomodo tradiderunt ewm summi sacerdotes et 
principes nostri, &c.| Merito tristes incedebant, quia 

et seipsos quodammodo arguebant, quod in illo re- 
demptionem speraverint, quem jam mortuum vide- 
rant, nec resurrecturum credebant. Et maxime 
dolebant eum sine culpa occisum, quia noverant 
innocentem. 

Et nunc super hec omnia, tertia dies est hodie quod 
hec facta sunt, &c.| Terruisse dicuntur merito eos, 
quorum mentibus plus de non invento corpore Do- 
minico meestitiam qua dolebant addere, quam de- 
nuntiata per angelos ejus resurrectione, gaudium 
quo recrearentur videre potuerunt. 

Et abierunt quidam ex nostris ad monumentum, &c. | 
Cum ipse Lucas supra Petrum dixerit cucurrisse ad 
monumentum, et nunc Cleopam dixisse, ipse retu- 
lerit quod quidam eorum cucurrerant ad monumen- 
tum, intelligitur attestari, quod duo ierint ad monu- 
mentum. Sed Petrum solum primo commemoravit, 
quia illi primitus Maria nuntiaverit. 

Et wpse dixit ad eos, O stulti et tardi corde ad cre- 
dendum in omnibus que locuti sunt prophete, &c.| Hoc 
nobis in loco non ulla Scripturam interpretandi, sed 
gemina nos ipsos humiliandi necessitas incumbit, qui 
neque in Scripturis quantum oportet edocti, neque 
ad implenda quz discere forte potuimus quantum 
decet sumus intenti. Nam si Moyses et omnes pro- 
phetz Christum locuti sunt, et hunc per angustiam 
passionis in gloriam suam intraturum, qua ratione se 
gloriantur esse Christianos, qui juxta virlum suarum 
modulum, neque Scripturas qualiter ad Christum 
pertineant investigare, neque ad gloriam quam cum 
Christo habere cupiunt, per passiones tribulationum 
desiderant attingere ? 

Et appropinquaverunt castello quo ibant, et yse se 
finxit longius ire, &c.| Nihil simplex veritas per du- 
plicitatem fecit, sed quod dicitur, Finxit se longius 

ire, talem se exhibuit discipulis in corpore, qualis 
apud illos in mente erat. Probandi autem erant si hi 
qui eum etsi necdum ut Deum diligerent, saltem ut 
peregrinum amare potuissent. Sed quia esse extranei 
a caritate non poterant hi cum quibus veritas gradie- 
batur, eum ad hospitium quasi peregrinum vocant. 
Cur autem dicimus vocant, cum illic scriptum sit, 
Et coegerunt illum? Ex quo nimirum exemplo colli- 
gitur, quia peregrini non solum ad hospitium invi- 
tandi sunt, sed etiam trahendi. 

kt factum est dum recumberet cum illis, accepit 
panem, et benedixit, &c.| Quem in scripture sacrze 
expositione non cognoverunt, in panis fractione cog- 
noscunt. Audiendo precepta Dei illuminati non 
sunt, faciendo illuminati sunt: quia scriptum est, 
Non auditores legis justi sunt apud Deum, sed fac- 
tores legis justificabuntur. Quisquis ergo vult au- 
dita intelligere, festinet ea que jam intelligere potuit, 
opere implere. 

Et ipse evanuit ex oculis eorum. kt dixerunt ad 
invicem, Nonne cor nostrum ardens erat in nobis, &c.?| 
Ignem, inquit, veni mittere in terram, et quid volo 
nisi ut ardeat ? Ignem quippe Dominus in terram mi- 
sit, cum afflatu Spiritus Sancti cor carnalium incendit. 
Et terra ardet, cum cor carnalium in suis prius vo- 
luptatibus frigidum relinquit concupiscentias preesen- 
tis seculi, et incenditur ad amorem Dei. Nonne cor 
nostrum (inquiunt) ardens erat in nobis dum loque- 
retur nobis in via, et aperiret nebis Scripturas? Ex- 
audito quippe sermone inardescit animus, torporis 
frigus recedit, fit mens in superno desiderio anxia, 
a concupiscentiis terrenis aliena. Amor verus qui 
hanc repleverit, in fletibus cruciat. Sed dum tali ar- 
dore cruciatur, ipsis suis cruciatibus pascitur, audire 

ei libet preecepta ccelestia, et quot mandatis instrui- 
tur, quasi tot facibus inflammatur. 

Et surgentes eadem hora, regressi sunt in Hierusa- 
lem, et invenerunt congregatos undecim, &c.| Jam erat 
fama, quod resurrexerat Jesus, ab illis mulieribus 
facta, et a Simone Petro cui jam apparuerat. Hoc 
enim isti duo invenerunt loquentes, ad quos in Hie- 
rusalem venerunt. Fieri itaque potest, ut timore 
prius in via noluerint dicere, quod eum audierant 
resurrexisse, quando tantummodo angelos dixerunt 
visos esse mulieribus. Ignorantes enim cum quo 
loquerentur, merito possent esse solliciti, ne quid 
passim de Christi resurrectione jactantes, in manus 
inciderent Judzorum. Omnium ergo virorum primo 
Dominus apparuisse intelligitur Petro, ex his dun- 
taxat omnibus quos evangelistze quatuor et Paulus 
Apostolus commemoraverunt. Loquitur enim ad 
Corinthios de Domino Paulus, quia sepultus est et 
quia resurrexit tertia die secundum Scripturas, et 
quia apparuit Cephze, et postea undecim. 

Et ipsi narrabant que gesta erant in via, &c.| 
Preeter hoc quod pro merito mentis eorum adhuc 
ignorantis, quod oportebat Christum mori et resur- 
gere, simile aliquid eorum oculi passi sunt non veri- 
tate fallente, sed ipsis veritatem percipere non valen- 
tibus, et aliud quam res est opinantibus, certi etiam 
mysterii causa factum est, ut eis mm illo alia osten- 
deretur effigies, et sic eum non nisi in fractione panis 
agnoscerent, ne quisquam se Christum agnovisse 
arbitretur, si eyus corporis particeps non est, id est, 
ecclesiz, cujus unitatem in sacramento panis com- 
mendat apostolus, dicens, Unus panis, unum corpus 
multi sumus: ut cum eis benedictum panem _ por- 
rigeret; aperirentur oculi eorum, et agnoscerent 


IN LUCZ EVANG. CAP. XXIV. 383 


eum. Aperirentur utique ad ejus cognitionem, re- 
moto scilicet impedimento quo tenebantur ne agnos- 
cerent. Non autem incongruenter accipiamus, hoc 
impedimentum in oculis eorum a Satana fuisse, ne 
agnosceretur Jesus, sed tamen a Christo facta est 
permissio usque ad sacramentum panis, ut unitate 
corporis ejus participata removeri intelligatur impe- 
dimentum inimici, ut Christus possit agnosci. 

Cap. xcvit. Dum hec autem loquuntur, Jesus stetit 
in medio eorum et dixit, &c.| Hance ostensionem Do- 
mini post resurrectionem, intelligitur et Joannes 
commemorare, sic loquens: Cum esset ergo sero die 
illo una sabbatorum, et fores esset clause ubi erant 
discipuli propter metum Judeorum, venit Jesus et 
stetit in medio, et dixit eis: Pax vobis, et cetera. 
Quod autem dicit Joannes, non cum illis fuisse tunc 
apostolum Thomam, cum secundum Lucam duo 
illi, quorum erat unus Cleopas, regressi Hierusalem 
invenerunt congregatos undecim, et eos qui cum 
ipsis erant, proculdubio intelligendum est, quod inde 
Thomas exierit antequam eis Dominus hec loquen- 
tibus appareret. 

Conturbati vero et conterritt existimabant se spiri- 
tum videre.| Quod heeretici Manichzei de Christo 
suspicantur et credunt, quod non erat vera caro, sed 
spiritus erat, hec prima cogitatio surrexit in cor- 
dibus apostolorum. Et ill quidem Manichei nun- 
quam credunt Jesum fuisse hominem. Discipuli 
autem noverant hominem, cum quo tanto tempore 
fuerant conversati. Sed posteaquam mortuus est, 
quod noverant, quando crederent hoc potuisse resus- 
citari quod potuit mori? Apparuit ergo oculis ipso- 
rum talis qualem illum noverant. Et non credentes 
tertio die potuisse veram carnem de sepulchro resur- 
gere, putaverunt se spiritum videre. Error iste 

apostolorum secta est Manichzorum. Solent autem 
quando illis hee objiciuntur, ita respondere: Quid 
mali credimus? quia Christum Deum credimus, 
spiritum fuisse credimus, carnem non _ credimus. 
Melior est spiritus, quam caro. Quod melius est 
credimus ; quod deterius est, credere nolumus. Si 
nihil mali est in isto sermone, dimittat Jesus dis- 
cipulos suos in isto errore. Quid mali crediderunt 
et discipuli? Christum Spiritum crediderunt. Non 
enim esse putaverunt nullum, sed spiritum. Parvo 
morbo te putas periclitari, audi sententiam medici. 

Et dixit eis, Quid turbati estis, &c.?| Quales cogi- 
tationes, nisi falsze, morbide, perniciose?  Perdi- 
disset enim Christus fructum passionis, si non esset 
Veritas resurrectionis. Quid turbati estis, et cogita- 
tiones ascendunt in corda vestra? Tanquam bonus 
agricola diceret, Quod ibi plantavi, ibi inveniam, non 
spinas, quas non plantavi. In cor vestrum descen- 
dat, quia desuper est. Cogitationes autem istz non 
desuper descenderunt, sed in ipso corde sicut herba 
mala ascenderunt. 

Videte manus meas et pedes, quia ipse ego sum, &c.| 
Resurrectionem suam certam et veram multis et 
variis documentis persuadere dignatus est, propter 
eedificandam fidem, et fugandam de corde perfidiam, 
omnemque dubitationem de sua resurrectione tollen- 
dam. Parum fuit oculis se videndum prebere, si 
non preberet etiam manibus contrectandum. Qui 
dum palpanda discipulis ossa, carnemque premon- 
strat, aperte statum vere resurrectionis que in se 
facta, et in nobis est futura, significat. Quia non 
sicut EKutychius Constantinopolitanz urbis episco- 
pus scripsit, corpus nostrum in illa resurrectionis 
gloria erit impalpabile, ventis aéreque subtilius. In 
illa enim resurrectionis gloria erit corpus nostrum 

subtile quidem per effectum spiritualis potentiz, sed 
palpabile per veritatem nature. Neque huic asser- 
tioni putetur apostoli sermo repugnare, quia caro et 
sanguis regnum Dei non possidebunt. Hoc enim 
loco Apostolus carnis et sanguinis nomine, substan- 
tiam verl corporis, sed corruptionem mortalitatis 
significat. Sicut ipse consequenter exposuit, dicens : 
Neque corruptio incorruptelam possidebit. Aliter 
namque caro in scriptura sacra juxta naturam, aliter 
juxta culpam, aliter juxta corruptionem mortalitatis 
quee ex culpa contigit, appellatur. Juxta naturam 
quidem cum dictum est, Hoc nunc os ex ossibus 
meis, et caro de carne mea. Et verbum caro factum 
est, et habitavit in nobis. Juxta culpam vero cum 
dicitur, Caro concupiscit adversus Spiritum, et Spi- 
ritus adversus carnem. Juxta corruptibilitatem au- 
tem, cum scriptum est, Et memoratus est, quia caro 
sunt: id est, fragiles et moribundi: hoc enim se 
carnis nomine designasse manifestat ipse Psalmista, 
qui protinus addit, Spiritus vadens et non rediens. 
Regnum itaque Dei caro non possidebit, id est, caro 
juxta culpam vel mortalitatem. Et tamen caro pos- 
sidebit regnum Dei, id est, caro juxta naturam. 
Quam et Dominus post resurrectionem videndam 
palpandamque discipulis exhibuit. Et de qua beatus 
Job, cum gloriam resurrectionis describeret, ait: Et 
rursum circumdabor pelle mea, et in carne mea 
videbo Deum. Lege epistolam Sancti Augustini ad 
Consentium de corpore Domini post resurrectionem. 

Et cum hoc diwxisset, ostendit eis manus et pedes.| 
Non solum manus et pedes quibus indita clavorum 
claruere vestigia, sed attestante Joanne etiam latus 
quod lancea foratum fuerat ostendit. Ut videlicet 
ostensa vulnerum suorum cicatrice, dubietatis atque 
infidelitatis eorum vulnus sanaret. Verum quomodo 

post resurrectionem clavorum vel lancee loca pan- 
dendo discipulorum dignatus est fidem spemque 
roborare, ita in die judicii, et eadem sue passionis 
indicia, et ipsam pariter crucem monstrando ven- 
turus est, impietatem superborum infidelitatemque 
confundere. Scilicet ut ipsum se esse qui ab impiis 
et pro impiis mortuus est, cunctis palam angelis et 
hominibus ostendat, videantque (ut scriptum est) in 
quem pupugerunt, et plangant se super eum omnes 
tribus terre. Sane notandum quod solent in hoc 
loco gentiles calumniam struere, et fidem speratz 
a nobis resurrectionis stulta garrulitate deridere. Si 
enim ipse Deus vester (inquiunt) nec sibi inflicta a 
Judzis vulnera curare przevaluit, sed cicatricum 
vestigia coelo secum (ut dicitis) invexit, qua temeri- 
tate putatis eum vestra de pulvere membra ad inte- 
grum esse restauraturum? Quibus respondendum, 
quia Deus noster qui suam perpetua jam immortali- 
tate glorificatam de sepulchro carnem resuscitare 
quando voluit et quomodo voluit, potuit, etiam qua- 
lem voluit suscitavit. Neque enim consequens est, 
ut qui majora fecisse probatur, minora facere nequi- 
verit. Sed certe dispensationis gratia; qui majus 
fecit minus facere supersedit, hoc est qui mortis 
regna destruxit, signa mortis obliterare noluit. Pri- 
mo videlicet ut per heec discipulis fidem suze resur- 
rectionis adstrueret. Deinde ut Patri pro nobis 
supplicans, quale genus mortis pro mortalium vita 
pertulerit semper ostendat. Tertio ut sua morte 
redemptis quam misericorditer sint adjuti, propositis 
semper ejusdem mortis innovet indiciis, ideoque 
misericordias Domini in zternum cantare non ces- 
sent, sed dicant qui redempti sunt a Domino, quo- 
niam bonus, quoniam in eternum misericordia ejus. 
Postremo ut etiam perfidis in judicio quam juste 

damnentur, ostensa inter alia flagitia etiam vulnerum 
que ab eis suscepit cicatrice, denuntiet. Veluti 
similes aliquis fortissimus jubente suo rege pro totius 
gentis salute singulari certamine desudans, multis 
quidem vulneribus exceptis, hostem tamen interficiat, 
spolia ejus deripiat, victoriam suze genti reportet : 
et interrogatus a medico cui curandus committitur, 
itane velit curari ut nec vestigia vulnerum ulla 
resideant, an magis ita. ut cicatrices quidem rema- 
neant, deformitas vero prorsus omnis et foeditas 
absit, respondeat se potius ita velle sanari ut toto 
salutis decorisque pristini statu recuperato, perpetua 
secum tanti circumferat signa triumphi. Sic pro- 
fecto Dominus perpetis ob signum victoriz non 
excepta pro nobis vulnera passionis, sed ipsorum 
cicatrices coelo inferre quam abolere maluit. Nec 
tamen ex his quippiam fidei nostra resurrectionis 
preejudicat, de qua veraci promissione preedicitur ; 
Et capillus de capite vestro non peribit. 

Adhuc autem ills non credentibus et mirantibus pre 
gaudio, diait, Habetis hic aliquid quod manducetur ? | 
Ad insinuandam resurrectionis suze veritatem, non 
solum tangi a discipulis, sed etiam convesci cum 
illis dignatur. Non quidem quasi post resurrectio- 
nem cibo indigens, nec quasi nos in resurrectione 
quam expectamus cibis egere significans; sed ut eo 
modo naturam corporis resurgentis adstrueret; ne 
illud non corpus, sed spiritum esse arbitrarentur, et 
sibi non solide, sed imaginaliter apparere. Mandu- 
cavit potestate, non necessitate. Aliter enim absor- 
bet aquam terra sitiens, aliter solis radius candens ; 
illa indigentia, iste potentia. 

At illi obtulerunt et partem piscis assi, et favum 
mellis, &c.| Quid signare credimus piscem assum, 
nisi ipsum mediatorem Dei et hominum, hominem 

passum! Ipse enim latere dignatus in aquis generis 
humani, capi voluit laqueo mortis nostra, et quasi 
tribulatione assatus est tempore passionis suze. Sed 
qui piscis assus fieri dignatus est in passione, favus 
mellis nobis extitit in resurrectione. An qui in pisce 
asso figurari voluit tribulationem passionis sue, in 
favo mellis in utramque naturam exprimere voluit 
persone suze? Favus quippe, mel in cera est. Mel 
vero in cera, est divinitas in humanitate. Sic autem sua 
Redemptor indicat, ut imitationis viam nobis sequen- 
tibus sternat. Ecce enim in cibo suo pisci asso con- 
jungere favum voluit, quia videlicet illos in suo 
corpore ad eternam quietem suscipit, qui cum hic 
tribulationes pro Deo sentiunt, ab amore interne 
dulcedinis non recedunt. Cum asso pisce favus 
sumitur, quia qui hic afflictionem pro veritate sus- 
cipiunt, illic dulcedine vera satiantur. 

Et dixit ad illos, Hee sunt verba que locutus sum ad 
vos, cum adhuc essem vobiscum.| Id est, cum adhuc 
essem in carne mortali in qua estis et vos. Tunc enim 
in eadem carne resuscitatus erat, sed cum illis in 
eadem mortalitate non erat. Et cum illis quidem 
posteaquam resurrexit fuit quadraginta diebus (ut 
legitur) exhibitione corporalis przesentiz, sed non 
cum illis fuit consortio infirmitatis humane. 

Quoniam necesse est impleri omnia que scripta sunt, 
&c.| Vide quomodo tulit omnes ambages. Visus 
est, tactus est, manducavit, ipse certe erat. Tamen 
ne aliquo sensus humanos ludificasse videretur, misit 
manus ad Scripturas. Dicant pagani quicquid vo- 
lunt, magus fuit, potuit se sic ostendere. Numquid 
magus antequam natus potuit de se prophetare? Da 
Scripturas, quia quod videtis ante provisum est: 
quod cernitis, ante predictum est. Audi, filia, et 
vide: audi preedicta, vide completa. 

Tunc aperuit illis sensum ut intelligerent Scrip- 
turas, &c.| Praebet se videndum oculis, prebet ma- 
nibus contrectandum. Parum est, lege, commemorat 
Scripturas. Et hoc parum est, aperit sensum, ut 
quod legis intelligas. Deinde post commendatam 
sui corporis veritatem, commendat ecclesiz unita- 
tem. 

Kt predicari in nomine ejus poenitentiam et remis- 
sionem peccatorum, &c.| Non latet rabies hereti- 
corum de angulo, toto terrarum orbe ecclesia diffusa 
est, omnes gentes habent ecclesiam, nemo nos fal- 
lat, ipsa est vera, ipsa est catholica, coepit ab Hieru- 
salem, pervenit ad nos, et ibi est hic. Non enim ut 
hue veniret inde discessit. Crevit, non migravit. 
Et merito sic scriptum est inter cetera Dominic 
pietatis sacramenta, et sic oportebat, ut ministri ser- 
monis, qui in nomine Christi crucifixi et resuscitati 
amortuis poenitentiam erant et remissionem pecca- 
torum in omnes gentes preedicaturi, ab Hierosoly- 
mis inciperent, non solum quia credita sunt illis 
eloquia Dei, quia eorum adoptio est filiorum, et 
gloria, et testamenta, et legislatio, et obsequium, et 
promissa, quia eorum patres et ex his Christus 
secundum carnem, qui est super omnia Deus be- 
nedictus in secula, verum etiam, ut gentes que 
variis erant erroribus et facinoribus implicate, hoc 
maxime divine pietatis indicum ad spem impe- 
trandze venize provocaret, quod eis quoque qui 
Filium Dei crucifixerunt, non tantum veniam reatus 
a Patre, sed et vitee eterne gaudium viderent esse 
donatum. 

Vos autem estis testes horum, et ego mitto promis- 
sum Patris met in vos.| Promissum Patris Spiritus 
Sancti gratiam dici, et in Evangelio Joannis plenius 
et hic quoque breviter intimatur, cum sequitur, 

Vos autem sedete in civitate quoad usque induamini 

virtute ex alto.) De qua virtute, id est, Spiritu 
Sancto, et Mariz dicit Angelus, Et virtus Altissimi 
obumbrabit tibi. Et ipse Dominus alibi: Nam et 
ego novi virtutem de me exisse. Sed et ipse Lucas 
apertius in Actibus Apostolorum ejus promisse vir- 
tutis ex alto et precept in civitate sessionis me- 
minit. Przecepit (inquit) eis ab Hierosolymis ne dis- 
cederent, sed expectarent promissionem Patris quam 
audistis per os meum. Quuia Joannes quidem bapti- 
zavit aqua, vos autem baptizabimi in Spiritu Sancto 
non post multos hos dies. Et paulo post, Sed acci- 
pietis virtutem supervenientis Spiritus Sancti in vos, 
et eritis mihi testes. Notandum sane, quod sunt 
quos a preedicationis officio vel imperfectio, vel ztas 
prohibet, et tamen precipitatio impellit, qui admo- 
nendi sunt ut considerent, quod ipsa Veritas que 
repente quos vellet, roborare potuisset, ut exemplum 
sequentibus daret, ne imperfecti predicare presu- 
merent, postquam plene discipulos de virtute preedi- 
cationis instruxit, illico adjunxit, Vos autem sedete 
in civitate quoad usque induamini virtute ex alto. 
In civitate quippe considemus, si intra mentium nos- 
trarum nos claustra constringimus, ne loquendo ex- 
terius evagemur, ut, cum divina virtute perfecte in- 
duimur, tune quasi a nobismetipsis foras etiam alios 
instruentes exeamus. 

Eduxit autem eos foras in Bethaniam, et elevatis 
manibus suis benedixit eis, &e.| Praetermissis omnibus 
quz per quadraginta dies agi ab illo cum discipulis 
potuerunt, primo diei resurrectionis ejus conjungit 
tacite novissimum diem quo ascendit in cceelum. Pul- 
chre autem ascensurus in ccelum, discipulos quibus 
benedicat foras in Bethaniam educit. Primo quidem 
propter nomen civitatis, que Domus obedientiz 
dicitur : quia qui propter inobedientiam perversorum 
descendit, propter obedientiam nimirum converso- 

rum ascendit. Mortuus est enim, sicut apostolus ait, 
propter delicta nostra, et resurrexit propter justifica- 
tionem nostram. Deinde etiam propter situm ejus- 
dem ville sive civitatulee, que in latere montis Oliva- 
rum posita esse narratur: qui videlicet obedientis 
ecclesize Domus, apostolico digna hospitio, non alibi 
quam in ipsius summi montis, id est, Christi latere, 
fidei, spei, dilectionisque suze fundamenta locavit. 
De quo nimirum latere lancea patefacto sacramenta 
sibi sanguinis et aque quibus nascatur simul et nu- 
triatur, gaudet emanasse. De cujus vertice uber- 
rimo, id est, apice divinitatis, unctionis spiritualis 
munera desiderat, lucisque ac pacis perpetuz pro- 
missa inhianter expectat. ‘Tertio, quia sicut Joannes 
scribit, erat Bethania juxta Hierosolyma quasi sta- 
diis quindecim. Qui profecto numerus, propter sep- 
tem et octo quibus constat, Scripturarum mysteriis 
accommodus, vel vitam que nunc est et futuram, 
vel vetus et novum testamentum, vel sabbatum ani- 
marum, in futuro et carnis resurrectionem vel certe 
aliud, aliquid ccelestis semper et spiritualis continet 
arcani. Et ideo recte quibus utriusque testamenti 
scientiam aperuit, quos et omnem vivendi et sperandi 
regulam edocuit, eos quindecim stadiis in locum quo 
eis benediceret, et preecepta docendi traderet, eduxit. 
Recte quindecim stadiis locum gloriosz ascensionis 
a loco victoriosissimz passionis secrevit, ut omnes 
pro se vel vivere vel mori cupientes, et primo qui- 
escendi post mortem, et in fine a mortuis resuscitandi 
desiderio pariter et amore firmaret. 

Et isi adorantes regressi sunt in Mierusalem cum 
gaudio magno, &c.| Ascendente in celum Domino, 
discipuli adorantes in loco ubi steterunt novissime 
pedes ejus, confestim Hierosolyma redeunt, quia ibi 
promissionem Patris quam audiere per os Domini, 
sunt expectare preecepti. Gaudia magna referunt, 

quia Deum ac Dominum suum, post triumphum 
resurrectionis etiam ccelos penetrasse letantur. Ma- 
nent semper in templo laudantes et benedicentes 
Deum, ut in loco orationis, et inter laudum devo- 
tiones promissum Sancti Spiritus adventum promptis 
per omnia paratisque cordibus expectent. Et nos 
autem discipulorum exemplo post celebrata Hiero- 
solymis, hoc est in visione pacis, Dominicz pas- 
sionis et resurrectionis solennia, Bethaniz mox arva 
Christo duce petamus, ut, cum mente quieta, et ab 
omni discordiarum turbine jam pacata, carnis ejus et 
sanguinis sacramentis imbuimur, ipsi domus obe- 
dientiz curemus existere, illus nimirum vestigia 
sequentes, qui ut nobis formam vivendi tribueret, 
factus est obediens usque ad mortem. Sic etenim 
quotidiana illius etiam nos meremur benedictione 
sublimari, si quotidie triumphalis illius in coelum as- 
censionis memores, laudantes et benedicentes Deum, 
in Hierusalem, id est, in supernz pacis sperata, 
jamjamque ac desiderata visione quiescimus, Similes 
hominibus expectantibus Domimum suum, quando 
revertatur a nuptiis: quia vero beatus evangelista 
Lucas, inter quatuor cceli animalia per vitulum, cujus 
victimatione qui in sacerdotio eligebantur initiari 
sunt jussi, designatus accipitur, eo quod ipse sacerdo- 
tium Christi caeteris amplius exponendum susceperit, 
pulcherrime qui evangelium suum a ministerio tem- 
pli per sacerdotium Zachariz hoc ccepit, hoc in tem- 
pli devotione complevit, cum apostolos inibi, minis- 
tros videlicet novi sacerdotii futuros, non in victima- 
rum sanguine, sed in laude Dei et benedictione con- 
clusit. Amen. 


FINIS VOL. XI. 


GiLBeERT & RivinecTon, Printers, St. John’s Square, London. 


BT ocd 
vu 2ise 
< si ts ib 


: neers 5 Ta 
at Six a 
Pek S| 
: ony 


at a 


_—_—_— 


— ~~ 
—— 


cle 


a hh ie? NOY a 
Or ay ‘ Le 


ay A. 2 px. oy 2 ¥ x S rene » Se ats 2s oh >, Pee Oe Se een 
der, Are Petes aes “tet ~ L e : Torte MeO See ; REE AIK SO OO RS 
* mi i. z c ae ate i 2 a “Gy a 
~. 

Se 


d 
« 


~ 


poche ios 


< 
Mie 


~ 
“ 


‘ 
Sane aah 
Oey 


sit 


Ms 
wv 
237; 
ey! 
vss 


iZ 
tet 
yy) 


*) 
05) 


FS . 
masen or 


4. 
ns 
z) 
t 


Me 
USS 
eaaiete 
rtgoet 
ite 


€ 


% 

4 ei Py) 
sitet 
hee tae 


Sune ASS tines 


ar. te 
PP 


a2 +e~s 6s be ota® 


a 


sera 


Ba 


av 


8 OTe 


arta 
es: 3 
os 


vat 


ata yar * 
INN > 
SN 


" So on) 
SS SLC 


; St . * 
SSRN 


— 


ert 


re er on Pek 
at eee 


ee 


hs MY . 


meee ; 
ek “3 wees ; ; ¢ ‘ 3 ; . ote ., _ 2 on - wy RES 
ENERO Sas Dy Pet cree Nene cSaeee : : SW UTS a eta MIS NICH ne a eta ee Nae SuLaasbaboaien dete 


Tey 


“ eee EN! So soley 
- . 3 ? ‘ + 


Fata 


Pansies ; : tar 


yy ae 


es 


se Sy 
SOS 


ear 


DORE eee RL Ra mr RE ere EE eC OR ee te Ee 


te 


